
186.8. metais visas pasaulis buvo nepaprastai sukrės- 
tas drąsaus mokslinio bandymo, kokio dar nebuvo tyri- 
nėjimų istorijoje. Po pilietinio karo Amerikoje būrelis 
artileristų įsteigė Baltimorėje Patrankos klubą, kurio 
nariai sugalvojo susisiekti su Mėnuliu, — taigi, taigi, su 
Mėnuliu, — paleisdami į jį sviedinį. Klubo pirmininkas 
Barbikenas, projekto autorius, remdamasis Kembridžo 
observatorijos astronomų nurodymais, paruošė visa, kas 
buvo reikalinga tam negirdėtam sumanymui įgyvendin- 
ti, nes dauguma žinovų pripažino, kad iis įvykdomas. 
Barbikenas suorganizavo pinigų rinkliavą, davusią apie 
30.000.000 frankų, ir ėmėsi milžiniško darbo. 

„Pagal observatorijos astronomų nurodymus, patran- 
ką, iš kurios turėjo būti paleistas. sviedinys, reikėjo 
pastatyti vietovėje tarp 0 ir 28“ šiaurės arba pietų pla- 
tumos ir nutaikyti tiesiai į Mėnulio zenitą. Pradinis 
sviedinio greitis turėjo būti t2000 jardų per sekundę. 
Sviedinys, paleistas gruodžio 1 dieną, 10 val. 40 min. 
40 sek. vakare, turėjo pasiekti Mėnulį po 4 dienų — 
gruodžio 5 dieną, lygiai vidurnaktį, kai Mėnulis bus 
perigėjuje, tai yra, arčiausia Žemės, kitaip tariant — už 
86410 Ije. 

Įtakingieji Patrankos klubo nariai, pirmininkas .Bar- 
bikenas, majoras Elfistonas, sekretorius Dž. T. Mastonas 

ir kiti mokslininkai padarė kelis posėdžius, kuriuose 
svarstė, kokia turi būti sviedinio forma ir sandara, kokio 
tipo patranką panaudoti, kaip ją pastatyti, kokios rūšies 
ir kiek imti parako. Buvo nutarta štai kas. Pirma: pa- 
dirbdinti tuščiavidurį 108 colių diametro sviedinį, kurio 
sienelės turėtų 12 colių storio ir kuris svertų 19250 sva- 
rų; antra: sviedinio paleidimui panaudoti kolumbiados 
tipo 900 pėdų ilgio ketaus patranką, nuliedintą tiesiog 
žemėje; trečia: užtaisyti ją 400.000 svarų piroksilino, 
kuris sprogdamas išskirs 6.000.000.000 litrų dujų, o šios 
išstums sviedinį ir lengvai nuneš jį nakties šviesulio 
link. 

Išsprendus tuos klausimus, pirmininkas Barbikenas, 
inžinieriaus Merčisono padedamas, išrinko Floridoje 
plokštikalnę tarp 279 7 šiaurės platumos ir 57 7 vakarų 
ilgumos. Po ilgo triūso joje buvo sėkmingai nulieta 
kolumbiada. 

Jau buvo tiek padaryta, bet netikėtas įvykis sukėlė 
dar didesnį susidomėjimą šiuo nepaprastu sumanymu. 

Vienas prancūzas, nutrūktgalvis paryžietis, sąmojin- 
gas ir drąsus, su tikro menininko širdimi, pareiškė norįs 
skristi tuo sviediniu į Mėnulį ir ten ištirti Žemės paly- 
dovą. Bebaimis nuotykių ieškotojas buvo vardu Mišelis 
Ardanas. Jis atvyko į Ameriką, čia buvo entuziastingai 
sutiktas, kalbėjo mitinge, iš jo buvo su triumfu išneštas 
ant rankų, sutaikė pirmininką Barbikeną su mirtinu jo 
priešu kapitonu Nikoliu, o paskui prikalbėjo ir juos 
skristi kartu, kad tokiu būdu jie įrodytų tapę draugais. 

Pasiūlymas buvo priimtas. Sviedinio formą nutarė 
pakeisti: iš apvalaus padarė cilindrinį-konusinį. Tą 
savotišką orinį vagoną aprūpino galingais spyruokliniais 
buferiais, išardomomis pertvaromis, kurios turėjo -su- 
švelninti atatranką iššaunant. Maisto atsargų buvo pa- 
ruošta ištisiems metams, vandens — keliems mėnesiams 
ir dujų — keletui dienų. Specialus aparatas automatiškai 
gamino ir teikė deguonies tiek, kiek reikėjo visų trijų 
keleivių kvėpavimui. Tuo pačiu metu Patrankos klubo 

užsakymu ant vienos iš Uolėtųjų kalnų viršūnės buvo 
pastatytas milžiniškas teleskopas, iš kurio galima buvo 
stebėti sviedinio skrydį dangaus erdvėse. Žodžiu, viskas 
buvo paruošta. 

Ir štai gruodžio 1 dieną, paskirtą valandą, suplauku- 
sioms minioms stebint, buvo paleistas sviedinys, ir trys 
vyrai, pirmą kartą žmonijos istorijoje palikę Žemės ru- 
tulį, išlėkė į tarpplanetinę erdvę, beveik įsitikinę pa- 
sieksią savo kelionės tikslą. Narsieji tyrinėtojai — Mi- 
šelis Ardanas, pirmininkas Barbikenas-ir kapitonas Ni- 
kolis — turėjo nuskristi į Mėnulį per 97 valandas, 13 mi- 
nučių ir 20 sekundžių. Vadinasi, Mėnulio paviršių jie 
turėjo pasiekti tik gruodžio 5 dienos vidurnaktį, per 
pačią pilnati, o ne gruodžio 4 dieną, kaip pranešė kai 
kurie blogai informuoti laikraščiai. 

Tačiau vienas reiškinys nebuvo numatytas: iššovus 
kolumbiadai, detonacija staiga sukrėtė žemės atmosferą 
ir sukaupė didžiules vandens garų mases. Tai sukėlė 
visuotinį pasipiktinimą, nes Mėnuli daugelį naktų nuo 
stebėtojų akių dengė debesys. 

Šaunusis Dž. T. Mastonas, nuoširdžiausias trijų ke- 
liautojų draugas, Kembridžo observatorijos direktoriaus, 
gerbiamojo Dž. Belfasto, lydimas, nuvažiavo į Uolėtuo- 
sius kalnus, į Longspiką, kur buvo pastatytas stiprus 
teleskopas, priartinąs Mėnulį iki dviejų 1je. Garbingasis 
Patrankos klubo sekretorius norėjo pats savo akimis 
stebėti narsiųjų draugų kelionę. 

Susikaupus atmosferoje debesims, gruodžio 5, 6, 7, 
8, 9 ir 10 dienomis nieko nebuvo galima matyti. Kai 
kas net baiminosi, kad stebėjimą teksią atidėti iki kitų 
metų sausio 3 dienos, kadangi nuo gruodžio 11 dienos 
Mėnulio delčios bus likę tik pusė, todėl sviedinio skridi- 
mo sekti bus neįmanoma. 

Pagaliau, visus nudžiuginęs, smarkus uraganas naktį 
iš gruodžio 11 dienos į dvyliktąją išsklaidė debesis, ir 
Mėnulis, nors gerokai nudilęs, vėl skaisčiai suspindėjo 
juodo dangaus fone. 


Tą pačią naktį Mastonas su Beliastu iš Longspiko 
pasiuntė Kembridžo observatorijos biurui telegramą. 

Kas buvo toje telegramoje? 

Ji skelbė: gruodžio 11 dieną, 8 valandą 47 minutės 
vakaro Belfastas ir Mastonas pastebėjo Stonshile iš ko- 
lumbiados paleistą sviedinį, kuris, dėl nežinomų prie- 
žasčių nukrypęs nuo kelio, nepasiekė Mėnulio, tačiau 
atsidūrė taip arti jo, kad pateko į Mėnulio traukos sferą; 
tiesioji sviedinio judėjimo kryptis pasikeitė kreivąja, ir 
šiuo metu, skriedamas elipsine orbita aplink nakties 
šviesulį, jis tapo Mėnulio palydovu. 

Telegramoje dar buvo sakoma, kad naujojo dangaus 
kūno judėjimo duomenys kol kas dar neapskaičiuoti: 
mat, tuo tikslu tektų jį stebėti tris kartus iš trijų skirtin- 
gų padėčių. Toliau buvo nurodoma, kad sviedinio nuo- 
tolis nuo Mėnulio paviršiaus, apytikriai skaičiuojant, 
lygus 2833 mylioms, tai yra 4500 Ije. 

Pabaigoje buvo dvi hipotezės: arba Mėnulio trauka 
nugalės, ir keliautojai pasieks savo tikslą, arba sviedi- 
nys, skriedamas ta pačia orbita, suksis aplink Mėnulį 
per amžius. 

Kas gi laukia keleivių tais abiem atvejais? Tiesa, 
kuriam laikui maisto jiems užteksią. Bet jeigu jų drąsus 
sumanymas net pavyktų, tai kaip jie sugrįš atgal? Apla- 
mai, ar jie grįš? Ar sužinos kada Žmonės, kas jiems 
atsitiko? Tie klausimai, žymiausių mokslininkų karštai 
svarstomi spaudoje, labai jaudino visuomenę. 

Pridursime vieną pastabą, kurią turėtų apgalvoti kai 
kurie tyrinėtojai, linkę daryti skubotas išvadas. Jeigu 
mokslininkas paskelbia kokį grynai teoretinį atradimą, 
tai jis turi būti labai atsargus. Niekas nėra verčiamas 
atrasti naują planetą, kometą ar palydovą, bet tas, kas 
tokiu atveju apsirinka, visada yra kandžiai išjuokiamas. 
Taigi, verčiau kiek palaukti; taip ir turėjo pasielgti ne- 
kantrusis Dž. T. Mastonas, prieš paskelbdamas visam 
pasauliui telegramą, kuri, jo nuomone, tarė paskutinį 
žodį apie mūsų aprašomąjį bandymą. 

Iš tikrųjų, telegramoje,— kaip vėliau pasitvirtino, — 
buvo dviejų rūšių klaidingi teiginiai. Pirma: stebėjimo 
klaidos, nustatant sviedinio atstumą nuo Mėnulio pa- 
viršiaus, nes gruodžio 11 dieną buvo neįmanoma jo 
įžiūrėti, ir tai, ką Dž. T. Mastonas matė arba tarėsi matęs, 
negalėjo būti kolumbiados sviedinys. Antra: teoretinės 
klaidos apie sviedinio likimą, nes palaikyti jį Mėnulio 
palydovu galima buvo tik visiškai nepaisant pagrindinių 
mechanikos dėsnių. 

Tik viena Longspiko stebėtojų hipotezė galėjo pasi- 
tvirtinti, būtent, spėjimas, kad keleiviai, — jeigu jie dar 
gyvi, — stengsis su Mėnulio traukos pagalba nusileisti 
ant planetos paviršiaus. 

Tačiau tie protingi ir drąsūs vyrai išliko gyvi ir svei- 
ki po baisios atatrankos iššovus; toliau bus pasakojama 
apie jų kelionę vagone-sviedinyje su visomis dramatiš- 
komis ir nuostabiomis smulkmenomis. Ši istorija su- 
griaus daug iliuzijų ir spėliojimų, bet užtat ji teisingai 
pavaizduos visas tokio sumanymo peripetijas, o taip pat 
parodys mokslinius Barbikeno gabumus, neišsemiamą 
Nikolio išradingumą ir niekada nenusimenančio Mišelio 
Ardano drąsą. 

Be to, iš mūsų pasakojimo paaiškės, kad jų garbin- 
gas draugas Dž. T. Mastonas veltui gaišo laiką, kai, 
prisikišęs prie milžiniško teleskopo, stebėjo per Žvaigž- 
dėtas erdves slenkantį Mėnulį. 


I SKYRIUS 


NUO 10 VALANDOS 20 MINUČIŲ IKI 10 VALANDOS 
47 MINUČIŲ VAKARO 


Mušant dešimtą, Mišelis Ardanas, Barbikenas ir Ni- 
kolis atsisveikino su draugais, liekančiais Žemėje. Du 
šunes, skirti veislei Mėnulyje, jau tupėjo sviedinyje. 
Trys keliautojai prisiartino prie milžiniško patrankos 
vamzdžio; keltuvas juos nuleido iki sviedinio smaigalio. 

Iš čia pro specialią angą jie suėjo į aliumininį vago- 
ną. Ištraukus keltuvo skrysčius, nuo kolumbiados buvo 
nukelti visi pastoliai. 

Atsidūręs su draugais sviedinyje, Nikolis tuojau už- 
darė angą stipriu metaliniu dangčiu ir priveržė jį sraig- 
tais. Tokiais pat gerai pritaikytais dangčiais buvo 
uždengti išgaubti iliuminatorių stiklai. Keliautojai, her- 
metiškai uždaryti metaliniame kalėjime, atsidūrė ne- 
perregimoje tamsoje. 

— O dabar, brangūs bendrakeleiviai,— tarė Mišelis 
Ardanas,— jauskimės kaip namie. Aš esu geras šeimi- 
ninkas, ir namų jaukumas man labiausiai rūpi. Pirmiau- 
sia reikia įsikurti mūsų naujajame bute kuo geriau ir 
patogiau. Pabandykime kiek apsišviesti. Po galais! Juk 
dujos išrastos ne kurmiams! 

Taip sakydamas, nerūpestingasis vaikinas brūkšte- 
lėjo į bato padą degtuką ir prikišo jį prie degiklio ba- 
lione su šviečiamosiomis dujomis; jų turėjo pakakti 
sviediniui apšviesti ir apšildyti per 144 valandas, tai 
yra — 6 dienas ir 6 naktis. 

Dujos užsidegė. Jų apšviestas sviedinio vidus dabar 
panėšėjo į ištaigingą kambarį, minkštai išmuštomis sie- 
nomis, su pasieniais stovinčiomis kušetėmis ir skliautuo- 
tomis lubomis. 

Visi sviedinyje esantieji daiktai: ginklai, įrankiai, 
indai — buvo prispausti prie apmuštų sienų, kad nesusi- 
daužytų, šaunant iš patrankos. Buvo imtasi visų atsaI- 
gumo priemonių, kad tas beprotiškai drąsus bandymas 
pavyktų. 

Mišelis Ardanas viską apžiūrėjo ir pareiškė esąs 
patenkintas savo naująja būstine. 

— Tai, žinome, kalėjimas, — tarė jis, — bet skrendąs 
kalėjimas. Jei tik būtų galima iškišti nosį pro langą, tai 
nuomos sutartį pasirašyčiau šimtui metų! Ko tu šypsaisi, 
Barbikene? Nesutinki? Manai, kad tas kalėjimas gali 
pavirsti mūsų karstu? Tegu pavirsta, bet aš jo nekeis- 

čiau į Mahometo karstą, kuris kyboja erdvėje nejudė- 
damas. 

Taip Mišeliui Ardanui gražbyliaujant, Barbikenas ir 
Nikolis baigė paskutinius pasiruošimus. 

Nikolio chronometras rodė 10 valandų 20 minučių 
vakaro, kada keliautojai galutinai užkamšė visus svie- 
dinio plyšius. Tas chronometras buvo suderintas su inži- 
nieriaus Merčisono laikrodžiu !1/1; sekundės tikslumu. 
Barbikenas pažvelgė į jį ir pasakė: 

— Draugai, dabar 10 valandų 20 minučių. Dešimtą 
valandą 47 minutės Merčisonas paleis elektros srovę 
laidu, sujungtu su kolumbiados užtaisu. Tą pačią minutę 
mes pakilsime aukštyn. Vadinasi, Žemėje būti mums be- 
liko 27 minutės. 

— 26 minutės ir 13 sekundžių, — pataisė pedantiška- 
sis Nikolis. 

— Ką gi! — sušuko gerai nusiteikęs Mišelis Arda- 
nas.— Per 26 minutes galima daug ką padaryti! Galima 
pasiginčyti pačiais rimčiausiais moralės ar politikos 
klausimais ir net juos išspręsti! Gerai sunaudotos 26 mi- 
nutės vertos daugiau, negu pradykinėti 26 metai! Kelios 
Paskalio ar Niutono gyvenimo sekundės brangesnės už 
visos krūvos niekšų ir kvailių gyvenimą. .. 

—- Ir: kokią gi darai iš to išvadą, daugiakalbi? — pa- 
klausė pirmininkas Barbikenas. 

— Tokią, kad mes dar turime 26 minutes, — atsakė 
Ardanas. 

— Tik 24,— vėl patikslino Nikolis. 

— Tegu ir 24, jei taip nori, brangusis kapitone, — 
sutiko Ardanas,— 24 minutės, per kurias galima būtų 
įsigilinti. .. 

— Mišeli,— pertraukė jį Barbikenas,-—- skrisdami tu- 
rėsime tiek ir tiek laiko gudragalviauti apie pačius pai- 
niausius dalykus. Dabar verčiau ruoškimės skridimui. 

— Argi mes nepasiruošę? 

— Žinoma, pasiruošę, bet ne pro šalį būtų dar ką 
padarius, kad atatranka iššaunant būtų kiek galima ma- 

— O vandens sluoksnis tarp išardomųjų pertvarų? 
Juk jo elastingumas mus pakankamai apsaugos. 

— Tikiuosi, Mišeli, — taikiai atsakė Barbikenas,— bet 
nesu visai tikras! 

— Ak tu, juokdary! — sušuko Mišelis Ardanas.— Jis 
„tikisi“!.. Jis „nėra visai tikras“! .. Jis laukė, kol mus 
visai užkimšo, ir tik tada pamatė, kad mes atsidūrę ap- 
verktinoje būklėje. Reikalauju mane išleisti! 

— Išleisti? O kaip? — atšovė Barbikenas. 

— Tavo tiesa,— pripažino Mišelis Ardanas,— dabar 
sunkoka tai padaryti. Mes sėdime vagone, ir po 24 mi- 
nučių išgirsime konduktoriaus švilpuką. .. 

— Po dvidešimties, — pataisė Nikolis. 

Valandėlę trys keliautojai tylėdami žiūrėjo vienas į 
kitą, paskui apžvelgė visus daiktus. 

— Viskas savo vietose, — tarė Barbikenas. — Dabar 
nutarkime, kaip patogiausia įsitaisyti, kad ne taip smar- 
kiai mus sutrenktų, šaunant iš patrankos. Kūno padė- 
tis — svarbus dalykas. Reikia žiūrėti, kad kraujas per 
daug nesuplūstų į galvą. 

— Teisingai, — pritarė Nikolis. 

— Tai stokime žemyn galva, aukštyn kojom, kaip 
klounai cirke,— pasiūlė Mišelis Ardanas, ir, savo žo- 
džiams patvirtinti, buvo berodąs pavyzdį. 

— Ne,— tarė Barbikenas,— geriausia sugulkime ant 
šono. Taip lengviau pakelsime sutrenkimą. Žinokite, kad, 
šaunant iš patrankos, mums bus maždaug tas pats, ar 
sėdėsime sviedinyje, ar prieš sviedinį. 

— Na, jeigu „maždaug tas pats“, tai galiu būti ra- 
mus, — pastebėjo Mišelis Ardanas. 

— Ar sutinkate su manimi, Nikoli? — paklausė Bar- 
bikenas. 

— Visiškai, — atsakė kapitonas.— Dar 13 minučių su 
puse. 

— Mūsų Nikolis ne žmogus,— sušuko Mišelis, — o 
8 akmenų chronometras su sekundininku. .. 

Bet bendrakeleiviai jo nebeklausė: sunku įsivaizduo- 

ti, kaip ramiai ir šaltai jie atliko paskutiniuosius pasi- 
ruošimus skridimui. Jie panėšėjo į du pedantiškus ke- 
leivius, besistengiančius kuo patogiau įsikurti savo 
vagone. Tiesiog negali žmogus suprasti, iš ko padarytos 
amerikiečių širdys, kurių plakimo nepagreitina nė bai- 
siausias pavojus! 

Sviedinio pasieniais buvo patiesti trys stori, gerai 
prikimšti čiužiniai. Nikolis ir Barbikenas sustūmė juos 
į vidurį kilnojamo disko, kuris atstojo grindis. Visi trys 
keliautojai turėjo čia sugulti prieš pat sviedinio palei- 
dimą. 

Nenuorama Ardanas tuo metu zujo po savo ankštą 
kalėjimą kaip žvėris narve. Jis šnekėjo su draugais, kal- 
bino savo šunis, Dianą ir Satelitą, kuriuos, kaip matome, 
buvo pavadinęs simboliškais vardais. 

— Ei Diana, šen! Satelitai, eikš! — šūkavo jis, drą- 
sindamas šunis.— Parodysime tiems Mėnulio šunpalai- 
kiams, kas jūs per vieni! Nepadarysite gėdos šunų gi- 
minei! Po šimts pypkių! Tegu tik mes grįšime, tai aš 
būtinai parsivešiu naują mišrią Mėnulio dogų veislę. 
Tai bus sensacija! 

— Jei tik Mėnulyje esama šunų, — tarė Barbikenas. 

— Žinoma, esama,— užtikrino Mišelis Ardanas; — 
yra taip pat arklių, karvių, asilų, vištų. Kertu lažybų, 
kad ten rasime ir vištų! 

— Kertu iš šimto dolerių, kad nerasime, — pasakė 
Nikolis. 

— Sutinku, kapitone, — atsakė Ardanas ir paspaudė 
jam ranką.— Beje, tu jau tris kartus pralaimėjai lažybas 
su mūsų pirmininku: pinigai skridimui buvo surinkti, 
sviedinys nuliedintas puikiausiai, kolumbiada užtaisyta 
paraku be jokios avarijos, — tokiu būdu prakišai 6000 
dolerių! 

— Pralošiau,— sutiko Nikolis.— 10 valandų, 37 mi- 
nutės ir 6 sekundės. 

— Puiku, kapitone. Nepraslinkus nė ketvirčiui va- 
landos turėsi atskaičiuoti pirmininkui dar 9000 dolerių: 

4000 už tai, kad kolumbiada nesprogs ir 5000, kad svie- 
dinys išlėks toliau, negu 6 mylias. 

— Pinigai čia,— atsakė Nikolis, pliaukštelėjes per 
švarko kišenę, — galiu užmokėti kad ir tuoj. 

-— Matau, Nikoli, kad tu — įsikūnijęs tvarkingumas. 
Aš niekuomet toks nebuvau. Bet turiu pasakyti, kad, 
šiaip ar taip, visos tos lažybos — tau grynas nuostolis. 

— Kodėl? — paklausė Nikolis. 

— Jeigu tu išloši, vadinasi, kolumbiada sprogs, o 
kartu ir sviedinys... Su juo žus ir Barbikenas, tai kas 
tau išmokės dolerius? 

— Mano lažybų suma padėta Baltimorės banke, — 
ramiai atsakė Barbikenas,— jeigu Nikolis žus, ji atiteks 
jo įpėdiniams. 

— O, kokie jūs praktiški! — sušuko Mišelis Arda- 
nas.— Viską numatote, apgalvojate! Kuo mažiau jus su- 
prantu, tuo labiau gėriuosi. 

— 10 valandų, 42 minutės! — pranešė Nikolis. 

— Belieka 5 minutės! — atsakė Barbikenas. 

— Taip! Tiktai 5 minutės! — sušuko Mišelis Arda- 
nas. — O mes uždaryti sviedinyje, 900 pėdų patrankos 
vamzdyje! Po šiuo sviediniu prikrauta 400.000 svarų 
piroksilino, tai yra 1.600.000 svarų paprasto parako! Mu- 
sų bičiulis Merčisonas su chronometru rankose, įsmeigęs 
akis į rodyklę, uždėjo pirštą ant elektros mygtuko ir 
skaičiuoja sekundes, ruošdamasis sviesti mus į tarppla- 
netinę erdvę! .. 

— Gana, gana, Mišeli! — rimtai tarė Barbikenas.— 
Pasiruoškime. Iki lemiamos minutės beliko tik akimirka. 
Paspauskime vienas kitam ranką, draugai. 

— Taip, tik akimirka! — sušuko Mišelis Ardanas, ne- 
beįstengdamas nuslėpti savo jaudinimosi. 

Trys narsuoliai paskutinį kartą apsikabino. 

— Tesaugo mus dievas! — pamaldžiai ištarė Barbi- 
kenas. 

Mišelis Ardanas ir Nikolis išsitiesė ant čiužinių, disko 
viduryje. 

— 10 valandų, 47 minutės! — sumurmėjo kapitonas. 

Dar 20 sekundžių! Barbikenas greitai užgesino dujūs 
ir atsigulė šalia draugų. 

Kurčią tylą trikdė tik sekundes skaičiuojančio chro- 
nometro tiksėjimas. 

Staiga draugus trenkė baisus smūgis, ir sviedinys, iš- 
stumtas 6.000.000.000 litrų dujų, susidariusių sprogus 
piroksilinui, išlėkė į erdvę. 


rŽ 
+ 


II SKYRIUS 
PIRMASIS PUSVALANDIS 


Kas atsitiko? Kokie buvo to baisaus irenksmo pada- 
riniai? Ar išradingi sviedinio konstruktoriai pasiekė 
norimų rezultatų? Ar spyruoklės, keturgubi sienų apmu- 
šalai, vandens buferiai ir išardomos pertvaros sumažino 
atatranką? Ar tos priemonės sušvelnino neįsivaizduoja- 
mą 11000 metrų pradinio greičio postūmį? Juk tokiu 
greičiu galima per sekunde perskristi Paryžių ar Niujor- 
ką. Stai kokie klausimai kvaršino galvas to nepaprasto 
įvykio liudininkams. Jie užmiršo kelionės tikslą ir gal- 
vojo tik apie keliautojus. Jeigu kuris stebėtojas, pavyz- 
džiui, Dž. T. Mastonas, būtų žvilgterėjęs tada į sviedinio 
vidų, ką jis būtų pamatęs? 

Nieko. Sviedinyje buvo visai tamsu. Bet cilindrinės— 
konusinės jo sienos puikiausiai atlaikė sutrenkimą: jo- 
kio plyšio, jokio įlenkimo ir šiaip deformavimosi. Nuo- 
stabus sviedinys nė kiek nenukentėjo nuo baisingo 
sprogimo: neištirpo, nenulijo aliuminiu lietumi, kaip 
baiminosi kai kurie skeptikai. 

Viduje beveik viskas buvo savo vietose. Kai kurie 
daiktai smarkiai atsitrenkė į lubas, bet reikalingiausi iš 
jų liko sveiki. Tinklai, kuriuose jie kabojo, nesutrūki- 
nėjo. . 
Ant kilnojamo disko, kuris, susiplojus pertvaroms ir 
išsiliejus iš jų vandeniui, nusileido iki sviedinio dugno, 

gulėjo trys nejudą kūnai. Ar Barbikenas, Nikolis ir Mi- 
šelis Ardanas tebekvėpavo? O gal tas sviedinys pavirto 
metaliniu karstu, nešančiu į erdvę tris lavonus? .. 

Po kelių minučių vienas iš tų kūnų sujudėjo: pakru- 
tino rankas, pakėlė galvą ir pagaliau atsiklaupė. Tai 
buvo Mišelis Ardanas. Jis apsigraibė ir garsiai krenkš- 
telėjo, sakydamas: 

— Mišelis Ardanas, gyvas ir sveikas. Pažiūrėsime, 
kaip einasi kitiems! 

Drąsusis prancūzas norėjo atsikelti, bet negalėjo pa- 
stovėti. Jam svaigo galva, nuo kraujospūdžio jis buvo 
tarsi apakęs ir svyrinėjo it girtas. 

— Brrr...— pasipurtė jisai. — Lyg būčiau išmaukęs 
dvi bonkas kortono. Tik nepajutau jokio malonumo ger- 
damas! 

Jis keletą kartų perbraukė ranka per kaktą, pasitrynė 
smilkinius ir sušuko: 

— Nikoli! Barbikene! 

Pasiklausė baimindamasis: jokio atsakymo. Jokio at- 
sikvėpimo, rodančio, kad jo bendrakeleivių širdys tebe- 
plaka. Jis vėl pašaukė. Ta pati tyla. 

— Po velnių! — tarė jis.— Tartum būtų iš penkto 
aukšto kritę žemyn galva! Še tau,— pridūrė jis su savo 
įprastu ramumu, — jeigu jau prancūzas įstengė atsiklaup- 
ti, tai abu amerikiečiai tikriausiai irgi atsistos ant kojų. 
Bet pirmiausia pažiūrėkime, kas čia dedasi. 

Ardanas jautė jėgas grįžtant: kraujas nebeplūdo į 
galvą, pulsas mušė ramiau. Dar kiek pastangų, ir jis 
liovėsi svyrinėjęs. 

Tada atsistojo, ištraukė iš kišenės fosforinį degtuką 
ir patrynęs prikišo prie dujų degiklio. Balionas buvo 
sveikas, dujų į sviedinį nepriėjo. Beje, Ardanas būtų 
tada užuodęs jų kvapą. Žinoma, šiuo atveju tas degtuko 
uždegimas nebūtų pasibaigęs geruoju: susijungusios su 
oru, dujos būtų virtusios sprogstamosiomis, ir sprogimas 
būtų padaręs tai, ką, gal būt, buvo pradėjusi atatranka 
šaunant iš patrankos. 

Kai tik degiklis suliepsnojo, Ardanas pasilenkė prie 
savo bendrakeleivių. Jie gulėjo vienas ant kito kaip 
negyvi — Nikolis viršuje, Barbikenas apačioje. 

Ardanas pakėlė kapitoną, atrėmė į kušetę ir ėmė jį 
smarkiai trinti. Tas geras masažas atgaivino Nikolį. Jis 
atmerkė akis, paskui, lyg niekur nieko, ramiai paėmė 
Ardaną už rankos ir, dairydamasis aplinkui, paklausė: 

— O Barbikenas? 

— Kiekvieną iš eilės, — taip pat ramiai atsakė Miše- 
lis Ardanas.— Pradėjau nuo tavęs, nes buvai viršuje. 
Dabar apžiūrėsime Barbikeną. 

Juodu pakėlė Patrankos klubo pirmininką ir paguldė 
ant kušetės. Barbikenas, atrodo, buvo nukentėjęs labiau 
už savo draugus. Jis buvo visas kruvinas, bet Nikolis 
nusiramino, pamatęs, kad tas kraujas tekėjo iš nedidelės 
žaizdos petyje — paprastas įdrėskimas, kurį jis tuojau 
rūpestingai aprišo. 

Tačiau Barbikenas negreit atsipeikėjo: negailėdami 
jėgų, draugai trynė jį, bet galų gale ėmė nuogąstauti. 

:— Jis kvėpuoja, — pasakė Nikolis, pridėjęs ausį su- 
žeistajam prie krūtinės. 

— Taip, — atsakė Ardanas,— kvėpuoja kaip žmogus, 
įpratęs nuolatos kvėpuoti. Trink jį, trink smarkiau! 

Abu masažuotojai dirbo taip nuoširdžiai, kad paga- 
liau Barbikenas atgavo sąmonę. Jis atsimerkė, pasikėlė, 
čiupo draugus už rankų, ir pirmutiniai jo žodžiai buvo: 

— Na kaip, Nikoli, lekiame? 

Nikolis ir Ardanas pažiūrėjo vienas į kitą. Iki šiol 
jie nė pagalvoti nepagalvojo apie sviedinį. Pirmiausia 
Jie susirūpino keleiviais, o ne vagonu. 

— Iš tikrųjų, mes lekiame ar ne? — pakartojo Miše- 
lis Ardanas. 

— O gal ramiausiai gulime kur nors ant žemės Flori- 
doje? — paklausė Nikolis. | 

— Arba Meksikos įlankos dugne? — pridūrė Arda- 
nas. | 

— Na jau! — sušuko Barbikenas. 


Tie draugų spėliojimai tučtuojau jį prablaivė. Viena 
buvo aišku: jie nežinojo, kur sviedinys. Atrodė, kad jis 
stovi vietoje; su pasauliu nebuvo jokio ryšio, todėl nie- 
kas negalėjo atsakyti į tą klausimą. Gal būt, sviedinys 
skriejo savo trajektorija per tarpplanetinę erdvę, o, gal 
būt, kiek pakilęs, jis nukrito žemėn arba į Meksikos 
įlanką; galėjo ir taip atsitikti, nes Floridos pusiasalis 
neplatus. 

Padėtis buvo rimta, ir tas klausimas visiems rūpėjo. 
Reikėjo kuo greičiausia į jį atsakyti. Susijaudinęs Bar- 
bikenas atsikėlė, savo valia nugalėjęs fizinį silpnumą, ir 
ėmė klausytis. Aplinkui buvo visai tylu. O gal pro sto- 
rai išmuštas sienas ir nebuvo galima išgirsti kokį nors 
Žemės garsą? Bet Barbikeną apstulbino tai, kad sviedinio 
viduje pasidarė labai karšta. Jis ištraukė iš įmautės ter- 
mometrą ir pasižiūrėjo: 45“ Celsijaus! 

— Skrendame! — sušuko jis. — Tikrai skrendame! 
Tas troškus karštis skverbiasi pro sienas! Jis atsirado 
dėl sviedinio trinties į atmosferos sluoksnius. Greitai jis 
ims mažėti, nes jau lekiame tuštumoje. Vos neužduso- 
me nuo kaitros, bet netrukus imsime stirti nuo šalčio. 

— Kaip? Manai, kad mes jau išnėrėme iš Žemės at- 
mosferos? — paklausė Mišelis Ardanas. 

— Be jokios abejonės, Mišeli. Klausyk: dabar 10 va- 
landų 55 minutės. Išlėkėme prieš aštuonias minutes. Jei 
sviedinio pradinis greitis nebūtų sumažėjęs nuo tryni- 
mosi į orą, tai per 6 sekundės būtume pralėkę 16 Ije 
Žemės atmosferą. š 

— Visai teisingai, — patvirtino Nikolis.— O kiek, jū- 
sų nuomone, tas pradinis greitis sumažėjo nuo tryni- 
mosi? | 

— Visu trečdaliu, Nikoli,— atsakė Barbikenas.— Tai 
labai daug, bet manau, kad neklystu. Tokiu būdu, jeigu 
pradinis sviedinio greitis 11000 metrų, tai už atmosferos 
ribų jis sumažės iki 7332 metrų. Vis dėlto šį tarpą mes 
jau pralėkėme ir... | 

— Ir mūsų draugas Nikolis prakišo dvejas lažybas,— 


užbaigė Mišelis Ardanas: — 4000 dolerių, kad kolumbia- 
da nesprogo, 5000 dolerių, kad sviedinys pakilo aukš- 
čiau, negu 6 mylias. Na, Nikoli, krapštyk pinigėlius! 

— Iš pradžių patikrinkime, — atsakė kapitonas, — o 
paskui ir atsiskaitysime. Labai galimas daiktas, kad Bar- 
bikenas teisus ir kad aš pralošiau 9000 dolerių. Bet man 
atėjo į galvą viena galimybė, kuri anuliuotų ir pačias 
lažybas. 

— Kokia galimybė? — susidomėjo Barbikenas. 

— Gal dėl kurios nors priežasties kibirkštis nepalietė 
parako ir mes nė iš vietos nepajudėjome? 

— Po galais, kapitone! — sušuko Mišelis. — Tokią 
galimybę galėtų sugalvoti tik tokia negudri, galva, kaip 
mano. Kvailystes kalbi. Argi ne iššovimo metu dėl 
atatrankos mes visi vos nesusiplojome it blynai? Ar man 
nereikėjo tavęs gaivinti? Ar mūsų pirmininko petys ne- 
kraujuoja nuo sutrenkimo? 

— Sutinku, Mišeli, — atsakė Nikolis, — bet atsakyk 
man į vieną klausimą. 

— Į kokį? 

— Ar tu girdėjai šūvį, kuris tikriausiai turėjo būti 
griausmingasė 

— Ne,— atsakė nustebęs Ardanas,— tikrai, šūvio ne- 
girdėjau. 

— O jūs, Barbikenai? 

— Aš taip pat ne. 

— . Tai kaip čia yra? 

— Iš tiesų keista, — sumurmėjo pirmininkas.— Kodėl 
nebuvo girdėti šūvio? 

Visi trys, gerokai sutrikę, pasižiūrėjo vienas į antrą. 
Čia buvo kažkas neaišku. Juk sviedinys išlėkė, vadinasi, 
turėjo trinktelėti ir šūvis. 

— Pirmiausia pažiūrėkite, kur mes esame, — tarė 
Barbikenas.-- Atidarykime langines. 

Tas nesudėtingas darbas buvo greit atliktas. Angliš- 
ku raktu jie atsuko veržles, kuriomis buvo prisukti išori- 
nių langinių varžtai. Varžtai išlindo į lauko pusę, ir 

metaliniai, guma aptraukti kamščiai tučtuojau užkimšo 
jų paliktas skyles. Išorinė langinė nusileido šarniru že- 
myn, ir pasirodė išgaubtas iliuminatoriaus stiklas. Antras 
toks langas buvo kitoje sviedinio pusėje, trečias — 
skliaute, o ketvirtas grindyse, sviedinio dugne. Tokiu 
būdu pro šoninius langus galima buvo dviem priešin- 
gomis kryptimis stebėti dangų, pro apatinį — Žemę, o 
pro viršutinį — Mėnulį. 

Barbikenas su draugais puolė prie lango. Pro jį ne- 
įspindo jokia švieselė. Juoda tamsa gaubė sviedinį. Bet 
pirmininkas Barbikenas sušuko: 

— Ne, draugai, mes nenukritome žemėn! Nenusken- 
dome Meksikos įlankoje! Mes kylame į erdves! Tik pa- 
žiūrėkite į tas mirgančias naktyje žvaigždes, į tą neper- 
regimą tamsą tarp Žemės ir mūsų! 

— Valio! Valio! — vienu balsu suriko Mišelis Arda- 
nas ir Nikolis. 

Tiršta tamsa iš tikrųjų rodė, kad sviedinys pakilo 
aukštyn, kitaip keliautojai būtų matę Žemę, nes tą naktį 
aiškiai švietė pilnatis. Tamsa irgi rodė, kad sviedinys 
jau pralėkęs Žemės atmosferą, todėl kad pasklidusi ore 
šviesa būtų atsispindėjusi ant metalinių sienų. Toji švie- 
sa skverbtųsi ir pro langą, o jis buvo visai juodas. Neli- 
ko jokios abejonės: keliautojai tikrai buvo pakilę nuo 
Žemės. 

-— Pralošiau,— pripažino Nikolis. 

— Sveikinu su pralaimėjimu! — atsakė Ardanas. 

— Štai 9000 dolerių, — pasakė kapitonas, ištraukęs iš 
kišenės pundą popierinių pinigų. 

— Gal reikia kvito? — paklausė Barbikenas, imda- 
mas pinigus. 

— Jeigu jums nesunku, — atsakė Nikolis.— Taip bū- 
tų geriau. 

Rimtai ir flegmatiškai, tarsi sėdėdamas savo konto- 
roje, pirmininkas Barbikenas išsitraukė užrašų knygutę, 
išplėšė lapelį, pieštuku parašė kvitą pagal visas taisyk- 

les, pažymėjo datą, pasirašė, uždėjo antspaudą ir padavė 
kapitonui, kuris tvarkingai įsidėjo lapelį į portielį. 

Mišelis Ardanas nusiėmė kepurę ir tylėdamas abiem 
nusilenkė. Toks formalizmas tokiomis aplinkybėmis! 
Jam tiesiog užkando žadą. Jis niekuomet dar nebuvo 
matęs tokio grynai amerikoniško poelgio... 

Baigę formalumus, Barbikenas ir Nikolis vėl priėjo 
prie lango ir ėmė žiūrėti į žvaigždynus. Juodame dan- 
gaus fone ryškiai spindėjo žvaigždės. Bet Mėnulio iš tos 
pusės nebuvo matyti, nes jis, slinkdamas iš rytų į vaka- 
rus, pamažu kilo į zenitą. Ardanas nustebo: 

— O kurgi Mėnulis? Nejaugi mes su juo nepasima- 
tysime? 

— Nesirūpink,— atsakė Barbikenas.— Mūsų būsimo- 
ji „žemė“ savo vietoje, tik iš čia jos nematyti. Atverki- 
me kitą šoninį langą. 

Barbikenas buvo beeinąs prie kito iliuminatoriaus, 
bet jo dėmesį patraukė kažkoks besiartinąs švytįs daik- 
tas. Tai buvo milžiniškas rutulys, kurio dydį sunku būtų 
- nusakyti. Atsuktasis į Žemę jo šonas buvo ryškiai nu- 
šviestas. Tarsi mažas Mėnulis, atmušąs didžiojo šviesą, 
artėjo jis nepaprastu greičiu ir atrodė, kad jo orbita kir- 
to lekiančio sviedinio trajektoriją. Rutulys lėkė artyn, 
sukdamasis aplink savo ašį. Tokiu būdu erdvėje juda 
visi dangaus kūnai. 

— Kas gi čia? — sušuko Mišelis Ardanas.— Dar vie- 
nas sviedinys? 

Barbikenas neatsakė. To gigantiško dangaus kūno 
pasirodymas jį nustebino ir išgąsdino. Jų sviedinys ga- 
lėjo susidurti su juo — ir pasekmės būtų labai liūdnos: 
jis galėjo sviedinį nukreipti nuo kelio ar įsilėkusį vienu 
smūgiu nusviesti į Žemę, galėjo ir galinga savo traukos 
jėga patraukti jį paskui save. 

Pirmininkas Barbikenas greit įvertino visas tris gali- 
mybes, kurios vienokiu ar kitokiu būdu niekais paverstų 
jo sumanymą. Draugai be žado žiūrėjo tolyn. Rutulys 

artėdamas vis didėjo, ir dėl optinės iliuzijos atrodė, kad 
sviedinys lekia tiesiai į jį. 

— Po šimts velnių! — nusikeikė Mišelis Ardanas.— 
Traukiniai tuoj susidurs! 

Keliautojai instinktyviai atšoko nuo lango. Siaubas 
sukaustė juos, bet tik kelioms sekundėms. Asteroidas 
pralėkė per kelis šimtus metrų nuo sviedinio ir dingo iš 
akių ne tiek dėl savo greičio, kiek dėl to, kad į Mėnulį 
atsuktoji jo pusė staiga susiliejo su neperregima erdvės 
tamsa. 

— Laimingos kelionės! — šūkterėjo jam Mišelis Ar- 
danas ir su palengvėjimu atsikvėpė.— Kaipgi čia yra? 
Nejaugi visata tokia mažytė, kad vargšas sviedinėlis 
negali sau be baimės keliauti po dangų. Kas gi toji pasi- 
pūtėlė planeta, kuri vos neatsitrenkė į mus? 

— Aš žinau, — atsakė Barbikenas. 

— Po plynių, tu visuomet viską žinai. 

— Tai paprastas bolidas, — paaiškino Barbikenas, — 
bet labai didelis, taigi dėl žemės traukos jis pavirto jos 
palydovu. 

— Tikrai? — nustebo Mišelis Ardanas. — Tai žemė 
turi du mėnulius, kaip Neptunas? 

— Taip, du, nors paprastai jos palydovu laikomas 
tik Mėnulis. Antrasis ,„mėnulis“ toks mažas ir skrieja 
taip greitai, kad Žemės gyventojai negali jo pamatyti. 
Prancūzų astronomas Pti, remdamasis tam tikrais plane- 
tų nukrypimais, nustatė, kad esama ir antrojo Žemės 
palydovo; jis jį ir aprašė. Pagal jo apskaičiavimus, šis 
bolidas apskriejąs Žemę per 3 valandas 20 minučių, tai 
yra neregėtu greičiu. 

— Ar visi astronomai pripažįsta šito palydovo buvi- 
mąė — paklausė Nikolis. 

— Ne,— atsakė Barbikenas,— bet jeigu jie būtų su- 
sitikę su juo, kaip mes dabar, tai neabejotų. Žinote, kas 
man atėjo į galvą: tas bolidas, kuris, atsitrenkęs į sviedi- 
nį, būtų mums daug bėdos pridaręs, padės nustatyti, kur 
mes dabar esame. 

— Kokiu būdu? — nusistebėjo Ardanas. 

— Jo nuotolis nuo Žemės žinomas, taigi taške, kur 
jį sutikome, mes buvome 8140 kilometrų nuo Žemės. 

— Daugiau negu 2000 1je! — sušuko Mišelis Arda- 
nas.— Kokie lėti atrodo menkučio žemės rutulio trau- 
kiniai ekspresai prieš mūsų sviedinį! 

— Žinoma,— patvirtino Nikolis, žvilgterėjęs į chro- 
nometrą.— Dabar 11, taigi Amerikos žemyną mes pali- 
kome prieš 13 minučių. 

— Tik prieš 13 minučių? — suabejojo Barbikenas. 

— Taip, — atsakė Nikolis.— Jeigu mūsų pradinis 11 
kilometrų greitis būtų buvęs pastovus, tai per valandą 
nuskristume po 10000 Ije! 

— Visa tai puiku, draugai, — tarė pirmininkas, — 
bet lieka vienas neatsakytas klausimas: kodėl mes ne- 
girdėjome kolumbiados šūvio? 

Visi tylėjo, nežinodami, ką atsakyti; Barbikenas, 
stengdamasis įspėti šią mįslę, susimąstęs priėjo prie 
antrojo šoninio lango ir atidarė jį. Pro langą tuojau 
- siūbtelėjo Mėnulio šviesa, skaisčiai nutvieksdama svie- 
dinio vidų. Taupusis Nikolis išjungė dabar nebereikalin- 
gas dujas, kurios būtų tik trukdžiusios stebėti tarpplane- 
tinę erdvę. 

Mėnulio diskas spindėjo neapsakomu skaistumu. Jo 
šviesa, nesulaikoma drėgnos žemės atmosferos, veržėsi 
pro stiklą, sidabriniais atspindžiais tviskėdama sviedinio 
viduje. Juodas dangaus fonas dar labiau stiprino jo spin- 
desį, kuris erdvės tuštumoje nesisklaidė ir netemdė gre- 
timų žvaigždžių žėrėjimo. Iš čia dangus atrodė visai 
kitoniškas,— tokio jo niekuomet dar nebuvo mačiusios 
žmogaus akys. 

Galima įsivaizduoti, kaip godžiai stebėjo trys nar- 
suoliai nakties šviesulį — galutinį savo kelionės tikslą. 
Žemės palydovas pamažu artėjo prie zenito — geometri- 
nio taško, kurį jis turėjo pasiekti maždaug po 96 valan- 
dų. Jo kalnai, slėniai, visas reljefas atrodė ne ryškiau, 
negu stebint iš kurios nors Žemės vietos, bet jo šviesa 

tuštumoje spindėjo nepaprastai intensyviai. Visas diskas 
žibėjo lyg platininis veidrodis. 

Apie Žeme, kuri vis tolo po jų kojomis, keleiviai nė 
galvoti nepagalvojo. Kapitonas Nikolis pirmasis priminė 
draugams paliktąją planetą. 

— Tiesą sakant, nebūkime jai nedėkingi! — pritarė 
jam Mišelis Ardanas.— Žvilgterėkime paskutinį kartą į 
savo gimtinę. Norisi dar kartą pamatyti Žemę, kol ji ne 
visai išnykusi iš akių! 

Išpildydamas savo draugo norą, Barbikenas ėmė ati- 
darinėti langą apatinėje sviedinio dalyje, iš kur buvo 
galima žiūrėti tiesiai į Žemę. Kilnojamas diskas, iššau- 
nant prisispaudęs prie pat dugno, buvo išnarstytas su 
dideliu vargu ir jo dalys tvarkingai sustatytos pasieniais: 
jos galėjo dar kartą praversti. Tada sviedinio dugne 
pasirodė apvali 50 centimetrų pločio anga. Ją dengė 
15 centimetrų storio stiklas variniais rėmais. Iš lauko 
pusės prie lango buvo prisukta aliumininė langinė. At- 
sukus veržles, varžtai atsileido, langinė pasistūmė į šalį, 
ir atsivėrė reginys į apačią. 

Mišelis Ardanas atsiklaupė ant stiklo. Jis buvo tam- 
sus, drumstas. 

— Kurgi Žemė? — sušuko jis. 

— Žemė? Štai ji — atsakė Barbikenas. 

— Kaip? Tas plonytis ruoželis, tas sidabrinis piau- 
tuvas? 

— Žinoma, Mišeli. Po 4 dienų, per Mėnulio pilnatį, 
tuo metu, kai mes jį pasieksime, Žemė bus „delčia“. Jos 
mes matome tik plonytį piautuvą, kuris greit visai su- 
dils, ir Žemė kelias dienas nugrims į tamsą. 

— Taip, tai Žemė, — pakartojo Mišelis Ardanas, 
įsmeigęs akis į siaurą gimtosios planetos piautuvą. 

Barbikenas paaiškino jam teisingai. Žiūrint iš svie- 
dinio, Žemė artėjo į paskutinę savo fazę. Jos piautuvas, 
apimąs aštuntąją disko dalį, aiškiai skyrėsi nuo juodo 
dangaus. Bet to piautuvo šviesa, melsva nuo storo atmo- 
sferos sluoksnio, buvo silpnesnė už Mėnulio, nors pats 

piautuvas buvo labai didelis ir panėšėjo į danguje iš- 
temptą milžinišką lanką. Kai kuriose vietose, ypač įlen- 
kime, buvo matyti ryškesni taškai — kalnų viršūnės, bet 
juos tarpais aptraukdavo tamsios, drumstos dėmės, kurių 
niekuomet nepamatysi Mėnulio paviršiuje. Tai buvo 
debesų ruožai, supą Žemės rutulį. 

Kada Mėnulis jaunas, galima įžiūrėti viso jo disko 
kontūrus: tas pats buvo dabar su Žeme. Jos diskas bo- 
lavo pelenine šviesa, tamsesne už jauno Mėnulio disko 
šviesą. Nesunku suprasti, kodėl taip yra. Peleninė Mė- 
nulio šviesa atsiranda nuo Saulės spindulių, kuriuos 
Žemė atmuša į savo palydovą. O čia atvirkščiai. Saulės 
spinduliai, atsimušę nuo Mėnulio, krinta į Žemę. Žemės 
šviesa maždaug trylika kartų stipresnė už Mėnulio, ka- 
dangi ji tiek kartų didesnė už jį. Todėl ir tamsioji Žemės 
dalis ne tokia ryški, kaip peleninis Mėnulio diskas, nes 
vienos planetos apšvietimas proporcingas antrosios pla- 
netos šviesos stiprumui. Reikia dar pasakyti, kad Žemės 
piautuvas atrodė labiau ištįsęs. Tai irradiacijos reiškinys. 

“ Kai keliautojai buvo įsižiūrėję į tarpplanetinės erd- 
vės tamsą, prieš jų akis tvykstelėjo žaižaruojanti krin- 
tančių žvaigždžių puokštė. Šimtai bolidų, užsidegę nuo 
trinties į atmosferą, raižė tamsą spindinčiu ugnies lietu- 
mi ir šviečiančiomis linijomis braižė peleninę Žemės 
disko dalį. Tuo laiku Žemė buvo perihelyje, o gruodžio 
mėnesį visuomet gausu krintančių žvaigždžių: jų astro- 
nomai priskaičiuoja iki 24000 per valandą. Bet Mišelis 
Ardanas, nieku laikydamas visus mokslinius aiškinimus, 
verčiau tikėjo, kad Žemė tuo žėrinčiu fejerverku atsi- 
sveikino su trimis savo vaikais, išvykstančiais į tokią 
tolimą kelionę. 

Tiek jie ir tematė iš to tamsoje pasinėrusio rutulio, 
iš tos mažos mūsų Saulės sistemos planetos, užtekančios 
ir nusileidžiančios rytą ir vakarą, kaip ir kitos didesnės 
planetos. Žemė dabar buvo nežymus taškas erdvėje, 
blyškus, dylantis piautuvas, kuriame jie buvo palikę 
visa, kas brangu jų širdžiai! 

Trys draugai ilgai žiūrėjo žemyn, nieko nekalbėdami, 
bet jausdami širdyje tą patį, o sviedinys vis lėkė toly- 
giai mažėjančiu greičiu. Paskui juos ėmė neapsakomai 
marinti miegas. Ar tai buvo fizinis nuovargis, ar dvasi- 
nis išsekimas? Matyt, ir viena, ir antra. Aišku, kad po 
paskutinių susijaudinimo valandų, praleistų Žemėje, tu- 
rėjo prasidėti reakcija. 

— Jeigu ima miegas, tai reikia gulti, — pasiūlė Mi- 
šelis. 

Draugai išsitiesė kušetėse ir visi trys kietai sumigo. 

Tačiau, nepraslinkus nė ketvirčiui valandos, Barbi- 
kenas staiga pašoko ir griausmingu balsu pabudino 
bendrakeleivius: 

— Supratau, supratau! 

— Ką tu supratai? — paklausė Mišelis Ardanas, pa- 
šokdamas nuo kušetės. 

— Supratau, kodėl negirdėjome kolumbiados šūvio! 

— Kodėl gi? — paklausė Nikolis. 

— Todėl, kad mūsų sviedinys lėkė greičiau už garsą! 


II SKYRIUS 
ĮKURTUVĖS 


Po to įdomaus ir, žinoma, visiškai teisingo paaiški- 
nimo trys draugai vėl saldžiai užmigo. Kur jie būtų radę 
tylesnę ir ramesneę vietą poilsiui? Žemėje tiek namus 
miestuose, tiek trobeles kaimuose sudrebina bet koks 
trinktelėjimas. Laivas, jūros bangų nešamas, juda ir 
siūbuoja. Aerostatas ore nuolat vartosi, nerdamas pro 
nevienodo tirštumo oro sluoksnius. Tik sviedinys, skrie- 
damas beorėje erdvėje, visiškoje tyloje, davė savo gy- 
ventojams visišką ramybę. 

Todėl mūsų nenuoramos, gal būt, būtų miegoję ir 
miegoje, jeigu netikėtas triukšmas nebūtų jų pabudinęs 

apie 7 valandą gruodžio 2-sios dienos rytą, praslinkus 
8 valandoms nuo jų išskridimo. 

Tas triukšmas buvo paprasčiausias šuns lojimas. 

— Šunes! Mūsų šunes! — suriko pašokdamas Mišelis 
Ardanas. 

— Jie nori ėsti — pasakė Nikolis. 

— Po šimts pypkių! Mes juos visai pamiršome. 

— Bet kurgi jie? — paklausė Barbikenas. 

Visi puolė ieškoti ir vieną šunį rado palindusį po 
kušete. Sutrenkimas šaunant iš patrankos taip jį užgavo 
ir išgąsdino, kad jis ištūnojo kamputyje, kol neiškentęs 
iš bado ėmė loti. 

Tai buvo vargšė Diana; nors dar ne visai atsipeikė- 
jusi, bet, šeimininkų šaukiama, vis dėlto ji išlindo iš 
savo slėptuvės. Mišelis Ardanas ją ramino kuo meiliau- 
siais žodžiais: | 

— Eikš, Diana, eikš, dukrele! Tavo nuotykiai bus 
„apdainuoti medžioklės metraščiuose; pagonys būtų tave 
paskyrę Anubio drauge, o krikščionys šv. Roko palydo- 
ve; tu verta, kad pragaro valdovas nuliedintų iš bronzos 
tavo statulą, kaip to šuns, kurį Jupiteris padovanojo 
gražiajai Europai už vieną pabučiavimą! Tavo šlovė 
viršys Montarži ir Sen Bernaro kalnų herojų garbę! Iš- 
lėkusi į tarpplanetinę erdvę, gal būt, tu būsi Mėnulio 
šunų pramotė Ieva! Ten tu pateisinsi šiuos Tusenelio 
žodžius: „Pradžioje dievas sukūrė žmogų ir, pamatęs jį 
tokį silpną, davė jam šunį!“. Eikš, Diana, eikš! 

Nežinia, ar tie pagyrimai jai buvo malonūs, ar ne, 
bet Diana, gailiai inkšdama, pamažu išlindo iš po ku- 
šetės. 

— Ieva yra, o kurgi Adomas? — paklausė Barbike- 
nas. 

—- Adomas? — pakartojo Mišelis. — Jis tikriausiai 
kur nors netoli, čia pat. Pašauksime jį. Satelitai, šen! 
Satelitai! 

Bet Satelitas nesirodė. Diana vis inkštė. Draugai ją 
apžiūrėjo ir pamatė, kad ji nebuvo sužeista, davė jai 
patrupinę duonos su mėsa, ir ji nutilo. 

O Satelito ilgai negalėjo rasti, kol pagaliau užtiko 
ant vienos lentynos sviedinio palubėje, kur jį kažkaip 
buvo nusviedusi atatranka. Vargšo sužaloto gyvulėlio 
būklė buvo labai bloga. 

— Kad tave kur! Še tau ir aklimatizacija! — sušuko 
Mišelis, atsargiai nukeldamas nelaimingąjį šunį žemyn. 
Jis buvo galva atsitrenkęs į skliautą ir po tokio smūgio 
vargu ar begalėjo išgyti. Draugai paguldė jį ant minkš- 
tos pagalvės; šuo sunkiai atsiduso. 

— Slaugysime tave, vargšeli, — kalbėjo Mišelis. — 
Juk mes atsakingi už tavo gyvybę. Verčiau netekčiau 
rankos, negu mano mielasis Satelitas savo letenos. 

Taip jį ramindamas, Mišelis padavė sužeistajam šu- 
niui vandens, kuris jį godžiai išlakė. Po to keleiviai vėl 
ėmė stebėti Žemę ir Mėnulį. 

Žemė vis dar atrodė lyg koks pelenų spalvos diskas; 
iš vienos jo pusės tebešvytėjo piautuvas, siauresnis, 
negu iš vakaro, bet, palyginus su Mėnuliu, kuris vis 
labiau apvalėjo, tas piautuvas buvo dar didelis. 

— Po galais! — tarė Mišelis Ardanas.— Kaip gaila, 
kad neišskridome Žemės pilnatyje, tada, kai mūsų pla- 
neta buvo atsigręžusi tiesiai į Saulę. | 

— Kodėl? — nustebo Nikolis. 

— Būtume visai kitokioje šviesoje pamatę mūsų že- 
mynus ir jūras. Saulės apšviesti žemės plotai marguliuo- 
tų visomis spalvomis, o mėlynos jūros mėlynuotų kaip 
žemėlapiuose! Taip norėtųsi pažiūrėti į žemės ašigalius, 
kurių dar niekada nematė žmogaus akys! 

— Taip tai taip, — atsakė Barbikenas, — bet jeigu 
Žemė būtų pilnatyje, tai Mėnulis būtų jaunas ir visai 
neįžiūrimas Saulės spinduliuose. O mums svarbiau turėti 
prieš akis atvykimo tikslą, negu išvykimo vietą. 

— Teisybė, Barbikenai,— sutiko kapitonas Nikolis;— 

pasiekę Mėnulį, ilgomis naktimis iki valios prisižiūrėsi- 
me į Žemės rutulį, kur knibžda panašios į mus būtybės! 

— Panašios į mus būtybės! — sušuko Mišelis Arda- 
nas.— Bet dabar jos taip pat panašios į mus, kaip ir 
Mėnulio gyventojai — selenitai! Juk mūsų sviedinys — 
naujas pasaulis, ir jame gyvename tik mes! Aš panašus 
į Barbikeną, o jis — į Nikolį. Už mūsų sviedinio sienų 
žmonija baigiasi; mes vieninteliai šio mikrokosmo gy- 
ventojai, kol pavirsime eiliniais mėnuliečiais! 

— Tai įvyks maždaug už 88 valandų, — pasakė Ni- 
kolis. 

— Ką tu nori pasakyti? — paklausė Ardanas. 

— Kad dabar pusė devintos, — atsakė Nikolis. 

— Manau, kad nėra jokių kliūčių sėstis pusryčių, — 
pasiūlė Mišelis. 

Iš tikrųjų naujosios planetos gyventojai negalėjo gy- 
venti nevalgę, ir jų skrandžiai jau reiškė teisėtus reika- 
lavimus. 

Mišelis Ardanas, kaip prancūzas, pasiskelbė vyriau- 
siu virėju, ir šioms svarbioms pareigoms jis neturėjo 
varžovų. Verdama buvo ant dujų, ir visa, kas reikalinga 
pirmiesiems tarpplanetinės kelionės pusryčiams, buvo 
paimta iš produktų dėžės. 

Iš pradžių buvo patiekta po puoduką skanaus sulti- 
nio, kurį išvirė Barbikenas, užpylęs karštu vandeniu 
maistingas Libigo tabletes, pagamintas iš geriausios jau- 
tienos. Po sultinio keleiviai valgė hidrauliniu presu su- 
spaustus bifšteksus, kurie buvo tokie minkšti ir sultingi, 
tartum ką tik iškepti anglų kavinės virtuvėje. Mišelis, 
lakios vaizduotės vyras, tikino, kad bifšteksas dar „te- 
bekraujuojąs". 

Po mėsos buvo paduota konservuotų daržovių, „„švie- 
žesnių už žalias“, anot Mišelio, o po jų — arbata su 
amerikoniškais sumuštiniais. Tas gėrimas, vienbalsiai 
pripažintas nuostabiu, buvo pagamintas iš geriausių 
arbatžolių, kurių keletą dėžių buvo padovanojęs kelei- 
viams rusų imperatorius. 

Pagaliau puota buvo užbaigta puikaus burgundiško 
vyno bonka, „atsitiktinai“ Mišelio Ardano užtikta pro- 
duktų dėžėje. Trys draugai išgėrė už Žemės ir jos pa- 
lydovo sąjungą. 

Ir Saulė, tartum jai būtų buvę maža, kad savo kait- 
riais spinduliais nunokino Burgundijos kalvose vynuo- 
ges, panoro prisidėti prie geriančiųjų. Kaip tik tuo metu 
sviedinys išnėrė iš konusinio šešėlio, kuris krinta nuo 
Žemės rutulio, ir dienos šviesulio spinduliai nutvieskė 
apatinį sviedinio diską, nes kaip tik tokiu kampu Mėnu- 
lio orbita kirto Žemės orbitą. 

— Saulė! — sušuko Ardanas. 

— O kas gi kitas? — atsakė Barbikenas.— Aš jos jau 
laukiau. 

— Bet konusinis Žemės šešėlis juk tęsiasi ir anapus 
Mėnulio, — pasakė Mišelis. 

— Ir net gana toli, jeigu neatsižvelgsime į spindulių 
lūžimą atmosferoje, — pasakė Barbikenas. — Bet kada 
Mėnulis įslenka į jį, tai visų trijų dangaus kūnų: Saulės, 
Žemės ir Mėnulio centrai atsiduria vienoje tiesioje lini- 
joje. Tada jų orbitų susikirtimo taškai sutampa su Mė- 
nulio pilnaties faze, ir įvyksta jo užtemimas. Jei būtume 
išskridę per Mėnulio užtemimą, tai visą laiką būtume 
lėkę tamsoje ir būtų buvę labai nemalonu. 

— Kodėl? 

— Todėl, kad mūsų sviedinį Saulė ir apšviečia, ir 
apšildo, nors mes ir tuštuma lekiame. Galime sutaupyti 
dujų, kurios visada labai pravers. 

Iš tikrųjų Saulės spinduliai, kurių neužstojo jokia 
atmosfera, nušvietė ir sušildė sviedinį: tarsi jis staiga 
iš žiemos būtų peršokęs į vasarą. Iš viršaus į ji švietė 
Mėnulis, o iš apačios — Saulė. 

— O juk čia visai nebloga, — pastebėjo Nikolis. 

— Kurgi ne! — sušuko Mišelis Ardanas.— Jei šitame 
aliumininiame kambaryje turėtume bent saujelę žemės, 
tai per 24 valandas išaugintume žirnelių. Tik bijau, kad 
nepradėtų lydytis mūsų sviedinio sienos. 

— Nebijok, drauguži, — atsakė Barbikenas.— Jos pa- 
kėlė daug aukštesnę temperatūrą, skrosdamos Žemės 
atmosferą. Visai nesistebėčiau, jeigu Floridos gyventojai 
palaikė jį ugniniu bolidu. 

— Jeigu taip, tai Mastonas tikriausiai mano, kad mes 
čia iškepėme. 

— Aš pats stebiuosi, kad mums taip neatsitiko, — 
tarė Barbikenas.— Nė vienas iš mūsų nenumatė to pa- 
vojaus. 

— Apsirinki: aš jo labai bijojau, — paprastai pasakė 
Nikolis. 

— Ir nieko mums nesakei, šaunusis kapitone! — su- 
šuko Mišelis Ardanas ir paspaudė jam ranką. 

Tuo tarpu Barbikenas tvarkėsi sviedinyje, lyg reng- 
damasis jame amžinai gyventi. Kaip žinome, tas oro 
vagonas buvo 547 metrų pločio apačioje ir 12 pėdų 
aukščio. Viduje viskas buvo įrengta labai patogiai: in- 
strumentai ir kelionės reikmenys turėjo savo vietą ir 
neužgriozdojo patalpos, todėl trys keleiviai galėjo judėti 
gana laisvai. Storas grindų lango stiklas išlaikė nemažą 
svorį, taigi Barbikenas ir jo draugai vaikščiojo juo kaip 
tvirtomis lentomis, o Saulės spinduliai, verždamiesi tie- 
siai pro jį, apšvietė sviedinio vidų iš apačios, kurdami 
keistus šviesos efektus. 

Pirmiausia buvo apžiūrėta indas su vandeniu ir pro- 
duktų dėžė. Abu jie buvo sveikutėliai dėka priemonių 
atatrankai sušvelninti. Maisto buvo iki valiai: trys ke- 
leiviai galėjo būti sotūs ištisus metus. Barbikenas paėmė 
jo tiek daug, galvodamas, kad jo prireiks nusileidus 
tuščioję, nederlingoje Mėnulio vietoje. Degtinės ir van- 
dens, kurių buvo 50 galionų, galėjo užtekti tik 2 mėne- 
siams. Pagal paskutiniuosius astronomų stebėjimus, Mė- 
nulyje dėl žemo slėgimo esama tirštos, vandens garų 
prisotintos atmosferos, bent jau giliose daubose, todėl 
ten turėtų būti upelių ir šaltinių. Taigi, kelionėje ir pir- 
mus metus Mėnulyje drąsieji tyrinėtojai neturėjo kęsti 
nei alkio, nei troškulio. 

Liko dar oro problema. Bet ir ji buvo numatyta. 
Deguonį gaminąs Reze ir Renjo aparatas buvo aprūpin- 
tas chloro kaliu 2 mėnesiams. Jam, žinoma, reikėjo 
eikvoti dujas, nes kalis turėjo būti kaitinamas daugiau 
kaip 400“ temperatūroje. Ir čia visko buvo parūpinta su 
kaupu. To aparato beveik nereikėjo valdyti, jis veikė 
automatiškai. Prie tokios aukštos temperatūros chloro 
kalis, virsdamas kalio chloridu, išskirdavo deguonį. Kiek 
deguonies galima gauti iš 18 chloro kalio svarų? 7 sva- 
rus — tiek ir reikėjo sviedinio gyventojų kvėpavimui. 

Tačiau suvartoto deguonies papildymas dar ne vis- 
kas: reikėjo absorbuoti iškvėpuojamą anglies dvideginį. 
Per 12 su viršum valandų sviedinio atmosfera buvo pri- 
sotinta tų nuodingų dujų, kurios atsiranda kraujo ele- 
mentams susijungus su deguonimi. Kapitonas Nikolis 
netrukus pastebėjo, kad Diana kvėpuoja tankiai ir sun- 
kiai, oras darėsi vis tvankesnis. Kaip toje garsioje Šunų 
oloje, taip ir čia, anglies dvideginis, būdamas sunkesnis, 
kaupėsi žemai, ir vargšė Diana, gulėdama ant grindų, 
ėmė dusti anksčiau už savo šeimininkus. Kapitonas Ni- 
kolis griebėsi gelbėjimo priemonių. Jis pastatė ant grin- 
dų keletą puodų su gailiojo natrio skiediniu, pamaišė jį 
keletą kartų, ir toji medžiaga, godžiai besijungianti su 
anglies dvideginiu, visiškai jį absorbavo, tokiu būdu iš- 
valydama sviedinio orą. 

Po to draugai pradėjo tikrinti instrumentus. Išskyrus 
vieną sudužusį mMinimalinį termometrą, visi kiti termo- 
metrai ir barometrai išliko sveiki. Vieną puikų metalinį 
barometrą išėmė iš vata išklotos dėžutės ir pakabino ant 
sienos. Žinoma, jis rodė tik sviedinio viduje esančio oro 
slėgimą ir drėgmę. Tuo metu jo rodyklė svyravo tarp 
765 ir 760 milimetrų. Vadinasi, „giedra“. 

Barbikenas buvo paėmęs ir keletą kompasų, kurių nė 
vienas nenukentėjo. Suprantama, kad dabar jų rodyklės 
sukinėjosi it pakvaitusios, nerodydamos jokios krypties. 
Tokiame nuotolyje nuo Žemės magnetinis polius nega- 
lėjo veikti kompaso. Bet Mėnulyje tie prietaisai, gal būt, 

konstatuos labai įdomius reiškinius. Labiausiai rūpėjo 
patikrinti, ar Žemės palydovą valdo tie patys magne- 
tizmo dėsniai, kaip ir Žemę. 

Draugai apžiūrėjo ir hipsometrą — prietaisą Mėnulio 
kalnams matuoti, sekstantą — Saulės aukščiui nustatyti, 
teodolitą — geodezinį instrumentą planams sudaryti ir 
horizonto kampams apskaičiuoti. Paskui patikrino žiūro- 
nus, kurie turėjo būti labai reikalingi sviediniui priartė- 
jus prie Mėnulio. Visi šie instrumentai buvo rūpestingai 
patikrinti; nors ir smarkiai sukrėsti išskridimo metu, jie 
buvo gerai išsilaikę. | 

Darbo įrankiai: kapliai, kastuvai ir kitokie, kuriuos 
specialiai parinko pats Nikolis, maišiukai su įvairiomis 
sėklomis bei sodinukais, kuriuos Mišelis Ardanas ketino 
pasodinti Mėnulio dirvoje,— viskas buvo savo vietose, 
viršutinėje sviedinio dalyje. Čia, po skliautais, pasidarė 
tarsi kokia pastogė, kurią išradingasis prancūzas buvo 
užgriozdinęs kažkokiais daiktais. Niekas nežinojo, kas 
ten buvo, ir linksmasis vaikinas vengė apie tai kalbėti. 
Retkarčiais jis kopdavo geležiniais kabliais sienoje į 
tą slaptą vietą, kurią tvarkė tik jis vienas. Jis ten kažką 
kilnojo, perstatinėjo, naršė kažkokiose paslaptingose 
dėžėse, visai ne tokia gaida niūniuodamas kokią nors 
senovišką prancūzų dainelę ir tuo linksmindamas bend- 
rakeleivius. 

Barbikenas labai džiaugėsi, kad jo raketos ir fejer- 
verkai irgi išliko sveiki. Tie svarbūs prietaisai su sun- 
kiais užtaisais buvo skirti sulėtinti sviedinio greitį, ka- 
da, perėjęs neutralią zoną, jis turėjo patekti į Mėnulio 
traukos sritį ir nukristi ant jo. Beje, dėl Žemės ir Mė- 
nulio masių skirtumo sviedinys turėjo 6 kartus lėčiau 
kristi į Mėnulį, negu į Žemę. 

Visi buvo patenkinti inventoriaus patikrinimu. Po 
to draugai vėl ėmė stebėti tarpplanetinę erdvę pro šo- 
ninius iliuminatorius ir pro apatinį stiklą. 

Prieš jų akis buvo tas pats reginys: visas dangus 
mirgėjo tokiomis ryškiomis žvaigždėmis ir žvaigždy- 

nais, kad bet kurį astronomą galėjo išvaryti iš proto. 
Iš vienos pusės juodame dangaus fone degė Saulė, kaip 
liepsnojančios krosnies anga, kaip akinąs be spindu- 
liavimo diskas. Iš kitos pusės Mėnulis atspindėjo Saulės 
šviesą ir atrodė nejudąs žvaigždžių būriuose. 

Apačioje buvo matyti dėmė, tartum kokia skylė 
danguje, pusiau apjuosta sidabriniu ruoželiu: tai buvo 
Žemė. Šen bei ien bolavo ūkai kaip milžiniški žvaigždi- 
nio sniego tumulai, o nuo zenito iki nadiro tęsėsi di- 
džiulis ratas iš nesuskaitomų it smiltelės žvaigždelių — 
Paukščių Takas, kuriame mūsų Saulė tėra ketvirtojo 
dydžio žvaigždė! 

Stebėtojai negalėjo atitraukti akių nuo to neregėto 
vaizdo, kurio niekas neįstengtų aprašyti. Kiek naujų 
minčių, kiek nepatirtų jausmų jis sukėlė jų sielose! 
Naujų įspūdžių pagautas, Barbikenas nutarė vesti kelio- 
nės užrašus; jis sužymėjo pavalandžiui visus įvykius 
nuo pat jų skridimo pradžios. Jis ramiai rašė savo stam- 
bia, beveik keturkampe rašysena, šiek tiek sausu, ko- 
mercinę korespondenciją primenančiu stiliumi, 


Tuo laiku matematikas Nikolis tikrino trajektorijų 
apskaičiavimus ir nepaprastai mikliai manipuliavo astro- 
nominiais skaitmenimis. Mišelis Ardanas kalbino tai 
Barbikeną, kuris jam nieko neatsakė, tai Nikolį, kuris 
jo neklausė, tai Dianą, kuri nieko iš jo kalbų nesupra- 
to. Tada jis pradėjo šnekėti pats su savimi, pats klausė 
ir pats atsakinėjo, zujo po kambarį, nuolat ką nors kni- 
binėjo, susirietęs žiūrėjo pro apatinį langą arba karstėsi 
palubėje, visą laiką niūniuodamas. Šitame mikrokosme 
jis atstovavo prancūzų judrumui bei šnekumui ir, pati- 
kėkite, atstovavo labai vykusiai. 

Diena (tas pavadinimas ne visai tikslus), geriau pa- 
sakius, 12 valandų laikotarpis, kuris Žemėje reiškia die- 
ną, baigėsi gausia, skaniai pagaminta vakariene. Iki šiol 
joks įvykis nesudrumstė nerūpestingų draugų nuotai- 
kos, nepajudino jų pasitikėjimo sėkme. Todėl jie ramiai 

sumigo, kupini vilties ir beveik tikri pasisekimu, o svie- 
dinys tuo tarpu nėrė palaipsniui mažėjančiu greičiu ne- 
ištirtais visatos keliais vis tolyn ir tolyn. 


IV SKYRIUS 
TRUPUTIS ALGEBROS 


Naktis praslinko be nuotykių. Tiesą pasakius, žodis 
„naktis“ šiuo atveju netinka. 

Sviedinio padėtis Saulės atžvilgiu nė kiek nepasi- 
keitė. Žiūrint astronomo akimis, sviedinio apačioje bu- 
vo diena, o viršuje — naktis. Todėl kiekvieną kartą, sa- 
kydami „diena“ ir „naktis“, turime galvoje laiką nuo 
Saulės užtekėjimo iki nusileidimo Žemėje. 

Mūsų keleivių miegas buvo juo ramesnis, kad svie- 
dinys, nors ir didžiausiu smarkumu lėkdamas, atrodė 
nejudąs. Jis skriejo erdvėje be jokio virpesio ar kra- 
tymo. Žmogus nejaučia kad ir greičiausio judėjimo, jei- 
gu jis vyksta tuštumoje arba jeigu oro masė, supanti 
kūną, juda kartu su juo. Kas iš mūsų pastebi Žemės 
judėjimą? O vis dėlto žmogus lekia kartu su Žeme 
90000 kilometrų per valandą. Tiek judėjimas, tiek sto- 
vėjimas vietoje nejaučiamas tokiose aplinkybėse. Nė 
vienas kūnas nereaguoja nei į vieną, nei į antrą. Jeigu 
kūnas stovi, tai stovės, kol kokia pašalinė jėga jį pa- 
stums iš tos vietos. Jeigu kūnas juda, tai judės, kol 
kokią nors kliūtis užstos jam kelią. Toks kūnų nerea- 
gavimas į judėjimą ar į ramybės būseną ir yra inercija. 

Barbikenas ir jo draugai, uždaryti sviedinyje, jau- 
tėsi stovį vietoje. Beje, visiškai taip pat jie jaustųsi ir 
sėdėdami ant sviedinio iš lauko pusės. Jei ne nuolatos 
virš jų didėjąs Mėnulis, jie būtų galėję lažintis, kad 
sviedinys stovi vietoje nejudėdamas. 

Tą gruodžio 3 dienos rytą keleivius pabudino links- 
mas, bet visiškai nelauktas garsas — vagone nuaidėjo 
gaidžio giedojimas! | 

Pirmas pašoko Mišelis Ardanas, greit užsiropštė į 
savo „palėpę“ ir, uždarydamas vieną pravirą dėžę, su- 
murmėjo: 

— Ar nenutilsi? Tas rėksnys sugadins man visą su- 
manymą. 

Nikolis su Barbikenu irgi pabudo. 

— Iš kur čia gaidys? — suriko Nikolis. 

— Nurimkite, draugai,— greit atsakė Mišelis, — tai 
aš pats jus pažadinau tokia kaimiška giesme! 

Ir jis užtraukė tokį puikų „kakarikū“, kuris nebūtų 
padaręs gėdos žymiausiam gaidžių giminės atstovui. 

Abu amerikiečiai nusikvatojo. 

— Nepaprastas talentas,— pasakė Nikolis, įtariai 
pažvelgęs į savo bendrakeleivį. 

— Taip, tokie pokštai pas mus madoje, — paaiškino 
Mišelis. — Tai senas, dar galų laikų paprotys. Mūsų 
krašte net aukštuomenėje kai kas užgieda kaip gaidys. 

Paskui, pakeisdamas temą, tarė: 

— Ar žinai, Barbikenai, apie ką aš galvojau visą 
naktį? 

— Apie ką? — paklausė Barbikenas. 

— Apie mūsų draugus Kembridže. Tu; žinoma, jau 
pastebėjai, kad aš nieko nenutuokiu apie matematiką. 
Todėl niekaip negaliu suprasti, kaip observatorijos 
mokslininkai galėjo apskaičiuoti, kokiu greičiu turėjo 
būti paleistas iš kolumbiados sviedinys, kad jis pasiek- 
tų Mėnulį... 

— Tu nori pasakyti, — pertraukė jį Barbikenas,— 
kad pasiektų tą neutralų tašką, kur Žemės ir Mėnulio 
traukos jėgos yra vienodos; o nuo to taško, kuris yra 
maždaug už ?/10 kelio nuo Žemės, sviedinys nukris ant 
Mėnulio vien dėl savo svorio. 

— Tebūnie ir neutralus taškas, — nusileido Mišelis, — 
bet vis tiek, kaip jie galėjo apskaičiuoti pradinį greitį? 
— Nieko nėra lengvesnio,— atsakė Barbikenas. 

— Ar tu irgi būtum galėjęs tai padaryti? — klausi- 
nėjo Ardanas. 

— Žinoma. Mudu su Nikoliu būtume patys apskai- 
čČiavę, jeigu observatorija nebūtų mus išvadavusi nuo 
to darbo. 

— O man, Barbikene, kad ir galvą būtų kirtę,— Ži- 
noma, pradėdami nuo kojų, — nebūčiau išsprendęs tokio 
uždavinio. 

— Todėl, kad nemoki algebros, — ramiai atsakė Bar- 
bikenas. 

— Ak jūs, „iksograužiai“! Jums atrodo, kad algebra 
viską gali paaiškinti. 

— Mišeli, kaip manai, ar galima kalti be kūjo arba 
arti be žagrės? — paklausė Barbikenas. 

— Vargu. 

— Algebra taip pat yra įrankis kaip žagrė ar kūjis. 
Ir geras įrankis tam, kas moka juo naudotis. 

— Negali būti! 

— Tikra tiesa. 

— Ir tu galėtum tą įrankį panaudoti mano akyse? 

— Jeigu tik tau įdomu. 

— Ir parodytum, kaip buvo apskaičiuotas pradinis 
mūsų vagono greitisį 

— Taip, mano mielas. Žinodamas visus sąlygos da- 
vinius: atstumą nuo Žemės centro iki Mėnulio centro, 
Žemės rutulio spindulį, Žemės ir Mėnulio tūrį, aš galiu 
su paprasčiausia formule tiksliai apskaičiuoti pradinį 
mūsų sviedinio greitį. 

— Kokia toji formulė? 

— Tuoj pamatysi. Aš nebrėšiu Kršiyės kuria lekia 
mūsų sviedinys, Žemei ir Mėnuliui besisukant apie Sau- 
lę. Sakykime, kad abi planetos nejuda. Mums ir to pa- 
kaks. 

— Kodėl? 

— Todėl, kad taip sprendžiami vadinami „trijų kū- 
nų uždaviniai“, o integralinis tokių uždavinių sprendi- 
mo metodas dar nepakankamai ištobulintas. 

— Žiūrėk tu man,— pašaipiai tarė Mišelis Arda- 
nas, — tai matematikai dar neištarė paskutinio savo žo- 

— Žinoma, ne,— atsakė Barbikenas. 

— Gerai! Gal būt, Mėnulio gyventojai integralinį 
skaičiavimą labiau patobulino, negu jūs! Beje, o kas 
tas integralinis skaičiavimas? 

— Skaičiavimas, priešingas diferencialiniam, — rim- 
tai paaiškino Barbikenas. 

— Labai dėkoju. 

— Kitaip pasakius, skaičiavimas, kuriuo ieškomi tie 
baigtiniai dydžiai, kurių diferencialai jau žinomi. 

— Bent šitai jau aišku, — atsakė patenkintas Mišelis. 

— O dabar,— tęsė Barbikenas,— duokš man popie- 
riaus, .pieštuką, ir po pusvalandžio parodysiu tau nori- 
mą formule. 

Taip pasakęs, Barbikenas ėmė skaičiuoti; Nikolis 
stebėjo pro langą erdvę, o Mišelis ruošė pusryčius, 

Nepraslinkus nė pusvalandžiui, Barbikenas pakėlė 
galvą ir parodė Ardanui lapą, išmargintą algebriniais 
ženklais, tarp kurių ryškiai skyrėsi tokia formulė: 


r m'/ r f 
Lasa aaa 


— Ką tai reiškia? . .— paklausė Mišelis. ' 

— Tai reiškia, — atsakė Nikolis,— kad viena antroji 
v kvadrate minus v nulinis kvadrate lygu gr padaugin- 
tam iš r, padalyto iš x, minus vienetas plius m prim, 
padalytam iš m, padaugintam iš r, padalyto iš d mi- 
nus x, Minus r, padalyto ės MiINŲS> .. 

— Iksas plius igrekas, kukuriom ant z ir raitas ant 
p! — sušuko Mišelis Ardanas kvatodamas.— Ir tu čia 
ką nors supranti, kapiton 

— Nieko aiškesnio ir būti negali. 

— Kaipgi kitaip! — pasakė Mišelis. — Aišku kaip 
dukart du. Nieko daugiau nebeklausiu. 

— Tu amžinai tyčiojiesi! — įsikišo Barbikenas. — 
Norėjai algebros ir štai turi jos iki valiai! 

— Verčiau tegu mane pakaria! 

— Iš tikro, — pasakė Nikolis, kaip žinovas, peržiū- 

rėjęs formulę; — atrodo, kad formulė teisinga, Barbi- 
kenai. Tai veikiančių jėgų lygties integralas; neabejo- 
ju, kad gausime norimą atsakymą. 

— Bet aš taip pat noriu suprasti! — sušuko Miše- 
lis.— Už tai atiduočiau dešimt gyvenimo. .. Nikolio gy- 
venimo metų. 

— Tai klausyk, — ėmė aiškinti Barbikenas.— Pusė v 
kvadrate minus nulinis v kvadrate — tai formulė, reiš- 
kianti pusinę veikiančiųjų jėgų variaciją. 

— Tebūnie ir taip. O Nikolis žino, ką visa tai reiš- 
kia? 

— Žinoma, Mišeli, — atsakė kapitonas. — Visi tie 
ženklai, kurie tau atrodo kabalistiniai, šneka aiškiausia, 
tiksliausia, logiškiausia kalba tiems, kurie moka juos 
skaityti. 

— Ir tu tvirtini, Nikoli,— paklausė Mišelis — kad 
su tais ieroglifais, kurie mažiau suprantami, negu egip- 
tiečių ibiai, tu galėsi apskaičiuoti, kokį pradinį greitį 
reikėjo duoti mūsų sviediniui? 

— Be jokios abejonės,— atsakė Nikolis— ir pagal 
tą formulę net galėsiu pasakyti, kokiu greičiu sviedinys 
lekia bet kuriame erdvės taške. 

— Duodi žodį? 

— Duodu. 

— Tai tu toks pat mokytas, kaip pirmininkas? 

— Ne, Mišeli. Visa, kas sunkiausia, padarė Barbi- 
kenas. Jis sudarė lygtį su visais sąlygos daviniais. Visa 
kita — aritmetikos klausimas, reikia tik 4 veiksmus mo- 
kėti. 

— Tai jau niekniekis! — atsakė Mišelis Ardanas, 
kuris per visą savo gyvenimą nė karto teisingai nesu- 
dėjo kelių skaitmenų ir apie sudėties veiksmą saky- 
davo taip: „Tai kiniškas galvosūkis, kur galima gauti 
begalinį nevienodų sumų skaičių." | 

Bet Barbikenas tikino, kad, ilgiau pagalvojęs, Ni- 
kolis irgi būtų sudaręs tą formulę. 

— Nežinau, — tarė Nikolis— bet kuo ilgiau aš ją 
nagrinėju, tuo labiau gėriuosi. 

— Dabar klausyk,— kalbėjo Barbikenas savo ne- 
mokšai draugui, — ir pamatysi, kad kiekviena iš šių rai- 
džių turi savo reikšmę. 

— Klausau, — nuolankiai tarė Mišelis. 

— d reiškia atstumą tarp Žemės ir Mėnulio cent- 
rų, — aiškino Barbikenas.— Tie taškai mums reikalingi 
traukos jėgoms apskaičiuoti. 

— Suprantu. 

— I — tai Žemės rutulio spindulys. 

— Spindulys. Sutinku. 

— m yra Žemės masė; m prim — Mėnulio masė. Tie 
dydžiai įrašyti formulėje dėl to, kad kūnų trauka pro- 
porcinga masėms. 

— Suprantama. 

— g —svorio jėga arba pagreitis, kurį kūnas įgau- 
na per sekunde, krisdamas į Žemę. Aišku? 

— Aišku kaip diena! — atsakė Mišelis. 

— Raide x aš pažymėjau tą kintantį atstumą, kuris 
skiria skrendantį sviedinį nuo Žemės centro, o raide 
v — sviedinio greitį tame atstume. 

— (Gerai. 

— Pagaliau v nuliniu šioje formulėje žymimas svie- 
dinio greitis už atmosferos ribų. 

— Teisingai, — patvirtino Nikolis— kaip tik nuo 
šito taško ir reikia skaičiuoti greitį, nes yra žinoma, kad 
pradinis greitis 1!/> karto didesnis už sviedinio greitį 
anapus atmosferos. 

— Nebesuprantu! — sušuko Mišelis. 

—- Bet tai juk taip paprasta! — nustebo Barbikenas. 

— Man —ne taip jau paprasta — atsakė Mišelis. 

— Mat, dviedinys, pasiekęs Žemės atmosferos ribą, 
nustojo !/5 savo pradinio greičio. 

— Taip daug? 

— Taip, drauguži, vien tik dėl oro pasipriešinimo. 

Supranti? Kuo greičiau lekia sviedinys, tuo stipresnis 
oro priešinimasis. 

— Tai aš suprantu, — atsakė Mišelis — ir sutinku su 
tavimi, bet tie v nulinis ir v nulinis kvadrate netelpa 
man galvoje. 

— Visi taip pirmą kartą reaguoja į algebrą,— atsa- 
kė Barbikenas— (O dabar vietoje raidžių įrašysime 
skaitmenis, ir taip tave visiškai pribaigsime. 

— Ką gi, pribaikite! — sušuko Mišelis. 

— Vieni tos formulės dydžiai žinomi, o kitus reikia 
rasti! 

— Palik tai man,— tarė Nikolis. 

-— Pažiūrėkime, — kalbėjo Barbikenas. — r yra Že- 
mės spindulys; Floridoje, iš kur išskridome, jis lygus 
6370000 metrų; d — atstumas tarp Žemės ir Mėnulio 
centrų — lygus 56 Žemės spinduliams, tai yra... 

Nikolis greit sudaugino ir pasakė: 

— Tai yra 356.720.000 metrų tuo metu, kada Mė- 
nulis yra perigėjuje, vadinasi, arčiausia prie Žemės. 

— Gerai, — tarė Barbikenas.— Dabar m prim pada- 
lyta iš m yra Mėnulio masės santykis su Žemės mase; 
jis lygus */s;. 

— Puiku,—- pritarė Mišelis. 

— g— svorio jėga; Floridoje ji lygi 9 metrams 81 
centimetrui, todėl gr bus lygu... 

— 62.426.000 m?,— atsakė Nikolis. 

— O kas toliau? — paklausė Mišelis Ardanas. 

— Dabar, kai raidės pakeistos skaitmenimis, ieško- 
me v nulinio, tai yra, to greičio, kurį turi turėti svie- 
dinys, išlėkdamas iš atmosferos, kad nuliniu greičiu 
pasiektų tą tašką, kuriame Žemės ir Mėnulio traukos 
yra lygios. Kadangi tuo momentu greitis bus lygus nu- 
liui, tai x bus atstumas iki to neutralaus taško, kuris 
gali būti išreikštas ?/10 d, tai yra, mes gauname atstumą 
tarp abiejų planetų centrų. 

— Kažkaip miglota, bet, matyt, tu teisus, — pasakė 
Mišelis Ardanas. 

— Tada aš turėsiu štai ką: x lygus ?/ 6 d, v lygus 
nuliui, ir formulė bus tokia... 
Barbikenas greitai parašė formulę: 


Ak ass a R m 
-2e Hp ali gl 

Nikolis, godžiai įspitrinęs akis į formulę, perskaitė 
ir sušuko: 

— Taip, visai teisingai! 

— Ar viskas aišku? — paklausė Barbikenas. 

— Kaip dukart du! — atsakė Nikolis. 

— Tikri išminčiai! — sumurmėjo Mišelis. 

— Ar pagaliau supratai? — paklausė jį Barbikenas. 

— Ar supratau? — sušuko Mišelis Ardanas— Man 
galva plyšta, ir tiek! 

— Tokiu būdu, — aiškino toliau Barbikenas,— v nu- 
linis kvadrate lygus 2 gr, padaugintiems iš vieneto mi- 
nus 10 r, padalytų iš 9 d, minus !/g;, padauginta iš 10 r, 
padalytų iš d minus r, padalytų iš d minus r. 

— Belieka tik paskaičiuoti, ir gausime tai, ko ieško- 
me: sviedinio greitį, išėjus jam iš atmosferos, — pridūrė 
Nikolis. 

Įgudęs į tokį darbą, kapitonas nebijojo jokių sun- 
kumų ir žaibišku greitumu ėmė skaičiuoti. Po jo pirštais 
biro ilgi dalomų ir dauginamų skaitmenų stulpeliai. Jie 
kaip mat išmargino baltą popieriaus lapą. Barbikenas 
sekė akimis jo darbą, o Mišelis abiem rankom spaudė 
galvą, nes jautė prasidedant migreną. 

— Na, kaip? — patylėjęs paklausė Barbikenas. 

— Viskas! — atsakė Nikolis— Kad sviedinys pa- 
siektų neutralųjį tašką, kur Žemės ir Mėnulio traukos 
lygios, sviedinio greitis turi būti. .. | 

— Koks? — neiškentė Barbikenas. 

— 11051 metras pirmąją sekundę. 

— Kaip? — pašoko Barbikenas.— Jūs sakote. .. 


— 11051 metras. . 

— Prakeikimas! — beviltiškai mostelėjo ranka Bar- 
bikenas. 

— Kas tau? — nustebęs paklausė Mišelis Ardanas. 

— Kas man? Bet jeigu tuo momentu greitis jau buvo 
1/> sumažėjęs nuo oro pasipriešinimo, tai pradinis grei- 
tis turėjo būti... 

— 16576 metrai, — atsakė Nikolis. 

— O pagal Kembridžo observatorijos apskaičiavi- 
mus užtenka 11000 metrų pradinio greičio! Mūsų svie- 
dinys tokiu greičiu ir buvo paleistas! 

— Tai kas? — nesuprato Nikolis. 

— Tas, kad tokio greičio nepakanka! 

— Ir... 

— Ir mes nepasieksime neutralaus taško! 

— Po velnių! 

— Nenulėksime nė pusės kelio! 

— Prakeiktas sviedinys! — riktelėjo Mišelis Arda- 
nas pašokdamas, tarsi sviedinys jau garmėtų atgal. 

— Vadinasi, mes vėl nukrisime ant Žemės! 


V SKYRIUS 
TARPPLANETINĖS ERDVĖS SPEIGAS 


Išspręsto uždavinio atsakymas trenkė mūsų keliau- 
tojus it perkūnas. Kas galėjo pagalvoti apie tokią ma- 
tematinę klaidą? Barbikenas iš pradžių nenorėjo ja ti- 
kėti. Nikolis vėl patikrino savo skaičiavimą: jis buvo 
teisingas. Formulė, pagal kurią jie buvo atlikti, irgi ne- 
kėlė jokių abejonių. Patikrinus pasirodė, kad, norint 
pasiekti neutralųjį tašką, iš tikrųjų pirmąją sekundę 
sviediniui reikėjo suteikti pradinį 16576 metrų greitį. 

Trys draugai tylėdami pažiūrėjo vienas į kitą. Nie- 
kas negalvojo apie pusryčius. Barbikenas, sukandęs 
dantis, mėšlungiškai gniauždamas kumščius, paniūro- 
mis žiūrėjo pro langą. Nikolis, sunėręs ant krūtinės 
rankas, nenuleido akių nuo savo skaitmenų. 

— Tai tau ir mokslininkai! Amžinai jie ką nors pri- 
daro! Nepagailėčiau 20 auksinių, kad mes nukristume 
ant Kembridžo observatorijos ir suplotume ją su visais 
ten lindinčiais skaitmenų fokusininkais! — murmėjo 
Mišelis Ardanas. 

Staiga kapitonui šovė į galvą mintis. Jis kreipėsi į 
Barbikeną: 

— Klausyk! Dabar 7 valanda ryto. Skrendame jau 
32 valandas. Pralėkėme daugiau kaip pusę kelio ir, ro- 
dos, dar nekrintame! 

Barbikenas nieko neatsakė. Žvilgterėjęs į kapitoną, 
jis paėmė instrumentą, kuriuo Žemėje matuodavo kam- 
pus, ir pro apatinį langą atliko reikalingus matavimus 
visiškai tiksliai, nes sviedinys atrodė stovįs vietoje. Pas- 
kui atsistojo, nusišluostė prakaitu aprasojusią kaktą ir 
parašė popieriuje keletą skaitmenų. Nikolis nerimau- 
damas žiūrėjo į jį, supratęs, kad pirmininkas nori ap- 
skaičiuoti sviedinio atstumą nuo Žemės pagal diametrą. 

— Ne! — po valandėlės sušuko Barbikenas.— Ne, 
mes nekrintame! Dabar mes toliau kaip už 50000 Ije 
nuo Žemės! Jau pralėkėme tą tašką, kuriame sviedinys 
turėjo sustoti, jeigu jo pradinis greitis būtų buvęs tik 
11000 metrų! Mes tebekylame! 

— Tai visai aišku, — atsakė Nikolis; — reikia pada- 
ryti išvadą, kad pradinis greitis nuo 400.000 svarų pa- 
rako sprogimo buvo gautas daug didesnis už numatytus 
11000 metrų, — atsakė Nikolis.— Dabar suprantama, ko- 
dėl mes sutikome antrąjį Žemės palydovą po 13 minu- 
čių! Juk jis sukasi aukščiau, negu už 2000 1je nuo Že- 
mės. 

— Be to, nereikia pamiršti, — pridūrė Barbikenas,— 
kad, išstūmęs vandenį, buvusį tarp pertvarų, mūsų 
sviedinys staiga žymiai palengvėjo. 

— Tikrai! — patvirtino Nikolis. 


— O, brangusis Nikoli! — sušuko Barbikenas.— Mes 
išgelbėti! 

— Ką gi,— ramiai pasakė Ardanas,— jeigu išgelbė- 
ti, tai pusryčiaukime. 

Nikolis tikrai neklydo. Laimė, pradinis greitis buvo 
didesnis už tą, kurį apskaičiavo Kembridžo observato- 
rija, bet jos klaida vis tiek liko klaida. 

Atsipeikėję po bereikalingo išgąsčio, keleiviai susė- 
do už stalo ir linksmai ėmė pusryčiauti. Jie daug valgė, 
dar daugiau šnekėjo. Po ,„nuotykio su algebra“ jų pasi- 
tikėjimas savo sėkme dar padidėjo. 

— Kodėl mums turėtų nepasisekti? — kartojo Miše- 
lis Ardanas.— Ko mums nenulėkus į Mėnulį? Vis kyla- 
me aukštyn. Prieš mus nėra jokių kliūčių, kelias lygus, 
be akmenų. Vieškelis atviras, laisvas; mums geriau, ne- 
gu laivui, skrodžiančiam bangas, negu aerostatui, ko- 
vojančiam su vėju! Jeigu laivas nuplaukia, kur nori, 
jeigu aerostatas pakyla, kiek jam paskirta, kodėl mūsų 
sviedinys nepasiektų tikslo? 

— Ir pasieks, — užtikrino Barbikenas. 

 — Pasieks ir išgarsins amerikiečius, — pridūrė Miše- 
lis Ardanas,— vienintelę tautą, sugebėjusią įvykdyti to- 
kį sumanymą ir pagimdžiusią mūsų pirmininką Barbi- 
keną! Ką gi mes dabar veiksime, kai nebėra ko rūpin- 
tis? Bus velniškai nuobodu! 

Barbikenas ir Nikolis nesutiko su juo. 

— Bet šitai aš esu numatęs, draugai, — tęsė Mišelis 
Ardanas.— Tarkite tik žodį, ir jūsų paslaugoms šach- 
matai, šaškės, kortos, domino! Tik biliardo nėra! 

— Kaip? — nustebo Barbikenas.— Nejaugi tu pasi- 
ėmei visą tą šlamštą? 

— Žinoma, — atsakė Mišelis, — ne tik savo pramo- 
gai, bet ir kitam geram tikslui: padovanosiu juos Mė- 
nulio smuklėms. 

— Drauguži,— tarė Barbikenas,— jeigu Mėnulis gy- 
venamas, tai ten žmonės atsirado keliais tūkstančiais 
metų anksčiau, negu Žemėje, nes, be jokios abejonės, 
Mėnulis senesnis už mūsų planetą. O jeigu mėnuliečiai 
egzistuoja jau šimtus tūkstančių metų, jeigu jų smege- 

nys tokios pat, kaip mūsų, tai jie turi išradę viską, ką 
ir mes. Gal net padarė tokių išradimų, kokius mes turė- 
sime tik po kelių šimtmečių. Jiems nėra ko mokytis iš 
mūsų: mes mokysimės iš jų. 

— Kaip? — ginčijosi Mišelis.— Manai, kad jie turė- 
jo tokių menininkų, kaip Fidijas, Mikelandželas arba 
Rafaelis? 

— Žinoma. 

— Tokių poetų, kaip Homeras, Vergilijus, Miltonas, 
Lamartinas, Hugo? 

— Esu tikras. 

— Ir tokių filosofų, kaip Platonas, Aristotelis, De- 
kartas, Kantas? 

— Neabejoju. 

— Ir mokslininkų, kaip Archimedas, Euklidas, Pas- 
kalis, Niutonas? 

— Galėčiau prisiekti, kad turi. 

— Tokių komikų, kaip mūsų Arnalis, fotografų 
kaip. .. Nadaras?. 

— Aiškus dalykas. 

— Bet jeigu mėnuliečiai tokie gudrūs, kaip mes ir 
net gudresni už mus, tai kodėl jie nemėgino susisiekti 
su Žeme? Kodėl jie nepaleido savo sviedinio į Žemę? 

— O kas tau sakė, kad nepaleido? — rimtai paklausė 
Barbikenas. 

— Tikrai, — įsikišo į jų ginčą Nikolis,— jiems tai pa- 
daryti būtų buvę patogiau, negu mums dėl dviejų prie- 
žasčių: pirma — Mėnulio trauka 6 kartus silpnesnė už 
Žemės trauką, točėl sviediniui būtų daug lengviau pa- 
kilti; antra — jiems pakaktų paleisti sviedinį tik į 8000, 
o ne 80000 Ije aukštį, todėl galėtų pasitenkinti dešim- 
teriopai mažesne stumiamąja jėga. 

— Taigi aš vėl kartoju: kodėl jie to nepadarė? — 
spyrėsi Mišelis. 

— O aš tau kartoju: iš kur žinai, kad jie to nepa- 
darė? — atšovė Barbikenas. 

— Kada? 

— Gal net tūkstančiai metų prieš žmogaus atsiradi- 
mą Žemėje. 

— Tai kur jų sviedinys? Kurė Aš noriu jį pamatyti. 

— Drauguži,— atsakė Barbikenas,— ž mūsų plane- 
tos dengia jūros. Taigi 5 galimybės iš 6, kad toks svie- 
dinys,— jeigu tik jis buvo paleistas iš Mėnulio,— da- 
bar paskendęs kur nors Atlanto ar Ramiajame vande- 
nyne. O gal įsmego į kokį plyšį, kada Žemės pluta dar 
nebuvo sukietėjusi. 

— Mielasai Barbikenai, tu moki atsakyti į visus 
klausimus,— sušuko Mišelis,— todėl žemai lenkiuosi 
prieš tavo išmintį. Tačiau gali būti dar viena hipotezė, 
kuri man arčiau prie širdies: nors ir senesni, ir gudres- 
ni už mus, bet parako mėnuliečiai vis dėlto neišrado! 

Tuo metu į draugų pašnekesį įsikišo savo lojimu ir 
Diana: ji reikalavo pusryčių. 

— O! — sušuko Ardanas.— Besiginčydami pamiršo- 
me ir Dianą, ir Satelitą! 

Kalei jis padavė patrupinęs į sultinį duonos, kurią 
ji godžiai surijo. 

— Matai, Barbikenai, — kalbėjo Mišelis, — mums 
reikėjo iš savo sviedinio padaryti antrąją Nojaus arką 
ir nugabenti į Mėnulį po porą visų naminių gyvulių! 

— Būtų buvę ne pro šalį —sutiko Barbikenas,— 
bet neužtektų vietos. 

— Nieko, — būtume kiek susispaudę,— tarė Mišelis. 

— Tiesą pasakius,— kalbėjo Nikolis,— karvė, jau- 
tis arba arklys mums labai praverstų Mėnulyje. Tačiau 
sviedinio neįmanoma paversti nei arklide, nei karvide. 

— Galėjome pasiimti bent asilą, — įrodinėjo Miše- 
lis, — mažytį asiliuką, tą ištvermingą ir kantrų gyvulėlį, 
kuriuo mėgo jodinėti senis Silenas! Aš labai mėgstu 
vargšus asilėlius! Tai nelaimingiausi iš visų gamtos pa- 
darų: juos mMuša ne tik gyvus, bet ir nugaišusius! 

— Ką tu nori tuo pasakyti? — paklausė Barbikenas. 

— Juk iš jų odos daro būgnus! — paaiškino Mišelis. 

Tas sąmojingas atsakymas prajuokino abu prancūzo 
draugus, bet staiga sielvartingas linksmojo Mišelio šūk- 
telėjimas nutildė jų juoką. Ardanas pasilenkė prie Sate- 
lito guolio ir paskui atsitiesdamas tarė: 

— Še tau, kad nori! Satelitas nebeserga. 

— Tuo geriau, — pasakė Nikolis. 

— Nebeserga, nes nugaišo, — patikslino Mišelis. — 
Iš tikro, nemalonu, — gailiu balsu pridūrė jis.— Bijau, 
vargše Diana, kad Mėnulyje tu nesulauksi palikuonių. 

Nelaimingasis Satelitas taip ir nepasveiko po sužei- 
dimo: jis tikrai buvo nebe gyvas. Mišelis Ardanas, neži- 
nodamas, ko griebtis, žiūrėjo į draugus. 

— Ką čia dabar padarius? — tarė Barbikenas.— Juk 
šuns lavono negalima palikti sviedinyje dviem paroms. 

— Žinoma, ne,— sutiko Nikolis,— bet mūsų langai 
su vyriais, jie varstomi. Atidarykime vieną ir išmeski- 
me šunį lauk. 

Pirmininkas kiek pagalvojo ir tarė: 

— Matyti, taip ir teks padaryti, tik turėsime būti la- 
bai atsargūs. 

— Kodėl? — paklausė Mišelis. 

— Dėl dviejų priežasčių, kurios ir tau pačiam bus 
aiškios, — atsakė Barbikenas.— Pirmoji — sviedinio oras: 
reikia stengtis, kad jo Kuo mažiau išsiveržtų į tuštumą. 

— Juk mes orą pasigaminame! 

— Tik iš dalies. Mūsų prietaisas gamina tik deguo- 
nį, mielas Mišeli, ir reikia žiūrėti, kad per daug jo ne- 
pagamintų, nes deguonies perteklius sukels Mūsų or- 
ganizmuose pavojingų fiziologinių sutrikimų. Pasidaro- 
me deguonį, bet azoto pagaminti negalime. Tiesa, plau- 
čiai jo nesunaudoja, bet ore jo vis tiek turi būti. O 
šitas azotas kaip mat gali išsprūsti pro atvirą langą. 

— O! Kiek čia truks — išmesti tą vargetą Satelitą,— 
tarė Mišelis. 

— Sutinku, bet atlikime tai kuo greičiau. 

— O antroji priežastis? — pasiteiravo Mišelis. 

— Antroji — negalima įsileisti į sviedinį to baisaus 
erdvės šalčio, kitaip gyvi suledėsime. 

— Bet Saulė... 

— Ji šildo tik mūsų sviedinį, sugeriantį jos spindu- 
lius, bet neįšildo erdvės, per kurią dabar lekiame. Kur 
nėra oro, nėra nei šilumos, nei sklaidytinės šviesos. Kur 
Saulės spinduliai į nieką neatsimuša, ten ir tamsu, ir 
šalia. Už sviedinio sienų tėra tiek šilumos, kiek duoda 
žvaigždžių spinduliavimas; tiek tos šilumos gautų ir Že- 
mė, jeigu kada nors užgestų Saulė. 

— To tai netenka bijoti, — atsakė Nikolis. 

— Kas žino? — suabejojo Mišelis Ardanas.— O jei- 
gu Saulė ir neužgestų, tai ar negali taip atsitikti, kad 
Žemė nutols nuo jos? 

— Ak, tas Mišelis! Vėl su savo idėjomis! — tarė 
Barbikenas. 

— Argi ne visiems žinoma,— kalbėjo toliau Arda- 
nas, — kad 1861 metais Žemė pranėrė pro kometos uo- 
degą? O jeigu pasitaikys kometa, kurios trauka stip- 
resnė už Saulės trauką? Tada Žemės orbita nukryps į 
tos klaidžiojančios žvaigždės pusę, Žemė taps jos paly- 
dovu ir taip nutols nuo Saulės, kad jos spinduliai nebe- 
įstengs sušildyti Žemės paviršiaus. 

-— Iš tikrųjų, taip gali atsitikti — sutiko Barbike- 
nas, — tačiau pasekmės galėtų ir nebūti tokios tragiškos, 
kaip tu spėji. 

— O kodėl? 

— Todėl, kad tarp šalčio ir šilumos mūsų planetoje 
vis dėlto būtų tam tikra pusiausvyra. Mokslininkai ap- 
skaičiavo, kad jeigu 1861 metų kometa būtų patraukusi 
Žemę, tai ji, būdama toliausia nuo Saulės, gautų dar 
16 kartų daugiau šilumos, negu dabar gauna nuo Mė- 
nulio. Tokia šiluma, net stipriausiais lęšiais sukoncent- 
ruota, neduoda beveik jokio efekto. 

— Na, tai. ..— pradėjo Mišelis. 

— Lukterėk,— pertraukė jį Barbikenas.— Buvo taip 
pat apskaičiuota, kad perihelyje, tai yra, arčiausia Sau- 

lės, Žemė būtų tada kaitinama 28000 kartų stipriau, ne- 
gu dabar vasaros metu. Tačiau nuo tokio karščio, kuris 
sulydytų į stiklą visas kietas Žemės medžiagas ir išga- 
rintų visą vandenį, susidarytų storas debesų sluoksnis, 
kuris ir sumažintų tą baisią kaitrą. Vadinasi, šaltis afe- 
lyje ir kaitra perihelyje vienas kitą silpnintų, ir tokiu 
būdu atsirastų vidutinė, veikiausiai pakenčiama tempe- 
ratūra. | 

— Kažin, kokia temperatūra tarpplanetinėje erdvė- 
je? Kaip spėja mokslininkai? — paklausė Nikolis. 

— Anksčiau manyta, kad ji nepaprastai žema, — at- 
sakė Barbikenas.— Apskaičiuodami tarpplanetinės erd- 
vės temperatūrą termometriniu būdu, astronomai gavo 
milijoninius laipsnius žemiau nulio. Žymus mokslinin- 
kas Furje, Mišelio tautietis, prancūzų Mokslų akademi- 
jos narys, patikslino tuos apskaičiavimus. Pagal jį, tarp- 
planetinės erdvės temperatūra ne žemesnė, kaip — 60“. 

— Maždaug tokia temperatūra užregistruota Žemės 
ašigaliuose,— tęsė Barbikenas.— Melvilio saloje arba 
Relianso forte būna — 56“. 

— Reikėtų dar įrodyti, — pasakė Nikolis,— kad Fur- 
je nesuklydo skaičiuodamas. Jeigu neklystu, tai kitam 
prancūzų mokslininkui, Puije, tarpplanetinės erdvės 
temperatūra — 160“. Dabar ir patikrinsime, katras tei- 
sus. 

— Tik ne šiuo Metu, — atsakė Barbikenas, — nes 
Saulės spinduliai kristų tiesiai į termometrą, ir mes gau- 
tume per aukštą temperatūrą. Bet kada pasieksime Mė- 
nulį, tai per Mėnulio naktį, kuri lygi 15 Žemės parų ir. 
kuri paeiliui užtemdo tai vieną, tai antrą Mėnulio pus- 
rutulį, turėsime tiek ir tiek laiko tam eksperimentui, 
nes Žemės palydovas skrieja tuštumoje. 

— Kaip tu supranti tuštumą? — paklausė Mišelis.— 
Turi galvoje absoliučią tuštumą? 

— Taip, tuštumą, kurioje visai nėra oro. 

— Ir joje nieko nėra oro vietoje? 

— Ne, yra: eteris, — atsakė Barbikenas. 

— A! Okas tas eterisė 

— Eteris, drauguži, yra nieko nesveriančių atomų 
mišinys; kaip teigia molekulinės fizikos specialistai, tie 
atomai, būdami labai maži, taip toli vienas nuo kito, 
kaip dangaus kūnai visatoje. Ir vis dėlto tie atstumai 
mažesni kaip „445444 centimetro. Judėdami ir sukda- 
miesi tie atomai gamina šviesą ir šilumą. Per sekundę 
jie subanguoja 430 trilijonų kartų nuo 4 iki 6 dešimt- 
milijoninių milimetro amplitudės. 

— Milijardų milijardai! — sušuko Mišelis Arda- 
nas.— Pamanykite, kažkas išmatavo ir suskaičiavo tuos 
bangavimus! Mielasis Barbikenai, visi tie tavo moksli- 
ninkų skaičiai kurtina ausis, bet protui nieko nesako. 


— Bet juk reikia suskaičiuoti. .. 


— Na jau, ne. Supraniamesnis lyginimo metodas. 
Ką reiškia trilijonas? Nieko. O palyginus su kokiu nors 
daiktu, viskas paaiškėjo. Pavyzdžiui, jeigu tu tvirtinsi, 
kad Uranas 76 kartus didesnis už Žeme, Saturnas — 
90 kartų, Jupiteris — 1300 kartų, Saulė — 1300000 kar- 
tų, tai aš vis tiek neįsivaizduosiu tokių dydžių. Man 
labiau patinka Lježo observatorijos sistema, kuri visai 
paprastai sako: Saulė — 2 pėdų diametro moliūgas, Ju- 
piteris — apelsinas, Saturnas — anyžinis obuolys, Nep- 
tunas — trešnė, Uranas — stambi vyšnia, Žemė — žir- 
nis, Venera — žirnelis, Marsas — smeigtuko galvutė, 
Merkurijus — garstyčios grūdas, o Junona, Cerera, Ves- 
ta ir Paladė — smiltelės. Štai ir turiu supratimą apie pla- 
netų dydžius! 

Po tos Mišelio Ardano kaltinamosios kalbos moksli- 
ninkams ir jų trilijonams, kuriuos astronomai nė ne- 
mirktelėję rikiuoja ilgiausiomis eilėmis, draugai nutarė 
palaidoti Satelitą. Jį reikėjo išmesti į erdvę, kaip jūri- 
ninkai meta lavonus į jūrą. 

Pagal Barbikeno nurodymus, reikėjo suktis vikriai, 
kad kuo mažiau išeitų oro, kuris, būdamas labai lakus, 

galėjo greit išsiveržti į erdvę. Draugai atsargiai atsuko 
varžtus dešiniojo lango, kuris buvo apie 30 centimetrų 
pločio, ir susigraudinęs Mišelis pasiruošė mesti savo šu- 
nį. Oro slėgimas iš vidaus buvo nugalėtas su stipriu 
svertu, langas greit pasuktas ant vyrių, ir Satelitas iš- 
mestas lauk... Iš sviedinio išsprūdo visai nedaug oro; 
taip gerai pavykus tai operacijai, Barbikenas nebebijo- 
jo ir vėliau tuo būdu atsikratyti įvairaus šlamšto, už- 
griozdinusio jų vagoną. 


VI SKYRIUS 
KLAUSIMAI IR ATSAKYMAI 


Gruodžio 4 dieną chronometrai rodė 5 valandą Že- 
mės ryto, kai keleiviai pabudo po 54 valandų kelionės. 
Jie išbuvo sviedinyje tik 5 valandas, 40 minučių lgign, 
negu jų buvo numatyta išgyventi sviėdinyje iki pusiau- 
kelės, o nuskriejo jau 7/10 viso kelio. Tas laiko ir kelio 
nesutapimas atsirado dėl to, kad sviedinys a vis ma- 
žėjančiu greičiu. 

Kai draugai pažvelgė pro apatinį langą į į Žemę, ji 
atrodė kaip tamsi, dulsvai saulės apšviesta dėmė. Ne- 
buvo nei piautuvo, nei peleninės spalvos švytėjimo. Ki- 
tos paros vidurnaktį reikėjo laukti Žemės „jaunaties:—- 
kaip tik tuo laiku, kai Mėnulis bus pilnaties fazėje: Vir- 
šuje nakties šviesulys vis labiau artėjo prie sviedinio 
trajektorijos, taigi jiedu turėjo susidurti kaip tik nu- 
matytu laiku. Aplinkui juodas dangaus skliautas buvo 
nusagstytas spindinčiais taškeliais, kurie lyg ir. lėtai 
slinko, bet dėl milžiniško atstumo nuo sviedinio jų re- 
liatyvus dydis nesikeitė. Saulė ir žvaigždės atrodė taip 
pat, kaip ir žiūrint nuo Žemės. Mėnulis, nors ir buvo 
didesnis, bet pro palyginti nestiprius keleivių žiūronus 
dar nesimatė paviršiaus detalių, tuo labiau topografinės 
ir geologinės jo sandaros. 

Keleiviai visą laiką kalbėjosi. Daugiausia šnekėta 

apie Mėnulį. Kiekvienas pasakojo ką žinodamas: Bar- 
bikenas ir Nikolis kaip visada dėstė mokslines pažiūras, 
o Mišelis Ardanas — savo fantazijas. Daug kalbėta ir 
spėliota apie patį sviedinį, jo padėtį erdvėje, kryptį, ne- 
numatytus įvykius, atsargumo priemones, kurių reikė- 
tų griebtis, krintant į Mėnulį. 

Per pusryčius Mišelis iškėlė vieną kle“simą, į kurį 
Barbikenas atsakė taip įdomiai, kad vert4“apie tai pa- 
pasakoti. 

Mišelis pasiteiravo, kas būtų atsitikę, jeigu kas būtų 
sustabdęs sviedinį, lekiantį pasiutusiu pradiniu greičiu. 

— Neįsivaizduoju, kaip jį būtų buvę galima sustab- 
dyti, — atsakė Barbikenas. 

— Vis dėlto sakykime, kad taip atsitiko, — nenusi- 
leido Mišelis. 

— Visiškai neįmanoma prielaida,— tarė Barbike- 
nas.— Jei bent išmetamoji jėga būtų buvusi silpna. Ta- 
da greitis savaime palaipsniui mažėtų, bet staiga sustoti 
sviedinys vis tiek nebūtų galėjęs. 

— Na, o jeigu būtų susidūręs su kokiu nors kūnu? 

— Su kokiu, būtent? 

— Kad ir su tuo didžiuliu bolidu, kurį buvome su- 
tikę. 

— Tada sviedinys su mumis visais būtų sutrupėjęs 
į skeveldras,— tarė Nikolis. 

— Dar daugiau,— pridūrė Barbikenas: — mes būtu- 
me gyvi sudegę. 

— Sudegę! — sušuko Mišelis— Po šimts pypkių! 
Gaila, kad nepasitaikė progos „pasižiūrėti“ tokio įvykio. 

— Daug tu būtum pamatęs! — atsiliepė Barbike- 
nas.— Dabar jau žinoma, kad šiluma — tai savotiškas ju- 
dėjimo būdas. Kai šildome vandenį, tai yra, suteikiame 
jam šilumos, mes sujudiname jo molekules. 

— Žiūrėk tu man! — nusijuokė Mišelis.— Kokia są- 
mojinga teorija! 

— Ir visiškai teisinga, drauguži, nes ji paaiškina vi- 
sus šilumos reiškinius. Šiluma yra ne kas kita, kaip mo- 

lekulių judėjimas, paprastas smulkiausių kūno dalelių 
virpėjimas. Jeigu paspausi traukinio stabdį, traukinys 
sustos. Kurgi dingo judėjimas, stūmęs jį pirmyn? Jis 
pavirto šiluma, ir stabdys įkaito. Kam tepamos ratų 
ašys? Kad jos neįkaistų, kitaip nustotume dalies judėji- 
mo, virtusio šiluma. Supranti? 

— Žinomg4— sušuko Mišelis.— Puikiausiai supran- 
tu. Pavyzdžiėg aš ilgai bėgu, visas apsipilu prakaitu ir 
turiu sustoti Kodėl? Visai paprastas daiktas — mano 
judėjimas pafvirto šiluma! 
hs MD BE iš to Mišelio sąmojo ir vėl 


kūnu, tai jam nuti T tas pats, kas ir su kulka, kuri, 
atsitrenkusi į metalinę plokštę, krinta įkaitusi. Jos ju- 
dėjimas pavirto šiluma. Todėl ir sakau, kad jeigu mūsų 
sviedinys būtų atsitrenkęs į bolidą, tai jo staigiai su- 
stabdytas judėjimas būtų pavirtęs tokia temperatūra, 
kad sviedinys per vieną akimirką būtų ne tik susilydęs, 
bet ir išgaravęs. 

— O kas atsitiktų, jeigu Žemė staiga liautųsi suku- 
sis? — paklausė Nikolis. 

— Ji įkaistų taip, kad tuoj pat pavirstų garais — 
atsakė Barbikenas. 

— Puiku, — pasakė Mišelis, — štai ir pasaulio pabai- 
ga, ir daugelio sudėtingų problemų išsprendimas. 

— O jeigu Žemė nukristų ant Saulės? — klausinėjo 
Nikolis. 

— Yra apskaičiuota, — atsakė Barbikenas,— kad toks 
kritimas pagamintų tiek šilumos, kiek 1600 anglies ru- 
tulių tokio dydžio, kaip Žemės rutulys. 

— Gerokas temperatūros priedas Saulei, — pridūrė 
Mišelis Ardanas.— Juo tikriausiai apsidžiaugtų Urano 
ar Neptuno gyventojai, nes jie stimpa nuo šalčio savo 
planetose. 

— Taigi, draugai, — tęsė Barbikenas,— kiekvienas 
staiga sustabdytas judėjimąs gamina šilumą. „Pagal tą 

teoriją galima spėti, kad Saulės šilumą palaiko daugybė 
bolidų, kurie be paliovos krinta į jos paviršių. Yra net 
apskaičiuota... 

— Dabar saugokimės,— įterpė Mišelis,-- tuoj prasi- 
dės skaitmenų antpuolis. 

— Yra net apskaičiuota, — pakartojo esatiikdainas 
Barbikenas,— kad kiekvieno bolido kritimas į Saulę pa- 
gamina šilumos tiek, kiek 4000 to pat dydžio akmens 
anglies gabalų. 

— (O kokia Saulės šiluma? — paklausė Mišelis. 

— Tokia, kokios pasiektų degdamas 27 kilometrų 
storio anglies sluoksnis, padengęs visą Saulę. 

— Ir tokia temperatūra? .. 

— Pajėgtų per valandą užvirinti 2 milijardus 900 
milijonų kubinių miriametrų vandens. 

— Ir kaip mes iki šiol neiškepėme? — sušuko Mi- 
šelis. 

— Todėl, kad */14 Saulės šilumos sugeria Žemės at- 
mosfera. Be to, Žemė gauna tik vieną dvimilijardinę 
visos Saulės išspinduliuojamos šilumos dalį. 

— Dabar matau, kad viskas išeina į „gera,— pasakė 
Mišelis; — toji jūsų atmosfera — naudingas išradimas: 
ji ne tik aprūpina mus kvėpuojamu oru, bet ir neduoda 
iškepti. 

— Taip, — patvirtino Nikolis.— Visa bėda, kad Mė- 
nulyje bus kitaip. 

— Niekis! — sušuko viskuo pasitikįs Nikolis.— Jei- 
gu ten yra gyventojų, tai jie kvėpuoja. Jeigu jų nebė- 
ra, tai tikriausiai paliko deguonies tiek, kad pakaktų 
trims žmonėms, bent jau daubose, kur jis nusėdo, bū- 
damas sunkesnis už kitas dujas. Ką gi — teks nelaipioti 
po kalnus, ir tiek. 

Mišelis atsistojo ir priėjo prie lango pasižiūrėti į 
akinančia šviesa spindinti Mėnulį. 

— Po velnių! — ištarė jis.— Na ir karšta dabar ten! 

— Neužmiršk,— priminė Nikolis,— kad diena ten — 
360 valandų! 


— Bet užtat ir naktys ten tokios pat ilgos, — tarė 
Barbikenas.— Be to, Mėnulyje šilta tik tol, kol kaitina 
Saulė, todėl naktimis jo temperatūra turi būti lygi tarp- 
planetinės erdvės temperatūrai. 

— Nieko sau šalelė! — tarė Mišelis — Nesvarbu! 
Aš jau norėčiau joje būti. Mieli draugai, argi ne įdomu 
bus vietoje Mėnulio matyti Žemę, žiūrėti, kaip ji užteka 
horizonte, atpažinti jos žemynų kontūrus ir sakyti sau: 
„Ten Amerika, o čia Europa." Sekti ją akimis, kol ji 
paskęs Saulės spinduliuose! Beje, Barbikenai, ar mėnu- 
liečiai mato užtemimus? 

— Saulės užtemimus mato,— atsakė Barbikenas,— 
tada, kai Saulės, Žemės ir Mėnulio centrai stovi vienoje 
tiesėje, ir Žemė yra viduryje. Bet tai tik daliniai užte- 
mimai, nes Žemė užstoja lyg koks ekranas tik mažes- 
niąją Saulės dalį, o didesnioji būna matoma. 

— O kodėl nebūna visiško užtemimo? — paklausė 
Nikolis.— Argi kūginis Žemės šešėlis nenusitęsia už Mė- 
nulio? 

— Taip, jeigu neatsižvelgsime į šviesos spindulių 
lūžimą Žemės atmosferoje. Ne, jeigu turėsime galvoje 
šitą lūžimą. Štai, delta prim pažymėsime horizontalinį 
paralaksą, 0 p prim matomąjį diametrą. .. 

— Och! — atsiduso Mišelis.— Vėl pusė nulinio v 
kvadrate! Šnekėk taip, kad visi tave suprastų, algebrinis 
padare! 

— Na, gerai, — sutiko Barbikenas.— Kalbėsiu pa- 
prastai. Vidutinis Mėnulio atstumas nuo Žemės — 60 
Žemės spindulių, o kūginio jos šešėlio ilgis refrakcijos 
dėka sutrumpėja maždaug iki 42 spindulių. Dėl to už- 
temimo metu Mėnulis atsiduria už tikrojo kūginio še- 
šėlio ribų, ir Saulė jį apšviečia ne tik periferiniais, bet 
ir centriniais savo spinduliais. 

— Tai kodėl vis dėlto būna užtemimasė — juokau- 
damas klausinėjo Mišelis, — nors, anot jūsų, jų negali 
būti? 

— Todėl, kad nuo refrakcijos Saulės spinduliai pa- 
sidaro neryškūs, ir dalį jų sugeria atmosfera. 

— Dabar man jau viskas aišku, — atsakė Mišelis.— 
Be to, patys viską pamatysime, kai nuskrisime. O dabar 
pasakyk man, Barbikenai, ar tu tiki, kad Mėnulis — 
tai kadaise buvusi kometa? 

— Tai bent idėja! 

— Taip, — vaikiškai pasididžiavo Mišelis, — man 
kartais kyla galvoje panašios idėjos. 

— Bet toji mintis ne Mišelio,— pastebėjo Nikolis. 

— Tai, vadinasi, aš plagiatorius? 

— Taip,— atsakė Nikolis.— Iš senovės padavimų ži- 
nome, kad, pavyzdžiui, Arkadijos gyventojai tikėję, jog 
jų protėviai gyvenę tais laikais, kada Mėnulis dar ne- 
buvęs Žemės palydovu. Tuo remdamiesi, kai kurie moks- 
lininkai laikė Mėnulį kometa, kurios orbita vėliau taip 
priartėjo prie Žemės, kad atsidūrė jos traukos sferoje. 

— O kiek tiesos toje hipotezėje? — paklausė Mi- 
šelis. 

— Nė lašelio,— atsakė Barbikenas.— Štai jums įro- 
dymas: Mėnulyje neliko nė ženklo to dujinio apvalka- 
lo, kuris visada gaubia kometas. 

— O ar negalėjo Mėnulis, prieš pavirsdamas Žemės 
palydovu, praeiti perihelyje pro Saulę taip arti, kad 
visos jo dujinės medžiagos išgaravo? — ginčijosi Ni- 
kolis. 

— Visai galimas daiktas, drauge Nikoli, bet vargu 
ar taip buvo. 

— Kodėl? 

— Todėl... Garbės žodis, nežinau, kodėl. 

— A! Kiek šimtų tonų galima būtų prirašyti apie 
tai, ko nežinome! — sušuko Mišelis. 

— Beje, kelinta dabar valanda? — paklausė Barbi- 
kenas. 

— Trečia, — atsakė Nikolis. 

— Kaip greit bėga laikas, — tarė Mišelis, — besikal- 
bant tokiems mokslininkams, kaip mes! Tikrai, matau, 

kad darausi vis protingesnis, jaučiuosi esąs tikras iš- 
minties šaltinis! 

Su šiais žodžiais Mišelis įsilipo į sviedinio skliautą, 
„kad geriau matytų Mėnulį“, kaip jis pasiaiškino. Tuo 
metu jo bendrakeleiviai stebėjo erdvę pro apatinį stik- 
lą. Nieko nauja jie nepamatė. 

Nusileides vėl žemyn, Mišelis Ardanas priėjo prie 
šoninio lango ir staiga nustebęs šūkterėjo. 

— Kas yra? — paklausė Barbikenas, prieidamas prie 
lango. Jis pamatė lyg kokį suplotą maišą, kuris kabojo 
už kelių metrų nuo sviedinio. Atrodė, kad jis nejuda, 
kaip ir pats sviedinys. Vadinasi, tas daiktas lėkė tuo 
pačiu greičiu, kaip ir jis. 

— Kas ci čia per akeivos? — paklausė Mišelis Ar- 
danas.— Gal tai kokia tarpplanetinė dalelytė, kurią pri- 
traukė mūsų sviedinys, ir ji dabar lydės mus iki pat 
Mėnulio. 

— Žinote, kas nuostabu, — kalbėjo Nikolis: — juk 
to kūno svoris žymiai mažesnis už mūsų sviedinio svo- 
Tį, O jis vis tiek neatsitraukdamas lekia kartu! 

— Nikoli,—tarė Barbikenas, valandėlę pagalvo- 
jęs, — nežinau, kas ten per daiktas, bet galiu paaiškinti, 
kodėl jis lekia lygiagrečiai su mumis. 

— Būtent? 

— Mes skriejame tuštumoje, brangusis kapitone, o 
tuštumoje kūnai krinta arba juda kuria nors kryptimi 
(tai visiškai tas pats) vienodu greičiu, koks bebūtų jų 
svoris ar forma. Tik dėl oro pasipriešinimo įvairūs kū- 
nai sveria nevienodai. Išsiurbę iš ilgo vamzdžio visą 
orą, pamatysime, kad kiekvienas daiktas: ar dulkė, ar 
švino gabalėlis, — judės jame tuo pačiu greičiu. Ir čia, 
tarpplanetinėje erdvėje, ta pati priežastis ir tas pats 
padarinys. 

— Teisingai, — patvirtino Nikolis, -— viskas, ką iš- 
mesime iš sviedinio, lydės jį visu keliu iki Mėnulio. 

— Na, ir kvaili mes! — sušuko Mišelis. 

— Kuo nusipelnėme tokio epiteto? — paklausė Bar- 
bikenas. 

— Juk mes galėjome sviedinį prikimšti naudingų 
daiktų: knygų, instrumentų, įnagių ir t. t. Paskui viską 
būtume išmetę, ir viskas būtų lėkę sau mums iš paskos! 
Tai mintis! Kodėl ir mums nepasivaikščiojus kaip šitas 
bolidas? Kodėl mums neiššokus pro langą į erdvę? Koks 
būtų malonumas plūduriuoti eteryje, jaustis lengvesniu 
už paukštį, kuris priverstas juk mosuoti sparnais, kad 
nenukristų! | 

— Sutinku, — tarė Barbikenas,— bet kuo kvėpuosi4 

— Prakeiktas oras! Jo trūksta taip ne laiku! 

— O jeigu būtų oro, Mišeli, tai kaip mat atsiliktum 
nuo mūsų, nes tavo lyginamasis svoris mažesnis už svie- 
dinio. 

— Vadinasi, tai užburtas ratas? 

-— Labiausiai užburtas iš visų. 

— Ir reikia kalėti šitame vagone? 

— Nieko nepadarysi. 

— A! —staiga sušuko Mišelis baisiu balsu. 

— Kas tau? — paklausė Nikolis. 

— Dabar žinau, suprantu, kas tas tariamasis bolidas! 
Mus lydi visai ne asteroidas! Ne planetos skeveldra! 

— Tai kas gi? — paklausė Barbikenas. 

— Tai mūsų vargšas šuo! Dianos draugas! 

Iš tikrųjų, tas neatpažįstamas daiktas, susiplojęs lyg 
tuščias dūdmaišis, buvo Satelito lavonas, kuris lėkė su 
sviediniu vis aukštyn ir aukštyn! 


VII SKYRIUS 
APSVAIGIMO VALANDĖLĖ 


Tas įdomus, bet visiškai nuoseklus, keistas, bet iš- 
aiškinamas reiškinys galėjo vykti tik tokiomis nepapras- 
tomis aplinkybėmis. Kiekvienas daiktas, išmestas iš svie- 
dinio, turėjo lėkti ta pačia trajektorija ir sustoti galėjo 

tik kartu su juo. Tas įvykis buvo svarstomas iki išnaktų. 
Kuo arčiau buvo kelionės tikslas, tuo labiau visi jau- 
dinosi. Trys keleiviai laukė įvairių netikėtumų, naujų 
„stebuklų“, ir buvo taip nusiteikę, kad niekas jau ne- 
būtų įstengęs jų nustebinti. Jų sujaudinta vaizduotė 
pralenkė sviedinį, kurio greitis vis lėtėjo, nors jie to 
ir nejuto. Bet Mėnulis vis didėjo ir didėjo: jiems atrodė, 
kad galima jį ranka pasiekti. 

Rytojaus dieną, gruodžio 5, visi trys sukilo penktą 
valandą ryto. Jeigu apskaičiuota buvo teisingai, tai tą 
dieną turėjo baigtis jų kelionė. Vidurnaktį, po 18 va- 
landų, per pačią pilnatį, jie pasieks spindintį Mėnulio 
diską. Vidurnaktį pasibaigs toji nuostabiausia senųjų ir 
naujųjų laikų kelionė! Todėl jau anksti rytą jie pasvei- 
kino nakties šviesulį pro Mėnulio spinduliais pasidab- 
ruotą langą draugiškais ir džiugiais „„valio'! 

Mėnulis didingai plaukė per žvaigždėtą dangų. Dar 
keli laipsniai, ir jis pasieks tą erdvės tašką, kuriame 
turėjo susitikti su sviediniu. Pagal savo stebėjimus Bar- 
bikenas apskaičiavo, kad jie nusileisią šiauriniame pus- 
rutulyje, kur plyti didžiulės lygumos ir kalnų labai ma- 
žai. Tuo keleiviai galėjo tik džiaugtis, jeigu Mėnulio 
atmosfera, kaip spėjama, nusėdusi žemumose. 

— Be to, lygumoje patogiau nusileisti, negu kalnuo- 
se,— pasakė Mišelis Ardanas.— Jeigu kokį mėnulietį 
kas išlaipintų Europoje Monblano viršukalnėje arba 
Azijos Himalajuose, tai jam dar toli būtų iki Žemės! 

— Svarbu ir kitas dalykas, — pridūrė kapitonas Ni- 
kolis: — nukritęs lygioje vietoje, sviedinys ten ir gulės. 
O nuo šlaito jis nusiristų it sniego griūtis, ir kadangi 
mes ne voverės, tai neišneštume sveiko kailio. Taigi vis- 
kas lemia sėkmę. 

Atrodė, kad drąsusis bandymas tikrai pavyks. Bet 
Barbikenui kvaršino galvą viena mintis, kurios jis ne- 
sakė draugams, nenorėdamas jų jaudinti. 

Mat, sviedinio pasukimas į šiaurinį Mėnulio pusru- 
tulį rodė, kad jo trajektorija šiek tiek pasikeitė. Pagal 

matematinius apskaičiavimus, kolumbiada turėjo nutai- 
kyti sviedinį tiesiai į Mėnulio disko centrą. Buvo aišku, 
kad jie krypsta iš kelio, bet dėl ko? Barbikenas nega- 
lėjo to suprasti, taip pat negalėjo nustatyti nukrypimo 
laipsnio, nes stigo orientyrų. Jis tikėjosi, kad dėl to 
nieko bloga neatsitiks, ir jie pateks į labiausiai nusilei- 
dimui tinkamą vietą. 

Todėl Barbikenas slėpė savo nerimą nuo draugų, ne- 
nuleisdamas nuo Mėnulio akių ir stengdamasis įžiūrėti, 
ar sviedinio kryptis vis dar keičiasi. Juk būtų siaubin- 
ga, jeigu sviedinys, nepasiekęs tikslo, pradėtų tolti nuo 
Mėnulio ir nulėktų į tarpplanetinę erdvę! | 

Dabar Mėnulis nebeatrodo plokščiu disku: vis labiau 
ir labiau ryškėjo jo išgaubtumas. Jeigu Saulės spindu- 
liai būtų švietę į ji įstrižai, tai nuo kalnų būtų kritę 
šešėliai, ir būtų galima aiškiai įžiūrėti aukštus Mėnulio 
kalnus. Draugai būtų tada matę žiojėjančias kraterių 
bedugnes ir išsiraičiusius plyšius, kurie vagoja bekraš- 
tės lygumas. Tačiau dabar visas reljefas nyko skaisčio- 
je Saulės šviesoje. Vos galima buvo išskirti tas plačias 
dėmes, dėl kurių Mėnulis primena Žmogaus veidą. 

— Tikras veidas,— kalbėjo Mišelis Ardanas,— tik 
man pikta, kad žavioji Apolono sesuo raupuota! 

Būdami taip arti prie savo tikslo, keleiviai neatsi- 
traukdami stebėjo nepažįstamąjį pasaulį. Jie įsivaizda- 
vo, kad jau vaikščioja po naująjį kraštą, kopia į viršu- 
kalnes, leidžiasi į plačių kraterių dugną, mato dideles 
jūras, dėl praretėjusios atmosferos vos išsilaikančias 
krantuose, kalnų upelius, nešančius vandenis į tas jūras. 
Palinkę ties bedugne, jie tikėjosi išgirsti kokį nors gar- 
są iš tos amžinai nebylios planetos, skriejančios bekraš- 
tėje tuštumoje. 

Paskutinioji diena paliko draugams neišdildomų įspū- 
džių: jie įsidėmėjo viską su mažiausiomis smulkmeno- 
mis. Artėdami prie tikslo, jie jautė kažkokį neaiškų 
nerimą. Bet jie būtų dar labiau nerimavę, jei tik būtų 
žinoję, kaip sulėtėjo sviedinio greitis: tokiu greičiu jie 

negalėjo pasiekti tikslo. Tuo momentu sviedinys beveik 
nieko „nesvėrė“. Jo svoris be paliovos mažėjo ir turėjo 
visai išnykti; toks stebėtinas reiškinys galimas tik toje 
vietoje, kur Žemės ir Mėnulio trauka neutralizuoja vie- 
na kitą. 

Nepaisydamas viso to nerimastavimo, Mišelis Arda- 
nas nepamiršo, kaip ir kitomis dienomis, laiku pagaminti 
pusryčius. Visi valgė su dideliu apetitu. Kas galėjo būti 
puikesnio už tą sultinį, pašildytą ant dujinės viryklos, 
už konservuotą mėsą? Puotos pabaigai draugai išgėrė 
po kelias taures gero prancūziško vyno. Ta proga Ar- 
danas ųžsiminė, kad Mėnulio vynuogynai — žinoma, jei- 
gu jų ten esama, — dėl kaitrios Saulės turėjo duoti ge- 
riausios rūšies vyną. Įžvalgusis prancūzas dėl visa ko 
buvo net paėmęs iš Medoko ir Kot-d'Oro vynuogynų 
keletą brangių daigų, iš kurių daug ko tikėjosi. 

Reze ir Renjo aparatai visą laiką veikė labai tiksliai. 
Oras vagone buvo visiškai grynas. Nė viena anglies 
dvideginio molekulė neatsilaikė prieš gailųjį natrį, o 
deguonis, kapitono Nikolio žodžiais tariant, buvęs ,„ge- 
riaūsios rūšies“. Dėl šiokio tokio vandens garų kiekio 
sviedinio oras nebuvo per sausas, ir daugelyje Pary- 
žiaus, Londono ar Niujorko butų, daugelis teatro salių 
tikriausiai neturėjo tokių higieniškų sąlygų. 

Kad aparatai gerai veiktų, jiems reikėjo rūpestingos 
priežiūros. Todėl Mišelis kas rytą apžiūrėdavo regulia- 
torius, tikrindavo čiaupus ir pirometru matuodavo dujų 
temperatūrą. Iki to laiko viskas ėjo kuo geriausiai, ir 
keleiviai, sekdami garbingojo Dž. T. Mastono pavyzdžiu, 
pradėjo po truputį pilnėti. Jeigu savo „kalėjime“ jie 
taip būtų išgyvenę keletą mėnesių, tai Žemėje jų niekas 
nebūtų pažinęs. Žodžiu, jie penėjosi kaip uždarytos nar- 
ve vištos. 

Žiūrėdamas pro langą, Barbikenas matė šuns maistą 
ir kitokius išmestus daiktus, kurie neatstojo nuo jų nė 
per žingsnį. Diana liūdnai sustaugė, žiūrėdama į Satelito 

palaikus. Visos tos atmatos atrodė nejudančios, tarsi 
padėtos ant žemės. 

— Ar žinote, draugai, — pasakė Mišelis Ardanas, — 
kad jeigu kuris nors iš mūsų būtų žuvęs nuo atatrankos 
paleidžiant sviedinį, tai nebūtų buvę lengva jį užkasti 
žemėn... Ką aš sakau — žemėn! Būtų buvę sunku palai- 
doti eteryje, nes žemę čia atstoja eteris! Tik įsivaizduo- 
kite tokį lavoną kaltintoją, sekantį paskui mus erdvėje 
it sąžinės graužimas! 

— Tikrai, būtų buvę nelinksma,— sutiko Nikolis. 

— Ak, — tęsė Mišelis, — labiausiai man gaila, kad 
negalima išeiti pasivaikščioti. Koks malonumas būtų 
nardyti po spindintį eterį, vartytis tyruose Saulės spin- 
duliuose! Jeigu tik Barbikenas būtų pasiėmęs skafandrą 
ir oro siurblį, tai tikrai būčiau išlindęs iš sviedinio ir 
atsisėdęs jo viršuje lyg kokia chimera ar hipogrifas. 

— Ak tu, amžinas svajotojau,— nusijuokė Barbike- 
nas.— Neilgai išbūtum hipogrifu, nors ir su skafandru: 
išsipūstum nuo besiplečiančio tavyje oro ir sprogtum 
kaip granata ar balionas per aukštai į orą iškilęs. Taigi 
nieko nesigailėk ir neužmiršk: kol mes tuštumoje, išsi- 
žadėk net minties apie sentimentalų pasivaikščiojimą už 
sviedinio sienų! 

Mišelis Ardanas norom nenorom turėjo leistis įtiki- 
namas. Jis sutiko, kad tai sunku padaryti, bet ,,„galima', 
nes žodžio „negalima“ jis nepripažino. 

Kalbėta čia viena, čia kita tema, ir pokalbis nenu- 
trūko nė valandėlei. Jiems atrodė, kad mintys jų sme- 
genyse sprogsta kaip medžių lapai pirmuose pavasario 
saulės spinduliuose. Jie jautėsi kupini naujų idėjų. 

Tarp daugelio klausimų, kurie buvo svarstomi tą ry- 
tą, Nikolis iškėlė vieną, į kurį draugai negalėjo atsakyti 
nepagalvoję. 

— Žinoma, nulėkti į Mėnulį labai įdomu, bet kaip 
mes grįšime? 

Abu pašnekovai sutrikę pažvelgė vienas į antrą, tarsi 
tokia problema būtų iškilus pirmą kartą. 

— Ką jūs norite pasakyti, Nikoli? — rimtai paklausė 
Barbikenas. 

— Man rodos, kad ne laikas kalbėti apie grįžimą iš 
tos šalies, kurios dar nesame pasiekę, — pridūrė Mišelis. 

— Aš nesakau, kad turime išsižadėti savo sumany- 
mo, — atšovė Nikolis,— tik klausiu, kokiu būdu grįšime? 

— Nežinau,— prisipažino Barbikenas. 

— O aš nebūčiau nė skridęs, jeigu būčiau žinojęs, 
kaip grįžti, — tarė Mišelis. 

— Tai bent atsakymas! — sušuko Nikolis. | 

— Aš sutinku su Mišeliu,— pasakė Barbikenas,— ir 
pridursiu, jog tas klausimas šiuo metu visai neaktualus. 
Pagalvosime vėliau, nusprendę grįžti. Nors kolumbiados 
ten nebus, bet sviedinį juk turėsime. 

— (Gera paguoda: kulka be šautuvo! 

— Šautuvą galima pasidaryti, — atkirto Barbike- 
nas.— Paraką taip pat! Nei metalų, nei salietros, nei 
anglies tikriausiai nestinga Mėnulio gelmėse. Be to, 
grįžtant reikės nugalėti tik Mėnulio trauką, užteks pa- 
kilti 8000 Ije, ir sviedinys, Žemės traukiamas, pats nu- 
kris-į ją. 

— Gana! — nutraukė jį susijaudinęs Mišelis.— Ne- 
bekalbėkime apie grįžimą! Ir taip jau nušnekėjome. O 
palaikyti ryšį su senaisiais mūsų draugais Žemėje bus 
visai nesunku. 

— Kokiu būduė 

— Bolidais, kuriuos išmeta Mėnulio ugnikalniai. 

— Puiki idėja, Mišeli, — visai rimtai atsakė Barbike- 
nas.— Laplasas apskaičiavo, kad bolido paleidimui nuo 
Mėnulio į Žemę pakaktų tik 5 kartus didesnės jėgos už 
mūsų paprastų patrankų išmetamąją jėgą. O juk ugni- 
kalnių išmetamoji jėga daug didesnė. 

— Valio! — sušuko Mišelis.— Tie bolidai bus puikūs 
laiškanešiai ir nieko nekainuos! Tai iškrėsime pokštą 
pašto valdybai! Aš manau... 

— Ką manai? 

— Geniali mintis! Kodėl mes nepririšome prie savo 

sviedinio laido? Būtume galėję siuntinėti telegramas į 
Žemę ir gauti atsakymus! 

— Velniai rautų! — nusikeikė Nikolis.— O 86000 Ije 
ilgumo vielos svoris? Ar tai niekis? 

— Žinoma, niekis! Reikėjo patrigubinti kolumbiados 
užtaisą! Įpilti parako keturis, penkis kartus daugiau! — 
vis smarkiau šūkavo Mišelis. 

— Tavo projektui galima padaryti tik vieną mažytį 
priekaištą,— atsakė Barbikenas: — Žemės rutuliui besi- 
sukant, viela būtų apsivyniojusi aplink jį kaip grandinė 
aplink veleną ir neišvengiamai būtų pritraukusi mus 
atgal. 

— Kas per velniava! — karščiavosi Mišelis. — Šian- 
dien man ateina į galvą tik neįvykdomi sumanymai! Bet 
nuostabūs sumanymai, verti Dž. T. Mastono! Žinote ką? 
Jei mes negrįšime į Žemę, tai Mastonas gali atskristi 
mūsų aplankyti! 

— Jis ir atskris, — patvirtino Barbikenas; — toks iš- 
tikimas ir narsus draugas! Juk tai visai lengva! Kolum- 
biada tebestovi įkasia Floridoje. Argi trūksta medvilnės 
ir azoto rūgšties piroksilinui pagaminti? Mėnulis vėl 
perkirs Floridos zenitą! Po 18 metų jis bus vėl toje pat 
vietoje, kaip šiandien. 

— Taip,— kartojo Mišelis, — atskris Mastonas, o su 
juo ir kiti mūsų draugai: Elfistonas, Blomsberis, visi Pa- 
trankos klubo nariai... Na ir šauniai mes juos sutiksi- 
me! O paskui tikriausiai bus įrengti sviedinių traukiniai 
tarp Žemės ir Mėnulio! Valio Dž. T. Mastonui! 

Jeigu gerbiamas Dž. T. Mastonas ir negirdėjo jam 
skiriamų valiavimų, tai, tur būt, bent ausyse jam spengė. 
Ką jis veikė tuo metu? Stovėjo, vargšas, Uolėtuose kal- 
nuose, Longspiko astronominėje stotyje prie teleskopo 
ir erdvėse ieškojo nematomojo sviedinio. Jeigu jis gal- 
vojo apie savo brangiuosius draugus, tai, reikia pasakyti, 
ir šie neliko skolingi: kažkokio keisto susijaudinimo 
veikiami, geriausias savo mintis ir jausmus jie skyrė 
jam vienam. 

Dėl ko sviedinio gyventojai vis labiau karščiavosi? 
Be jokios abejonės — jie buvo blaivūs. Ar tas keistas 
susierzinimas kilo nuo ypatingų jų gyvenimo sąlygų, ar 
nuo nakties šviesulio artumo,— draugus nuo jo skyrė 
tik kelios valandos kelionės, — ir kokio paslaptingo Mė- 
nulio poveikio į nervų sistemą? Jų veidai kaito, lyg jie 
būtų sėdėję prieš karštą krosnį, kvėpavimas buvo pa- 
tankėjęs, krūtinės kilnojosi lyg dumplės; jų akys žibėjo, 
jie ne kalbėjo, o rėkte rėkė: žodžiai šaudė iš jų lūpų 
kaip šampano kamščiai, judesiai darėsi grėsmingi, jiems 
tartum buvo maža vietos veikti. Stebėtinas dalykas: jie 
patys visai nejautė savo nenormalaus nervinio jaud- 
rumo. 

— Dabar, — griežtai išdrožė Nikolis, — kai nežinau, 
ar grįšime iš Mėnulio, noriu žinoti, ką ten veiksime? 

— Ką ten veiksime? — pakartojo Barbikenas ir trep- 
telėjo koja, lyg mankštindamasis fechtavimo salėje. — 
Aširgi nežinau. 

— Nežinai? — suriaumojo Mišelis, net per visą svie- 
dinį nuaidėjo. 

— Ne, neturiu nė mažiausio supratimo! — nė kiek ne 
tyliau atšovė Barbikenas. 

— Na, tai aš žinau, aš! — suriko Mišelis. 

— Tai sakyk! — sušuko Nikolis, nepajėgdamas su- 
valdyti savo balso. 

— Kada norėsiu, tada ir pasakysiu! — riktelėjo Mi- 
šelis, smarkiai griebdamas savo bendrakeleivį už rankos. 

— Tuoj pat pasakyk! — paliepė Barbikenas, žaiža- 
ruodamas akimis ir grasindamas kumščių — Tu mus 
priviliojai į tą beprotišką kelionę, ir mes norime paga- 
liau sužinoti, kuriam galui! 

— Taip! — sugriaudėjo kapitonas. — Jeigu nežinau, 
kur vykstu, tai noriu bent žinoti, ko vykstu! | 

— Ko? — sušuko Mišelis, pašokdamas kokį metrą 
aukštyn.— Ko? Jungtinių Valstijų vardu užimti Mėnulį! 
Pridėti 40-ją valstiją! Kolonizuoti Mėnulio šalį, paversti 
ją dirbama, apgyvendinti, perkelti ten visus meno, 

mokslo ir technikos stebuklus! Civilizuoti mėnuliečius, 
jei tik jie ne kultūringesni už mus pačius, įsteigti jiems 
respubliką, jeigu jos jie neturi! 

— O jeigu ten nėra gyventojų? — atkirto Nikolis, 
kuris, keistai įsiaudrinęs, tik ir ieškojo priekabių. 

— Kas drįsta tvirtinti, kad Mėnulyje nėra gyvento- 
jų? — grasinamai sušuko Mišelis. 

— Aš! — sustaugė Nikolis. 

— Kapitone! Nedrįsk pakartoti tų įžūlių žodžių, nes 
išdaužysiu dantis! — užriko Mišelis. | 

Priešininkai buvo bepuolą vienas kitą, ir tas bepras- 
miškas ginčas būtų pasibaigęs peštynėmis, jeigu Barbi- 
kenas nebūtų šokęs jų skirti. 

— Liaukitės, bepročiai,— tarė jis, stumdamas juos 
vieną nuo kito, — jeigu nėra mėnuliečių, tai apsieisime 
ir be jų! 

— Žinoma, — tuoj sutiko Mišelis, pamiršęs, ką buvo 
sakęs, — apsieisime. Kam mums jų reikia? Šalin juos! 

— Mėnulis bus mūsų! -— sušuko Nikolis. 

— Ir trise įsteigsime respubliką! 

— Aš būsiu kongresas! — rėkė Mišelis. 

— O aš senatas, — nenusileido Nikolis. 

— Barbikenas — prezidentas! — staugė Mišelis. 

— Prezidentą turi rinkti tauta, — atrėžė Barbikenas. 

— Prezidentą rinks kongresas! — sušuko Mišelis. — 
Kadangi kongresas — tai aš, todėl renku tave vienbal- 
siai! 

— Valio! Valio! Tegyvuoja prezidentas Barbike- 
nas! — suriko Nikolis. 

— Op! Op! Op! — stūgavo Mišelis Ardanas. 

Paskui prezidentas ir senatas iš visos gerklės užplėšė 
populiariąją dainelę ,,„Janki dud!“, o kongresas užtraukė 
kovingąją ,, Marselietę“. 

Ir prasidėjo toks pašėlęs šokimas, su tokiais siautu- 
lingais judesiais, tokiu beprotišku trypimu ir klouniško- 
mis kūlvirsčiomis, jog Diana neiškentusi irgi ėmė staug- 
ti, šokinėti ir vienu tarpu liuoktelėjo iki pat sviedinio 

skliauto. Pasigirdo plasnojimas, ir nuostabiai skardžiai 
pragydo gaidys. Iš palubės ląstų išlėkė penketas ar šeše- 
tas vištų ir kaip apkvaitę šikšnosparniai ėmė daužytis į 
sienas. 

Paskui keleiviai visiškai apsvaigo: kažkodėl jų plau- 
čiai nebegalėjo įtraukti oro, kuris deginte degino kvė- 
pavimo organus, ir pagaliau draugai be sąmonės sukrito 
ant grindų. 


VII SKYRIUS 


SEPTYNIASDEŠIMT AŠTUONI TŪKSTANČIAI 
ŠIMTAS KETURIOLIKA LJE NUO ŽEMĖS 


Kas gi atsitiko? Iš kur tas keistas apsvaigimas, galė- 
jęs baigtis pražūtingai? Paprasčiausia neapdairaus Miše- 
lio klaida, kurią, laimė, laiku spėjo ištaisyti Nikolis. 

Po kelių minučių apalpimo kapitonas pirmas atgavo 
sąmonę. 

Nors papusryčiavęs tik prieš porą valandų, jis dabar 
buvo taip išalkęs, lyg kelias dienas nevalgęs. Skrandis, 
smegenys, — visas jo organizmas buvo baisiausiai su- 
erzinti, 

Atsikėlęs jis pareikalavo iš Mišelio ko nors užkąsti, 
bet nusilpęs prancūzas nebeištarė nė žodžio. Tada Niko- 
lis nutarė pats užsivirinti arbatos ir išgerti su kokiu 
tuzinu sumuštinių. Pirmiausia reikėjo uždegti dujas, ir 
jis smarkiai brūkštelėjo degtuką. 

Kaip jis nustebo, pamatęs, jog siera suliepsnojo taip 
skaisčiai, kad net akys apraibo. Iš dujų degiklio, prie 
kurio jis prikišo degtuką, taip pat plykstelėjo ugnis, 
panaši į stiprią elektros šviesą. | 

Dabar Nikolis viską suprato. Ir skaisti ugnies šviesa, 
ir fiziologiniai jo organizmo sutrikimai, ir nepaprastas 
visų dvasinių bei fizinių jėgų sudirgimas,— viskas pa- 
aiškėjo. 

— Deguonis! — sušuko jis. 

Pasilenkęs prie deguonies aparato, Nikolis įsitikino, 
kad iš čiaupo smarkia srove veržiasi tos bespalvės dujos, 
neturinčios nei skonio, nei kvapo. Be jų nėra gyvybės, 
bet kvėpuojamos grynos jos gali sukelti labai rimtus 
organizmo sutrikimus. Užuomarša Mišelis buvo palikęs 
aparato čiaupą atsuktą! 

Nikolis sulaikė srovenantį deguonį, kuriuo sviedinio 
būtų uždusę, tai būtų gyvi sudegę. 

Per valandą oras vėl tiko kvėpuoti, ir plaučiai ėmė 
funkcionuoti normaliai. Pamažu draugai atsipeikėjo, ta- 
čiau jautėsi lyg pagiriomis: jų organizmas pamažu gari- 
no deguonį, kaip girtuoklio organizmas — alkoholį. 

Mišelis nė kiek nesumišo, sužinojęs, kad dėl visko 
jis buvo kaltas. Netikėtas įkaušimas paįvairino kelionės 
vienodumą. Nors apsvaigę draugai prikalbėjo daug 
kvailysčių, bet greit viską pamiršo. 

— Be to, — pridūrė linksmasis prancūzas, — aš nė 
trupučio nesigailiu, gavęs paragauti tų svaiginančių du- 
jų. Ar žinote, draugai, būtų labai įdomu, įkūrus tam tikrą 
įstaigą su deguonies kabinomis, kur nusilpę žmonės ga- 
lėtų nors kelias valandas pagyventi aktyviu gyvenimu! 
Įsivaizduokite susirinkimą, kur oras būtų prisotintas tų 
stipriai veikiančių dujų, arba teatrą, į kurį administra- 
cija jų prileistų didelėmis dozėmis: su kokia aistra 
vaidintų aktoriai ir žiūrėtų publika, kiek ugnies, kiek 
entuziazmo visi parodytų! O jeigu būtų galima nugirdyti 
deguonim ne susirinkimą, o visą tautą! Kokia veikli ji 
pasidarytų, kiek naujos gyvybės įkvėpusi turėtų! Išse- 
kusią tautą gal būtų įmanoma paversti didžia ir tvirta! 
Mūsų senojoje Europoje aš žinau ne vieną valstybę, 
kuri deguonimi turėtų pasigydyti iš savo negalavimų! 

Mišelis kalbėjo taip ugningai, lyg deguonies aparato 
čiaupas vis dar būtų per daug atsuktas. Tačiau vienu 
klausimu Barbikenas atvėsino jo užsidegimą. 

— Visa tai puiku, mielasis Mišeli, bet ar nepasaky- 
tum kartais, iš kur atsirado tos vištos, prisidėjusios prie 

— Vištos? 

— Na taip. 

Teisybė, koks pustuzinis vištų, gražuolio gaidžio va- 
dovaujamos, plasnojo ir kudakavo po sviedinį. 

— O, kvaišos! — sušuko Mišelis.— Tai nuo deguo- 
nies jos ėmė maištauti! 

— Ką tu su jomis darysi? — klausinėjo Barbikenas. 

— Nagi aklimatizuosiu Mėnulyje, velniai griebtų! 

— Tai kam jas slėpei? 

— Staigmena, brangusis pirmininke, paprasta staig- 
mena, iš kurios, deja, nieko neišėjo! Aš norėjau jas pa- 
leisti Mėnulyje, kad jūs nežinotumėte. Kaip būtumėte 
čius po Mėnulio laukus! 

— Ak, tu vaike, nepataisomas vaike! — atsakė Bar- 
bikenas.— Jokio deguonies tau nereikia, kad apkvaiš- 
tum! Tu visą laiką toks, kokie mes buvom tik dujų 
prisiuostę! Visada patrakęs! 

— Kažin, ar tik nebuvome mes tada išmintingiau- 
si! — atkirto Mišelis Ardanas. 

Po tokios filosofiškos pastabos trys draugai ėmė tvar- 
kyti savo vagoną. Vištos su gaidžiu vėl buvo sukištos 
į narvą. Karstydamiesi palubėje, vyrai staiga pastebėjo 
naują nepaprastą reiškinį. 

Nuo tos minutės, kada jie ėmė tolti nuo Žemės, kelei- 
vių, sviedinio ir visų jame esančių daiktų svoris visą 
laiką palaipsniui mažėjo. Draugai negalėjo pastebėti 
sviedinio lengvėjimo, bet turėjo ateiti laikas, kad jie 
pajuto tą reiškinį tiek iš savęs, tiek ir iš daiktų bei 
įrankių, kuriais jie naudojosi. 

Aišku, paprastomis svarstyklėmis nebūtų buvę gali- 
ma nustatyti svorio mažėjimo, nes svarsčiai, kuriais koks 
nors daiktas būtų sveriamas, nustotų svorio tiek, kiek ir 
pats daiktas; bet spyruoklinėmis svarstyklėmis, kurių 
išsitempimas nepareina nuo Žemės traukos, daiktų pa- 
lengvėjimą galima būtų tiksliai nustatyti. 

Yra žinoma, kad Žemės trauka arba svoris tiesiog 

proporcingas masei ir atvirkščiai proporcingas atstumo 
kvadratui. Iš čia išvada: jeigų Žemė būtų vienintelis 
visatos kūnas, o visi kiti kūnai staiga išnyktų, tai sviedi- 
nys pagal Niutono dėsnį, toldamas nuo Žemės, svertų vis 
mažiau, bet niekuomet nepatektų nesvarumo būklėn, 
nes Žemės trauka būtų jaučiama iš bet kokio atstumo. 

Tačiau šiuo atveju turėjo ateiti laikas, kada sviedi- 
nys išlėks iš Žemės traukos sferos, o kitų, tolimų dan- 
gaus kūnų trauka buvo lygi beveik nuliui. 

Sviedinio trajektorija ėjo tarp Žemės ir Mėnulio. 
Sviediniui tolstant nuo Žemės, pastarosios trauka mažė- 
jo atvirkščiai proporcingai nuotolio kvadratui. Ta pačia: 
proporcija stiprėjo Mėnulio trauka. Kažkokiame taške 
Žemės ir Mėnulio traukos turėjo viena antrą neutrali- 
zuoti, ir sviedinys turėjo nustoti viso savo svorio. Jeigu 
Mėnulio ir Žemės masės būtų vienodos, tas taškas būtų 
lygiai pusiaukelėje tarp abiejų planetų. Bet kadangi jų 
masės nevienodos, tai lengva apskaičiuoti, kad tas taš- 
kas 47/52 dalyje viso kelio; ilgio vienetais išreiškus — 
78114 Ije nuo Žemės. 

Šitame taške kiekvienas kūnas, niekieno nepastūmė- 
tas ir neturįs jokio variklio, amžiams pasiliktų nejudąs, 
todėl kad abi planetos trauktų jį vienoda jėga į priešin- 
gas puses, ir niekas neverstų jo lėkti į vieną ar kitą 
pusę. 

Jeigu postūmio jėga buvo apskaičiuota teisingai, tai 
sviedinys turėjo pasiekti šitą tašką nuliniu greičiu, ne- 
tekęs viso svorio ir jis pats, ir visi jame esą daiktai. 

Kas gi būtų po to? Viena iš trijų galimybių. 

Jeigu sviedinys dar turėtų šiokį toki greitį, tai jis 
pralėktų neutralųjį tašką ir nukristų ant Mėnulio, nes 
Mėnulio trauka nugalėtų Žemės trauką. 

Jeigu sviedinys nepasiektų tos vietos, tai nukristų 
Žemėn, nes jos trauka nugalėtų Mėnulio trauką. 

Jeigu sviedinys lėktų pakankamu greičiu neutraliam 
taškui pasiekti, bet per mažu jam pralėkti, tai jis amži- 

nai paliktų toje pačioje vietoje, kaip tas legendarinis 
Mahometo karstas, kybąs tarp zenito ir nadiro. 

Tokia buvo padėtis ir tokie spėjimai ateičiai; Barbi- 
kenas smulkiai išaiškino visa tai savo bendrakeleiviams, 
gyvai juos sudomindamas. Iš ko gi jie supras, kad svie- 
dinys jau pasiekė tą neutralųjį tašką, esantį už 78114 Ije 
nuo Žemės? O gi iš to, kad toje vietoje nei jų pačių, 
nei sviedinyje esančių daiktų neveiks traukos dėsniai. 

Iki šio laiko keleiviai nors ir buvo pastebėję, kad 
Žemės trauka vis labiau ir labiau mažėja, tačiau dar ne- 
buvo pasieke nesvarumo būklės. Bet tos dienos rytą, 
apie 11 valandą, Nikolis netyčia paleido iš rankos stik- 
linę, ir šioji ne nukrito, o pakibo ore. 

— O! — sušuko Mišelis Ardanas.— Truputis įdomio- 
sios fizikos! 

Iš tikrųjų įvairūs daiktai: ginklai, bonkos — paleisti 
iš rankų, tartum per stebuklą laikėsi ore. Mišelis pakėlė 
Dianą, ir ji be jokio vargo stovėjo, nesiekdama grindų; 
tokį numerį tik cirke rodydavo Kostonas ir broliai 
Rober-Hudenai. Matyt, kalė nė juste nejuto kabanti ore. 

Nors keleiviai ir žinojo mokslinį to reiškinio aiški- 
nimą, bet vis tiek buvo apstulbinti, pritrenkti; drąsieji 
nuotykių ieškotojai pateko į stebuklų šalį, kurioje pasi- 
juto nieko nesverią. Ištiestos rankos nenusileido. Galvos 
svyravo ant pečių, kojos nebesiekė sviedinio grindų. 
Jiems atrodė, kad jie girti ir svyrinėja apsvaigę, nejaus- 
dami žemės po kojomis. Rašytojų fantazija išgalvodavo 
nematomus žmones arba žmones be šešėlio! O čia dėl 
viena kitą niveliuojančių traukos jėgų žmonės tikrovėje 
liko be svorio! 

Staiga Mišelis pašoko ir pakibo ore lyg tas vienuolis 
Muriljo paveiksle „„Angelų virtuvė“. Abu draugai pa- 
sekė jo pavyzdžiu, ir sviedinio centre pasidarė lyg koks 
stebuklingas ,„ėmimas į dangų". 

— Kas galėtų patikėti? Argi tai panašu į tiesą? Ar 
galimas daiktas? — šūkavo Mišelis.— Tačiau tai ne iliu- 

zija! Ak, jeigu mus būtų matęs Rafaelis, kokį ,Dangun 
žengimą“ jis būtų nutapęs! 

— Tas ,žengimas“ neilgai tetruks,— atsakė Barbike- 
nas.— Jeigu sviedinys pralėks neutralųjį tašką, tai mus 
ims traukti Mėnulis. 

— Tada stovėsime atsirėmę kojomis į sviedinio 
skliautą, — tarė Mišelis. 

— Ne, taip nebus, — paaiškino Barbikenas; — sviedi- 
nys, kurio centras apačioje, pamažu savo apačia ims 
suktis į Mėnulio pusę. 

— Vadinasi, visi mūsų įrengimai apvirs? 

— Nesijaudink, Mišeli, — nuramino jį Nikolis.— Nėr 
ko bijotis apvirtimo. Nė vienas daiktas nepajudės, todėl 
kad sviedinys suksis nejučia. 

— Visai teisingai. — patvirtino Barbikenas.— Kai tik 
pralėksime neutralųjį tašką, apatinė, sunkesnioji, svie- 
dinio dalis pasisuks stačiai į Mėnulį. Bet tai įvyks tik 
pralėkus neutralųjį tašką. 

— Pralėksime pro neutralųjį tašką! — sušuko Miše- 
lis.— Padarykime kaip jūrininkai, plaukią pro pusiaują. 
Aplaistykime tokį svarbų įvykį! 

Pasisukęs į šalį, Mišelis išėmė iš minkštai išmuštos 
sieninės spintelės bonką ir stiklines, „pastatė“ jas ore 
prieš draugus, ir, linksmai susidaužę, jie triskart šūktelė- 
jo „valio“, sveikindami žemės traukos ribą. 

Nesvarumo būklė trūko vos valandą. Keleiviai pasi- 
juto po truputį traukiami žemyn, ir Barbikenas paste- 
bėjo, kad kūginis sviedinio kupolas ėmė tolti nuo tiesės, 
statmenos į Mėnulį, o apačia pradėjo artėti prie jos. 
Taigi Mėnulio trauka nugalėjo Žemės trauką. Prasidėjo 
kritimas į Mėnulį, iš pradžių beveik nepastebimas. Pir- 
mąją sekundę kritimo greitis buvo lygus 1/3 milimet- 
ro arba 1/590000 linijos. Bet Mėnulio trauka pamažu 
stiprės, kritimas darysis vis smarkesnis, ir sviedinys, 
kūgine viršūne pasisukęs į Žemę, vis didėjančiu greičiu 
lėks į Mėnulį, kol nukris ant jo paviršiaus. Vadinasi, 
tikslas bus pasiektas. Dabar jau niekas negalėjo jiems 

sukliudyti. Nikolis ir Mišelis Ardanas džiūgavo kartu su 
Barbikenu. 

Draugai kalbėjosi apie visus tuos reiškinius, stebi- 
nančius juos kiekviename žingsnyje. Ypač tas svorio 
neutralizavimo dėsnis davė medžiagos nesibaigiantiems 
svarstymams. Nenuilstamas entuziastas Mišelis Ardanas 
darė fantastiškiausias išvadas. 

— Ak, mano mieli draugai, — sušuko jis, — koks bū- 
tų didelis laimėjimas, jeigu galima būtų atsikratyti trau- 
kos dėsnio, tos grandinės, kaustančios mus prie Žemės! 
Tai būtų tas pats, kaip išlaisvinti kalinį! Nebevargtų nei 
rankos, nei kojos! Jeigu teisybė, kad, norint žmogui išsi- 
laikyti ore, pakilti nuo Žemės, reikia 150 kartų stipres- 
nių raumenų, negu jis turi, tai užtektų tik noro, tik 
užgaidos, ir mes nugalėtume erdvę, jei nebūtų traukos. 

— Iš tikro, — pasakė juokdamasis Nikolis, — jeigu 
būtų galima panaikinti svarumą, kaip dabar kad aneste- 
zijos pagalba numalšinamas skausmas, kaip pasikeistų 
mūsų laikų pasaulio veidas! 

— Taip! — šaukė Mišelis, savo fantastiško projekto 
sujaudintas, — sunaikinkime svarumą, tą sunkią naštą! 
Nebereikės tada jokių keltų, kranų, trosų, svertų ir ki- 
tokių prietaisų, — visi jie nustos reikšmės. 

— Tai būtų visai nebloga, — atsakė Barbikenas, — 
tačiau jeigu niekas nieko nesvertų, tai niekas nebesilai- 
kytų ant Žemės, net ir skrybėlė tau ant galvos, gudrusis 
Mišeli; nugriūtų ir tavo namas, kurio sienos stovi tik 
savo svoriu. Nebūtų nei laivų, nes jie laikosi ant van- 
dens dėl savo sunkumo. Nebūtų ir vandenynų, jeigu jų 
vandens nepalaikytų Žemės trauka. Pagaliau neliktų nė 
atmosferos, nes jos molekulės, niekieno netraukiamos, 
išsisklaidytų erdvėje. .. 

— Kaip pikta! — atsakė Mišelis. — Blaiviai galvoją 
žmonės visada nutupdo svajotojus iš aukštybių į tikrovę. 

— Pasiguosk bent tuo, Mišeli,— tęsė Barbikenas,— 
kad jeigu visus dangaus kūnus veikia traukos dėsnis, tai 

tu atsidursi planetoje, kurios trauka daug mažesnė, negu 
Žemėje. 

— Mėnulyje? 

— Žinoma, Mėnulyje; jo paviršiuje daiktai sveria 
6 kartus mažiau, negu Žemėje, ir tai labai lengva įrodyti. 

— Ir mes tai jusime? — paklausė Mišelis. 

— Žinoma, todėl kad 200 kilogramų Mėnulyje sveria 
tiktai 30. 

— O mūsų raumenų jėga nesumažės? 

— Nė kiek! Norėdamas pašokti metrą, tu pakilsi 18 
pėdų. 

— Mes tapsime tikrais Herakliais Mėnulyje! — sušu- 
ko Mišelis. 

— Tuo labiau, — pridūrė Nikolis,— kad jeigu mėnu- 
liečių ūgis proporcingas jų planetos masei, tai jie bus 
tik kokios pėdos aukštumo. 

— Tikri liliputai! — atsakė Mišelis. — O aš būčiau 
Guliveris! Padavimai apie milžinus taps realybe! Kaip 
naudinga vis dėlto palikti gimtąją planetą ir pakeliauti 
po Saulės sistemą! .. 

— Palauk, Mišeli, — pertraukė jį Barbikenas.— Jeigu 
nori pabūti Guliveriu, tai patariu aplankyti mažesniąsias 
planetas, kaip antai: Merkurijų, Venerą arba Marsą, ku- 
rių masė šiek tiek mažesnė už Žemės masę. Tačiau ne- 
bandyk lėkti į didžiąsias planetas: Jupiterį, Saturną, 
Uraną, Neptuną, nes jose rolės pasikeis, ir ten tu būsi 
liliputas. 

— O Saulėje? 

— Saulės sūdrumas 4 kartus mažesnis už Žemės, bet 
jos paviršius didesnis 1324000 kartų, o trauka 27 kartus 
stipresnė už mūsų planetos trauką. Skaičiuojant propor- 
cingai, Saulės gyventojai turėtų būti maždaug 200 pėdų 
aukščio. 

— Po šimts pypkių! — sušuko Mišelis. — Vadinasi, 
Saulėje aš būčiau pigmėjas, tikras vabaliukas! 

— Guliveris pas milžinus, — pridūrė Nikolis. 

— Visiškai teisingai, — pritarė Barbikenas. 

— Būtų ne pro šalį ten nusigabenti keletą patrankų 
nuo jų apsiginti. 

— Labai jos padėtų! — atšovė Barbikenas. — Tavo 
sviediniai Saulėje nepadarytų jokio efekto ir nulėktų 
tik kelis metrus. 

— Tai jau per daug! 

— Tikriausiai! — atsakė Barbikenas— Tos milžiniš- 
kos žvaigždės trauka tokia stipri, jog daiktas, sveriąs 
Žemėje 70 kilogramų, Saulės paviršiuje svertų 1930 ki- 
logramų. Tavo skrybėlė — 10 kilogramų. Tavo cigaras — 
puse svaro. O jeigu sugriūtum Saulėje, tai nepajėgtum 
atsikelti, nes svertum apie 2500 kilogramų. 

— Tai velnias! — nusikeikė Mišelis.— Reikėtų ne- 
šiotis nedidelį kilnojamą kraną! Tiek to, draugai, kol 
kas pasitenkinkime Mėnuliu. Vis tiek ten būsime ne bet 
kas! Vėliau pamatysime, ar verta keliauti į Saulę, kur 
negalėtum žmogus nė atsigerti be domkrato, kuris pa- 
keltų stiklinę prie lūpų! 


IX SKYRIUS 
NUKRYPIMO PASEKMĖS 


Jeigu Barbikenas kiek ir nerimavo, galvodamas, kuo 
baigsis jų kelionė, tai pakankama pradinio postūmio 
jėga jau neabejojo. Savo potencialiu greičiu sviedinys 
jau pralėkė neutraliąją liniją. Vadinasi, sviedinys nenu- 
kris į Žemę ir nesustos abiejų planetų traukos susikirti- 
mo taške. Liko tik viena galimybė: sviedinys, Mėnulio 
traukiamas, pasieks savo tikslą. 

Jis turėjo kristi iš 8296 1je; nors Mėnulio trauka 6 
kartus mažesnė už Žemės trauką, bet ir tokiam kritimui 
reikėjo pasiruošti kuo greičiausiai. 

Atsargumo priemonės buvo dvejopos: vienos turėjo 
susilpninti smūgį tą akimirką, kada sviedinys palies 
Mėnulio paviršių, o kitos — sulėtinti ir tuo būdu sušvel- 
ninti kritimą. 

Barbikenas labai apgailestavo, kad smūgiui silpninti 
jis negalėjo pasinaudoti tomis priemonėmis, kurios taip 
sėkmingai švelnino atatranką, šaunant iš kolumbiados, 
būtent, vandeniu, kuris atstojo buferius, ir išardomomis 
pertvaromis. Pertvaros, tiesa, išliko, bet nebuvo van- 
dens. Tam reikalui keleiviai negalėjo skirti vandens at- 
sargų, labai brangių tuo atveju, jeigu pirmosiomis gyve- 
nimo dienomis Mėnulyje nerastų geriamo vandens. 

Be to, turimo vandens ir nebūtų užtekę spyruokliuo- 
jančioms pertvaroms. Vandens sluoksnis, ant kurio gu- 
lėjo neperšlampamas diskas, iššaunant sviedinį, buvo ne 
mažiau kaip 3 pėdų aukščio ir 54* pėdų pločio. Jo tūris 
buvo 6? metrai, o svoris 5750 kilogramų. Dabar sviedi- 
nio induose nebuvo penktos dalies to vandens. Teko 
atsisakyti nuo šitos labai efektyvios priemonės kritimo 
smūgiui susilpninti. 

Laimė, kad Barbikenas, nesitenkindamas vandeniu, 
po kilnojamuoju grindų disku buvo įtaisęs stiprias spy- 
ruokles; jos turėjo prilaikyti diską, kad jis staigiai ne- 
nukristų į sviedinio dugną, išsiliejus vandeniui ir suirus 
horizontalinėms pertvaroms. Spyruoklės išliko; jas rei- 
kėjo tik kiek pataisyti ir pastatyti į vietą kilnojamąjį 
diską. Visa tai padaryti buvo nesunku, nes visos dalys 
beveik nieko nesvėrė, ir jų sustatymas buvo nesudėtin- 
gas. 

Tas darbas buvo greit atliktas: atskiros dalys gerai 
tiko viena prie kitos, tereikėjo prisukti varžtais ir verž- 
lėmis. Įrankių taip pat nestigo. Netrukus grindų diskas 
buvo pakeltas ant plieninių spyruoklių kaip stalas ant 
kojų. Tačiau dabar apatinis langas atsidūrė po grindimis, 
ir keleiviai nebegalės stebėti Mėnulio, kai sviedinys ims 
kristi į jo paviršių. Teko su tuo susitaikyti. Beje, pro 
šoninius langus dar galima buvo matyti didžiulius Mė- 
nulio plotus, kaip iš pakilusio aerostato gondolos matyti 
Žemė. 

Diskui pakelti reikėjo vienos valandos. Visi pasiruo- 
šimai buvo baigti tik po pietų. Barbikenas vis stebėjo 

sviedinio nukrypimo laipsnį ir su širdgėla nustatė, kad 
sviedinys ne statmenai krito žemyn, o atrodė skrendąs 
kreive, lygiagrete su Mėnulio paviršiumi. Nakties švie- 
sulys skaisčiai spindėjo erdvėje, nes iš priešingos pusės 
tvieskė į jį Saulė. 

Tokia sviedinio padėtis kėlė susirūpinimą. 

—- Ar nukrisime į Mėnulį? — paklausė Nikolis. 

— Darykime taip, lyg turėtume nukristi, — atsakė 
Barbikenas. 

— Jūs tikri bailiai! — atšovė Mišelis Ardanas.— Mes 
tikrai nukrisime ir gal greičiau, negu norėtume. 

Tas atsakymas priminė Barbikenui nutrauktąjį pasi- 
ruošimo darbą, ir jis ėmė tvarkyti prietaisus, skirtus 
kritimui sulėtinti. 

Čia reikia prisiminti mitingą Tampos mieste, Florido- 
je, kur Nikolis pasakė kalbą, prieštaraudamas Barbike- 
nui ir kritikuodamas Mišelį Ardaną. Nikolis tuomet 
tvirtino, kad, krisdamas į Mėnulį, sviedinys suduš kaip 
stiklinis, o Mišelis Ardanas atsakęs, jog kritimą galima 
būsią sulėtinti, tinkamai panaudojus raketas. 

Iš tikrųjų galingos raketos, kurių atramos taškas bū- 
tų sviedinio dugne, šaudamos į lauką, turėjo stumtelėti 
sviedinį atgal ir šiek tiek sumažinti jo kritimo greitį. 
Tiesa, raketos turėtų degti beorėje erdvėje, tačiau de- 
guonies pakaktų, nes jo esama pačiose raketose. Juk 
Mėnulyje vyksta ugnikalnių išsiveržimai, nors ten ir 
nėra atmosteros. 

Prieš skridimą Barbikenas apsirūpino raketomis ne- 
dideliuose plieniniuose cilindruose su įsukamais į svie- 
dinio dugną sriegiais. Iš vidaus cilindrai buvo lygūs su 
dugnu, o iš lauko kyšojo per pusę pėdos. Jų buvo 20. 
Pro specialią angą diske galima buvo padegti kiekvieno 
cilindro dagtį. Raketos turėjo sprogti už sviedinio. 
Sprogstamoji medžiaga iš anksto buvo supilstyta į kiek- 
vieną cilindrą. Beliko tik ištraukti metalinius kamščius, 
įstatytus į sviedinio dugną, ir į jų vietą įsukti cilindrus, 
tiksliai pritaikytus prie išgręžtų angų. | 

Trečią valandą ir šitas darbas buvo atliktas: po visų 
pasiruošimų beliko tik laukti. 

Tuo tarpu sviedinys pastebimai artėjo prie Mėnulio. 
Be abejo, tam tikru laipsniu jį veikė Mėnulio trauka, 
bet jo paties greitis nešė jį kreive, daugiau ar mažiau 
lygiagrete su planetos paviršiumi. Dėl šitų dviejų fak- 
torių sviedinio kreivė galėjo virsti tangento linija; šiaip 
ar taip, dabar paaiškėjo, kad sviedinys nekrinta į Mėnu- 
li, todėl kad jo sunkioji dalis, pagrindas, nebuvo į jį 
nukrypęs. 

Barbikenas vis labiau nerimavo, matydamas, kad 
sviedinys nepasiduoda Mėnulio traukai. Prieš jį vėrėsi 
nežinomybė, baisi tarpplanetinės erdvės nežinomybė. 
Jis, mokslininkas, buvo numatęs tris atvejus: grįžimą į 
Žemę, kritimą į Mėnulį ir stovėjimą neutraliajame taš- 
ke. Ir staiga su visu begalybės siaubu paaiškėjo kažko- 
kia nelaukta ketvirtoji galimybė. Jos neišsigąsti galėjo 
tik toks ryžtingas mokslininkas, kaip Barbikenas, toks 
flegmatikas, kaip Nikolis ir toks nutrūktgalvis avantiū- 
ristas, kaip Mišelis Ardanas. 

Draugai ėmė kalbėti šia tema. Kitokie žmonės būtų 
viską apsvarstę iš praktiškos pusės, būtų stengęsi įspėti, 
kur juos nuneš tas vagonas-sviedinys. Bet mūsų kelei- 
viai pirmiausia ieškojo priežasties, dėl kurios nukrypo 
sviedinys. 

— Atrodo, kad mes išklydome iš kelio? — paklausė 
Mišelis.— O kodėl? 

— Bijau, ar tik nebus kolumbiada blogai nutaikiu- 
si — atsakė Nikolis.— Kad ir kokia mažytė būtų klaida, 
jos visai pakanka, kad mes būtume išmesti už Mėnulio 
traukos ribų. 

— Vadinasi, šauliai buvo blogi? — neatlyžo Mišelis. 

—- Neėmanau,-- atsakė Barbikenas. — Patranka buvo 
nustatyta tiksliai pagal perpendikuliarą ir nutaikyta tie- 
siai į zenitą. Mėnulis dabar eina kaip tik pro jį, todėl 
turėjome pakliūti į patį Mėnulio centrą. Čia yra kažko- 
kia kita priežastis, kurios aš dar negaliu suprasti. 

— O gal mes pavėlavome? — spėliojo Nikolis. 

— Pavėlavome? — nesupratęs paklausė Barbikenas. 

— Na taip, — atsakė Nikolis. — Kembridžo observa- 
torijos pranešime sakoma, kad kelionė turi trukti 97 va- 
landas 13 minučių ir 20 sekundžių. Vadinasi, jei atlėk- 
sime anksčiau, tai Mėnulio dar nebus nurodytame taške, 
o jei vėliau — jis bus pro jį praslinkęs. 

— Visiškai teisingai, — sutiko Barbikenas.— Bet mes 
išlėksime gruodžio 1 dienos vakare; 10 valandą, 46 mi- 
nutės 35 sekundės ir Mėnulį turime pasiekti gruodžio 
5 dienos vidurnaktį, per pačią pilnatį. Šiandien gruodžio 
5-ji. Dabar pusė keturių po pietų, ir 8!/2 valandos pa- 
kaktų tikslui pasiekti. Tai kodėl gi mes nuo jo tolstame? 

— O gal dėl per didelio greičio? — paklausė Niko- 
lis.— Juk dabar mes žinome, kad pradinio greičio būta 
didesnio, negu buvo numatyta. 

— Ne, nel Jokiu būdu! — ginčijosi Barbikenas. — 
Jeigu sviedinio kryptis teisinga, tai joks greitis, kad ir 
koks didelis, nebūtų mums sukliudęs pasiekti Mėnulį. 
Ne, sviedinys nukrypo nuo savo trajektorijos. Kažkas 
išvedė mus iš kelio. 

— Kas gi? Kaip? 

— Negaliu to pasakyti. ..— atsakė Barbikenas. 

— Klausyk, Barbikenai,— pertraukė jį Mišelis, — ar 
nori žinoti Mano nuomonę tuo klausimu? 

— Sakyk. 

— Neduočiau nė pusės dolerio už visas teorijas. Mes 
iškrypome iš kelio — tai faktas. Kur lekiame, man visai 
nesvarbu. Pamatysime| Po velnių! Jeigu lekiame į erdvę, 
tai anksčiau ar vėliau vis tiek pakliūsime į kokios nors 
traukos sierą! 

Toks Mišelio abejingumas, žinoma, negalėjo Barbi- 
keno nuraminti. Ne dėl to, kad jis būtų baiminęsis atei- 
ties! Bet jis būtinai norėjo išsiaiškinti, kodėl sviedinys 
iškrypo iš numatyto kelio. 

Tuo tarpu sviedinys lėkė šonu į Mėnulį, visų iš jo 
išmestų daiktų lydimas. Apskaičiavęs pagal Mėnulio 

viršukalnės, Barbikenas nustatė, kad nuo planetos juos 
skiria mažiau, negu 2000 Ije, ir kad sviedinio greitis 
beveik pastovus. Tai buvo dar vienas įrodymas, kad jie 
nekrinta į Mėnulį. 

Sviedinio greitis vis dar buvo didesnis už Mėnulio 
trauką, nors sviedinio trajektorija, kaip atrodo, artėjo 
prie Mėnulio disko; galima buvo tikėtis, kad iš mažesnio 
atstumo nugalės trauka ir sviedinys nukris ant Mėnulio. 

Neturėdami jokio svarbesnio darbo, trys draugai to- 
liau stebėjo Žemės palydovą, bet jo topografijos vis dar 
negalėjo aiškiai įžiūrėti. Visi jo kontūrai susiliejo ryš- 
kiuose Saulės spinduliuose. 

Taip jie žiūrėjo pro šoninius langus iki 8 valandos 
vakaro. Mėnulis jų akyse taip padidėjo, kad užstojo 
pusę matomo dangaus. Sviedinį skaisčiai apšvietė iš 
vienos pusės Saulė, o iš kitos — nakties šviesulys. 

Barbikenas spėjo, kad dabar juos nuo tikslo skyrė 
tik 700 Ilje. Jam atrodė, kad sviedinio greitis siekia 
200 metrų per sekundę, tai yra, apie 170 Ije per valandą. 
Įcentrinės jėgos veikiama sviedinio apačia krypo į 
Mėnulį, bet išcentrinė jėga buvo stipresnė; galima buvo 
spėti, kad tiesioji trajektorija darosi kreiva, tačiau lanko 
laipsnį apskaičiuoti dar nebuvo galima. 

Barbikenas tebelaužė galvą, stengdamasis išspręsti 
neišsprendžiamą klausimą. 

Ejo valandos. Sviedinys pastebimai artėjo prie Mė- 
nulio, bet buvo matyti, kad jo nepasieks. Mažiausias 
atstumas, kuriuo sviedinys pralėks pro Mėnulį, priklau- 
sys nuo atostūmio ir traukos jėgų, kurios sąlygoja svie- 
dinio judėjimą. | 

— Aš norėčiau tik vieno dalyko, — kartojo Miše- 
lis: — pralėkti taip arti Mėnulio, kad galėčiau pamatyti 
visas jo paslaptis. 

— Tebūnie prakeikta toji priežastis, — niršo Niko- 
lis, — kuri nukreipė sviedinį į šalį! 

— Tebūnie prakeiktas. ..— riktelėjo Barbikenas, tar- 
si jam staiga būtų atsivėrusios akys, — tebūnie prakeik- 

— Ką? — nesuprato jo žodžių Mišelis Ardanas. 

— Ką jūs norite tuo pasakyti? — sušuko Nikolis. 

— Noriu pasakyti, — neabejodamas atsakė Barbike- 
nas — kad mes nukrypome dėl to, jog susitikome tą 
klajoklį dangaus kūną! 

— Bet jis juk mūsų nė lieste nepalietė, — pasakė 
Mišelis. 

— Nesvarbu. Palyginus su mūsų sviedinių, jo masė 
buvo milžiniška, ir jo traukos visiškai pakako, kad mūsų 
kryptis pasikeistų. 

— Dėl tokio niekniekio! — stebėjosi Mišelis. 

— 84000 Ije atstumu nuo Žemės, — atsakė Barbike- 
nas, — užtenka ir tokio niekniekio, kad mes pralėktume 
pro Mėnulį. 


X SKYRIUS 
MĖNULIO TYRINĖTOJAI 


Barbikenas, matyt, teisingai išaiškino vienintelę pa- 
tikimą sviedinio nukrypimo priežastį. Kad ir kokia men- 
ka būdama, ji nulėmė viską: dėl jos pakito sviedinio 
trajektorija. Drąsus bandymas nepavyko dėl atsitiktinu- 
mo, ir be naujo ypatingo įvykio draugai negalėjo Mė- 
nulio pasiekti. Ar pralėks jie nors taip arti, kad galėtų 
išaiškinti kai kurias iki tol neišsprendžiamas fizikos iIr 
geologijos problemas? Tai buvo vienintelis klausimas, 
dominąs dabar drąsiuosius keleivius. O apie savo likimą 
jie nenorėjo ir galvoti. Kas jų laukė toje beribėje erd- 
vėje, jeigu jiems pristigtų oro, kurio liko ne tiek jau 
daug? Dar kelios dienos, ir jie uždus sviedinyje, kuris 
klaidžiojo dabar pagai nežinomų jėgų užgaidas. Bet tos 
kelios dienos keleiviams atrodė ištisais amžiais, ir kiek- 
vieną minutę jie stengėsi išnaudoti, kad ką nors pama- 
tytų Mėnulyje, kurio nebesitikėjo pasiekti. 

Tuo metu nuo sviedinio iki Mėnulio galėjo būti 
maždaug 200 lie. Pagal reljefo matomumą draugai da- 

bar buvo nuo Mėnulio toliau, negu Žemės gyventojai su 
savo stipriais teleskopais. 

Yra žinoma, kad Džono Roso teleskopas, pastatytas 
Parsonstoune, didindamas 6500 kartų, Mėnulį priartina 
iki 16 lje nuo Žemės; pro stiprų Longspiko okuliarą 
nakties šviesulys, padidintas 48000 kartų, priartinamas 
labiau negu per 2 Ije, todėl pro jį gana aiškiai matomi 
kokių 10 metrų diametro daiktai. 

Topografinės Mėnulio detalės, stebimos iš 200 Ije 
be žiūronų, atrodė labai neaiškios. Akys įžiūrėjo tik 
neryškius kontūrus milžiniškų įdubų, gana netiksliai va- 
dinamų „jūromis“, tačiau buvo neįmanoma nustatyti, ar 
jose ko nors esama. Kalnagūbrių linijos tirpo akinan- 
čiuose Saulės šviesos atspindžiuose. Nuo jų raibo akys, 
lyg žiūrint į ištirpintą sidabrą. 

Vis labiau ryškėjo Mėnulio forma, panaši į pailgą 
rutulį. Jis atrodė kaip milžiniškas kiaušinis, smaigaliu 
atsisukęs į Žemę. Kadaise, savo formavimosi laikais, 
skystu arba dujų pavidalu Mėnulis buvo visai apvalus, 
bet paskui, patekęs į Žemės traukos centrą, jis šiek tiek 
ištįso. Pasidaręs Žemės palydovu, jis neteko savo pir- 
mykštės taisyklingos formos, ir jo svorio centras atsi- 
rado ne pačiame rutulio viduryje, bet kiek žemiau. Iš 
to kai kurie mokslininkai padarė išvadą, kad priešin- 
game Mėnulio pusrutulyje, kurio niekada nematyti nuo 
Žemės, galėjo išlikti ir oras, ir vanduo. 

Viso Mėnulio kontūrus mūsų keliautojai galėjo ma- 
tyti tik kelias minutes. Sviedinio atstumas nuo Mėnulio 
greitai mažėjo: sviedinio greitis, nors ir labai sulėtėjęs, 
vis dėlto 8 ar 9 kartus viršijo Žemės traukinių-ekspresų 
greitį. Dėl gulsčios sviedinio padėties Mišelis Ardanas 
tikėjosi, kad jis palies kokį nors Mėnulio disko tašką. 
Mišelis niekaip nenorėjo sutikti, kad jie nepasieks Mė- 
nulio, ir nuolat apie tai kalbėjo. Bet Barbikenas, didesnis 
mokslininkas, su nepermaldaujamu logiškumu jam įro- 
dinėjo: 

— Ne, Mišeli, ne! Pasiekti Mėnulį galime tiktai 
krisdami žemyn, o mes nekrintame. Įcentrinė jėga pa- 
laiko sviedinį Mėnulio traukos sferoje, bet išcentrinė 
neįveikiamai nuo jo stumia. 

Tai buvo pasakyta taip įtikinamai, kad ir Mišelis 
Ardanas neteko vilties. 

Sviedinys artėjo prie šiaurinio pusrutulio, kuris Mė- 
nulio žemėlapiuose esti apačioje; tokie žemėlapiai brai- 
žomi žiūrint pro teleskopą, kada, kaip žinoma, matomas 
atvirkščias vaizdas. Vieną tokių žemėlapių — Bero ir 
Medlero ,„Mappa selenographica“— turėjo dabar Bar- 
bikenas. Šitame šiaurės pusrutulyje plytėjo plačios ly- 
gumos su kai kur kyšančiais kalnais. 

Vidurnaktį stojo pilnatis. Kaip tik tą valandą kelei- 
viai būtų išlipę Mėnulyje, jeigu tas nelemtasis bolidas 
nebūtų jų nukreipęs iš kelio. Mėnulis tuo metu pasiekė 
vietą, Kurią buvo tiksliai apskaičiavusi Kembridžo ob- 
servatorija. Tai buvo matematinis Mėnulio perigėjaus 
taškas 28 paralelės zenite. Jeigu koks stebėtojas atsi- 
sėstų milžiniškos kolumbiados, nutaikytos stačiai į ho- 
rizontą, dugne, tai pamatytų Mėnulį tiesiai priešais sa- 
ve, patrankos tūtoje, o pratęsus tūtos ašį, ji pataikytų 
tiesiai į nakties šviesulio centrą. 

Nereikia nė sakyti, kad naktį iš gruodžio 5-sios į 
6-ją keliautojai nemiegojo nė minutės. Kaip jie galėtų 
sumerkti akis, atsidūrę taip arti naujo pasaulio? Kur 
tau! Visi draugai troško tik vieno: kuo daugiau matyti! 
Jie atstovavo Žemei, aistovavo praeities ir dabarties 
žmonijai, ir tą valandą žmonių giminė jų akimis žiūrėjo 
į Mėnulį, skverbėsi į savo planetos palydovo paslaptis! 
Giliai susijaudinę, tylėdami jie vaikščiojo nuo vieno 
lango prie kito. 

Barbikenas užrašinėjo stebėjimų davinius. Draugai 
žiūrėjo pro žiūronus ir pastebėtus daiktus tikrino žemė- 
lapiuose. 

Pirmasis Mėnulio stebėtojas buvo Galilėjus. Jo silp- 
nas žiūronas didino tik 30 kartų. Ir vis dėlto jis pirmas 

nustatė, kad tos dėmės, kurios margina Mėnulio diską 
„kaip akelės povo uodegą“, yra kalnai; kai kuriuos iš 
jų jis išmatavo. Pagal netikslius jo apskaičiavimus, jų 
aukštis siekiąs '/>4 Mėnulio diametro dalį, tai yra 8800 
metrų. Bet Galilėjus nenubraižė jokių Mėnulio žemė- 
lapių. 

Po kelerių metų vienas Dancigo astronomas, Heveli- 
jus, Kurio matavimai būdavo teisingi tik 2 kartus per 
mėnesį — pirmąją ir antrąją Mėnulio ketvirtį, — apskai- 
čiavo, kad Mėnulio kalnai daug žemesni, negu manė 
Galilėjus, kad jie sudaro tik !/+4; Mėnulio diametro dalį. 
Jis suklydo, per daug sumažindamas jų aukštį. Šis moks- 
lininkas padarė pirmąjį Mėnulio žemėlapį. Šviesios ap- 
valios dėmės ant Mėnulio disko yra apskriti kalnai, 
vadinami cirkais, o tamsios dėmės — plačios jūros, tik- 
riau pasakius, lygumos. Tuos kalnus ir tariamas jūras 
jis pavadino Žemės geografinių vietų vardais. Tokiu 
būdu Mėnulyje atsirado Arabija su Sinajaus kalnu, Si- 
cilija su Etna viduryje, Alpės, Apeninai, Karpatai, Vi- 
duržemio, Marmuro, Juodoji ir Kaspijos jūros. Beje, 
tie vardai visai netinka, nes nei Mėnulio kalnai, nei 
„jūros“ nepanašūs į savo žemiškuosius bendravardžius. 
Vargu ar didelėje baltoje dėmėje su smailu iškyšuliu 
gale prie didelių Mėnulio žemynų pietuose galima at- 
pažinti Indijos pusiasalį, Bengalijos įlanką ir Kochin- 
chiną. Todėl jo pavadinimai buvo pakeisti. Kitas karto- 
grafas, geriau pažįstąs Žmogaus širdį, pasiūlė naują var- 
dyną, kuris dėl mokslininkų tuštybės greitai buvo 
priimtas. 

Tas Mėnulio tyrinėtojas buvo tėvas Ričijolis, Heve- 
lijaus amžininkas. Jis nubraižė netikslų, pilną klaidų že- 
mėlapį. Mėnulio kalnus Ričijolis pavadino didžiųjų se- 
novės vyrų ir savo laikų mokslininkų vardais; tas įpro- 
tis prigijo, jo laikomasi ir dabar. 

Trečias Mėnulio žemėlapis buvo sudarytas XVII a. 
astronomo Dominiko Kosinio; jis buvo geresnis, negu 

Ričijolio, bet jo išmatavimai irgi buvo netikslūs. To 
žemėlapio išėjo kelios laidos, pagaliau varinė jo raižinio 
lenta, ilgai saugota Karališkoje spaustuvėje, buvo par- 
duota kaip metalo laužas. 

Garsus prancūzų matematikas ir raižytojas Lahiras 
nubraižė 4 metrų dydžio Mėnulio žemėlapį, kuris nie- 
kuomet nebuvo išspausdintas. 

Po jo vokiečių astronomas Tobijus Majeris apie 
XVIII a. vidurį pradėjo leisti puikų žemėlapį pagal sa- 
vo paties rūpestingai patikslintus matavimus, bet jo 
mirtis 1762 m. nutraukė tą reikšmingą darbą. 

Reikia dar paminėti Šreterį iš Lilijentalio, padariusį 
daug Mėnulio žemėlapio eskizų, paskui Lormaną iš 
Drezdeno, nubraižiusį žemėlapį iš 25 dalių, kurių tik 
4 buvo išspausdintos. Pagaliau 1830 m. Beras ir Medle- 
ras sudarė savo garsųjį ,Mappa selenographica“. Jame 
visiškai tiksliai atvaizduotas Mėnulio diskas, kokį jį 
mato stebėtojas iš Žemės; tačiau kalnų ir lygumų rel- 
jefas teisingas tik centrinėje disko dalyje; kitos da- 
lys — šiaurės, pietų, rytų ir vakarų — sumažintos ir dėl 
to ne tokios tikslios kaip disko viduryje. Šis 90 centi- 
metrų pločio topografinis žemėlapis, padalintas į 4 da- 
lis, yra tikras Mėnulio kartografijos šedevras. 

Po šitų mokslininkų darbų galima dar paminėti rel- 
jefinį vokiečių astronomo Julijaus Šmito žemėlapį, to- 
pografinius tėvo Sekio darbus, puikius anglų mėgėjo 
Woreno de la Riu bandymus ir pagaliau beveik tobulą 
Lekutiurje ir Šapiuji žemėlapį, nubraižytą 1860 m. or- 
togonaline projekcija su nepaprastu tikslumu ir ryš- 
kumu. 

Toks įvairių Mėnulio žemėlapių sąrašas. Barbikenas 
naudojosi dviem iš jų: Bero-Medlero ir Šapiuji-Leku- 
tiurjero, kurie jam labai palengvino stebėjimo darbą. 

Iš optinių instrumentų Barbikenas turėjo puikius jū- 
rininkų žiūronus, specialiai pritaikytus tai kelionei. Jie 
didino daiktus 100 kartų, taigi Mėnulį galėjo priartinti 
prie Žemės arčiau negu per 1000 Ije. Kadangi tos dienos 

rytą, 3 valandą, sviedinys buvo ne aukščiau, kaip 120 
kilometrų nuo Mėnulio, ir regimumui nekliudė atmo- 
sfera, tai žiūronai priartino Mėnulio paviršių iki 1500 
metrų. 


XI .SKYRIUS 
FANTAZIJA IR TIKROVĖ 


— Ar jūs esate kada matęs Mėnulį? — ironiškai pa- 
klausė vienas profesorius savo studentą. 

— Ne, pone, — atšovė ne mažiau ironiškai studen- 
tas, — bet turiu pasakyti, kad esu apie jį girdėjęs. 

Tą sąmojingą studento atsakymą galėtų duoti dau- 
guma būtybių, gyvenančių po Mėnuliu. Kiek žmonių 
girdėjo kalbant apie Mėnulį, bet niekada jo nematė pro 
žiūrono ar teleskopo okuliarą! Kiek žmonių niekada nė- 
ra žiūrėję į mūsų palydovo žemėlapį! 

Mėnulio žemėlapyje pirmiausia vienas dalykas krin- 
ta į akis; Mėnulio žemynai, priešingai Žemės ir Marso 
žemynams, daugiausia užima pietinę dalį. Jų kontūrai 
nepanašūs į tikslias, ryškias linijas, kuriomis apibrėž- 
tos, pavyzdžiui, Pietų Amerika, Afrika arba Indijos pu- 
siasalis. Jų nelygūs krantai išraižyti įlankų ir pusiasa- 
lių. Mėnulio žemynai primena Zondo archipelagą, kur 
kontinentas suskaldytas į daugybę dalelių. Jeigu Mė- 
nulyje buvo kada nors plaukiojama jūromis, tai tas dar- 
bas buvo nepaprastai sunkus ir pavojingas. Mėnulio 
jūrininkai ir hidrografai verti užuojautos: pirmieji, kad 
jie turėdavo vairuoti laivus tokiomis raižytomis pakran- 
tėmis, o antrieji, kad jiems reikėjo jas matuoti ir brai- 
žyti. 

Iš Mėnulio žemėlapio matyti, kad pietų ašigalyje že- 
mynų daug daugiau, negu šiaurės. Šiaurės ašigalyje 
yra tik nedidelė aukštuma, „kepurė“, nuo kitų žemynų 
atskirta plačiomis jūromis. O beveik visas pietų pusru- 
tulis — vienas žemynas. Galimas daiktas, kad Mėnulio 
gyventojai jau įsmeigė vėliavą nors viename savo aši- 

galy, tuo tarpu kai Franklinas, Rosas, Kanas, Diumon 
d'Urvilis ir Lamberas vis dar nepasiekė Žemės ašigalių. 

Mėnulio paviršiuje taip pat daug salų. Beveik visos 
pailgos arba apvalios, tarsi skriestuvu apibrėžtos, jos 
sudaro lyg kokį archipelagą, kaip tos vaizdingos sale- 
lės tarp Graikijos ir Mažosios Azijos, kurias senovės 
mitologai apipynė gražiausiomis legendomis. Nenoro- 
mis į galvą ateina Nakso, Tenedo, Melo, Karpato var- 
dai, o akys ieško Odisėjo laivo ir burinės argonautų 
valties. Taip bent įsivaizdavo Mišelis Ardanas: Mėnu- 
lio žemėlapyje jam vaidenosi graikų archipelagas. Jo 
bendrakeleivių, ne tokių fantastų, akimis Mėnulio salų 
ir žemynų krantų vaizdas labiau priminė išraižytas Niu 
Bransviko ir Naujosios Škotijos pakrantes; ten, kur 
prancūzas rado legendarinių herojų pėdsakus, abu ame- 
rikiečiai ieškojo tokių vietų, kurios labiausiai tiktų fak- 
torijoms, žinoma, mėnuliečių prekybos ir pramonės 
labui. 

Baigdami kontinentalinės Mėnulio dalies aprašymą, 
pasakysime dar keletą žodžių apie jo orogralfiją. Mėnu- 
lyje visur ryškiai matomos kalnų grandinės, atskiri kal- 
nai, krateriai ir plyšiai. Visas Mėnulio paviršius pilnas 
tokių nelygumų ir taip išraustas, jog iš pirmo žvilgsnio 
panašus į neaprėpiamą Šveicariją arba Norvegiją, kur 
būtų išsiveržę daugybė ugnikalnių. Tie nelygumai at- 
sirado dar tada, kada Mėnulis formavosi ir jo paviršius 
aušdamas raukšlėjosi. Todėl Mėnulio diskas — labai 
gera medžiaga įdomių geologinių reiškinių nagrinėji- 
mui. Nors kai kurių astronomų nuomone Mėnulis senes- 
nis už Žemę, bet jo paviršius ne taip pakitęs, kaip Že- 
mės. Ten nėra vandens, kuris keičia ir lygina bendrą 
planetos reljefą; nėra ir oro, kuris ardo ir keičia oro- 
grafinį jo profilį. Mėnulyje visur matyti pirmykščių 
savo grynumu plutoninių jėgų darbas be neptuninių 
stichijų įtakos. Tokia buvo ir Žemė, kol jūros ir upės 
dar nebuvo jos apnešusios savo sąnašomis. 

Apžiūrėjęs plačius Mėnulio kontinentus, stebėtojas 


86 


įsmeigia akis į dar platesnes jūras. Savo padėtimi, kon- 
tūrais ir išvaizda jos ne tik primena Žemės vandenynus, 
bet ir užima didžiąją Mėnulio rutulio dalį, taip pat, kaip 
Žemėje. Tačiau tai ne vandens plotai, bet lygumos, ku- 
rias mūsų keleiviai netrukus tikėjosi ištirsią. 

Reikia pripažinti, kad astronomai toms tariamoms 
jūroms davė gana įstabius vardus, kurie moksle išliko 
iki šių dienų. Mišelis Ardanas buvo teisus, palyginęs 
Mėnulio žemėlapį su „Švelnumo šalies“ žemėlapiu, ku- 
rTį kadaise buvo sudariusi tokia Skiuderi ar Siranas de 
Beržerakas. 

— Tiktai ne koks XVII amžiaus sentimentalus že- 
mėlapis,— pridūrė jis — o paties gyvenimo žemėlapis, 
aiškiai perskirtas į dvi puses: moteriškąją ir vyriškąją. 
Moterų dešinysis pusrutulis, vyrų — kairysis! 

Mišeliui taip kalbant, jo proziškieji draugai tik pe- 
čiais gūžčiojo. Barbikenas ir Nikolis žiūrėjo į Mėnulio 
žemėlapį visai kitaip, negu jų draugas fantastas. Tačiau 
to fantasto sakyta šiek tiek ir teisybės. Spreskite patys. 

„ Kairiajame Mėnulio pusrutulyje tyvuliuoja Debesų 
jūra, kurioje taip dažnai skęsta vyro protas. Atokiau 
Lietų įūra, į kurią suplaukia visi gyvenimo negandai. 
Šalia plyti Audrų vandenynas, kur vyras be paliovos 
kovoja su savo aistromis ir labai dažnai pralaimi tą ko- 
vą. Ir pagaliau, nusivylimo, išdavysčių, neištikimybės 
ir visų kitų žemiškų kančių išvargintas, ką gi vyras 
randa gyvenimo pabaigoje? Ogi Drėgmės jūrą ir gaivi- 
nančius Rasos įlankos lašus! Debesys, lietūs, audros, 
rūkas, — argi ne visas vyro gyvenimas nusakomas tais 
keturiais žodžiais? 

Dešiniajame, ,,„moteriškame“ pusrutulyje daug ma- 
žesnės jūros, o jų prasmingi vardai simbolizuoja visas 
moterų likimo peripetijas. Tai Giedros jūra, prie ku- 
rios rymo mergaitė, ir Sapnų ežeras, kur lyg veidrodyje 
atsispindi laiminga jos ateitis. Toliau Nektaro jūra su 
švelnumo bangomis ir meilės vėjeliu. Yra ir Derlingumo 
ir Krizių jūra, po jos — Atodūsių jūra, kurios plotas gal 

kiek mažokas, ir pagaliau Ramybės jūra, kurioje nu- 
skęsta visos tariamos aistros, visos tuščios svajonės, ne- 
išsipildę troškimai ir kuri tyliai įteka į Mirties ežerą! 

Kokia keista vardų eilė! Koks nuostabus Mėnulio 
suskirstymas į du pusrutulius, kurie vienas nuo kito 
neatsiejami kaip vyras nuo moters ir kurie sudaro tą 
gyvenimą simbolizuojantį rutulį beribėje erdvėje! 

Ar neteisus buvo fantastas Mišelis, kaip tik tokia 
prasme aiškinęs senovės astronomų sugalvotus vardus? 

Kai Ardano vaizduotė klajojo po tas „jūras“, jo 
rimtieji bendrakeleiviai žiūrėjo į jas geografų akimis. 
Jie stengėsi įsidėmėti naująjį pasaulį, jie matavo jo 
atskirų vietų kampus ir diametrus. 

Barbikenui ir Nikoliui Debesų jūra buvo tik milži- 
niškas įdubimas su keliais kraterių pavidalo kalnais 
dugne. Užimdama vakarinę pietų pusrutulio dalį, ji tu- 
rėjo 184800 kvadratinių Ije; jos centras buvo 15“ pietų 
platumos ir 20“ vakarų ilgumos. Audrų vandenynas 
(Oceanus Procellarum) — didžiausia Mėnulio lyguma — 
turi 328300 kvadratinių Ije; jo centras — 107 šiaurės 
platumos ir 45? rytų ilgumos. Čia stūkso didingos spin- 
dinčios Keplerio ir Aristarcho kalnų viršūnės. 

Toliau į šiaurę, aukštais kalnagūbriais atskirta nuo 
Debesų jūros, Lietų jūra (Mare Imbrium), jos centrinis 
taškas — 357 šiaurės platumos ir 20“ rytų ilgumos; ji 
beveik apskrita ir užima 193000 kvadratinių Ije plotą. 
Netoli jos — Drėgmės jūra (Mare Humorum), mažas, 
tik 44200 kvadratinių 1je baseinas, kuris yra 25“ pietų 
platumos ir 40“ rytų ilgumos. Pačiame šio pusrutulio 
pakraštyje įsiterpę tarp aukštų kalnų grandinių nedi- 
deli slėniai — Sausros, Rasos, Vaivorykštės įlankos. 

„Moteriškajame“ pusrutuly, kuris, žinoma, kaprizin- 
gesnių kontūrų, mažesnės jūros, bet jų ten daugiau. 
Šiaurėje Šalčio jūra (Mare Frigoris), 55? šiaurės platu- 
mos ir 0? ilgumos turi 76000 kvadratinių 1je plotą; ji su- 
sisiekia su Mirties ir Sapnų ežerais; Giedros jūra (Mare 
Serenitatis), 257 šiaurės platumos ir 20“ vakarų ilgumos, 

apima 86000 kvadratinių lje; Krizių jūra (Mare Cri- 
sium) aiškiais krantais, beveik apskrita, užimanti 40000 
kvadratinių 1je plotą nuo 17“ šiaurės platumos iki 55“ 
vakarų ilgumos, yra tikra, iš visų pusių kalnų apjuosta 
Kaspijos jūra. Toliau, pusiaujyje, 57 šiaurės platumos 
ir 257 vakarų ilgumos — Ramybės jūra (Mare Trangui- 
litatis), užimanti 121509 kvadratinius lje; ji pietuose su- 
sisiekia su Nektaro jūra (Mare Nectaris) 28800 kvadra- 
tinių Ije ploto 157 pietų platumos ir 35? vakarų ilgumos, 
o rytuose — su Derlingumo jūra (Mare Fecunditatis), 
kuri šiame pusrutulyje yra pati didžiausia, turinti 219300 
kvadratinių 1je 3“ pietų platumos ir 50“ vakarų ilgumos. 
O pačioje šiaurėje ir pačiuose pietuose yra dar dvi jū- 
ros: Humbolto jūra (Mare Humboldtianum) 6500 kvad- 
ratinių lje ploto ir Pietų jūra (Mare Australe), 26000 
kvadratinių Ije ploto. 

Mėnulio disko viduryje, pačiame pusiaujyje ir nu- 
liniame meridiane, yra Vidurio įlanka (Sinus Medii), ku- 
ri tarsi jungia abu pusrutulius. 

Šitaip Nikoliui ir Barbikenui atrodė matomasis Že- 
mės palydovo paviršius. Sudėjus visus tuos plotus, šio 
pusrutulio paviršius buvo lygus 4738160 kvadratinių 
lje, iš kurių 3317600 kvadratinių lje teko ugnikalniams, 
kalnų virtinėms, cirkams ir saloms, žodžių, Mėnulio sau- 
sumai, ir 1410400 kvadratinių 1je — jūroms, ežerams, 
pelkėms,— viskam, kas atrodė užlieta vandeniu. Beje, 
tiems skaičiams mūsų mielasis Mišelis buvo visiškai 
abejingas. 

Kaip matome, Mėnulio pusrutulis yra 13'/> karto 
mažesnis už Žemės pusrutulį. Bet Mėnulio tyrinėtojai 
jame suskaičiavo daugiau kaip 50000 kraterių. Tai ko- 
rėtas, išraustas paviršius, tikras skylėtas samtis — ne 
veltui anglai jį pavadino nelabai poetiškai: „green 
cheese", tai yra „žalias sūris". 

Mišelis Ardanas net pašoko, kai Barbikenas pami- 
nėjo tokį niekinamą Mėnulio vardą. 

— Tai štai kaip anglosaksai XIX amžiuje pravar- 
džiuoja gražuolę Dianą, — sušuko jis, — šviesiaplaukę 
Febę, maloniąją Izidę, žavingąją Astartę, nakties kara- 
lienę, Latonos ir Jupiterio dukterį, jaunutę spindulin- 
gojo Apolono seserį! 


XII SKYRIUS 
MĖNULIO OROGRAFIJA 


Kaip jau esame minėję, sviedinys lėkė Mėnulio 
šiaurinio pusrutulio link. Keliautojai jau buvo toli nuo 
to taško, į kurį turėjo nukristi, jeigu jų trajektorija 
nebūtų nukrypusi į šalį. 

Buvo pusė pirmos nakties. Barbikeno manymu, svie- 
dinys buvo 1400 kilometrų nuo Mėnulio — atstumas 
šiek tiek didesnis, negu Mėnulio spindulio ilgis; jis tu- 
rėjo vis mažėti, sviediniui artėjant prie šiaurės ašiga- 
lio. Sviedinys dabar buvo ne pusiaujo aukštumoje, bet 
kirto 10-ją lygiagretę; pradedant šia platuma, smulkiai 
išraižyta žemėlapyje iki pat ašigalio, Barbikenas su 
draugais galėjo stebėti Mėnulį iš pačios geriausios pa- 
dėties. | 

1400 kilometrų atstumą žiūronai sumažino iki 14 ki- 
lometrų arba 3'/> 1je. Uolėtųjų kalnų teleskopas Mė- 
nulį artino dar labiau, bet Žemės atmosfera žymiai silp- 
nino jo optinį stiprumą. Todėl, sėdėdamas sviedinyje 
prie lango, Barbikenas pro žiūronus matė kai kurias de- 
tales, beveik neįžiūrimas nuo Žemės. 

— Draugai, — iškilmingai prabilo Patrankos klubo 
pirmininkas, — aš nežinau, kur mes lekiame, nežinau, ar 
kada dar pamatysime Žemės rutulį. Tačiau darykime 
taip, lyg mūsų darbai galėtų kada nors būti naudingi 
žmonių giminei. Tegul mūsų minčių nedrumsčia jokie 
rūpesčiai. Pirmiausia mes esame astronomai. Šis svie- 
dinys — tai Kembridžo observatorijos kabinetas, perkel- 
tas į tarpplanetinę erdvę. Todėl stebėkime! 

Po šių Žodžių visi griebėsi kruopštaus darbo, tiks- 
liai braižydami įvairias Mėnulio vietas tai iš vienokio, 
tai iš kitokio atstumo, skiriančio sviedinį nuo planetos. 

Būdamas virš dešimtosios šiaurės platumos lygiagre- 
tės, sviedinys, matyt, nenuklysdamas lėkė dvidešimties 
laipsnių rytų ilgumos meridianu. 

Beje, čia reikia padaryti vieną svarbią pastabą apie 
keliautojų žemėlapius. Kadangi žiūronas apverčia visus 
daiktus aukštyn kojomis, tai Mėnulio žemėlapiuose pie- 
tūs yra aukštai, o šiaurė — žemai, atrodytų, kad dėl tos 
priežasties rytai turėtų būti kairėje, o vakarai — deši- 
nėje. Tačiau taip nėra. Jeigu žemėlapį apsuksime apa- 
čia į viršų, tai Mėnulis bus toks, kokį matome nuo 
Žemės paprasta akimi. Tada jo rytai bus kairėje, o va- 
karai — dešinėje, tai yra, priešingai negu Žemės žemė- 
lapiuose. Tos anomalijos priežastis štai kokia: stebėtojai 
iš šiaurės pusrutulio, pavyzdžiui, iš Europos, mato Mė- 
nulį pietinėje dangaus pusėje. Žiūrėdami į jį, jie nusi: 
gręžia nugara į šiaurę, o žiūrėdami į Žemės žemėlapį, 
jie stovi priešingai — veidu į šiaurę. Atsukus nugarą 
į šiaurę, rytai jiems yra iš kairės, o vakarai — iš deši- 
nės. O stebėtojams iš pietų pusrutulio, pavyzdžiui, Pa- 
tagonijoje, vakarai atsidurs iš kairės, o rytai — iš deši- 
nės, nes jie stovi nugara į pietus. 

Tokia yra tariamoji rytų ir vakarų koordinatų apsi- 
vertimo priežastis; sekant Barbikeno stebėjimus, nerei- 
kia to pamiršti. 

Su Bero ir Medlero „Mappa selenographica" kelei- 
viai neabejodami galėjo atpažinti pro žiūronus matomą 
disko dalį. 

— Kas ten dabar prieš mus? — paklausė Mišelis. 

— Šiaurinė Debesų jūros dalis,— atsakė Barbike- 
nas.— Bet mes per toli, kad galėtume pažinti, iš ko ji 
sudaryta. Ar tos lygumos — nederlingi smėlynai, kaip 
spėjo pirmieji astronomai? O gal tai milžiniškos girios, 
kaip manė Worenas de la Riu, kuris priskyrė Mėnuliui 

nestorą, bet tirštą atmosferos sluoksnį? Visa tai sužino- 
sime vėliau. Nieko neteigsime, kol neturime tam teisės. 

Debesų jūros ribos žemėlapiuose pažymėtos gana 
apytikriai. Spėjama, kad toji plati lyguma nusėta lavos 
luitais, kuriuos išmetė Ptolemėjaus, Purbacho ir Arza- 
chelio ugnikalniai, stūksą dešinėje tos jūros pusėje. 

Sviedinys lėkė pirmyn, artėdamas prie Mėnulio, ir 
netrukus pasirodė viršukalnės, užstojančios Debesų 
jūrą iš šiaurės. 

Priešais visu savo grožiu iškilo spindįs kalnas, kurio 
viršūnė tartum maudėsi saulės spinduliuose. 

— Kas ten? — paklausė Mišelis. 

— Kopernikas,— atsakė Barbikenas. 

— Pasižiūrėsime, koks tas Kopernikas. 

Tas kalnas, stovįs 9“ šiaurės platumos ir 20“ rytų 
ilgumos, yra 3438 metrų aukščio. Jis gerai matomas nuo 
Žemės, ir astronomai gali jį stebėti be jokių kliūčių, 
ypač tarp paskutinio ketvirčio ir pilnaties, nes tuo me- 
tu iš rytų į vakarus krinta ilgi šešėliai, ir tada galima 
matuoti kalno aukštį. 

Po Ticho kalno pietiniame pusrutulyje Kopernikas 
yra didingiausia viršukalnė visame Mėnulio diske. Jis 
dunkso vienišas kaip milžiniškas švyturys toje Debesų 
jūros dalyje, kuri susisiekia su Audrų jūra ir savo skais- 
čiais spinduliais nušviečia abi jūras. Nieko nėra gra- 
žesnio už jo ilgus švytinčius ruožus, ypač akinančius 
pilnaties metu; jie tęsiasi į šiaurę už kalnų virtinių ir 
pagaliau gęsta Lietų jūroje. Pirmą valandą nakties 
pagal Žemės laikrodį sviedinys, lyg vėjo aukštyn nu- 
neštas aerostatas, pralėkė viršum to didingo kalno. 

Barbikenas aiškiai įžiūrėjo jo kontūrus. Kopernikas 
priklauso pirmojo dydžio kalnų grupei, yra vienas iš 
didžiųjų cirkų. Kaip Kepleris ir Aristarchas, stūksą virš 
Audrų vandenyno, jis pasirodo kartais pro peleninę švie- 
są kaip spindintis taškas, todėl kurį laiką buvo Manoma, 
kad tai veikiąs ugnikalnis. Tačiau jis užgesęs, Kaip ir 
visi ugnikalniai mūsų matomoje Mėnulio pusėje. Jo 

cirko diametras lygus maždaug 22 Ije. Per žiūroną Ko- 
perniko šlaituose galima pamatyti kelių vienas po kito 
įvykusių išsiveržimų sluoksniai, o aplinkui, kaip ir kra- 
terio dugne, sėte nusėta suakmenėjusių lavos gurvuolių. 

— Mėnulio paviršiuje yra kelių rūšių cirkai,— pa- 
sakojo Barbikenas; — Kopernikas priklauso taip vadi- 
namiems spinduliniams cirkams. Arčiau priėję, jo vidu- 
je pamatytume keletą kyšančių kūgių, kurie kadaise 
spiaudėsi ugnimi. Visiems Mėnulio cirkams būdinga 
stebinanti ypatybė: jų dugno lygis daug žemesnis už 
juos supančią lygumą; Žemėje tokių ugnikalnių nėra. 
Iš to išeina, kad bendras visų cirkų dugno lygis mažes- 
nio diametro, negu Mėnulio paviršiaus diametras. 

— Kodėl gi taip yra? — pasiteiravo Nikolis. 

— Nežinia, — atsakė Barbikenas. 

— Koks akinąs spindėjimas! — kartojo Mišelis. — 
Sunku įsivaizduoti gražesnį vaizdą! 

— O ką pasakysi, jeigu kartais pateksime į pietų 
pusrutulį? — paklausė Barbikenas. 

— Pasakysiu, kad ten dar gražiau! — atšovė Miše- 
lis Ardanas. 

Tą akimirką sviedinys lėkė kaip tik ties pačiu kra- 
teriu. Koperniko cirkas — beveik taisyklingas apskriti- 
mas, ir jo dantytos sienos matėsi labai ryškiai. Galima 
buvo įžiūrėti, kad kraterį sudaro dviguba žiedo pavidalo 
kalno ketera. Aplinkui plytėjo pilkšva, nyki lyguma, 
kurios fone ryškiai skyrėsi gelsvi cirko kalnai. Krate- 
ryje, tartum kokioje dėžutėje, akimirką blykstelėjo lyg 
didžiuliai brangakmeniai 2 ar 3 kūgiai. Šiaurės pusėje 
cirko kraštai staiga žemėjo, sudarydami tarsi kokią 
spragą, pro kurią galima būtų buvę patekti į kraterį. 

Sviediniui lekiant virš gretimos lygumos, Barbike- 
nas pažymėjo žemėlapyje daug neaukštų kalvų, jų tar- 
pe ir nedidelį žiedinį kalną, vadinamą Gei-Liusako var- 
du, jo diametras lygus 23 kilometrams. Į pietus lyguma 
darėsi plokštesnė, be jokių pakilimų ir įdubimų. Į šiau: 
Ig — priešingai, iki pat Audrų vandenyno ji panėšėjo 

į uragano daužomą vandenyną: kalnų ir kalvų viršūnės 
atrodė iškilusių ir staiga suakmenėjusių bangų virtinės. 
Lygumą įvairiomis kryptimis kirto šviesos ruožai, su- 
einą Koperniko viršūnėje. Kai kurie iš jų buvo iki 30 
kilometrų pločio ir tęsėsi į begalines tolumas. 

Keleiviai svarstė, iš kur tie keisti spinduliai, bet, kaip 
ir stebėtojai nuo Žemės, negalėjo išaiškinti to nepa- 
prasto reiškinio. 

— O kodėl tie nuostabūs spinduliai negali būti kal- 
nų atšakomis, stipriau atmušančiomis saulės spindu- 
lius? — kalbėjo Nikolis. 

— Ne,— atsakė Barbikenas, — jeigu būtų taip, tai 
tam tikrose Mėnulio padėtyse tos atšakos turėtų mesti 
šešėlį. O tokių šešėlių niekuomet nebūna. 

Iš tikrųjų tie spindį ruožai atsiranda tik tada, kai 
Saulė stovi tiesiai prieš Mėnulį, ir išnyksta, kada Sau- 
lės spinduliai ima kristi įstrižai. 

— Na ir kas buvo sugalvota, aiškinant tas šviesos 
juostas? — paklausė Mišelis.— Netikiu, kad mokslinin- 
kams kada nors pristigtų atsakymų. 

— Heršelis suformulavo vieną hipotezę, bet nedrįso 
labai jos ginti, — atsakė Barbikenas. 

— Nesvarbu. Kokia ta jo hipotezė? 

— Jis manė, kad tos šviesos juostos — tai ataušusios 
lavos srovės, kurios blizga, kai saulės spinduliai krinta 
į ją statmenai. Gali ir taip būti, tačiau jokių įrodymų 
nėra. Tiesa, jei priskrisime arčiau Ticho kalno, tai ko 
gero sužinosime, nuo ko žėri tos juostos. 

— Ar žinote, draugai, į ką panaši ši lyguma, žiūrint 
iš aukšybių, kuriose mes esam? — paklausė Mišelis. 

— Į ką gi? — susidomėjo Nikolis. 

— Visi tie lavos gabalai, pailgi lyg kokios šeivos, 
panašūs į didžiulę krūvą žaidimo lazdelių, netvarkingai 
sumestų viena ant kitos. Bereikia tik kabliuko, kad jas 
vieną po kitos ištraukytum. 

— Liaukis niekus pliauškęs! — subarė jį Barbike- 
nas. 

— Liaukimės pliauškę niekus, — ramiai pritarė jam 
Mišelis, — ir vietoje žaisliukų imkime kaulus. Ši lygu- 
ma yra ne kas kita, kaip begalinis kaulynas, kur ilsisi 
tūkstančių kartų palaikai. Ar tau labiau patinka toks 
įspūdingas palyginimas? 

— Vienas vertas kito! — atšovė Barbikenas. 

— Po galais! Nelengva tau įtikti, — atsakė Mišelis. 

— Drauguži, ne taip jau svarbu, į ką visa tai panašu, 
jeigu nežinai, Kas tai yra,— pasakė pozityvusis Barbi- 
kenas. 

— Geras atsakymas! — sušuko Mišelis— Dabar ži- 
nosiu, kaip kalbėti su mokslininkais! 

Sviedinys tuo laiku lėkė pagal Mėnulio diską be- 
veik nekintamu greičiu. Nesunku suprasti, kad mūsų 
keliautojams dabar ne poilsis rūpėjo. Vaizdai keitėsi 
prieš jų akis kiekvieną minutę. Apie pusę antros nak- 
ties jie pastebėjo kito kalno viršūnes. Barbikenas, pa- 
žiūrėjęs į žemėlapį, pažino Eratosteną. 

Tai žiedinis 4500 metrų kalnas, vienas iš daugelio 
Žemės palydovų cirkų. Ta proga Barbikenas papasako- 
jo draugams įdomią Keplerio nuomonę apie cirkų susi- 
darymą. Garsiojo matematiko manymu, šias kraterio 
formos duobes iškasę žmonės. 

— O kuriam tikslui? — paklausė Nikolis. 

— Labai suprantamam tikslui! — atsakė Barbike- 
nas.— Mėnulio gyventojai ėmėsi to milžiniško darbo ir 
iškasė tas didžiules duobes, norėdami pasislėpti ir apsi- 
saugoti nuo Saulės spindulių, kurie juos kepina 15 die- 
nų iš eilės. 

— Nekvaili tie mėnuliečiai! — pasakė Mišelis. 

— Keista hipotezė! — tarė Nikolis. — Greičiausiai, 
Kepleris nežinojo tikro šių cirkų dydžio, nes juos iškasti 
galėtų tik milžinai, o ne mažyčiai mėnuliečiai! 

— Kodėl? Juk Mėnulio paviršiuje svoris 6 kartus 
mažesnis, negu Žemėje, — priminė Mišelis. 

— O jeigu mėnuliečiai 6 kartus mažesni už mus? -— 
nenusileido Nikolis. 

— Kažin, ar jų iš viso yra! — pasakė Barbikenas ir 
užbaigė ginčą. 

Netrukus Eratostatas dingo už horizonto, sviediniui 
neprisiartinus prie jo tiek, kad galima būtų jį tiksliai 
ištyrinėti. Tas kalnas skyrė Apeninus nuo Karpatų. 

Mėnulio orogralijoje skiriamos kelios kalnų gran- 
dinės, stūksančios daugiausia šiaurės pusrutulyje. Ta- 
čiau jų yra ir kai kuriose pietų pusrutulio vietose. 

Duodame šių kalnynų lentelę pagal jų išsidėstymą 
iš pietų į šiaurę su jų geografinėmis platumomis ir vir- 
šukalnių aukščiu. 


Derfelio kalnai 84“ pietų plai. — 7603 m. 
Leibnico 2 657 a 5 7600 |, 
Roko “ 207—-30" s- 1600 |, 
Altajaus 2 177—28" Ž | 4047 |, 
Kordiljerų |, 107—20" “ 2 3898 
Pirėnų : 8189 m 4 BL 
Uralo ki 57—13" 2 838 | 
Alambero | 47— 10" Ž k 5847 | 
Hemuso 2 8"—21" šiaurės plat. 2021 m. 
Karpatų > 15——19" - £ 1939 „ 
Apeninų 14—27 ji 2 5501 | 
Tauridės 2 217—28" 2 2 2746 | 
Rifėjų > 257—-33" d; 2 4171 „ 
Hersinijų |, 1797—297 1170 |, 
Kaukazo |, 32—41" 2 5 5567 |, 
Alpių Ė 49-49 3617 


Iš visų tų kalnagūbrių didžiausi yra Apeninai, nusi- 
driekę per 150 Ije, bet ir jie mažesni už Žemės kalny- 
nus. Apeninai yra lanku aprietę rytinį Lietų jūros 
pakraštį; šiaurėje jie susisiekia su Karpatais, kurių ilgis 
maždaug 100 Ije. 

Keliautojams pavyko tik probėgšmais žvilgterėti į 
Apeninų viršukalnės tarp 107 vakarų ilgumos ir 167 rytų 
ilgumos, bet Karpatų grandinė driekėsi jų akyse nuo 

18“ iki 30“ rytų ilgumos, ir todėl jie galėjo gerai įsižiū- 
rėti jos padėtį. 

Viena iš daugelio astronominių hipotezių mūsų 
draugams pasirodė labai įtikinama. Matydami Karpatų 
kalnyne daug žiedinių kalnų su smailomis viršukalnė- 
mis, jie padarė išvadą, kad visas tas kalnagūbris ka- 
daise buvo sudarytas iš didžiulių cirkų, kurie vėliau, 
matyt, iš dalies buvo suardyti kažkokių kataklizmų; dėl 
jų bus ir Lietų jūra atsiradusi. Dabar Karpatai buvo 
ne kas kita, kaip atskiri cirkai, panašūs į Purbacho, Ar- 
zachelio ir Ptolemėjaus cirkus, tik Karpatuose kairieji 
šlaitai buvo sugriauti kokio nors kataklizmo ir tokiu 
būdu atskiri žiedai susijungė į vieną kalnų grandinę. 
Vidutinis jų aukštis — 3200 metrų, tai yra, maždaug 
toks, kaip kai kurių Pirėnų viršukalnių, pavyzdžiui, 
Port de Pinedo. Jų pietiniai šlaitai staigiai leidžiasi 
į milžinišką Lietų jūrą. 

Apie antrą valandą nakties Barbikenas stebėjo 20-ją 
Mėnulio lygiagretę netoli nuo nedidelio, 1559 metrų 
aukštumo, Pitijos kalno. Nuo sviedinio iki Mėnulio 
buvo ne daugiau, kaip 1200 kilometrų, pro žiūroną su- 
trumpintų iki 3 Ije. 

Mare Imbrium (Lietų jūra) plytėjo prieš keliautojų 
akis kaip milžiniška žemuma, kurios paviršiaus jie dar 
negalėjo aiškiai įžiūrėti. Netoli, kairėje, stūksojo apie 
1813 metrų aukštumo Lambero kalnas, o toliau, ant 
Audrų vandenyno ribos, tarp 23“ -šiaurės platumos ir 
29“ rytų ilgumos spindėjo švytinti Eulerio viršūnė; šitas 
kalnas, iškilęs 1815 metrų virš Mėnulio paviršiaus, tapo 
labai įdomaus, astronomo Šreterio parašyto veikalo ob- 
jektu. Tas mokslininkas, norėdamas ištirti Mėnulio kal- 
nų kilmę, bandė atsakyti į klausimą, ar kraterio tūris 
lygus jį supančių sienų tūriui. Pasirodė, kad tie tūriai 
lygūs, ir Šreteris padarė išvadą, kad cirko sienos susi- 
darė iš vieną kartą išsiveržusios lavos. Jeigu būtų ne 
vienas, o keli išsiveržimai, tai tūrių lygybės nebūtų. 
Tik vienas Eulerio kalnas neatitiko to dėsnio — jis 

Susidarė, matyt, po kelis kartus pasikartojusių išsiverži- 
mų, nes jo kraterio tūris dvigubai didesnis už supantį jį 
kalnų žiedą. 

Visos tos hipotezės buvo leistinos Žemės mokslinin- 
kams, kurie naudojosi netobulais prietaisais. Tačiau 
Barbikenas nebenorėjo tenkintis panašiais spėjimais. 
Nors jis ir nesitikėjo, kad jiems pavyks nusileisti ant 
Mėnulio, bet, matydamas sviedinį vis labiau artėjant 
prie jo paviršiaus, jis tikėjosi bent atskleisti planetos 
susidarymo paslaptis. 


XIII SKYRIUS 
MĖNULIO PEIZAŽAS 


Rytą, pusę trečios, sviedinys buvo ties 30-ja šiaurės 
platumos lygiagrete, 1000 kilometrų nuo Mėnulio; o op- 
tiniai instrumentai tą atstumą sumažino iki 10 kilometrų. 
Vis dar atrodė, kad sviedinys negalės paliesti nė vieno 
disko taško. Pirmininkas Barbikenas niekaip nesuprato, 
kodėl sviedinys lekia palyginus nedideliu greičiu. Iš to- 
kio mažo atstumo nuo Mėnulio sviedinys, tik kur kas 
greičiau skriedamas, galėjo atsispirti Mėnulio traukos 
jėgai. Šito reiškinio priežastis liko neišaiškinta, nes stigo 
ir laiko ją aiškinti. Keliautojams prieš akis slinko Mė- 
nulio reljefas, ir jie nenorėjo ką nors praleisti nepa- 
matę. 

Pro žiūroną Mėnulio diskas atrodė lyg už 2'/> Ije. 
Ką galėtų įžiūrėti Žemėje aeronautas, pakilęs į tokį 
aukštį? Sunku pasakyti, nes aerostatai iki šiol pakildavo 
tik ligi 8000 metrų. 

"Štai tikslus aprašymas to, ką dabar matė Barbikenas 
ir jo draugai iš šitos aukštumos. 

Mėnulio paviršiuje marguliavo plačios įvairių at- 
spalvių dėmės. Tyrinėtojai įvairiai jas aiškina. Julijus 
Šmitas tvirtina, kad, išdžiūvus Žemės vandenynams, ste- 
bėtojas nuo Mėnulio nematytų mūsų planetoje tokio 


98 


ryškaus spalvų skirtumo tarp vandenyno dugno ir že- 
mynų, kaip Žemės stebėtojas dabar mato Mėnulyje. Šmi- 
to nuomone, tos plačios lygumos, vadinamos „jūromis“, 
yra tamsiai pilkos spalvos su žaliais ir rudais atspal- 
viais. Tokios pat spalvos ir kai kurie didieji krateriai. 

Barbikenas žinojo šią vokiečių selenografo nuomonę, 
kurios laikėsi ir Beras su Medleru. Dabar pirmininkas 
įsitikino, kad jie teisūs, nors kiti mokslininkai ginčijosi 
su Šmitu, tvirtindami, kad Mėnulio paviršius tik pilkas. 
Kai kurios Mėnulio vietos buvo gana ryškios žalios 
spalvos; pagal Julijaus Šmito tyrinėjimus tos spalvos 
esančios Giedros ir Drėgmės jūros. Barbikenas taip pat 
pastebėjo plačių kraterių, kurių viduje nebuvo kūgių; 
tie krateriai buvo melsvų atspalvių lyg ką tik nuglū- 
dintos plieninės plokštės. Tos spalvos tikrai būdingos 
Mėnulio diskui ir nepriklauso nuo teleskopo objektyvo 
netobulumo ar Žemės atmosferos poveikio, kaip tvirti- 
na kai kurie astronomai. Šiuo klausimu Barbikenui ne- 
kilo jokių abejonių. Jis juos stebėjo pro beorę erdvę, 
ir optinės klaidos tokiomis sąlygomis negalėjo būti. Įvai- 
rių spalvų dėmes Mėnulyje jis dabar laikė moksliškai 
įrodyta tiesa. Ar tie žalumo atspalviai buvo kokia tro- 
pikų augmenija, klestinti tirštoje, Žemai suslūgusioje 
atmosferoje? To Barbikenas dar negalėjo tvirtinti. 

Toliau jis pastebėjo gana ryškią rausvą spalvą. Pa- 
našų atspalvį jis jau buvo matęs vieno atskirai stovinčio 
cirko gilumoje. Tai Lichtenbergo cirkas, stūksąs prie 
Hersinijų kalnyno, pačiame Mėnulio disko pakraštyje; 
tačiau Barbikenas ir šį kartą negalėjo išaiškinti to raus- 
vumo priežasties. 

Nepavyko jam išaiškinti ir kitos Mėnulio paviršiaus 
ypatybės. Štai ji. 

Mišelis Ardanas, darydamas stebėjimus šalia pirmi- 
ninko, pamatė ilgus baltus ruožus, ryškiai apšviestus 
stačiai krintančių Saulės spindulių. Tai buvo eilės švy- 
tinčių vagų, kurios vis dėlto labai skyrėsi nuo neseniai 
matytų Koperniko ruožų. Vagos tiesėsi lygiagrečiai, 
viena šalia kitos. 

Mišelis sušuko, kaip visuomet neabejodamas: 

— Žiūrėkit! Juk tai dirbamieji laukai! 

— Dirbamieji laukai? — pakartojo Nikolis, gūžterė- 
jęs pečiais. 

— Bent jau išarti.— įtikinėjo Mišelis Ardanas.— O 
kokie šaunūs artojai tie mėnuliečiai! Kokius milžiniškus 
jaučius jie turėjo pakinkyti į savo žagres, versdami to- 
kias vagas! 

— Tai ne vagos, o plyšiai, — paaiškino Barbikenas. 

— Tebūnie ir plyšiai — romiai aisakė Mišelis.— O 
kas gi mokslo pasaulyje vadinama plyšiais? 

Barbikenas tuojau papasakojo savo bendrakelei- 
viui, ką jis žinojo apie Mėnulio plyšius. Jie pastebėti 
visose nekalnuotose disko vietose, jų būna nuo 4 iki 
50 1je ilgio ir nuo 1000 iki 1500 metrų pločio, o jų pa- 
kraščiai tiksliai lygiagretūs, bet apie jų susidarymą ir 
atsiradimą pirmininkas nieko nežinojo. 

Barbikenas labai atidžiai apžiūrėjo tuos plyšius pro 
žiūroną. Jų šonai buvo visiškai statūs. Tai buvo tarsi 
kokie ilgi lygiagretūs pylimai, ir, davus valią fantazijai, 
juos galima buvo palaikyti mėnuliečių inžinierių pasta- 
tytomis ilgomis sutvirtinimų linijomis. 

Kai kurie iš tų plyšių buvo visiškai tiesūs, tarsi iš- 
vesti pagal virvę. Kiti buvo truputį išlenkti, tačiau ir 
šių šonai buvo tiksliai lygiagretūs. Vieni plyšiai kryžia- 
vosi su kitais, kai kurie kirto kraterius. Vienur jie va- 
gojo tokias daubas, kaip Poseidonas arba Petavijus, ki- 
tur dryžiais mMargino jūras, tokias, kaip Giedros jūrą. 

Tas keistas Mėnulio geologinis reiškinys negalėjo 
nejaudinti Žemės astronomų vaizduotės. Pirmieji tyri- 
nėtojai dar nebuvo tų vagų įžiūrėję. Nei Hevelijus, nei 
Kasints, nei Lahiras, nei Heršelis, atrodo, nieko apie jas 
nežinojo. Pirmą kartą mokslininkų dėmesį į juos atkrei- 
pė 1789 m. Šreteris. Po jo juos tyrinėjo kiti astronomai, 
kaip Pastorfas, Greiheizenas, Beras ir Medleras. Šiandien 
tų plyšių priskaičiuojama 70. Nors jie ir suskaityti, bet 
jų kilmė ligi šiol nežinoma. Be abejo, tai nėra nei su- 

tvirtinimai, nei išdžiūvusių upių vagos: vanduo, kurio 
lyginamasis svoris Mėnulio paviršiuje labai nedidelis, 
negalėjo išrausti tokių gilių vagų, be to, plyšiai kartais 
vagoja labai aukštai stovinčius kraterius. 

Vis dėlto reikia pripažinti, kad Mišelis Ardanas pa- 
sakė prielaidą, kuri, pačiam to nežinant, atitiko Julijaus 
Šmito hipotezę. 

— O gal tie neišaiškinami ruožai yra ne kas kita, 
kaip augalai? .. | 

— Ką tu nori tuo pasakyti? — nekantriai pertraukė 
jį Barbikenas. 

— Nesikarščiuok, gerbiamasis pirmininke, — atsa- 
kė Mišelis.— Noriu pasakyti, kad tos tamsios krantų 
linijos, gal būt, yra lygiai susodintų medžių eilės, 

— Tai tu niekaip nenori išsižadėti minties, kad Mė- 
nulyje esama augmenijos? — paklausė Barbikenas. 

— Aš nenoriu išsižadėti minties išaiškinti tai, ko jūs, 
mokslininkai, neįstengiate paaiškinti — atkirto Mišelis 
Ardanas.— Mano hipotezė bent atsako į klausimą, ko- 
dėl tie dryžiai tam tikrais laikotarpiais išnyksta arba 
atrodo išnykstą. 

— (O kodėl gi taip darosi? 

— Todėl, kad, nukritus lapams, medžių nematyti, o 
kai jie išsprogsta, vėl juos matome. 

— Tavo aiškinimas gana sąmojingas, mielas bičiu- 
li, — atsakė Barbikenas,— tačiau visiškai nepriimtinas. 

— Kodėl? 

— Todėl, kad Mėnulyje nėra vadinamų metų laikų, 
taigi, augmenijos pasaulyje negali būti nė tų sezoninių 
fenomenų, apie kuriuos tu kalbi. 

Iš tiesų, Mėnulio ašis taip mažai pakrypusi, kad Sau- 
lė visose platumose stovi beveik tame pačiame aukšty- 
je. Ties pusiauju ji beveik visada zenite, o poliarinėse 
srityse nepakyla virš horizonto. Todėl kiekvienoje Mė- 
nulio vietoje amžinai viešpatauja arba žiema, arba pa- 
Vasaris, arba vasara, arba ruduo; tas pats yra ir Jupite- 
ryje, kurio ašis taip pat nežymiai pakrypusi į savo 
orbitą. 

Tai iš kurgi atsirado tie ruožai? Sunku pasakyti. Ne- 
abejotina, kad jie susidarė vėliau už kraterius ir cirkus, 
nes kai kurie plyšiai įsirėžę į cirkus, prakirtę apskritas 
jų sienas. Galimas daiktas, kad jie atsirado vėliausiame 
geologiniame periode, griaunamųjų gamtos jėgų povei- 
kyje. 

Sviedinys jau buvo pasiekęs 40-ją Mėnulio lygiagre- 
tę, lėkdamas ne aukščiau, kaip už 400 kilometrų nuo 
Mėnulio. Pro žiūrono okuliarą visi daiktai atrodė ne 
toliau, kaip už 2 Ije. Šioje vietoje po keliautojų kojo- 
mis stūksojo 505 metrų aukštumo Helikonas, o kairėje 
bangavo neaukštos nuolaidžios kalvos, supančios nedi- 
delę Lietų jūros dalį, vadinamą Vaivorykštės įlanka. 

Žemės atmosfera turėtų būti 170 kartų vaiskesnė, kad 
astronomai galėtų atlikti tikslius Mėnulio paviršiaus 
tyrinėjimus. Bet beorėje erdvėje, kur skriejo sviedinys, 
jokia migla neužstojo stebimojo objekto. Dar daugiau: 
Barbikenas dabar buvo taip arti Mėnulio, kad taip jo 
priartinti negalėjo nė stipriausi Džono Roso ar Uolė- 
tųjų kalnų teleskopai. Jis turėjo palankiausias sąlygas 
atsakyti į tą svarbų klausimą: ar Mėnulis gyvenamas, ar 
ne? Bet jis vis dar negalėjo į jį atsakyti. Jis matė pla- 
čias tuščias lygumas, o į šiaurę — plikus kalnus. Jokių 
žmogaus darbo pėdsakų, jokių jo buvimo žymių. Nepa- 
stebėjo jis ir gyvulių ar bent kokių ženklų, kad čia būtų 
vystęsi net primityvieji organizmai. Niekur jokio ju- 
desio, jokios augmenijos. Iš trijų Žemės rutulio gamtos 
formų čia buvo atstovaujama tik viena: mineralų pa- 
saulis. 

— Tai tau kad nori! — pasakė Ardanas nusivylęs.—- 
Nejaugi čia tikrai nėra nieko gyva? 

— Kol kas nieko,— atsakė Nikolis.— Nei žmonių, 
nei gyvulių, nei augalų. Beje, jeigu atmosfera susikau- 
pusi įdubimuose, cirkuose, ar net priešingoje Mėnulio 
pusėje, tai nieko tikra dar negalima pasakyti... 

— Be to,— pridūrė Barbikenas,— geriausios akys 
negali įžiūrėti žmogaus toliau, kaip už 7 kilometrų. Tai- 


102 


gi, jei Mėnulyje ir gyvena žmonės, tai jie mato mūsų 
sviedinį, bet mes jų matyti negalime. 

Apie ketvirtą valandą ryto ant 50-tos lygiagretės 
sviedinio atstumas nuo Mėnulio buvo 600 kilometrų. 
Kairėje nuo jų dunksojo įmantriai iškarpytų kalnų vir- 
tinė, ryškiai išsiskirianti skaisčioje Saulės šviesoje. Ki- 
toje pusėje, dešinėje, žiojėjo juoda duobė lyg koks pla- 
tus bedugnis šulinys, iškastas Mėnulio lauke. 

Tai buvo gilus Platono cirkas, Juodasis ežeras, kurį 
galima be vargo stebėti nuo Žemės, ypač tarp paskuti- 
nio ketvirčio ir jaunojo, kada šešėliai Mėnulyje krinta 
iš vakarų į rytus. 

Juoda spalva retai pasitaiko Žemės palydovo pavir- 
šiuje. Ją galima matyti tik Endimijono cirko gelmėje į 
rytus nuo Šalčio jūros, šiaurės pusrutulyje ir Grimal- 
džio cirko dugne pusiaujyje, rytiniame planetos pa- 
kraštyje. 

Platonas yra žiedinis kalnas tarp 51“ šiaurės platumos 
ir 9“ rytų ilgumos. Jo kraterio apskritimas — 92 kilo- 
metrai, o plotis — 61. Barbikenas labai apgailestavo, 
kad sviedinys nepralėkė virš paties cirko: tada būtų 
galėjęs įžiūrėti jo gelmes ir gal dar kokį paslaptingą 
reiškinį pastebėti. Tačiau sviedinio krypties pakeisti ne- 
buvo galima. Teko pasilikti tik pasyviais jo įnamiais. 
Neįmanoma valdyti aerostato, o tuo labiau sviedinio, 
kuriame keleiviai sėdi kaip kalėjime. 

Apie 5-tą valandą ryto pagaliau buvo perskrista 
šiaurinė Lietų jūros riba. Kairėje pusėje paliko Konda- 
mino kalnas, dešinėje — Fontenelio. Mėnulio dalis nuo 
60-jo laipsnio visa buvo kalnuota. Pro žiūroną kalnai 
atrodė ne toliau, kaip už 1 Ije, tai yra arčiau, negu 
Monblano viršūnė nuo jūros paviršiaus. Visa ši sritis 
buvo nusėta smailiomis viršukalnėmis ir dantytais cir- 
kais. Ant 70-jo laipsnio stūksojo 3700 metrų Filolająus 
kalnas su elipsės formos 16 Ije ilgio ir 4 Ije pločio kra- 
teriu. 

Iš tokio atstumo visas diskas atrodė nepaprastai keis- 
tai. Gamtovaizdis čia visiškai kitoks, negu Žemėje, daug 
vienodesnis ir nuobodesnis. 

Mėnulyje nėra atmosferos, ir su to dujinio apvalka- 
lo nebuvimu susiję tam tikri reiškiniai. Čia nėra sute- 
mų, ir naktis ateina po dienos, o diena po nakties stai- 
giai, tartum visiškoje tamsoje užsidegtų ar užgestų lem- 
pa. Nėra perėjimo iš šalčio į šilumą, ir temperatūra 
viena akimirka krinta nuo verdančio vandens karščio iki 
tarpplanetinės erdvės šalčio. 

Dėl oro nebuvimo tose vietose, kurių nepasiekia 
Saulės spinduliai, viešpatauja absoliuti tamsa. Mėnuly- 
je nėra to reiškinio, kuris Žemėje vadinamas išsklaidyta 
šviesa, nėra tos oro palaikomos šviečiančios medžiagos, 
kuri sukuria sutemas ir aušrą, šešėlius ir pusšešėlius, 
visus šviesotamsos burtus. Dėl to čia tokie ryškūs juo- 
dos ir baltos spalvos kontrastai. Jeigu mėnulietis prisi- 
dengs akis nuo Saulės spindulių, tai dangus jam atro- 
dys visiškai juodas, o žvaigždės žibės taip pat ryškiai, 
kaip tamsiausią naktį. į 

Galima įsivaizduoti, kokį įspūdį darė tas keistas re- 
ginys Barbikenui ir abiem jo draugams! Jų akys nega- 
lėjo su juo apsiprasti. Jie neįstengė atskirti, koks daik- 
tas arčiau, o koks — toliau. Mėnulio gamtovaizdžio, 
kur nėra šviesotamsos žaismo, nemokėtų nupiešti Že- 
mės peizažistas. Juodos tušo dėmės baltame popieriu- 
je — jau ir būtų viskas. 

Vaizdas nepasikeitė ir tada, kai sviedinys, lėkdamas 
virš 80-jo laipsnio, buvo tik per 100 kilometrų nuo Mė- 
nulio. Tas pats reginys buvo ir 5-tą valandą ryto, kada 
sviedinys pralėkė virš Džiojo kalno, ne aukščiau, 
kaip per 50 kilometrų; šį atstumą žiūronas sutrumpino 
iki '/g 1je. Rodėsi, kad Mėnulį galima ranka pasiekti. 
Sunku buvo patikėti, kad sviedinys nepalies Mėnulio 
paviršiaus nors Šiaurės ašigalyje, kurio: žibanti ketera 
ryškėjo juodo dangaus fone. Mišelis Ardanas buvo be- 
noris atverti vieną langą ir šokti į Mėnulį. 12 Ije šuolis! 

Jam tai atrodė vieni niekai. Beje, toks veiksmas būtų 
visai betikslis, nes jeigu sviedinys negalėjo paliesti ku- 
rio nors planetos taško, tai ir Mišelis, sviedinio judėji- 
mo traukiamas, irgi nebūtų nukritęs. 

Lygiai 6-tą valandą jie pralėkė virš šiaurės ašigalio. 
Keliautojai matė vieną disko pusę aiškiai apšviestą, o 
kitą — skendinčią tamsoje. Staiga sviedinys perlėkė de- 
markacijos liniją, skiriančią ryškiai apšviestą rutulio 
dalį nuo visiškai tamsios, ir iškart paniro į juodą naktį. 


XIV SKYRIUS 


TRIJŲ ŠIMTŲ PENKIASDEŠIMT KETURIŲ SU PUSE 
VALANDŲ NAKTIS 


Pasinėręs į tamsą, sviedinys skriejo virš šiaurės aši- 
galio maždaug už 50 kilometrų nuo jo. Per kelias aki- 
mirkas iš akinančios šviesos jis pateko į neįžvelgiamą 
tarpplanetinės erdvės tamsą. Tas pasikeitimas buvo toks 
staigus, be laipsniško sutemimo, be šviesos mažėjimo, 
tartum šviesulys būtų užgesęs nuo kažkieno stipraus 
pūstelėjimo. 

— Mėnulis dingo, ištirpo, — sušuko Mišelis Ardanas. 

Nei atspindžio, nei šešėlio, — nieko neliko iš ką tik 
spindėjusio disko. Tamsa buvo neperregima ir dėl 
žvaigždžių žėrėjimo atrodė dar juodesnė. Tokia tamsa 
viešpatauja kiekviename Mėnulio taške tris šimtus pen- 
kiasdešimt keturias su puse valandos. Toji ilga naktis 
paaiškinama Mėnulio sukimosi aplink savo ašį ir skrie- 
jimo aplink Žemę vienodumu. Sviedinio, pasinėrusio 
į kūginį Žemės palydovo šešėlį, nepasiekė nė vienas Sau- 
lės spindulys kaip ir visos nematomosios disko pusės. 

Sviedinio viduje irgi visiškai sutemo. Draugai nema- 
tė vienas kito, ir jiems teko išsklaidyti šitą tamsą. Kad 
ir kaip Barbikenas stengėsi taupyti dujas, kurių nedaug 
teturėjo, tačiau keleiviams reikėjo dirbtinės šviesos, to 
brangaus spindėjimo, kurio nedavė Saulė. 

— Kad ją kur devynios, tą Saulę! — nusikeikė Mi- 
šelis Ardanas.— Ji verčia mus eikvoti dujas, užuot ne- 
mokamai švietus savo spinduliais. 

— Nekaltinkime Saulės,— prašneko Nikolis.— Ji 
čia niekuo dėta! Juk Mėnulis tarsi koks ekranas ją už- 
stojo. 

— Ne, kalta Saulė! — spyrėsi Mišelis. 

— Mėnulis! — tvirtino Nikolis. 

Beprasmišką jų ginčą nutraukė Barbikenas. 

— Draugai, nei Saulė, nei Mėnulis nekalti. Kaltas 
vien tik sviedinys, kuris, užuot tiksliai lėkęs savo tra- 
jektorija, kvailai išklydo iš jos. O dar teisingiau pa- 
sakius, kaltas nelemtas bolidas, nukreipęs mus nuo tik- 
ro kelio. 

— Gerai! — atsakė Mišelis.— Klausimas išspręstas, 
galime dabar pusryčiauti. Po ištisos nakties darbo rei- 
kia kiek pasistiprinti. 

Niekas neprieštaravo jo pasiūlymui. Mišelis per ke- 
lias minutes pagamino pusryčius. Bet valgoma buvo tik 
tam, kad valgytų: geriama be tostų, be triukšmingų 
„valio“. Nunešti į erdvės tamsybes, netekę savo įpras- 
tų palydovų — Saulės spindulių, narsieji keliautojai jau- 
tė kažkokį nerimą. Iš visų pusių juos gaubė „nuožmi“ 
tamsa, kurią taip dažnai minėdavo Viktoras Hugo. 

Per pusryčius draugai kalbėjo apie tą begalinę 354 
valandų arba 2 savaičių naktį, kurią pagal gamtos dės- 
nius turėjo kentėti Mėnulio gyventojai. Barbikenas -sa- 
vo draugams paaiškino šį tą apie įdomaus reiškinio pric- 
žastis ir pasekmes. 

— Tikrai, įdomu,— kalbėjo jis.— Jeigu kiekvienas 
Mėnulio pusrutulis 15 dienų nemato Saulės, tai šis, virš 
kurio mes dabar skrendame, per savo ilgą naktį nemato 
net skaisčiai apšviestos Žemės. Mūsų planeta, Žemė, 
gali būti mėnuliu tik vienai savo palydovo pusei. Jeigu 
taip būtų Žemėje, jeigu, pavyzdžiui, Europoje Mėnulis 
niekuomet nebūtų matomas, tai įsivaizduokite, kaip 
nustebtų europietis, nuvykęs į Australiją? 

— Žmonės keliautų į kitą Žemės pusę tik Mėnulio 
pamatyti! — atsakė Mišelis. 

— Žinoma,— tęsė Barbikenas,— taip pat nustebtų 
ir selenitas, gyvenąs toje Mėnulio pusėje, kuri priešinga 
Žemei ir niekada nematoma mūsų tėvynainių. 

—-O mes ją būtume pamatę, Nikoli, jeigu būtume 
atskridę po 15 dienų, kada Mėnulis jaunas. 

— Užtat, — toliau kalbėjo Barbikenas,— gamta pai- 
kina matomosios Mėnulio dalies gyventojus, skriausda- 
ma nematomos dalies brolius. Pastariesiems, kaip mato- 
te, teko juodžiausia 354 valandų naktis, kurios neap- 
šviečia joks spindulys. Pirmieji, priešingai: kai po 15 
dienų Saulė pagaliau nusileidžia, tai priešingoje horizon- 
to pusėje jiems pateka kitas šviesulys. Tai Žemė, 13 
kartų didesnė už Mėnulį. Jos diametras lygus 2 laips- 
niams, ir ji skleidžia 13 kartų intensyvesnę, jokios Mė- 
nulio atmosferos netemdomą, šviesą. Žemė nusileidžia 
tik tada, kada iš priešingos pusės vėl pasirodo Saulė! 

— Gražiai pasakyta! — pagyrė jo kalbą Mišelis Ar- 
danas.— Tik gal kiek perdaug akademiškai. 

— Išeina, — nė nemirktelėjęs tęsė Barbikenas,— kad 
matomoje disko dalyje būtų gana malonu gyventi: pil- 
natyje ji Saulės apšviesta, o jaunatyje — Žemės. 

— Bet už šitą malonumą reikia užmokėti nepakelia- 
ma kaitra nuo Saulės spindulių, — tarė Nikolis. 

— Tuo atžvilgiu abi pusės vienodai kenčia, nes nuo 
Žemės ateinanti šviesa, žinoma, nešildo. Ši nematomoji 
pusė kaitinama net smarkiau už matomąją. Tai sakau 
tik jums, Nikoli, nes Mišelis greičiausiai nieko nesu- 
pras. 

— Nuolankiai dėkoju, — tarė Mišelis. 

— Mat,— kalbėjo Barbikenas, — nematomoji Mė- 
nulio pusė gauna ir Saulės šviesą, ir šilumą, kada Mė- 
nulis būna jaunas, tai yra, stovi tarp Saulės ir Žemės. 
Tuo metu Mėnulis yra arčiau Saulės atstumu, 2 kartus 
didesniu už jo nuotolį nuo Žemės, palyginus su ta pa- 
dėtimi, kurioje jis būna mūsų pilnaties metu. Tas nuo- 

tolis gali būti išreikštas 0,02 nuotolio nuo Saulės iki Že- 
mės, o apvaliais skaičiais — 200000 1je. Taigi, nemato- 
moji Mėnulio dalis 200000 Ije arčiau prie Saulės tuo 
metu, kai ji yra jos spindulių apšviesta. 

— Teisingai, — patvirtino Nikolis. 

— Ir priešingai...— buvo betęsiąs Barbikenas. 

— Valandėlę, — pertraukė savo mokytąjį draugą 
Mišelis. 

— Ko tau? 

— Leiskite man toliau aiškinti. 

— O kam? 

— Noriu įrodyti, kad ir aš šį tą supratau. 

— Na tai varyk, — nusišypsojo Barbikenas. 

— Ir priešingai, — pradėjo Mišelis, mėgdžiodamas 
pirmininko Barbikeno toną ir judesius, — kai matomoji 
Mėnulio dalis apšviesta Saulės, tai yra, kai Mėnulis pil- 
natyje, Žemė stovi tarp jo ir Saulės. Vadinasi, Mėnulio 
nuotolis nuo Saulės pailgėja apvaliais skaičiais 200000 
lje, ir jo gaunama šiluma turi būti kiek mažesnė. 

— Puiku! — sušuko Barbikenas.— Žinai, Mišeli, nors 
tu ir menininkas, bet gana geros galvos. 

— O kaipgi!— atsainiai patvirtino Mišelis.— Mes 
visi iš Italų bulvaro tokie! 

Barbikenas rimtai paspaudė savo linksmajam bend- 
rakeleiviui ranką, o paskui vėl ėmė aiškinti, kokius ma- 
lonumus turi matomos Mėnulio pusės gyventojai. 

Jis paminėjo ir Saulės užtemimus, kurie įvyksta tik 
matomoje disko dalyje, nes tuo metu Mėnulis turi būti 
opozicijoje; šitie užtemimai, Žemei stovint tarp Mėnu- 
lio ir Saulės, gali trukti 2 valandas, ir Žemės rutulys, 
kurio atmosferoje lūžta Saulės spinduliai, turi atrodyti 
kaip juodas taškas Saulėje. | 

— Taip, nematomas pusrutulis labai nuskriaustas, — 
pritarė Nikolis,— jis gavo blogesnę dalį. 

— Aišku, — atsakė Barbikenas,— nors ir ne visas. 
Tam tikros libracijos, šiokio tokio svyravimo aplink sa- 
vo centrą dėka, Mėnulis Žemei atgręžia daugiau negu 

pusę savo rutulio. Jis panašus į švytuoklę, kurios svo- 
rio centras atsuktas į Žemę ir kuri taisyklingai švy- 
tuoja. Dėl ko atsiranda tas judesys? Dėl to, kad Mėnu- 
lis sukasi aplink savo ašį tolyginiu greičiu, o aplink Že- 
mę skrieja savo elipsine orbita netolyginiu greičiu. 
Perigėjuje didesnis būna skriejimo greitis, ir Mėnulis 
truputį pasisuka į Žemę savo vakarine dalimi. Apogė- 
juje — priešingai: didesnis būna sukimosi aplink savo 
ašį greitis, ir tada Mėnulis atsuka į Žemę savo rytinę 
dalį. Tokiu būdu tai iš vakarų, tai iš rytų pasirodo plo- 
nytis 8' Mėnulio piautuvas. Vadinasi, iš 1000 Mėnulio 
dalių 569 yra matomos. 

— Nesvarbu,— pasakė Mišelis; — jeigu kada tapsi- 
me mėnuliečiais, tai gyvensime matomoje dalyje. Aš 
mėgstu šviesą! 

— Kad tik visa atmosfera nebūtų susikaupusi antro- 
je pusėje, kaip spėja kai kurie astronomai,— atsakė 
Nikolis. “ 

— Tai rimta kliūtis, — paprastai atsakė Mišelis. 

"Papusryčiavę stebėtojai vėl susėdo prie juodų lan- 
gų ir, stengdamiesi ką nors įžiūrėti, užgesino sviedinyje 
šviesą. Tačiau tamsoje nebuvo matyti nė mažiausio 
šviečiančio atomo. 

Barbikenas vis dar laužė galvą, stengdamasis išsiaiš- 
kinti, kodėl sviedinys dar nenukritęs, nors jis skrido 
nuo Mėnulio tik per 50 kilometrų. Jeigu jo greitis būtų 
buvęs didelis, tai būtų aiškų, kodėl jis nenukrito. Bet 
su tokiu menku greičiu priešinimasis Mėnulio traukai 
buvo nesuprantamas. Ar sviedinį veikė kokia kita jėga? 
Ar jį traukė erdvėje koks nors kūnas? Dabar buvo vi- 
siškai aišku, kad jis nepalies nė vieno Mėnulio pavir- 
šiaus taško. Kur jis lėkė? Ar tolo, ar artėjo prie plane- 
tos? O gal jis skriejo tose nepermatomose tamsybėse 
į begalybę? Kaip tai sužinoti, kaip apskaičiuoti, kai nie- 
ko nematyti? Visi tie klausimai nedavė pirmininkui 
ramybės, bet atsakyti į juos jis nemokėjo. 

Gal būt, neregimas Žemės palydovas buvo nuo jų 
tik už kelių Ije, už kelių mylių, bet nei jo draugai, nei 
jis pats jo nematė. Jei koks garsas aidėjo Mėnulio pa- 
viršiuje, jie negalėjo jo išgirsti. Čia trūko oro, to garso 
laidininko, kuris perduotų Mėnulio „aimanas“, to Mė- 
nulio, kuris arabų legendose vadinamas žmogumi, „„pu- 
siau suakmenėjusiu, bet vis dar virpančiu ir dejuojan- 
čiu iš skausmo.“ 

Visa tai galėjo išvesti iš kantrybės ir šalčiausią ste- 
bėtoją. Nežinomas, paslaptingas pusrutulis slėpėsi nuo 
tyrinėtojų žvilgsnio! Toji disko pusė, kuri prieš 15 dienų 
arba po 15 dienų buvo ar bus ryškiausiai apšviesta Sau- 
lės spindulių, dabar glūdėjo absoliučioje tamsoje. O 
kur bus sviedinys po 15 dienų? Kur nežinomos trau- 
kos jėgos jį nuves? Kas galėjo tai pasakytiė 

Aplamai selenografai mano, kad nematomasis Mė- 
nulio pusrutulis visiškai panašus į matomąjį. Maždaug 
+ jo dalį galima stebėti dėka tų libracijų, apie kurias 
pasakojo Barbikenas. Tose, kai kada matomose vietose 
yra lygumos ir kalnai, cirkai ir krateriai, kaip ir mato- 
mojo pusrutulio mėnlapiuose. Todėl galima spėti, jog 
ir ten ta pati gamta, tas pats atšiaurus ir negyvas pa- 
saulis. O jeigu anoje pusėje esama atmosterosį Jeigu 
dėl oro ir vandens atsirado ten gyvybė? Jeigu ten išliko 
augalai? Jeigu sausumose ir jūrose ten esama gyvulių? 
Jeigu ten, gyvybei palankiose sąlygose, tebegyvena ir 
žmonės? Kaip būtų įdomu gauti atsakymą į visus tuos 
klausimus! Kiek įvairių išvadų galima būtų padaryti, 
stebint šį pusrutulį! Su kokiu susižavėjimu draugai mes- 
tų akį į tą pasaulį, kurio žmogus dar niekada nematė! 

Todėl suprantama, kaip apmaudu buvo mūsų keliau- 
tojams lėkti per tokią tamsią paktį, kada Mėnulio disko 
jie negalėjo stebėti. Vieni žvaigždynai traukė jų akis, 
ir, reikia pripažinti, kad joks astronomas: nei Fėjus, nei 
Šakornakas, nei Sekis — neturėjo tokių patogių sąlygų 
žvaigždėms stebėti, 

Kas galėtų susilyginti su tos žvaigždėtos erdvės di- 

dingumu! Tie deimantai, tartum inkrustuoti į dangaus 
skliautą, žaižaravo įvairiaspalvėmis ugnimis. Prieš akis 
vėrėsi erdvė nuo Pietų kryžiaus iki Šiaurės žvaigždės. 
Po 12000 metų dėl Žemės ašies svyravimų tie du žvaigž- 
dynai užleis savo poliarinių žvaigždynų vietas kitoms: 
pirmoji — Kanopui pietiniame pusrutulyje, antroji — 
Vegai — šiauriniame. Vaizduotė nepajėgė aprėpti visa- 
tos didybės, kurioje skriejo sviedinys, kaip nauja, žmo- 
gaus rankomis sukurta žvaigždė. Žvaigždynai čia žibėjo 
nemirkčiodami ramia, lygia šviesa, nes stigo atmosie- 
ros, dėl kurios nevienodo tankumo ir drėgnumo sluoks- 
nių atsiranda mirgėjimas. Tarsi aiškios malonios akys 
žvelgė žvaigždės pro neperregimą tamsą, pro bežadę 
erdvių tylą. 

Keliautojai nekalbėdami ilgai žiūrėjo į žvaigždėtą 
dangų, kuriame platus Mėnulio diskas juodavo it milži- 
niška duobė. Pagaliau juos nuo langų nuvarė nelabai 
malonus pojūtis: jie sustiro nuo šalčio, kuris netrukus 
aptraukė langų stiklą iš vidaus storu ledo sluoksniu. 
Mat, Saulė nebešildė sviedinio savo spinduliais, ir jis 
pamažu išleido savo sienose susikaupusią šilumą. Ji 
greit išspinduliavo į erdvę, todėl sviedinio viduje tem- 
peratūra gerokai nukrito, o vandens garai, nusėdę ant 
stiklų, pavirto ledu, pro kurį nieko nebuvo galima ma- 
tyti pro langus. 

Nikolis pažvelgė į termometrą ir pamatė, kad jis ro- 
do —17". Kad ir viską taupydamas, Barbikenas turėjo 
uždegti dujas ne tik šviesai, bet ir šilumai. Sviedinyje 
darėsi baisiai šalta: keliautojai galėjo gyvi sustirti. 

— Negalime nusiskųsti savo kelionės monotonišku- 
mu,— pajuokavo Mišelis Ardanas.— Kokia įvairybė, 
bent temperatūros! Tai akina šviesa ir kepina kaitra 
kaip indėnus pampose, tai pasineriame į tokias tamsy- 
bes, kad nors akin durk, ir stirename nuo speigo it šiau- 
rės ašigalio eskimai! Tikrai, nėra ko skųstis. Gamta 
mums nieko negaili. 


— Kažin kokia temperatūra iš lauko pusės? — pa- 
siteiravo Nikolis. 

— Nagi tarpplanetinės erdvės temperatūra, — at- 
sakė Barbikenas. 

— Ar tik ne dabar pats laikas eksperimentui, kurio 
negalėjome atlikti, Saulės apšviesti — pasakė Mišelis 
Ardanas. 

— Arba šiuo metu, arba niekuomet! — atsakė Bar- 
bikenas.— Dabar patogiausios sąlygos erdvės tempera- 
tūrai išmatuoti ir patikrinti, ar Furje ir Puije apskaičia- 
vimai teisingi. 

— Vis dėlto baisiai šalta,— tarė Mišelis. — Žiūrėki- 
te, kiek drėgmės ant stiklų. Jeigu taip ilgai bus, tai 
mūsų iškvepiamas garas pavirs sniegu ir ims kristi ap- 
linkui. 

— Duokite termometrą, — pasakė Barbikenas. 

Žinoma, paprastas termometras nebūtų nieko rodęs 
tokiomis ypatingomis aplinkybėmis. Gyvsidabris sušal- 
tų vamzdelyje, nes skystu pavidalu jis būna tik iki 
—42". Todėl Barbikenas buvo įsidėjęs Wolferdino siste- 
mos termometrą, rodantį labai žemą temperatūrą. 

Prieš pradedant bandymą, prietaisas buvo patikrin- 
tas pagal paprastą termometrą, ir Barbikenas norėjo 
pradėti matavimą. 

— O kaip mes matuosimė — paklausė Nikolis, 

— Visai paprastai — atsakė Mišelis Ardanas, visada 
randąs kokią nors išeitį: — greit atidarysime langą ir 
išmesime termometrą, o jis paklusniai lėks kartu su 
mumis. Po ketvirčio valandos vėl jį paimsime. .. 

— Plika ranka? — paklausė Barbikenas. 

— Žinoma, ranka, — atsakė Mišelis. 

— Nepatarčiau, drauguži, nė bandyti, — perspėjo 
Barbikenas,— nes tavo ranka tame siaubingame speige 
tuoj pavirstų beformiu suledėjusiu strampu. 

— Tikrai? 

— Tau ranką nutvilkytų toks skausmas, lyg būtum 
griebęs baltai įkaitintą geležį, nes mūsų kūnas vienodai 

reaguoja kaip į didelį šaltį, taip ir į didelį Karštį. Be 
to, nesu visai tikras, ar iš sviedinio išmesti daiktai te- 
beseka mus. 

-— Kodėl? —- paklausė Nikolis. 

— Jeigu mes skrendame Mėnulio atmosfera, kad ir 
kokia reta ji būtų, visi tie daiklai turi atsilikti. Tamsoje 
negalime patikrinti, ar jie dar čia; kad nerizikuotume 
prarasti termometro, pririšime jį ir paskui lengvai 
įtrauksime į vidų. 

Barbikeno pasiūlymas buvo priimtas. -Pro greit atver- 
tą langą Nikolis išmetė termometrą, pririštą trumpa vir- 
vute, kad būtų galima jį greit atgal įsitraukti. Nors lan- 
gas buvo pravertas tik sekundei, bet ir jos užteko, kad 
į sviedinį prieitų stingdančio šalčio. 

— Po šimts velnių! — sušuko Mišelis Ardanas.— 
Tokiame šaltyje sustiptų net baltosios meškos! 

Barbikenas palaukė pusvalandį, ir to laiko buvo net 
perdaug, kad prietaisas parodytų erdvės temperatūrą. 
Paskui termometras buvo greit įtrauktas į vidų. 

Barbikenas apskaičiavo kiekį spirito, sutekėjusio į 
mažą ampulę, prikniedytą instrumento apačioje, ir pa- 
sakė: | 

— 140“ žemiau nulio! 

Ne Furje, bet Puije buvo teisus. Tokia žema buvo 
tarpplanetinės erdvės temperatūra! Gal būt, tokia yra 
ir Mėnulio paviršiaus temperatūra, kada jis išspindu- 
liuoja visą per 15 dienų sukauptą Saulės šilumą! 


XV SKYRIUS 
HIPERBOLĖ AR PARABOLĖ? 


Gal kai kam atrodys keista, kad Barbikenas su drau- 
gais beveik nesirūpino, kokia ateitis jų laukia šitame 
metaliniame kalėjime, lekiančiame į begalines eterio 
erdves. Užuot spėlioję, kas jų laukia, jie darė bandy- 

mus, lyg ramiausiai būtų sėdėję kokios observatorijos 
darbo kabinete. 

Galima būtų atsakyti, kad tie užsigrūdinę vyrai sto- 
vėjo aukščiau kasdieninių rūpesčių, kad jie nesuko sau 
galvos dėl tokių nereikšmingų dalykų, kad jie turėjo 
kitų darbų, svarbesnių už rūpestį savo likimu. 

Bet svarbiausia priežastis buvo štai kokia: jie nebu- 
vo savo sviedinio vairuotojai, jie negalėjo jo nei su- 
stabdyti, nei krypties pakeisti. Jūrininkas pasuka laivą, 
kur tik nori, aeronautas gali reguliuoti aerostato kilimą 
ar leidimąsi, o jie negalėjo valdyti savo sviedinio, nega- 
lėjo jo pakreipti. Todėl jiems neliko nieko kita, kaip 
pasiduoti likimui, „leistis pavėjui“, kaip sako jūrininkai. 

Kur jie buvo 8 valandą ryto, tą dieną, kuri Žemėje 
vadinama gruodžio 6-ja? Tikriausiai netoli Mėnulio, gal 
net visai arti, nes jis užstojo dalį žŽvaigždėto dangaus 
lyg milžiniškas ekranas. Apskaičiuoti nuotolį iki jo bu- 
vo neįmanoma. Nežinomų jėgų varomas sviedinys pra- 
lėkė per 50 kilometrų nuo Žemės palydovo šiaurės aši- 
galio. Bet ar tas nuotolis padidėjo, ar sumažėjo per tas 
2 valandas, kai jie įlėkė į jo kūginį šešėlį? Nebuvo 
jokių orientyrų, kad galima būtų nustatyti sviedinio 
kryptį ir greitį. Gal būt, jis lėkė tolyn nuo disko, ir ke- 
liautojai greit išners iš to juodo šešėlio? O gal jie greit 
artėja prie Mėnulio ir netrukus užlėks ant kokios ne- 
matomo pusrutulio viršukalnės? Tada kelionė pasibaig- 
tų baisia katastrofa. 

Draugai įvairiai spėliojo ir ginčijosi. Mišelis Arda- 
nas, visada rasdamas kokią nors išeitį, tikino, kad Mė- 
nulio traukiamas sviedinys nukris ant jo, kaip kad į Že- 
mės paviršių krinta meteoritai. 

— Pirmiausia, drauguži, į Žemę nukrinta ne visi me- 
teoritai, o tik maža jų dalis, — atsakė Barbikenas.— Jei 
mūsų sviedinys ir pavirstų lyg kokiu meteoritu, tai dar 
nereiškia, kad mes būtinai nukrisime į Mėnulį. 

— Bet jeigu lėksime taip arti...—- mėgino ginti sa- 
vo nuomonę Mišelis. 

— Klysti, — atkirto Barbikenas.— Ar tau teko maty- 
ti, kaip kartais dangų raižo tūkslančiai krintančių 
žvaigždžių? 

— Teko. 

— Taigi tos žvaigždės ar, tiksliau pasakius, nedideli 
dangaus kūnai užsidega nuo trinties į atmosferą. Jeigu 
jie pakliūva į atmosferą, tai jie lėkė ne toliau nuo Že- 
mės, kaip 16 Ije, bet ir tai nukrinta jie gana retai. Tas 
pats ir su mūsų sviediniu: jis gali lėkti labai arti Mėnu- 
lio, tačiau ant jo nenukristi. 

— Jeigu taip, tai įdomu sužinoti, ką veiks mūsų 
klaidžiojantis sviedinys erdvėje? — paklausė Mišelis. 

— Mano manymu, gali būti du atvejai — kiek pa- 
galvojęs atsakė Barbikenas. 

— Kokie? 

— Sviedinys gali pasirinkti vieną iš dviejų matema- 
tinių kreivių ir lėkti viena arba antra; tai priklausys 
nuo jo greičio, kurio dabar negalima apskaičiuoti. 

— Žinoma, — patvirtino Nikolis: — jis gali lėkti ar- 
- ba parabole, arba hiperbole, 

— Teisingai, — atsakė Barbikenas.— Mažesniu grei- 
čiu — parabole, o didesniu — hiperbole. 

— Mėgstu skambius žodžius! — sušuko Mišelis Ar- 
danas.— Tuoj žmogus žinai, kas ir kaip. O kas toji jūsų 
parabolė, leiskite paklausti? 

— Parabolė, drauguži, — paaiškino Nikolis, — yra 
antros eilės neuždara kreivė, gaunama perpiovus kūgį 
plokštuma, lygiagrete vienai iš jo sudaromųjų. 

— A, štai kaip, — atsakė Mišelis, tarsi būtų supra- 
tęs tą apibrėžimą. 

— Tai maždaug mortyrcos paleistos bombos trajekto- 
rija, — patikslino Nikolis. 

— Puiku. O hiperbolė? — klausinėjo toliau Mišelis. 

— Hiperbolė — taip pat neuždara antros eilės krei- 
vė iš dviejų be galo nutįsusių šakų. Ji gaunama kertant 
kūgį plokštuma, lygiagrete jo ašiai. 

— Ar tai gali būti? — rimčiausiu tonu sušuko Miše- 
lis Ardanas, tartum jam būtų pranešę dievažin kokį 
svarbų dalyką. — O dabar įsidėmėk štai ką, kapitone 
Nikoli: tavo hiperbolės... — vos nepasakiau hiperbur- 
bulės — apibrėžimas man patinka tuo, kad jis dar ne- 
aiškesnis už tą sąvoką, kurią norėjai paaiškinti. 

Nikolis ir Barbikenas nepaisė Mišelio juokavimų. 
Jie įsileido į mokslinę diskusiją, aistringai ginčydamie- 
si, katra kreive lėks sviedinys. Vienas laikėsi įsikibęs 
hiperbolės, antras — parabolės. Jie vienas kitam kaišio- 
jo įrodymus su daugybe iksų. Savo argumentus jie dės- 
tė tokia kalba, kad Mišelis net krūpčiojo. Priešininkai 
įsikarščiavo, nė vienas nenorėdamas išsižadėti savo pa- 
mėgtosios kreivės. 

Tas mokslinis ginčas taip užsitęsė, kad Mišelis pa- 
galiau išėjo iš kantrybės. 

— Na, ponai kosinusai, ar liausitės pagaliau svaidę- 
si parabolėmis ir hiperbolėmis? Mane domina tik viena: 
kur mus nuneš sviedinys, lėkdamas viena ar kita kreive? 

— Niekur,-- atsakė Nikolis. 

— Kaip tai — niekur? 

— Žinoma, niekur, nes tos kreivės neuždaros, jos 
tęsiasi į begalybę! 

— Ak, tie mokslininkai! — sušuko Mišelis.— Len- 
kiuosi prieš jus! Argi svarbu, parabole ar hiperbole mes 
lėksime, jeigu tiek viena, tiek antra nuneš mus į be- 
kraštę erdvę? 

Barbikenas ir Nikolis nenoromis nusišypsojo. Jų gin- 
čas buvo tikras ,menas menui“. Niekuomet nebuvo be- 
prasmiškesnių diskusijų ir dar tokiomis netinkamomis 
aplinkybėmis. Liūdna tiesa buvo viena: parabole ar hi- 
perbole lėkdamas, sviedinys niekada nepasieks nei Že- 
mės, nei Mėnulio. 

Kas laukia drąsiųjų keliautojų neiolimoje ateityje? 
Jeigu jie nemirs nuo bado ir troškulio, tai, pristigę dujų, 

po kelių dienų užtrokš, jei tik nebus iki tol žuvę nuo 
šalčio. 

Kad ir kaip draugai stengėsi taupyti dujas, tačiau 
turėjo jas deginti, nes sviedinys skrido labai žemoje 
temperatūroje. Iš bėdos jie galėjo apsieiti be šviesos, 
bet be šilumos — jokiu būdu. Laimė, kad Reze ir Renjo 
aparato pagaminta šiluma šiek tiek pakėlė sviedinio 
temperatūrą ir ją buvo galima palaikyti reikiamo lygio, 
daug neišdeginant dujų. 

Dabar buvo labai sunku ką nors įžiūrėti pro langus, 
Sviedinio viduje esanti drėgmė nusėdo ant stiklų, tuoj 
pat sušaldama į ledą. Beveik visą laiką stiklus reikėjo 
trinti, nes draugai vis dar tikėjosi pamatyti ką nors įdo- 
maus. 

Jeigu ant nematomojo Mėnulio pusrutulio buvo at- 
mosferos, tai krintančios pro ją žvaigždės turėjo užsi- 
degti. Jeigu sviedinys nėrė pro oro sluoksnius, tai ga- 
lima buvo išgirsti kokį nors garsą arba jo aidą, pavyz- 
džiui: griaustinio trenksmą, lavinos dundesį, veikiančio 
ugnikalnio griaudėjimą. Jeigu iš kokio kraterio veržtųsi 
ugnis, argi negalima būtų pamatyti jos pašvaistės? To- 
kie faktai labai padėtų išspręsti Mėnulio sandaros pro- 
blemą. Todėl Barbikenas ir Nikolis nesitraukė nuo lan- 
go, kaip astronomai pro teleskopą su didžiausia kantry- 
be stebėdami neperregimą juodą erdvę. 

Bet Mėnulio diskas visą laiką buvo tylus ir tamsus. 
Jis neatsakė nė į vieną iš daugelio klausimų, kuriuos 
jam kėlė žinių ištroškę tyrinėtojai. Tuo metu Mišelis, 
atrodo, padarė gana teisingą pastabą: 

— Jei kada nors vėl lėksime į tokią kelionę, tai ver- 
čiau pasirinksime jauno Mėnulio dieną. 

— Tikrai, tokia fazė būtų patogesnė,— pritarė Ni- 
kolis.— Aišku, Mėnulis, paskendęs Saulės spinduliuose, 
liktų nematomas per visą kelionę, bet užtat matytumėm 
Žemės pilnatį. Be to, jeigu vėl tektų aplėkti Mėnulį, 
kaip dabar lekiame, tai nematomoji disko dalis būtų aiš- 
kiai apšviesta. 

— Visai teisingai, Nikoli, — sutiko Mišelis Arda- 
nas.— O kaip tu galvoji, Barbikenai? 

— Aš galvoju, — rimtai atsakė Patrankos klubo pir- 
mininkas, — kad antrą kartą leisdamiesi į tokią kelionę, 
išskrisime tuo pačiu laiku ir tokiomis pat aplinkybėmis. 
Sakykime, jog pasiekėme savo tikslą: argi ne geriau 
nusileisti nežinomoje šalyje dienos šviesoje, negu tam- 
sią naktį? Ar ne geriau įsikurti dieną? Aišku, geriau. 
O šitą nematomą pusę vis tiek aplankytume per žval- 
gomąsias išvykas. Taigi, pilnaties laikas buvo teisingai 
parinktas. Reikėjo tik pasiekti tikslą, o dėl to, žinoma, 
nereikėjo iškrypti iš kelio. 

— Tavo argumentams nieko neprikiši — atsakė Ar- 
danas. — Bet vis dėlto praleidome tokią puikią progą — 
apžiūrėti antrąją Mėnulio pusę! Tur būt, kitų planetų 
gyventojai daugiau žino apie savo palydovus, kaip Že- 
mės mokslininkai. 

Į tą Mišelio Ardano pastabą galima būtų atsakyti štai 
ką: iš tikrųjų, kai kuriuos palydovus lengviau tyrinėti, 
nes jie arčiau savo planetų. Saturno, Jupiterio ir Urano 
gyventojai, — jei tik jų esama — gali lengviau susisiekti 
su savo mėnuliais. Keturi Jupiterio palydovai sukasi 
aplink jį už 108260, 172200, 274700 ir 480130 Ije. Tie 
nuotoliai apskaičiuoti nuo Jupiterio centro, o atmetę jo 
spindulį 17000 ar 18000 Ije ilgio, pamatysime, kad pir- 
masis Jupiterio palydovas arčiau nuo savo planetos pa- 
viršiaus, negu Mėnulis nuo Žemės. Iš aštuonių Saturno 
palydovų keturi taip pat yra arčiau savo planetos: Diana 
yra už 84600 1je nuo Saturno, Tetidė — už 62966, Ence- 
ladas — už 48191 ir pagaliau Mimas — vidutiniškai tik 
už 34500 Ije. Iš aštuonių Urano palydovų pirmasis, Arie- 
lis, yra tik už 51520 1je nuo savo planetos. 

Taigi šių trijų planetų paviršiuje bandymas, panašus 
į pirmininko Barbikeno, būtų daug lengviau padaryti. 
Jeigu jų gyventojai taip pat pamėgino skristi į erdvę, 
gal būt, jiems ir pavyko ištirti nematomuosius savo pa- 

lydovų pusrutulius.! Bet jeigu jie dar nepakilo nuo savo 
planetos, tai žino ne daugiau, kaip Žemės astronomai. 

Sviedinys tamsoje brėžė savo trajektoriją, kuriai ap- 
skaičiuoti stigo orientyrų. Mėnulio traukos ar kokio kito 
nežinomo kūno veikiamas sviedinys pakeitė kryptį — 
Barbikenas negalėjo pasakyti. Bet apie 4 valandą ryto 
jis įsitikino, kad sviedinio padėtis aiškiai pasikeitė: jo 
apatinioji dalis pasisuko į Mėnulio paviršių ir atsistojo 
statmenai Mėnulio ašiai. Tai galėjo atsitikti tik dėl 
traukos, tai yra, dėl sviedinio svorio. Sunkesnioji jo 
dalis nukrypo į nematomą diską, tartum krisdama į jį. 

Gal būt, sviedinys jau krinta žemyn? Nejaugi keliau- 
tojai pasieks taip trokštamą savo tikslą? Ne! Staiga atsi- 
radęs kažkoks neišaiškinamas orientyras parodė Barbi- 
kenui, kad sviedinys neartėja prie Mėnulio, o skrieja 
aplink jį maždaug koncentrine kreive. 

Tuo orientyru pasidarė spindįs šviesos taškas, kurį 
Nikolis staiga pastebėjo pačiame tamsaus disko pakraš- 
tyje. Toji šviesa nė kiek nepanėšėjo į žvaigždę. Tai 
buvo rausva, pamažu besiplečianti ugnis — neginčijamas 
įrodymas, kad sviedinys ne krito į Mėnulį, o lėkė tos 
šviesos link. 

— Ugnikalnis! Tai veikiąs ugnikalnis! — sušuko Ni- 
kolis.—- Mėnulio ugnikalnio išsiveržimas! Vadinasi, Mė- 
nulis dar ne visai ataušęs. 

— Tikrai išsiveržimas, — patvirtino Barbikenas, ati- 
džiai stebėjęs šviesą pro žiūroną.— Kas gi tai galėtų 
būti, jeigu ne išsiveržimas? 

— Tačiau juk degimui reikalingas oras, — pasakė 
Mišelis Ardanas.— Vadinasi, šią Mėnulio pusę supa at- 
mosfera. 


1 Heršelis yra įrodęs, kad palydovų sukimasis aplink savo ašį 
visada atitinka jų judėjimą aplink planetą. Todėl] į planetą atsuktas 
visuomet tas pats pusrutulis. Tik Urano sistema yra kitokia: jo mė- 
nulių judėjimas vyksta beveik statmenai orbitos plokštumai, ir su- 
kasi jie priešinga kryptimi, negu visų kitų Saulės sistemos planetų 
palydovai. 

— (Galimas daiktas, — tarė Barbikenas,— bet nebūti- 
nai. Yrant kai kurioms medžiagoms, pačiame ugnikalny- 
je gali atsirasti deguonies, ir ugnis gali pakilti į beorę 
erdvę. Man net atrodo, kad tos liepsnos intensyvumas ir 
ryškumas visiškai toks, kaip daiktų, degančių gryname 
deguonyje. Dar per anksti tvirtinti, kad Mėnulyje esama 
atmosferos. 

Ugnimi spiaudąs kalnas stovėjo, kaip atrodė, nema- 
tomosios disko dalies maždaug 457 pietų platumos. Bet 
Barbikenas su dideliu apmaudu pamatė, kad sviedinio 
trajektorija ėjo tolyn nuo išsiveržimo pašvaistės, ir jis 
negalėjo jos patyrinėti iš arčiau. Po pusvalandžio žėrįs 
taškas dingo už juodo horizonto. Bet tas reiškinys buvo 
svarbus faktas Mėnulio tyrinėjimo istorijai. Jis įrodė, 
kad Mėnulio gelmės ne visai ataušusios, o kur esama 
šilumos, ten gali būti ir augmenijos, ir net gyvūnijos, 
išlikusios po visų stichinių kataklizmų. Jeigu Žemės 
mokslininkai turėtų neabejotinų įrodymų, kad Mėnulyje 
yra veikiančių ugnikalnių, tai atsirastų ir teorijų, tei- 
giančių, jog Mėnulis gyvenamas. 

Barbikenas susimąstė. Žemės palydovo paslaptys, jo 
likimas mokslininkui iškėlė daug klausimų. Jis bandė 
susieti iki tol konstatuotus faktus, bet naujas įvykis 
staiga grąžino jį į realybę. 

Tai buvo nematytas kosminis reiškinys, turėjęs ne 
tik mokslinės reikšmės, bet ir grėsęs draugams mirtinu 
pavojumi. 

Staiga juodžiausioje eterio tamsoje pasirodė kažko- 
kia milžiniška masė, panaši į Mėnulį, į degantį Mėnulį, 
kurio šviesa akinte apakino prisitaikiusius prie tamsos 
keliautojų vyzdžius. Tas rutulys savo spindėjimu nu- 
švietė visą sviedinį. Barbikeno, Nikolio ir Mišelio Arda- 
no veidai, nutvieksti tos akinančios šviesos, atrodė vai- 
duokliški — išblyškę ir pamėlę. Tokia šviesa dega alko- 
holio ir kai kurių druskų mišiniai. 

— Po šimts velnių! — suriko Mišelis Ardanas.— Mes 
panašūs į pabaisas! Koks čia dar nelemtas Mėnulis? 

— Tai bolidas, — atsakė Barbikenas. 

— Bolidas, degąs tuštumoje? 

— Taip. 

Barbikenas neklydo: ugninis rutulys buvo ne kas 
kita, kaip bolidas. Nuo Žemės žiūrint, kosminių meteorų 
šviesa ne tokia stipri, kaip Mėnulio. Bet čia, neperregi- 
moje tamsoje, meteoras liepsnote liepsnojo. Tokie erd- 
vės klajokliai dega savaime, jiems nereikia oro. Vieni 
bolidai praskrieja pro atmosferą 2—3 1je nuo Žemės, o 
kiti, priešingai, lekia tokiose aukštybėse, kur nėra atmo- 
sferos. 1844 m. spalio 27 d. vienas toks bolidas pasirodė 
128 Ije aukštyje, kitas 1841 m. rugpiūčio 18 d. pralėkė 
už 182 lie nuo Žemės. Pasitaiko meteorų 3 ar 4 kilometrų 
diametro, nulekiančių iki 75 kilometrų per sekundę prie- 
šinga Žemės judėjimui kryptimi. 

Pagal apytikrius Barbikeno apskaičiavimus, rutulys, 
netikėtai išniręs iš tamsos už kokio 100 1je nuo sviedi- 
nio, galėjo turėti apie 2000 metrų diametrą. Jis artėjo 
kokių 2 kilometrų per sekundę arba 30 Ije per minutę 
greičiu, kirsdamas sviedinio trajektoriją, ir už kelių mi- 
nučių turėjo su juo susidurti. Artėdamas jis grėsmingai 
didėjo. 

Jeigu galite, įsivaizduokite keliautojų padėtį! Jos 
aprašyti neįmanoma. Kad ir kaip jie buvo drąsūs, šalta- 
kraujai, nepaisą pavojų, bet šį kartą stovėjo be žado, 
sustingę, tarsi paralyžiuoti, apimti neapsakomo siaubo. 
Sviedinys, kurio krypties jie negalėjo pakeisti, šaute 
šovė tiesiai į liepsnojantį kamuolį, lyg į kokią kaitra 
alsuojančią pabaisišką krosnį. Atrodė, kad jis krinta į 
ugnies bedugnę. 

Barbikenas pagriebė draugus už rankų, ir visi trys, 
primerkę akis, žiūrėjo į baltai įkaitusį asteroidą. Jeigu 
jie dar pajėgė galvoti, jeigu išgąstis dar nebuvo sukrėtęs 
ju smegenų, jie turėjo suprasti, kad atėjo galas. 

Po netikėto bolido pasirodymo praslinko dvi minu- 
tės -—— du siaubo šimtmečiai! Sviedinys buvo beatsitren- 
kiąs į jį, bet staiga ugnies kamuolys sprogo it bomba, 

tačiau be jokio garso, nes garsas, kuris yra ne kas kita, 
kaip oro virpėjimas, tuštumoje pasigirsti negalėjo. 

Nikolis šūktelėjo. Kartu su draugais jis puolė prie 
lango. Koks reginys! Kieno piunksna sugebėtų jį apra- 
šyti, kieno paletėje atsirastų spalvų šitam didingam pa- 
veikslui nutapyti? 

Jį galima buvo palyginti su išsiveržusiu krateriu ar 
milžinišku gaisru. Tūkstančiai nevienodo dydžio ir ne- 
vienodos spalvos skeveldrų žybčiojo, braižydamos erd- 
vę savo ugnimis. Lyg koks vainikas žėrėjo geltonos, 
gelsvos, raudonos, žalios ir pilkos kibirkštys. Iš didžiulio 
baisaus rutulio liko tik į visas puses pabirusios skeveld- 
IOS, savo ruožtu virtusios asteroidais. Vienos iš jų sping- 
čiojo lyg plieniniai ašmenys, kitos rūko balkšvais dū- 
mais, dar kitos paliko paskui save šviečiančių kosminių 
dulkių ruožus. 

Degančios skeveldros kryžiavosi, daužėsi viena su 
kita, trupėjo į smulkesnius gabalus; keletas atsitrenkė į 
sviedinį. Kairysis sviedinio iliuminatorius net įskilo nuo 
smarkaus tokios šukės atsitrenkimo. Sviedinys lėkė tar- 
tum pro krušą granatų, kurių mažiausioji galėjo jį su- 
naikinti per vieną akimirką. 

Asteroidams besisklaidant į visas puses, erdvė aplink 
nušvito stipria, ryškia šviesa. Vienu momentu ji buvo 
tokia intensyvi, kad Mišelis timptelėjo Barbikeną ir Ni- 
kolį prie savo lango, šaukdamas: 

— Pagaliau matome nematomąjį Mėnulį! | 

Per tas kelias sekundes, kol užgeso šviesos srautas, 
trys draugai spėjo žvilgterėti į paslaptingąjį diską, kurį 
žmogaus akis pamatė pirmą kartą. 

Ką jie įžiūrėjo iš to nuotolio, kurio negalima buvo 
apskaičiuoti? Šen bei ten bolavo pailgi debesys, susi- 
formavę labai išretėjusioje atmosferoje; pro juos kyšojo 
ne tik kalnai, bet ir kalvos, cirkai, netvarkingai išsidėstę 
krateriai, kaip ir matomoje Mėnulio dalyje. Atsivėrė 
begalinės lygumos, bet ne išdžiūvusios dykumos, o tik- 
ros jūros, plačiai išsilieję vandenynai, kurių skaidriame 


122 


veidrodyje atsispindėjo visa toji magiška, akinanti pa- 
dangių iliuminacija. O žemynų paviršiuje juodavo tam- 
sios masės, panašios į didžiules, staiga žaibo nutviekstas 
girias. 

Ar tai buvo iliuzija, miražas, optinė klaida? Ar jie, 
kaip mokslininkai, galėjo tvirtinti, kad visa tai, ką jie 
matė tik akimirką, iš tikrųjų egzistuoja? Ar jie išdrįs 
"teigti, kad Mėnulyje esama gyvybės, taip trumpai už- 
metę akį į nematomąją jo pusę? 

Tuo tarpu erdvės fejerverkas palaipsniui blėso, jo 
spindėjimas temo; asteroidai išlakstė skirtingomis tra- 
jektorijomis ir užgeso tolumoje. Eteryje vėl įsiviešpata- 
vo įprasta tamsa; valandėlę aptemusios žvaigždės vėl 
sužibo dangaus skliaute, ir diskas, akimirkai pasirodęs, 
vėl pranyko neperregimoje tamsoje. 


XVI SKYRIUS 
PIETŲ PUSRUTULIS 


Sviedinys laimingai išvengė baisios, visai nelauktos 
katastrofos. Kas galėjo tikėtis tokio susitikimo su boli- 
du? Bet panašūs klajokliai dangaus kūnai keliautojams 
buvo labai pavojingi. Eterio jūroje daug prisėta tokių 
povandeninių uolų, kurių jie negalėjo išsilenkti, nes jų 
padėtis sviedinyje buvo blogesnė, negu jūrininkų lai- 
vuose. Bet ar mūsų nuotykių ieškotojai erdvėje kuo 
skundėsi? Ne. Už visus pavojus gamta atlygino jiems, 
parodydama didingą kosminio meteoro sprogimo vaizdą, 
užmokėjo nuostabiu fejerverkų, kokio joks Rudžieris 
nesugebėtų pavaizduoti, ir jis kelioms sekundėms ap- 
švietė nematomąją Mėnulio dalį. Tame švystelėjime jie 
spėjo pamatyti kontinentus, jūras ir girias. Taigi atmo- 
sfera suteikė tai nežinomajai rutulio pusei savo gyvy- 
bingų molekulių? Į tą klausimą, nuolat kamuojantį žinių 
trokštantį žmogų, atsakymo nebuvo. 

Buvo pusė ketvirtos vakaro. Sviedinys ir toliau lėkė 
kreive aplink Mėnulį. Ar nepasikeitė jo trajektorija, 
susitikus sprogusį meteorą? Galėjo ir taip atsitikti. Ta- 
čiau sviedinys turėjo brėžti kreivę pagal griežtus me- 
chanikos dėsnius. Barbikenas buvo linkęs manyti, kad 
toji kreivė — parabolė, o ne hiperbolė. Pagal jo hipote- 
zę sviedinys netrukus turėtų išeiti iš kūginio šešėlio, 
krintančio nuo Mėnulio į priešingą Saulei pusę. Tas 
šešėlis gana siauras, nes kampinis Mėnulio diametras 
labai mažas, palyginus su dienos šviesulio diametru. Iki 
šiol sviedinys vis dar lėkė tamsoje ir, matyt, geroku 
greičiu, kuris vis tiek po truputį lėtėjo. Tas faktas ne- 
kėlė jokių abejonių. Bet jeigu sviedinys skrietų parabo- 
le, gal taip neturėtų būti? Barbikenui iškilo naujas už- 
davinys, uždavinys su daugeliu nežinomųjų, kuris atrodė 
neišsprendžiamas. 

Nė vienas keliautojas negalvojo nors valandėlę pa- 
silsėti. Kiekvienas laukė kokio netikėto įvykio, nauja 
šviesa nušviečiančio jų astronominius tyrinėjimus. Apie 
5 valandą Mišelis Ardanas vietoje pietų padavė drau- 
gams duonos su šalta mėsa. Jie greit pavalgė, nenuei- 
dami nuo langų, visą laiką apsitraukiančių ledo sluoks- 
niu. 

Apie 5 valandą 45 minutės vakaro Nikolis pro savo 
žiūroną pastebėjo pietinėje Mėnulio dalyje, tiesiai prie- 
šais sviedinį, keletą žėrinčių taškų tamsiame dangaus 
fone. Jie panėšėjo į eilę smailių viršukalnių, išsirikia- 
vusių dantyta šviesia linija. Jos spindėjo gana ryškiai. 
Taip atrodo Mėnulio pakraštys nuo Žemės pirmą jauna- 
ties ir paskutinę delčios naktį. 

Apsirikimo negalėjo būti: tai ne meteoras, nes švy- 
tinti grandinė nejudėjo, ir jos spalva buvo visai kitokia. 
Nepanašu buvo ir į ugnikalnio išsiveržimą. Todėl Bar- 
bikenas nesvyruodamas šūkterėjo: 

— Saulė! 

— Kas? — vienu balsu paklausė Nikolis ir Mišelis 
nustebe.— Saulė? 

— Taip, draugai, tai mūsų spindulingoji Saulė ap- 
šviečia pietinio Mėnulio ašigalio kalnų viršūnes! Mes 
artėjame prie pietų ašigalio. 

— Pralėkę šiaurės ašigalį! -—— atsakė Mišelis.-- Vadi- 
nasi, apskridome aplink Mėnulį. 

—— Taip, mielasis Mišeli. 

— Nebereikia bijoti nei hiperbolių, nei parabolių, 
nei kitokių neuždarų kreivių! 

— Bet reikės bijoti uždaros kreivės. 

— O kaip ji vadinasi? 

— Elipsė. Galimas daiktas, kad mūsų sviedinys, 
užuot pasileidęs į tarpplanetinę erdvę, apibrėš elipsinę 
orbitą aplink Mėnulį. 

— Iš tikrųjų? 

— Ir pasidarys jo palydovu. 

— Mėnulio mėnuliu! — sušuko Mišelis. 

— Turiu pasakyti, brangusis mano drauge, — pridūrė 
Barbikenas,— kad ir šiuo atveju mūsų laukia galas! 

— Taip, bet visai kitokiu būdu, pasakyčiau, net 
linksmesniu! — maloniai šypsodamasis, atsakė nerūpes- 
tingasis prancūzas. 

Patrankos klubo pirmininkas buvo teisus. Sviedinys, 
skriedamas elipsine orbita, matyt, amžinai suksis aplink 
Mėnulį, kaip jo palydovas. Saulės sistemoje atsirado 
naujas dangaus kūnas, mikrokosmas, gyvenamas trijų 
žmonių, kurie, pristigę oro, netrukus turės žūti. Barbi- 
kenui nebuvo ko džiaugtis galutinai paaiškėjusia svie- 
dinio trajektorija, kuri susidarė įcentrinės ir išcentrinės 
jėgos poveikyje. Jo bendrakeleiviai ir jis pats vėl pa- 
matytų apšviestąją Mėnulio dalį. Gal būt, jie dar bus 
gyvi, Kada tolumoje paskutinį kartą jiems suspindės 
Saulės apšviesta Žemė! Gal būt, jie dar galės pasakyti 
paskutinį „sudiev“ gimtajai planetai, į kurią jiems ne- 
lemta sugrįžti! Paskui jų sviedinys pavirs į užgesusią, 
negyvą masę, panašią į inertiškus, eteryje skriejančius 
asteroidus. Keliautojai guodėsi bent tuo, kad pagaliau 

palieka kraupią tamsą ir sugrįžta į Saulės spindulių 
nutviekstas sritis! 

Tuo tarpu Barbikeno pastebėti kalnai vis ryškiau 
skyrėsi nuo tamsaus Mėnulio paviršiaus. Tai buvo Der- 
felio ir Leibnico kalnai pietiniame Mėnulio ašigalyje. 

Visi matomojo pusrutulio kalnai yra tiksliai išma- 
tuoti. Tai gali atrodyti neįtikima, tačiau hipsometriniai 
metodai yra moksliški ir jais negalima abejoti. Galima 
net tvirtinti, kad Mėnulio ir Žemės kalnų aukštis išma- 
tuotas vienodu tikslumu. 

Kalno aukštis dažniausiai apskaičiuojamas iš jo še- 
šėlio, turint galvoje Saulės aukštumą virš horizonto ma- 
tavimo metu. Tokie nesudėtingi matavimai daromi pro 
teleskopą, ant kurio okuliaro uždėtas tinklelis su dviem 
lygiagrečiais siūleliais. Aišku, turi būti tiksliai žinomas 
Mėnulio diametras. Tas būdas taip pat tinka Mėnulio 
kraterių ir kitokių daubų gyliui apskaičiuoti. Tuo me- 
todu naudojosi Galilėjus; vėliau labai sėkmingai jį taikė 
Beras ir Medleras. 

Mėnulio reljefo matavimui naudojamas ir kitas me- 
todas, vadinamas tangentiniu spindulių metodu. Jis tai- 
komas tuo laiku, kai viršukalnės sudaro šviečiančius 
taškus ant tamsiosios disko dalies, esančios šalia švie- 
siosios. Tie spindintys taškai yra Saulės apšviestos kalnų 
viršūnės. Jos stovi daug aukščiau už žemumas, esančias 
tarp šviesios ir tamsios disko dalies. Išmatavus tamsų 
tarpą tarp tokios spindinčios viršukalnės ir artimiausios 
apšviestos Mėnulio paviršiaus dalies, galima tiksliai ap- 
skaičiuoti kalno aukštį. Savaime suprantama, kad šis 
matavimo būdas taikomas tik kalnams, stovintiems prie 
šviesos ir šešėlio ribos. 

Trečias metodas yra Mėnulio kalnų profilio matavi- 
mas mikrometru, bet jis taikomas tik aukštumoms pa- 
čiame pusrutulio pakraštyje. 

Reikia pažymėti, kad visais atvejais: šešėlių, nuotolio 
tarp šviečiančių viršukalnių ir šešėlių ribų ar kalnų 
profilio — matavimas gali būti atliekamas tik tuomet, 

kai Saulės spinduliai krinta į Mėnulį iš šono nuo stebė- 
tojo. Jeigu jie krinta tiesiai, tai yra, pilnaties metu, visi 
šešėliai išnyksta, ir stebėti nebegalima. 

Galilėjus, pirmas atradęs Mėnulio kalnus, apskaičia- 
vo jų aukštį, matuodamas šešėlius. Kaip jau minėjome, 
jis nustatė, kad tie kalnai turi vidutiniškai 4500 tuazų. 
Hevelijus gavo daug mažesnius skaičius, o Ričijolis vėl 
juos padidino dvigubai. Tų matavimų daviniai arba per 
maži, arba per dideli. Su tobulesniais prietaisais Heršelis 
pasiekė didesnio hipsometrinio tikslumo, bet teisingų 
davinių randame tik šių dienų astronomų darbuose. 

Beras ir Medleras, žymiausi pasaulyje Mėnulio tyri- 
nėtojai, išmatavo 1095 Mėnulio kalnus. Pagal jų apskai- 
čiavimus, 6 viršukalnės turi daugiau, negu 5800 metrų, 
22 kalnai — daugiau, negu 4800 metrų. Aukščiausioji 
Mėnulio viršukalnė turi 7603 metrus. Matome, kad Mė- 
nulio kalnai žemesni už Žemės kalnus 500—600 tuazais. 
Tačiau čia reikia padaryti vieną pastabą: jeigu kalnus 
palygintume su abiejų planetų apimtimi, tai Mėnulio 
kalnai reliatyviai pasirodys esą aukštesni, negu Žemės. 
Pirmieji sudaro !/474 Mėnulio diametro dalį, o antrieji — 
tik 1/1440 Žemės diametro dalį. Kad Žemės kalnas pa- 
siektų reliatyvų Mėnulio kalno aukštį, jis turėtų būti 
apie 6!/> lje, o tuo tarpu aukščiausias Žemės kalnas ne- 
siekia nė 9 kilometrų. 

Imsime lyginimo metodą. Himalajų kalnyne yra 3 
viršukalnės, aukštesnės už Mėnulio kalnus: Everestas — 
8837 metrai, Kinčindžunga — 8588 metrai ir Daulagiris— 
8187 metrai. Derfelio ir Leibnico kalnai Mėnulyje tokie 
pat, kaip Dževahiras Himalajuose, tai yra 7603 metrų. 
Niutonas, Kazatas, Kurtijus, Šortas, Ticho, Klavijus, 
Blankanas, Endimijonas,— svarbiausios Mėnulio Kauka- 
zo ir Apeninų viršūnės, — aukštesnės už Monblaną, tu- 
rintį 4810 metrų. Su Monblanu lygūs More, Teofilio, 
Katarnijos kalnai; 4636 metrų aukščio Monrozo kalnui 
lygūs Pikolominio, Vernerio, Harpalo kalnai; su 4522 
metrų Serveno kalnu lygūs Makrobo, Eratosteno; Alba- 

teko, Delambero kalnai; 3710 metrų Tenerifo viršukal- 
nei lygūs Bekono, Sizato, Filolajaus ir Alpių kalnai. 
Monperdiu viršūnė Pirėnuose turi 3351 metrą, tiek pat 
turi Remerio ir Boguslavskio kalnai; 3237 metrų Etnai 
lygios Herkulio, Atlanto ir Furnerijaus viršukalnės. 

Tie palyginamieji skaičiai padės mums įsivaizduoti 
Mėnulio kalnų aukštį. Sviedinio trajektorija ėjo kaip 
tik į kalnuotą pietų pusrutulio sritį, kur stūkso gražiausi 
Mėnulio kalnai. 


XVII SKYRIUS 
TICHO 


Šeštą valandą vakaro sviedinys pralėkė pietų ašigalį 
žemiau, negu 60 kilometrų nuo jo paviršiaus. Lygiai to- 
kiu pat atstumu jis perskrido ir šiaurės ašigalį. Vadinasi, 
sviedinys skriejo tikslia elipsine orbita. 

Tuo metu keliautojai vėl pasinėrė į gaivinančius Sau- 
lės spindulius. Jie pamatė tas pačias žvaigždes, lėtai 
slenkančias iš rytų į vakarus. Draugai pasveikino švie- 
sos karalienę, triskart sušukdami „valio“. Ji apdovanojo 
juos šviesa ir šiluma, netrukus prasiskverbusia pro me- 
talines sviedinio sienas. Langų stiklai pasidarė vaiskūs, 
juos aptraukęs ledas nutirpo, lyg burtų lazdėlei pamo- 
jus. Taupumo sumetimais dujas jie tuojau užgesino. Tik 
deguonies aparatas ėmė reikalingą dujų kiekį. 

— Kaip gera, kaip šilta! — džiaugėsi Nikolis.— Su 
kokiu nekantrumu mėnuliečiai turi laukti Saulės po 
tokios ilgos nakties! 

— Taip,— pritarė Mišelis, visu savo kūnu gerdamas 
šviesą ir šilumą, — be Saulės nėra gyvenimo! 

Tą valandėlę apatinioji sviedinio dalis šiek tiek nu- 
krypo nuo Mėnulio paviršiaus, brėždama, matyt, gana 
ištęstą elipsę. Jeigu Žemė būtų „pilnatyje“, tai Barbi- 
kenas su draugais dabar aiškiai ją matytų, bet ji sken- 
dėjo Saulės spinduliuose ir buvo visiškai neįžiūrima. 


128 


Keliautojų žvilgsnius traukė kitas reginys: pietinė Mė- 
nulio dalis, pro žiūroną priartėjusi maždaug per !/s Ije. 
Jie nebesitraukė nuo langų, žymėdamiesi kiekvieną to 
nepaprasto žemyno smulkmeną. 

Derfelio ir Leibnico kalnynai sudaro dvi atskiras gru- 
pes, stūksančias beveik pačiame pietų ašigalyje. Pirma- 
sis kalnagūbris tęsiasi nuo ašigalio iki 84 lygiagretės į 
rytus; antroji, siekdama rytinę-sieną, eina nuo 75“ pietų 
platumos iki ašigalio. 

Šitų įmantriai išraitytų kalnų keteras dengė akinan- 
čiai baltos skraistės, kurias pirmas pastebėjo tėvas Sekis. 
Barbikenui buvo lengviau, negu garsiajam italų astro- 
nomui, įžiūrėti, iš ko sudarytas tas apklotas. 

— Tai sniegas! — sušuko jis. 

— Sniegas? — nustebo Nikolis. 

— Taip, kietai apledėjęs sniegas. Matote, kaip nuo 
jo atsimuša Saulės spinduliai. Atšalusi lava negalėtų 
taip labai blizgėti. Mėnulyje yra vandens, vadinasi, yra 
ir oro. Kad ir labai maža, bet yra — to paneigti nega- 
lima. 

Tai neabejotina! Ir jei kada Barbikenas sugrįš į Žeme, 
tai jo kelionės užrašai bus svarus indėlis į mokslą apie 
Mėnulį. 

Derfelio ir Leibnico kalnai stūkso nedidelėje lygu- 
moje, apsuptoje ištisa eile cirkų ir žiedinių aukštumų. 
Tai vienintelės kalnų grandinės tarp išsimėčiusių atskirų 
cirkų. Jos mažai išraižytos, turi tik keletą smailų viršū- 
nių, kurių aukščiausioji siekia 7603 metrus. 

Sviedinys lėkė virš visų tų aukštumų, kurių reljefas 
susiliejo ryškiai apšviestame disko paviršiuje. Prieš ke- 
liautojų akis vėl plytėjo pirmykštis Mėnulio gamtovaiz- 
dis, ryškių kontrastų, be spalvinių perėjimų, be švie- 
sotamsos — vien - balta ir juoda,— nes čia nėra išsklai- 
dytos šviesos. Tačiau šito atšiauraus pasaulio reginys 
traukė žiūrovų akį savo keistumu. 

Keliautojai skrido virš tos chaotiškos šalies, tarsi 
kokio uragano nešami; po jais šmėkščiojo viršukalnės, 

daubos, tarpekliai; draugai stengėsi nepraleisti nė vieno 
plyšio, nė vienos paslaptingos raguvos, tyrinėdami jų 
vingius ir iškyšulius. Niekur jokio augatėlio, jokio pa- 
stato; vien sluoksniais sustingę lavos srautai, nugludinti 
lyg milžiniški veidrodžiai, taip stipriai atmušą Saulės 
spindulius, kad net akys raibo. Jokios gyvybės žymės, 
visur vien mirties viešpatija; kalnų griūtys, riedėdamos 
nuo viršūnių, be garso nugarma į bedugnes. Judesys yra, 
tačiau garso negirdėti. 

Matydamas antrą kartą tą patį, Barbikenas konstata- 
vo, kad Mėnulio disko pakraščiai, nors ir veikiami kito- 
kių jėgų kaip centrinėse srityse, buvo tokios pat struk- 
tūros. Tos pačios cirkų virtinės, tie patys kauburiai, O 
galimos buvo ir kitokios išvados. Dar ne visai sukietėju- 
sio Mėnulio paviršiaus centras kadaise buvo veikiamas 
tiek Mėnulio, tiek Žemės traukos, einančios spinduliu 
"nuo vienos planetos į kitą. O disko pakraščiais trauka 
buvo, taip sakant, statmena Žemės traukai. Atrodo, kad 
dėl tokių skirtingų traukos krypčių ir Mėnulio reljefas 
turėjo įgauti skirtingą formą. Bet taip nėra. Taigi Mė- 
nulio paviršiaus susidarymui ir formavimuisi turėjo įta- 
kos tik jame pačiame slypinčios jėgos, o ne išorinės. 
Draugai dabar galėjo patvirtinti įdomų Arago teiginį: 
„Jokia išorinė jėga neprisidėjo prie Mėnulio reljefo su- 
sidarymo.“ 

Kaip ten bebuvę, bet dabar šis pasaulis panėšėjo į 
mirties simbolį, ir neįmanoma buvo pasakyti, ar aplamai 
jame būta kada nors gyvybės. | 

Bet Ardanui vienoje vietoje pasirodė lyg: ir kokie 
griuvėsiai, kuriuos jis tuoj parodė Barbikenui. Jie riog- 
sojo maždaug 80 lygiagretėje, 30“ ilgumos. Krūvos gana 
taisyklingai sudėstytų akmenų panėšėjo į didžiulę tvir- 
tovę, dunksančią ant kranto vieno iš tų dauburių, kurie 
priešistoriniais laikais galėjo būti upių vagomis. Netoli 
stovėjo 5646 metrų žiedinis Šorto kalnas, savo aukščiu 
prilygstąs Kaukazo viršukalnėms. Mišelis Ardanas su 
būdingu jam užsidegimu tikino, kad tai esanti „tikriau- 

sia“ tvirtovė. Apačioje jis matė dantytas miesto sienas, 
išlikusį portiko skliautą ir po juo — dvi ar tris nugriu- 
vusias kolonas; toliau jam vaidenosi eilė arkų, kuriomis, 
tur būt, kadaise buvo nutiesti akvedukai; kitoje vieto- 
je — kadaise per gilų tarpeklį nutiesto milžiniško tilto 
sulūžę stulpai. Visa tai jis matė savo vaizduotės akimis, 
žiūrėdamas pro tokį fantastinį žiūroną, kad nelabai buvo 
galima pasikliauti jo stebėjimais. Bet, antra vertus, kas 
galėtų tvirtinti, kad linksmasis vaikinas tikrai nematė 
to, ko nenorėjo matyti abu jo bendrakeleiviai? 

Jie brangino kiekvieną minutę, todėl negaišo, bepras- 
miškai ginčydamiesi. Ar tariamas, ar tikras mėnuliečių 
miestas dingo tolumoje. Sviedinio atstumas nuo Mėnulio 
paviršiaus ėmė vis didėti, ir peizažo smulkmenos darėsi 
vis neaiškesnės. Vien kalnai, cirkai, krateriai ir lygumos 
dar skyrėsi savo juodais kontūrais. 

Tą valandėlę iškilo vienas gražiausių Mėnulio cirkų, 
viena tos planetos įžymybių. Tai buvo Niutonas, kurį 
Barbikenas tuoj pažino, pasižiūrėjęs į savo Mappa Se- 
lenographica. | 

Niutonas stovi tiksliai ant 77 pietų platumos ir 16“ 
rytų ilgumos. Jis sudaro žiedinį kraterį, kurį supa 7264 
metrų aukščio iš pažiūros neperžengiami kalnai. 

Barbikenas paaiškino draugams, kad Niutono kraterio 
žiedas, iškilęs virš supančios jį lygumos, toli gražu ne- 
prilygsta jo gilumui. Toji milžiniška duobė atrodė neiš- 
matuojama: tai juoda kiaurymė, į kurią niekada nepa- 
tenka Saulės spinduliai. Anot Humbolto, joje viešpatau- 
janti amžina tamsa, kurios neišsklaido nei Saulės, nei 
Žemės šviesa. Mitų kūrėjai tikriausiai ją būtų pavadinę 
pragaro vartais. 

— Niutonas yra ryškiausias žiedinio kalno pavyz- 
dys,— pasakojo Barbikenas,— tokių Žemėje nėra nė vie- 
no. Jie įrodo, kad, Mėnuliui beauštant ir jo paviršiui 
besiformuojant, čia būta smarkių kataklizmų. Besiver- 
žiant aukštyn dar skystai masei, iškilo aukšti kalnai, o 

daubos įr krateriai nuslūgo daug žemiau už Mėnulio 
paviršiaus lygį. 

— Matyt, taip ir buvo, — tarė Ardanas. 

Pralėkęs Niutoną, sviedinys po kelių minučių atsidū- 
rė virš žiedinio More kalno. Palikę tolumoje Blankano 
viršūnes, apie pusę aštuonių vakaro jie pasiekė Klavi- 
jaus cirką. 

Šitas cirkas, vienas iš įdomiausių Mėnulyje, stovi 
58“ pietų platumos ir 15“ rytų ilgumos. Jo aukštis — 7091 
metras. Keliautojai, būdami nuo jo už 400 kilometrų, 
pro žiūroną sutrumpintų iki 4 kilometrų, galėjo pasigė- 
rėti bendru didžiulio jo kraterio vaizdu- 

— Žemės ugnikalniai, — kalbėjo Barbikenas, — tikri 
kurmiarausiai, palyginus su Mėnulio ugnikalniais. Išma- 
tavę senuosius kraterius, susidariusius po pirmųjų Ve- 
zuvijaus ir Etnos išsiveržimų, pamatysime, kad jie siekia 
vos 6000 metrų pločio. Kantalio krateris Prancūzijoje 
turi 10 kilometrų, ugnikalnis Ceilono saloje — 70 kilo- 
metrų, ir jis laikomas didžiausiu Žemėje. Ką reiškia tie 
diametrai, palyginus su Klavijumi, virš kurio mes dabar 
skrendame? 

— Koks gi jo plotis? — paklausė Nikolis. 

— 227 kilometrai, — atsakė Barbikenas.— Tiesa, šis 
cirkas — didžiausias Mėnulyje, bet daugelis kitų taip 
pat turi 200, 150 ar 100 kilometrų! 

— Ak draugai, — sušuko Mišelis, — ar jūs įsivaiz- 
duojate, kaip atrodė tas ramus nakties šviesulys, kai jo 
krateriai, griaudėdami visi kartu, spiaudė lavos srautus, 
akmenų krušą, dūmų ir liepsnos debesis! Koks didingas 
reginys buvo tada, ir kas dabar iš jo beliko! Šiuo metu 
Mėnulis tėra menkas nuodėgulys, aprūkęs kadaise nuo- 
stabios raketos patronas! Po visų sprogimų, žvaigždžių 
lietaus, po viso fejerverko beliko pelenai ir suanglėju- 
sios kartoninio patrono skiautės. Kas galėtų įspėti visų 
tų kataklizmų priežastis, tikslą ir prasmę? 

Barbikenas neklausė Mišelio Ardano. Jis stebėjo Kla- 
vijaus žiedą, kurį sudarė kelių 1ję pločio kalnų juostą. 

Didžiulės daubos gilumoje kyšojo koks 100 užgesusių 
mažų kraterių, ir dėl jų įdubos paviršius atrodė lyg 
skylėtas samtis. Iš visų tų kraterių išsiskyrė viena 5000 
metrų viršukalnė. 

Aplinkui plytėjo nyki lyguma. Kas galėjo būti at- 
šiauresnio ir liūdnesnio už tuos apgriuvusius kalnus, tas 
viršukalnių skeveldras, nusėjusias visą apylinkę? Atro- 
dė, kad toje vietoje buvo įvykęs milžiniškas sprogimas. 

Sviedinys lėkė vis pirmyn, o po juo tęsėsi vis tas 
pats chaosas. Vienas po kito slinko cirkai, krateriai ir 
apgriuvę kalnai. Nebuvo nei lygumų, nei jūrų. Begalinė 
Šveicarija arba Norvegija. Pagaliau to suskeldėjusio 
paviršiaus viduryje, aukščiausioje jo vietoje, pasirodė 
didingiausias Mėnulio kalnas, spindintis Ticho, kurį ir 
ateities kartos vadins tuo pačiu garsiojo danų astronomo 
vardu. 

Kas žiūrėjo kada nors į pilnatį giedrame danguje, 
tas tikriausiai pietų pusrutulyje pastebėjo šitą šviečiantį 
tašką. Norėdamas jį apibūdinti, Mišelis Ardanas išvar- 
dino visus epitetus, kokius tik pajėgė sukurti jo vaiz- 
duotė. Pasak jo, Ticho esąs liepsnojąs šviesos židinys, 
iradiacijos centras, spindulius svaidąs krateris, žėrinčio 
rato ašis, jūros žvaigždė, sidabriniais čiuptuvais ap- 
glėbusi visą diską, didžiulė žaižaruojanti akis, Plutono 
galvai ištekintas nimbas; tai kūrėjo rankos nusviesta 
žvaigždė, ištiškusi į Mėnulio veidą! 

Ant Ticho susikaupę tiek daug šviesos, kad Žemės 
gyventojai gali jį įžiūrėti plika akimi už 100000 Ije. Tik 
įsivaizduokite, kokia ryški turėjo būti jo šviesa stebė- 
tojams, esantiems tik už 150 Ije! Pro vaiskų eterį jo 
žaižaravimas buvo toks akinantis, jog Barbikenas su 
draugais turėjo.aprūkyti savo žiūronų okuliarus dūmais, 
kad galėtų žiūrėti į tą kalną. Nustėrę, be žado, retkar- 
čiais tik sušukdami iš pasigėrėjimo, draugai nėgalėjo 
nuo jo akių atitraukti. Visi jų jausmai ir įspūdžiai susi- 
kaupė žvilgsnyje, kaip stipraus sukrėtimo momentu vi- 
sas Kraujas suteka į širdį. 

Ticho priklauso spindinčių kalnų grupei, kaip Aris- 
tarchas ir Kopernikas. Būdamas tobuliausias ir ryškiau- 
sias tokių kalnų pavyzdys, jis neabejotinai liudija apie 
tą galingą ugnikalnių veikimą, per kurį susiformavo 
Mėnulio paviršius. 

Ticho yra tarp 43“ pietų platumos ir 12“ rytų ilgumos. 
Jo centre — 87 kilometrų skersmens kiek pailgas kra- 
teris, kuris apsuptas žiedinių kalnų, stūksančių 5000 
metrų virš lygumos, plytinčios į rytus ir į vakarus. Tai 
rinkinys „„monblanų“, apstojusių vieną bendrą centrą, 
vainikuotą žėrinčių spindulių karūna. 

Jokia fotonuotrauka negalima teisingai atvaizduoti 
to nepalyginamo kalno su jį supančiomis žemesnėmis 
uolomis ir nelygiu kraterio dugnu. Visų savo grožiu 
Ticho suspindi tik Mėnulio pilnaties metu. Kadangi 
tuomet nėra šešėlių, tai išnyksta perspektyvos rakursai, 
ir nuotraukos išeina blankios. Apgailėtinas faktas, nes 
būtų labai įdomu parodyti visą tą nepaprastą Mėnulio 
sritį fotografiniu tikslumu. Čia pilna skylių, kraterių, 
cirkų, taip susiraizgiusių kalnagūbrių, kad net galva su- 
kasi; kiek akis užmato — ugnikalnių tinklas, užmestas 
ant išakijusio Mėnulio paviršiaus. Darosi aišku, kad su- 
akmenėję nelygumai išlaikė pirmykštę kadaise kunku- 
liavusios ir išsiliejusios lavos formą. Aušdamas ir kris- 
talizuodamasis peizažas kaip stereotipe amžiams užfik- 
savo Mėnulį tokį, koks jis buvo plutoninėms jėgoms 
siautėjant. 

Keleivius skyrė nuo žiedinių Ticho viršūnių ne toks 
jau didelis nuotolis, kad jie nepastebėtų svarbiausių jų 
ypatybių. Prie cirko, sudarančio Ticho žiedą, iš lauko ir 
iš vidaus grūdosi kalnai, palaipsniui kildami aukštyn it 
milžiniškos terasos. Vakaruose jie atrodė 300 ar 400 pė- 
dų aukštesni, negu rytuose. Jokia tvirtovė Žemėje ne- 
galėjo lygintis su tomis gamtos pastatytomis sienomis. 
Miestas, pastatytas kraterio duobėje, būtų buvęs visiš- 
kai neprieinamas. Tai buvo ištisa strateginių sutvirtini- 
mų sistema, atrodanti nuostabiai vaizdingai tarp įvairių 

kalvų ir daubų. Gamta nepaliko kraterio dugno plokščio 
ir tuščio: jis buvo irgi kalnuotas, tartum atskiras pasau- 
lis. Keliautojai aiškiai matė kūgius, centrines aukštumas, 
įmantrius dirvos nelygumus, lyg pati gamta būtų juos 
paruošusi architektūros šedevrams statyti. Ten buvo ly- 
gumėlė šventyklai, čia — vieta forumui, ten vėl — tarsi 
pamatai rūmams, o toliau — aikštė tvirtovei! Virš visų 
pastatų, lyg koks karalius stovėtų centrinis 1500 pėdų 
kalnas. Tame plačiame apskritime visa antikinė Roma 
būtų tilpusi 10 kartų! 

— Ak! — karštai sušuko Mišelis Ardanas. — Kokį 
grandiozinį miestą galima būtų pastatyti šiame kalnų 
žiede! Ramų miestą, kuriame galima būtų pailsėti nuo 
pasaulio rūpesčių! Kaip taikingai gyventų čia visi atsi- 
skyrėliai, mizantropai, žmonijos neapkentėjai, visi vi- 
suomenės priešai. 

— Visi? Na, visiems tai būtų per ankšta,— ramiai 
atsakė Barbikenas. 


XVIII SKYRIUS 
SV ARBŪS KLAUSIMAI 


Tuo tarpu sviedinys pralėkė virš Ticho. Barbikenas 
ir abu jo draugai labai atidžiai apžiūrinėjo tuos žėrin- 
čius ruožus, kurie nuo garsiojo kalno ėjo visomis kryp- 
timis į horizontą. 

Kas buvo toji žibanti aureolė? Koks geologinis pro- 
cesas nutiesė tuos akinančius spindulius? Barbikenas 
laužė galvą, ieškodamas atsakyano į tuos klausimus. 

Prieš jo akis į visas puses sklaidėsi pakiliais kraštais 
ir įdubusiu viduriu blizgančios vagos; jos turėjo nuo 
20 iki 50 kilometrų pločio. Kai kuriose vietose tos švie- 
čiančios juostos tęsėsi per 300 1je nuo Ticho ir rodėsi, 
kad jos išraižiusios pusę pietų -pusrutulio, ypač rytų, 
šiaurės rytų ir šiaurės kryptimi. Viena tokia juosta siekė 
Neandro cirką ant 40 meridiano. Kita, išsirietusi lanku, 

ėjo per Nektaro jūrą ir baigėsi prie Pirėnų grandinės, 
už 400 Ije nuo Ticho. Kitos vakarų pusėje šviečiančiu 
tinklu dengė Debesų ir Drėgmės jūras. 

Iš kur atsirado tie žėruoją spinduliai, kertą tiek 
lygumas, tiek kalnus, nors jie būtų ir aukščiausi? Visi 
jie sklinda iš vieno centro — Ticho kraterio. Heršelis 
juos laikė.atšalusios ir sustingusios lavos srovėmis, ta- 
čiau niekas nesutiko su jo nuomone. Kiti astronomai 
tvirtino, kad tie neišaiškinami ruožai — tai uolų ir akme- 
nų eilės, savotiškos morenos, kurias išmetė išsiveržęs 
Ticho savo formavimosi laikotarpiu. 

— O kodėl ne taip? — paklausė Nikolis Barbikeną, 
kuris dėstė įvairių astronomų nuomones, vieną po kitos 
jas sukritikuodamas. 

— Todėl, kad negalima išaiškinti tų spindinčių ruo- 
žų geometrinio taisyklingumo ir neapsakomos jėgos, 
kuri išmestų ugnikalnio padermes šitokiu atstumu, — at- 
sakė Barbikenas. 

— Taip jau ir negalima! — pasipiktino Mišelis Ar- 
danas. — Man atrodo, kad visai lengva išaiškinti jų 
kilmę. 

— Tikrai? — suabejojo Barbikenas. 

— Tikriausiai! — atšovė Mišelis.— Tai ne kas kita, 
kaip žvaigždės formos įskilimas, panašus į kulkos ar 
akmens įskeltą lango stiklą! 

— (Gerai, — atsakė šypsodamasis Barbikenas.-- O kie- 
no gi tokia galinga ranka sviedė tą akmenį, palikusį tą 
įskilimą? 

— Rankos nė nereikia,— atsakė nesutrikdamas Mi- 
šelis, — o vietoje akmens paimkime kometą. 

— Ak, tos kometos! — sušuko Barbikenas. — Kaip 
jomis piktnaudžiaujama! Šaunusis Mišeli, tavo aiškini- 
mas ne toks jau paikas, tik kometos čia visai nereikia. 
Kalną galėjo perskelti smūgis iš vidaus. Luobui auštant, 
staiga smarkiai susitraukė jo paviršius — štai ir turime 
žvaigždės pavidalo skilimą. 

—- Tebūnie ir susitraukimas. Kažkas panašu į Mėnu- 
lio dieglius! — atsakė Mišelis Ardanas. 

— Taip sako vienas anglų mokslininkas, Nesmisas, — 
pridūrė Barbikenas,— ir, mano manymu, jis gana gerai 
išaiškina šitą kalnų spinduliavimą. 

—- Tas Nesmisas, matyt, ne kvailas! — atsakė Mišelis. 

Keliautojai ilgai žiūrėjo, neatsistebėdami Ticho gro- 
žiu. Jų sviedinys, apšviestas ir Saulės, ir Mėnulio, tur 
būt, iš šalies buvo panašus į liepsnojantį rutulį. Iš smar- 
kaus šalčio jie staiga vėl pateko į kaitrą. Pati gamta 
pratino juos prie mėnuliečių gyvenimo sąlygų. 

Tapti mMėnuliečiais! Toji mintis vėl privertė draugus 
pasvarstyti, ar Mėnulis gyvenamas. Ar keliautojai turė- 
jo teisę į jį atsakyti po viso to, ką buvo matę? Galėjo 
jie atsakyti teigiamai ar neigiamai? Mišelis Ardanas 
kamantinėjo savo draugus, reikalaudamas atsakyti, ar 
Mėnulyje esama gyvūnijos ir žmonių? 

— Aš manau, mes galime į tai atsakyti, — tarė Bar- 
bikenas, — tik gal reikėtų klausimą kitaip suformuluoti. 

— Formuluok, kaip nori, — atsakė Mišelis. 

— Taigi, klausimas yra dviejų dalių, todėl turi būti 
ir du atsakymai. Ar Mėnulis gyvenamas dabar? Ar Mė- 
nulis buvo kada nors gyvenamas? 

— (Gerai,— atsakė Nikolis.— Iš pradžių pagalvokime, 
ar Mėnulis gyvenamas dabar. 

—- Tiesą pasakius, aš nieko apie tai nežinau, — tarė 
Mišelis. 

—- Aš atsakau neigiamai, — pasakė Barbikenas. — 
Toks, koks jis yra dabar, su labai reta atmosfera, beveik 
išdžiūvusiomis jūromis, be vandens, su labai menka, 
tur būt, augmenija, staigiais šilumos ir šalčio pasikeiti- 
mais, su 354 valandų naktimis ir dienomis, Mėnulis man 
atrodo negyvenamas, netinkamas gyvūnijai, neturįs są- 
lygų tokiai gyvybei, kaip mes ją suprantame. 

— Sutinku, — atsakė Nikolis.— Bet gal Mėnulyje El 
vena būtybės, sudarytos kitaip, negu mes? 

— Į tą klausimą sunkiau atsakyti — tarė Barbike- 

nas, — tačiau pabandysiu. Bet pirma pasakyk man, Niko- 
li, ar tu sutinki, kad kiekvienai būtybei, kokia bebūtų 
jos sandara, visuomet būdingas judėjimas? 

— Be abejonės, — atsakė Nikolis. 

— Taigi, mielas drauguži, juk mes stebėjome Mėnulį 
daugiausia 500 metrų atstumu, bet nieko nematėme, ju- 
dant jo paviršiuje. Jeigu ten būtų Žmonių, tai būtume 
pastebėję kokius nors paviršiaus pakeitimus, pavyzdžiui, 
pastatus ar bent jų griuvėsius. O ką gi mes matėme? 
Visą laiką ir visur vien gamtos jėgų pėdsakus, o žmo- 
gaus darbo — niekur. Jeigu Mėnulyje esama kokių nors 
gyvūnijos atstovų, tai jie slepiasi tose giliose kiaurymė- 
se, kurių negali įžvelgti mūsų akys. Bet ir su tuo aš 
nesutinku, nes jie būtų palikę kokius nors savo egzista- 
vimo pėdsakus lygumose, kurias dengia tegul ir labai 
plonas atmosferos sluoksnis. Jokių pėdsakų mes niekur 
nepamatėme. Lieka viena hipotezė: gal būt, čia gyvena 
tokia gyvūnų rūšis, kuri visai nejuda. 

— Vadinasi, tokios gyvos būtybės, kurios negyve- 
na, — atkirto Mišelis. 

— Aišku, — tarė Barbikenas,— mūsų akimis žiūrint 
tai tikrai nesąmonė. 

— Taigi, galime baigti diskusijas ir suformuluoti 
mūsų nuomonę? — paklausė Mišelis. 

— Taip, — atsakė Nikolis. 

— Gerai, — tęsė Mišelis Ardanas.— Mokslinė komi- 
sija, posėdžiavusi Patrankos klubo sviedinyje, remda- 
masi stebėjimų metu surinktais faktais, vienbalsiai nu- 
tarė, kad Mėnulis šiuo metu negyvenamas. 

Šį nutarimą Patrankos klubo pirmininkas Barbikenas 
įrašė į savo užrašų knygutę, kur buvo ir gruodžio 6 d. 
posėdžio protokolas. 

— Dabar panagrinėkime antrąjį klausimą, — pasiū- 
lė Nikolis,— nes jis glaudžiai susijęs su pirmuoju. Pra- 
šau gerbiamąją komisiją pasisakyti, jeigu Mėnulis ne- 
gyvenamas dabar, ar jis buvo aplamai kada nors gyve- 
namas? 

— Žodis suteikiamas piliečiui Barbikenui,— tarė Mi- 
šelis Ardanas. 

— Draugai! — pradėjo Barbikenas.— Dar prieš mū- 
sų kelionę turėjau savo nuomonę tuo klausimu. Pridur- 
siu, kad mūsų stebėjimai ją tik patvirtino. Aš manau, 
net tvirtinu, kad Mėnulyje kadaise gyveno žmogiško- 
sios būtybės, su panašiu į mūsų organizmu, kad čia vei- 
sėsi gyvuliai, tokios pat anatominės sandaros kaip Že- 
mėje, bet toji Žmonių rasė ir tie gyvuliai atgyveno savo 
amžių ir visiškai išnyko. 

— Vadinasi, Mėnulis — planeta, senesnė už Že- 
mę? — paklausė Mišelis. 

— Ne,— su įsitikinimu atsakė Barbikenas,— bet ji 
anksčiau paseno; jos formavimosi ir irimo procesai vy- 
ko daug greičiau. Organizuojančios medžiagą jėgos Mė- 
nulio viduje vystėsi audringiau, negu Žemės rutulio 
viduje. Visa tai ryškiausiai įrodo plyšiuotas, išvagotas, 
suskeldėjęs dabartinis Mėnulio paviršius. Pačioje pra- 
džioje ir Mėnulis, ir Žemė buvo dujinės masės. Įvairių 
priežasčių dėka dujos pavirto skysčiu, iš kurio vėliau 
susidarė kieta masė. Mūsų planeta tikriausiai tebebuvo 
dujinė arba skysta, kada Mėnulis ataušo, sukietėjo, ir 
jame atsirado gyvybė. | 

— Ir aš taip manau,— pasakė Nikolis. 

— Tada jį gaubė atmosfera,— tęsė Barbikenas.— 
Dujinio apvalkalo pridengtas vanduo negalėjo išgaruo- 
ti. Oro, vandens, šviesos, Saulės ir paties Mėnulio vidi- 
nės šilumos įtakoje susidarė palankios sąlygos augmeni- 
jai tarpti: tuo periodu greičiausiai pasirodė ir gyvūnai, 
nes gamta nešvaisto savo dovanų be reikalo, todėl pa- 
saulyje, tinkamame gyventi, būtinai turėjo atsirasti II 
gyventojų. 

— Tačiau kai kurie reiškiniai, susiję su Žemės paly- 
dovo judėjimu, turėjo trukdyti augmenijai ir gyvūnijai 
plėstis. Pavyzdžiui, tos 350 valandų dienos ir naktys? 

— Žemės ašigaliuose jos trunka 6 mėnesius, — pa- 
sakė Mišelis, 

— Bevertis argumentas, nes ašigaliai negyvenami. 

— Žinokite, draugai, — kalbėjo Barbikenas, — jeigu 
dabar šitos ilgos naktys ir dienos dėl nepakeliamų tem- 
peratūros svyravimų trukdo gyvybei atsirasti, tai senai- 
siais laikais buvo kitaip. Atmosfera dengė rutulį drėgnu 
apsiaustu. Garai virsdavo debesimis. Toji natūrali dan- 
ga sušvelnindavo Saulės spindulių kaitrumą; o naktį su- 
laikydavo per dieną įkaitusio paviršiaus šilumą. Kaip 
šviesa, taip ir šiluma sklaidydavosi ore, todėl buvo šio- 
kia tokia pusiausvyra, kurios dabar nebėra, kadangi at- 
mosfera beveik visiškai išnyko. Be to, aš jus nuste- 
binsiu. .. 

— Na, nustebink,— susidomėjo Mišelis Ardanas. 

—- Manau, kad tuo laikotarpiu, kada Mėnulis buvo 
gyvenamas, naktys ir dienos buvo trumpesnės, negu 350 
valandų. | 

— Kodėl gi? — nustebęs paklausė Nikolis. 

— Todėl kad tada Mėnulio sukimasis aplink savo 
ašį greičiausiai nebuvo lygus jo sukimuisi aplink Žemę, 
kiekvienas Mėnulio taškas 15 dienų Saulės kaitinamas 
tik tokios lygybės dėka. 

— Aišku, — atsakė Nikolis,— bet kodėl tos lygybės 
nebuvo tada, jeigu dabar yra? 

— Ji atsirado dėl Žemės traukos. O kas gali tvirtin- 
ti, jog jos trauka tais senais laikais, kai Žemė tebebuvo 
skysta, buvo tokia stipri, kad paveiktų Mėnulio judė- 
jimą? 

— Teisybė, — pritarė Nikolis— Kas gali tvirtinti, 
kad Mėnulis visada buvo Žemės palydovas? 

— O kas gali įrodyti, kad Mėnulis neegzisiavo anks- 
"Čiau už Žemę? — sušuko Mišelis Ardanas. 

Draugų vaizduotė įsileido į begalines hipotezes. Bar- 
bikenas juos sustabdė. 

— Nenuklyskime per daug į šalį, — pasakė jis.— Vi- 
sos tos problemos neišsprendžiamos. Nesigilinkime į jas. 
Pripažinkime tik pirmykštės Žemės tiaukos silpnumą. 
Tuo atveju, dėl nevienodo sukimosi greičio aplink savo 

ašį ir aplink Žemę, dienos ir naktys Mėnulyje galėjo 
būti maždaug tokios, kaip ir Žemėje. Beje, gyvybė ga- 
lėjo Mėnulyje egzistuoti net ir be tokių sąlygų. 

— Taigi, žmonija visai išnyko Mėnulyje? — paklau- 
sė Ardanas. 

— Taip, — atsakė Barbikenas,— išgyvenusi, žinoma, 
daug tūkstančių metų. Paskui atmosfera ėmė po truputį 
retėti, ir Mėnulis tapo negyvenamų, taip bus kada nors 
ir su atšalusiu Žemės rutuliu. 

-— Atšalusiu? 

— Žinoma,— tesė Barbikenas.— Auštant Mėnuliui, 
jo vidinė šiluma traukėsi vis gilyn į centrą, o paviršius 
kietėjo. Pamažu pasirodė ir atšalimo rezultatai: išnyko 
gyvieji organizmai, išnyko ir augmenija. Netrukus pra- 
retėjo atmosfera, galimas daiktas, Žemės traukos nu- 
plėšta; dingo kvėpuojamasis oras, išgaravo vanduo. Mė- 
nulis pasidarė nebetinkamas gyventi, tada ir išnyko ja- 
me gyvybė. Jis virto mirusiu pasauliu, tokį jį matome ir 
šiandien. 

— Tu sakai, kad ir Žemės laukia panašus likimas? . 

— Labai galimas daiktas. 

— O kada? 

— Kada jos pluta taip atšals, kad gyventi bus nebe- 
įmanoma. 

— Ar jau apskaičiuota, per kiek laiko mūsų nelai- 
mingas rutulys atšals? 

— Žinoma. 

— Tu žinai tuos apskaičiavimus? 

— Puikiausiai. 

— Tai sakyk gi, mokslingasis tyleni! — sušuko Mi- 
šelis Ardanas.— Aš virte verdu iš nekantrumo! 

— Brangusis Mišeli, — ramiai atsakė Barbikenas, — 
yra žinoma, kiek nukrinta Žemės temperatūra per vieną 
šimtmetį. Pagal kai kuriuos apskaičiavimus vidutinė Že- 
mės temperatūra už 400000 metų nukris iki nulio. 

— 400000 metų! — sušuko Ardanas.— Ak, taip ir at- 
lėgo nuo širdies! Tikrai, buvau išsigandęs. Tavęs klau- 


141 


sydamas, įsivaizdavau, kad mums beliko gyventi ne 
daugiau, Kaip 50000 metų! 

Mišelio būkštavimai prajuokino draugus. Paskui Ni- 
kolis, norėdamas baigti diskusijas, pakartojo svarsto- 
mąjį klausimą: 

— Ar Mėnulis buvo kada gyvenamas? 

Visi vienu balsu atsakė teigiamai. 

Kol draugai nagrinėjo šitas šiek tiek per drąsias 
teorijas, iš esmės atspindinčias jų laikų mokslinių pa- 
siekimų lygį, sviedinys greit artėjo prie Mėnulio pu- 
siaujo, palaipsniui toldamas nuo jo paviršiaus. Jis pra- 
lėkė Vilemo cirką ir 40-ją lygiagretę 800 kilometrų nuo 
disko. Paskui, palikęs dešinėje, 30-tame laipsnyje Pi- 
tatą, jis lėkė pietine Debesų jūros pakrante, perskridęs 
šiaurinį jos krantą. Baltame pilnaties spindėjime šmėkš- 
telėjo keli cirkai: Buijo, Purbacho su kvadratinės for- 
mos krateriu, paskui Arzachelis, su kažkokio nenusa- 
komo švytėjimo kūgiu viduryje. 

Pagaliau, sviediniui vis kylant, reljefo linijos nu- 
blanko, kalnai susiliejo tolumoje, ir iš viso nuostabaus, 
nepaprasto ir keisto Žemės palydovo gamtovaizdžio ke- 
liautojams liko tik niekada neišdylą prisiminimai. 


XIX SKYRIUS 
KOVA SU NEGALIMYBE 


Susimąstę, tylėdami ilgai žiūrėjo trys draugai į tą 
pasaulį, kurį pamatė tik iš tolo, kaip Mozė Chanaano 
žemę, ir nuo kurio dabar tolinosi, neturėdami vilties su- 
grįžti. Sviedinio padėtis Mėnulio atžvilgiu pasikeitė, nes 
jo apačia pasisuko į Žemę. 

Tas pasikeitimas stebino Barbikeną. Jeigu sviedinys 
turėjo suktis aplink Mėnulį elipsine orbita, tai kodėl 
į jį nenukrypo sunkesnioji jo dalis, kaip būna Mėnuliui 
besisukant aplink Žemę? Čia buvo kažkas neaišku. 

Toldamas nuo Mėnulio, sviedinys lėkė panašia krei- 

ve kaip ir artindamasis į jį. Taigi, jis brėžė labai ištęstą 
elipsę, kuri greičiausiai pasieks lygios traukos tašką, 
kuriame Žemės ir jos palydovo traukos neutralizuoja 
viena kitą. 

Tokią išvadą iš savo stebėjimų padarė Barbikenas; 
jam pritarė ir abu draugai. Klausimai vėl pasipylė kaip 
iš maišo. 

— Kas mums bus, kai pasieksime neutralųjį taš- 
ką? — paklausė Mišelis Ardanas. 

— Nežinia,— atsakė Barbikenas. 

— Manau, kad galima ką nors numatyti? 

— Du atvejus, — atsakė Barbikenas.— Arba sviedi- 
nio greitis bus nepakankamas, ir jis amžiams paliks ta- 
me vienodame dvigubos traukos taške. .. 

— Verčiau antrasis atvejis, koks jis bebūtų, — nu- 
traukė jį Mišelis. 

— Arba greitis bus pakankamas,— tęsė Barbike- 
nas, — tada sviedinys amžinai suksis aplink nakties švie- 
sulį savo elipsiniu keliu. 

. — Nelabai guodžianti alternatyva, — tarė Mišelis — 
Pavirsti nuolankiais Mėnulio tarnais, kada mes įpratę 
laikyti jį tarnu! Ne kokia dalia mūsų laukia! 

Jam neatsakė nei Barbikenas, nei Nikolis. 

— Ko jūs tylite? — nekantriai užsipuolė juos Mi- 
šelis. 

— Neturiu ko sakyti! — atšovė Nikolis. 

— Ir mes nieko negalime padarytiė 

— Nieko, — atsakė Barbikenas. — Gal norėtum ko- 
voti su negalimybe? 

— Kodėl ne? Argi vienas prancūzas ir du amerikie- 
Čiai išsigąstų šito žodžio? 

— Bet ką gi tu nori daryti? 

— Valdyti mūsų sviedinio judėjimą! Vairuoti jį! 

— Valdyti? 

— Taip! — karščiavosi Mišelis.— Sulėtinti skridimą, 
pakreipti jį, žodžiu, panaudoti savo tikslams. 

— O kaip? 

— Tai jūsų reikalas! Jeigu artileristai nepajėgia su- 
valdyti savo sviedinių, tai jie ne artileristai. Jeigu šo- 
vinys komanduoja,kanonieriui, tai tokį kanonierių rei- 
kia patį įkišti į patranką vietoj šovinio! Geri moksli- 
ninkai, nėr ko sakyti! Įviliojo mane, o dabar nebežino, 
ką daryti... 

— Įviliojo! — vienu balsu sušuko Barbikenas ir Ni- 
kolis.— Ką tu nori tuo pasakyti? 

— Tik be kaltinimų! — atšovė Mišelis.— Aš nesi- 
skundžiu! Man patinka tas pasivažinėjimas! Sviediniui 
irgi nieko neprikiši, Bet vis dėlto reikia padaryti viską, 
ką Žmogus pajėgia, kad nukristume jeigu ne į Mėnulį, 
tai bent kur nors kitur. 

— Mes irgi nieko kito nenorėtume, mielasis Miše- 
li, — atsakė Barbikenas,— bet juk neturime jokios gali- 
mybės. 

— Mes negalime pakeisti sviedinio krypties? 

— Ne. 

— O sulėtinti jo greitį? 

— Ne. 

— O jeigu palengvintume jį, kaip palengvinamas 
sunkiai prikrautas laivas? 

— Ką gi tu išmestumė — paklausė Nikolis.-- Mes 
juk neturime savo laive balasto. Be to, man rodos, pa- 
lengvėjęs sviedinys lėktų dar greičiau. 

— Ne, lėčiau, — ginčijosi Mišelis. 

— Greičiau! — nenusileido Nikolis. 

— Nei greičiau, nei lėčiau, — pasakė Barbikenas, 
norėdamas sutaikyti draugus: — juk mes skrendame tuš- 
tumoje, kur nėra jokios svorio jėgos. 

— Jei taip, — ryžtingai sušuko Mišelis Ardanas, — 
belieka viena. 

— Kas? — paklausė Nikolis. 

— Pusryčiauti! — atsakė  nesutrikdamas drąsusis 
prancūzas, kuris griebdavosi tos gelbėjimo priemonės 
pačiomis beviltiškiausiomis aplinkybėmis. 

Iš tikrųjų, jeigu pusryčiai ir nedarė jokios įtakos 

sviedinio krypčiai, vis dėlto galima buvo juos valgyti 
be jokios baimės ir net pasistiprinti jais. Tikrai, tam 
Mišeliui ateidavo į galvą labai gerų sumanymų. 

Draugai sėdo pusryčių 2 valandą ryto, bet valanda, 
beje, maža ką reiškė. Mišelio patiektas meniu buvo 
įprastas, bet su gero vyno bonka, ištraukta iš slaptojo 
prancūzo rūsio. Jeigu ir po jos draugai nesugalvos nie- 
ko nauja, tai 1863 metų šambertenas, matyt, niekam 
tikęs. 

Pasistiprinę jie vėl ėmė žiūrėti pro langus. 

Aplink sivedinį vis tokiu pat atstumu lėkė išmestie- 
ji daiktai. Matyt, sviedinys, sukdamas aplink Mėnulį, 
nepralėkė jokios atmosferos, nes tada skirtingas tų daik- 
tų svoris būtų atitinkamai pakeitęs jų atstumą nuo svie- 
dinio. 

Iš Žemės pusės nieko nebuvo matyti, todėl kad tik 
praėjusics paros vidurnaktį stojo jos „jaunatis“. Turė- 
jo praslinkti dar 2 dienos, kol jos piautuvas, išniręs iš 
Saulės šviesos, vėl galės atstoti laikrodį mėnuliečiams: 
mat, Žemei besisukant, kiekvienas jos taškas per 24 va- 
landas praslenka pro tą patį Mėnulio meridianą. 

Kitoks vaizdas buvo Mėnulio pusėje. Žemės paly- 
dovas spindėjo visu savo grožiu tarp nesuskaičiuojamų 
žvaigždynų, netemdydamas ir jų žibėjimo. Mėnulio ly- 
gumos papilkėjo, lyg pelenais apibertos: taip jos atrodo 
ir nuo Žemės. Kitos disko dalys spindėjo kaip ir pirma, 
ir jų šviesoje išsiskyrė degąs it Saulė Ticho kalnas. 

Barbikenas jokiu būdu negalėjo nustatyti sviedinio 
greičio, bet, viską apskaičiąvęs, priėjo išvados, kad, pa- 
gal mechanikos dėsnius, jis turįs palaipsniui mažėti. 

Jeigu sviedinys suksis aplink Mėnulį, tai jo orbita 
būtinai bus elipsės formos. Tai įrodo mokslas. Nuo to 
dėsnio nenukrypsta joks kūnas, sukdamasis aplink kitą 
kūną, turintį traukos jėgą. Visos erdvėje kūnų brėžia- 
mos orbitos yra elipsinės: elipse palydovai sukasi aplink 
planetas; elipse planetos skrieja aplink Saulę, o Saulė 
elipse sukasi aplink kažkokią nežinomą žvaigždę, savo 

ašį.: Kodėl Patrankos klubo sviedinys nepaklustų tam 
dėsniui? 

Traukiąs į save kūnas visuomet užima vieną iš elip- 
sinės orbitos fokusų. Todėl palydovas vienu metu turi 
būti arčiau, o kitu — toliau nuo planetos, aplink kurią 
jis sukasi. Kai Žemė priartėja prie Saulės, ji yra savo. 
perihelyje, ir kai ji atsiduria tolimiausiame nuo Saulės 
taške — afelyje. Taip pat ir Mėnulis — arčiausiai Že- 
mės yra perigėjuje, o toliausiai — apogėjuje. Panaudo- 
jus analoginius terminus, kurie tik praturtins astronomų 
kalbą, galima pasakyti, kad sviedinys, tapęs Mėnulio 
palydovu, bus savo „aposelene“, atsidūręs tolimiausia- 
me taške nuo Mėnulio, ir „periselene“, kada bus arčiau-. 
siai jo, | | 

Antruoju atveju sviedinys pasieks greičio maksimu- 
mą, Oo pirmuoju — minimumą. Dabar sviedinys, matyti, 
artėja prie aposeleninio taško, ir Barbikenas teisingai 
galvojo, kad jo greitis iki to taško vis mažės, o vėliau, 
artėjant prie Mėnulio, vėl palaipsniui didės. Jeigu apo-. 
seleninis taškas sutaps su lygios abiejų planetų traukos 
tašku, tai greitis jame bus lygus nuliui. 

Barbikenas svarstė, kokias pasekmes turės tos įvai- 
rios sviedinio padėtys erdvėje ir kaip galima būtų jo- 
mis pasinaudoti. Staiga jo mintis nutraukė Mišelio Ar- 
dano šūktelėjimas. 

— Po velnių! Reikia pripažinti, kad mes tikri avi- 
galviai!l 

— Nesiginčysiu,— pasakė Barbikenas,— bet įdomu, 
už ką tu mus taip garbini? 

— Už tai, kad, turėdami labai paprastą priemonę 
sulėtinti greičiui, nešančiam mus nuo Mėnulio, ja nesi- 
naudojame! 

— Kokia gi toji priemonė? 

— Ogi mūsų raketų atatrankos jėga. 

— Iš tikrųjų, — pritarė Nikolis. 

— Teisybė, dar jos nepanaudojome,— tarė Barbike- 
nas, — bet panaudosime, 

— Kada? — paklausė Mišelis. Ė 

— Kai ateis laikas. Žinokite, draugai, kad dabarti-: 
nėje sviedinio padėtyje, kai jis pasisukęs šonu į Mė- 
nulio paviršių, raketos, pakeisdamos jo padėtį, gali mus 
tik atitolinti nuo Mėnulio, o ne priartinti. O jūs, rodos;: 
norite pasiekti Mėnulį? 

— Žinoma,— atsakė Mišelis. 

— Todėl palaukite. Dėl neišaiškinamų priežasčių: 
sviedinys apatiniąja savo dalimi po truputį krypsta Že-. 
mės link. Lygios traukos taške jo kūginė viršūnė tik. 
riausiai atsisuks tiesiai į Mėnulį. Galima tikėtis, kad tuo 
momentu jo greitis bus lygus nuliui. Tada ateis laikas. 
veikti, ir mūsų raketų atatranka; gal būt, nutrenks svie- 
dinį tiesiai į Mėnulio d.ską. 

— Bravo! — sušuko Mišelis. 

— Mes to nepadarėme ir negalėjome padaryti, kai 
pirmą kartą lėkėme per mirties tašką, nes sviedinio 
greitis buvo per didelis. 

— Teisingai sakai, — patvirtino Nikolis. 

— Būkime kantrūs,— toliau kalbėjo Barbikenas.— 
Išnaudosime visas galimybes. Po tiek nusivylimų vėl 
imu tikėti, kad pasieksime savo tikslą. 

Po tokios išvados nudžiugęs Mišelis Ardanas ėmė 
šaukti „op“ ir „valio“. Ir nė vienas tų papaikusių drą- 
suolių neatsiminė klausimo, į kurį patys buvo atsakę:: 
ne, Mėnulis negyvenamas, jame negalima gyventi! Ir 
vis dėlto jie nėrėsi iš kailio, kad tik jį pasiektų. 

Liko neatsakytas tik vienas klausimas: kuriuo mo- 
mentu sviedinys pasieks tą lygios traukos tašką, kada 
keliautojai pastatys ant kortos viską, kas liko jų galioje. 

Norint apskaičiuoti tą laiką sekundės tikslumu, Bar- 
bikenui reikėjo tik peržiūrėti savo kelionės užrašus ir 
prisiminti įvairias aukštumas, pažymėtas pagal Mėnu- 
lio lygiagretes. Tokiu būdu jis sužinojo, jog keliui tarp 
mirties taško ir pietų pusrutulio reikia tiek pat laiko, 
kiek ir skridimui nuo šiaurės ašigalio iki mirties taško. 
Nuskrieto kelio laikas buvo tiksliai pažymėtas .valan- 

domis, ir tai jam palengvino apskaičiuoti reikalingą 
laiką. Barbikenas pranešė draugams, kad sviedinys mir- 
ties tašką pasieks pirmą valandą nakties iš gruodžio 
7 dienos į 8-ją. Dabar buvo trečia valanda nakties iš 
gruodžio 6 dienos į 7-ją. Taigi, jeigu niekas nesutruk- 
dys, tai sviedinys pasieks mirties tašką už 22 valandų. 

Iš pradžių raketos buvo skirtos sviedinio kritimui į 
Mėnulį sulėtinti, o dabar narsieji keliautojai rengėsi jas 
panaudoti visiškai priešingam tikslui. Šiaip ar taip, jos 
buvo paruoštos: beliko laukti momento joms padegti. 

— Kadangi nebėra ko veikti — tarė Nikolis,— tai 
aš siūlau vieną dalyką. 

— Kokį? — paklausė Barbikenas. 

— Siūlau eiti miegoti. 

— Tai tau ir gana! — sušuko Mišelis, 

— 40 valandų nesudėjome nė bluosto,— paaiškino 
Nikolis.— Kelios miego valandos mus sustiprintų. 

— Jokiu būdu! — atsakė Mišelis. 

— Gerai! — sutiko Nikolis.— Daryk, kaip nori. Aš 
jau miegu! 

Ir, išsitiesęs kušetėje, Nikolis netrukus užknarkė. 

— Tas Nikolis protingai galvoja,— lukterėjęs nu- 
sprendė Barbikenas.— Paseksiu jo pavyzdžiu. 

Po kelių minučių bosinis pirmininko knarkimas pri- 
tarė kapitono baritonui. | 

„Tiems praktiškiems žmonėms ateina kartais į galvą 
ne tokios jau kvailos mintys“, — pamanė Ardanas, likęs 
be pašnekovų. 

Ir, ištiesęs ilgas kojas, pasidėjęs po galva savo tvir- 
tas rankas, Mišelis taip pat užmigo. 

Bet mūsų keliautojų miegas negalėjo būti nei ilgas, 
nei ramus. Visi trys buvo per daug susirūpinę, ir po 
kelių valandų, apie 7 ryto, vėl visi buvo ant kojų. 

Sviedinys vis tolo nuo Mėnulio, kaskart labiau suk- 
damas į jį savo kūginę viršūnę. Niekas negalėjo supras- 
ti, kodėl taip darosi, bet, laimė, tas reiškinys labai tiko 
Barbikeno sumanymams. 

Dar 17 valandų, ir bus atėjęs laikas veikti. 


Diena atrodė be galo. Kad ir kokie drąsūs' būdami, 
mūsų keliautojai labai jaudinosi, laukdami tos minutės, 
kada bus nulemta viskas: ar jie nukris ant Mėnulio, ar 
amžinai suksis aplink jį. Draugai skaičiavo valandas, 
kurios jiems slinko be galo lėtai; Barbikenas ir Nikolis 
atsidėjęs skaičiavo, o Mišelis vaikščiojo tarp ankštų 
sienų pirmyn ir atgal, godžiomis akimis dėbčiodamas 
i beaistrį Mėnulį. 

Kartais keliautojai prisimindavo Žemę. Jiems prieš 
akis iškildavo Patrankos klubo draugai ir brangiausias 
iš visų Dž. T. Mastonas. Tuo metu garbingas sekreto- 
rius tikriausiai buvo savo poste. Uolėtuose kalnuose. 
Jeigu pro milžinišką teleskopą jis tuo metu stebėjo svie- 
dinį, tai ką jis galvojo? Juk jis matė sviedinį dingstant 
už Mėnulio pietų ašigalio, o dabar jį išvydo iš už šiau- 
rės ašigalio! Vadinasi, sviedinys pasidarė palydovo pa- 
lydovas! Ar Dž. T. Mastonas paskelbė pasauliui tą ne- 
tikėtą naujieną? Tik tokio galo susilaukė jų grandiozi- 
nis sumanymas? 

Diena praslinko be nuotykių. Atėjo vidurnaktis, 
Prasidėjo gruodžio 8-ji diena. Dar valanda, ir bus pa- 
siektas lygios traukos taškas. Kokiu greičiu lėks tada 
sviedinys, apskaičiuoti buvo neįmanoma. Tačiau Bar- 
bikeno apskaičiavimai buvo teisingi: pirmą valandą 
nakties sviedinio greitis turėtų būti ir bus lygus nuliui. 

Be to, sviedinio atsiradimą neutraliajame taške ga- 
lima bus pažinti iš vieno būdingo reiškinio: Žemės ir 
Mėnulio traukos jėgos ten anuliuoja viena kitą, ir daik- 
tai nieko nesveria. Tas įdomus faktas, taip nustebinęs 
Barbikeną ir jo draugus kelionės pradžioje, turėjo pasi- 
kartoti ir grįžtant atgal. Štai tą minutę ir reikės veikti. 

Kūginė sviedinio viršūnė buvo gerokai pasisukusi. 
į Mėnulio diską. Tokioje padėtyje raketų atatranka tu- 
rėjo sviedinį stumtelėti tiesiai į Mėnuli, Aplinkybės. at- 
rodė palankios draugų sumanymui. Jeigų sviedinio grei- 

tis mirties taške bus lygus nuliui, tai ir mažiausio postū- 
mio užtektų, kad jis nukristų į Mėnulį. 

— Be penkių minučių pirma, — pranešė Nikolis. 

— Viskas paruošta,— atsakė Mišelis Ardanas, kiš- 
damas prie dujų degiklio dagtį. 

— Palauk,— sulaikė jį Barbikenas, žiūrėdamas į 
chronometrą. 

Tą akimirką draugai nejuto savo svorio: Matyt, jie 
buvo arba visai netoli neutraliojo taško, arba jame pa- 
čiame. | 

— Pirma valanda! — tarė Barbikenas, 

Ardanas prikišo liepsnojantį dagtį prie padegamojo 
šniūro, prijungto prie visų raketų. Iš lauko pusės, tuš- 
tumoje, nebuvo girdėti jokio sprogimo, bet Barbikenas 
pamatė pro langą liepsną, kuri labai greit užgeso. 

Sviedinį tarsi kas supurtė, ir keleivius jame gerokai 
krestelėjo. 

Draugai, be žado, beveik nekvėpuodami, žiūrėjo ir 
klausėsi. Visiškoje tyloje tartum buvo girdėti jų širdžių 
plakimas. 

— Ar krintame? — pagaliau ištarė Mišelis. 

— Ne, — atsakė Nikolis, nes sviedinio apačia dar ne- 
krypsta į Mėnulio diską. .. 

Tą akimirką Barbikenas atsigręžė nuo lango į abu 
savo bendrakeleivius. Jis stovėjo, baisiai išblyškęs, 
raukšlių išvagota kakta, kietai sukąstomis lūpomis. 

— Mes krintame! — tarė jis. 

— O! Į Mėnulį? — sušuko Mišelis Ardanas. 

— Į Žemę! — atsakė Barbikenas. 

— Po šimts pypkių! — suriko Mišelis Ardanas ir pa- 
tylėjęs filosofiškai pridūrė: — Taip, lįsdami į šį svie- 
dinį, nelabai tikėjomės išlįsti iš jo gyvi ir sveiki! 

Prasidėjo siaubingas kritimas. Sviedinys, dar turė- 
damas kiek greičio, pralėkė neutralųjį tašką, ir raketų 
sprogimas nebegalėjo jo krypties pakeisti. Tas greitis, 
kuris kelionėje į Mėnulį padėjo sviediniui pralėkti neu- 
tralųjį tašką, dabar, lekiant atgal, nunešė sviedinį toliau 

už jo. Pagal fizikos dėsnius sviedinys, skriedamas elip- 
sine orbita, turėjo vėl pralėkti pro tuos pačius taškus. 

Tai buvo baisus kritimas iš 78000 Ije, ir jokios spy- 
ruoklės negalėjo jo sušvelninti. Pagal balistikos dėsnius, 
sviedinys turėjo atsitrenkti į Žemę tokiu pat greičiu, 
kokiu jis išlėkė iš kolumbiados, tai yra, „16000 metrų 
per paskutinę sekundę" greičiu. 

Palyginimui priminsime, kad yra apskaičiuota, jog 
daiktas, numestas nuo Paryžiaus katedros bokštų, kurie 
yra tik 200 pėdų aukščio, nukrinta žemėn 120 Ije per 
valandą greičiu. O sviedinys turėjo trenktis į Žeme 
57000 1je per valandą greičiu! 

— Mes žuvę, — šaltai ištarė Nikolis. 

— Ką gi,— atsakė Barbikenas lyg kokioje religinėje 
ekstazėje,— mirę gal dar geriau ištirsim visus tuos 
klausimus! Dievas pats mums apreikš savo paslaptis! 
Aname gyvenime sielai nereikės nei prietaisų, nei ma- 
šinų, kad ką nors sužinotų. Ji pati susilies su amžinąja 
išmintimi! 

.— Žinoma, — atšovė Ardanas, — aname pasaulyje 
mums šimteriopai bus atlyginta už nesėkmę su ta men- 
kute planeta, vadinama Mėnuliu! 

Barbikenas sunėrė rankas ant krūtinės ir su tauria 
rezignacija ištarė: 

— Tebūnie viešpaties valia! 


XX SKYRIUS 
„SUSKEHANOS“ MATAVIMAI 


— Na, leitenante, kaip sekasi darbas? 

— Manau, kad jau einame į pabaigą,— atsakė lei- 
tenantas Bronsiildas.— Bet kas galėjo manyti, kad to- 
kia gelmė taip netoli nuo sausumos, vos už 100 Ije nuo 
Amerikos kranto. 

— Tikrai, čia labai gili dauba, — patvirtino kapito- 
nas Blomsberis.— Šioje vietoje esama povandeninio 

slėnio, kurį išrausė Humbolto srovė, skalaujanti Ameri- 
kos pakrantes iki pat Magelano sąsiaurio. 

— Tokioje gilumoje labai sunku tiesti telegrafo ka- 
belį — tęsė leitenantas.— Daug patogesnis plokščias 
dugnas, kuriuo nutiestas amerikiečių kabelis tarp Va- 
lensijos ir Niufaundlendo. 

— Ir aš tos nuomonės, Bronsfildai. Leiskite paklaus- 
ti, o kiek dabar jau pasiekta? 

— Išvyniota jau 21500 pėdų lyno, o svarstis, trau- 
kiąs zondą, dar nepasiekė dugno, antraip zondas pats 
iškiltų į paviršių. 

— Labai gudrus prietaisas tas Bruko aparatas, — pa- 
sakė kapitonas Blomsberis.— Kaip tiksliai galima juo 
išmatuoti gilumas! 

— Dugnas! — šūkterėjo prižiūrėjęs darbą jūreivis. 

Kapitonas ir leitenantas nuėjo į laivo galą. 

— Na, kaip? Koks gilumas? — paklausė kapitonas. 

— 21762 pėdos, — atsakė leitenantas, įrašydamas tą 
skaitmenį į savo užrašų knygelę. 

— Gerai, Bronsfildai! Aš atžymėsiu duomenis savo 
žemėlapyje,— tarė kapitonas.— (O dabar liepkite iš- 
traukti lyną. Su juo turėsite darbo kelias valandas. Tuo 
laiku mechanikas pasirūpins, kad būtų pakurti katilai 
ir, kai tik jūs pabaigsite, galėsime judėti. Jau 10 valan- 
da vakaro, taigi, jums leidus, leitenante, aš einu gulti. 

— Labai prašom, pone! Labanakt! — maloniai atsa- 
kė leitenantas Bronsitildas. 

„Suskehanos“ kapitonas, šaunus vyras ir karininkų 
mvlimas viršininkas, nuėjo į savo kajutę, išgėrė grogo, 
kelis kartus pagyręs už jį savo metrdotelį, atsigulė, dar 
padėkojo tarnui, kad gerai paklojo lovą, ir ramiai už- 
migo. | 

Buvo 10 valanda vakaro. Gruodžio 11-ji diena bai- 
gėsi gražia naktimi. 

„Suskehana“, 500 arklio jėgų korvetė, priklausanti 
Jungtinių Valstijų laivynui, matavo Ramiojo vandeny- 


152 


no gylį maždaug už 100 1je nuo Amerikos žemyno, ties 
siauru pusiasaliu Naujosios Meksikos pakrantėje. 

Vėjas pamažu nurimo. Jokio dvelksmo! Korvetės 
vėliava karojo net neplastelėdama ant stiebo. 

Kapitonas Džonatanas Blomsberis — jam giminė bu- 
vo pulkininkas Blomsberis, vienas veikliausių Patran- 
kos klubo narių, vedęs panelę Horšbiden, kapitono tetą 
ir garbingo Kentukio komersanto dukterį, — taigi, ka- 
pitonas Blomsberis negalėjo nė benorėti gražesnio oro 
sėkmingai užbaigti nelengvam gelmių matavimo dar- 
bui. Jo korvetė net nepajuto tos plačiu ruožu praužu- 
sios audros, kuri išsklaidė virš Uolėtųjų kalnų susikau- 
pusius debesis ir tuo būdu leido stebėti garsiojo sviedi- 
nio skrydį. Viskas ėjo kaip patepta, ir kapitonas, uolus 
kaip tikras presbiterionas, neužmiršdavo už tai padė- 
koti apvaizdai. 

„Suskehanos“ matavimų tikslas buvo — ištirti vande- 
nyno dugną ir surasti patogiausią vietą nutiesti povan- 
deniniam kabeliui tarp Havajų salų ir Amerikos. 

„ Tie darbai buvo vykdomi pagal vienos stambios 
kompanijos projektą. Jos direktorius, sumanusis Sairus 
Fildas, buvo numatęs apregzti telegrafo laidų tinklu vi- 
sas Okeanijos salas — tai buvo grandiozinis sumany- 
mas, vertas amerikiečių. 

Pirmieji matavimo darbai buvo pavesti korvetei 
„Suskehanai“. Naktį iš gruodžio 11 į 12-tą korvetė sto- 
vėjo 277 šiaurės platumos ir 41937" vakarų ilgumos 
pagal Vašingtono meridianą. 

Iš už horizonto pasirodė Mėnulis, tą naktį perėjęs. 
į paskutinį savo ketvirtį. 

Kapitonui Blomsberiui nuėjus, leitenantas Bronsfil- 
das ir kiti karininkai susirinko ant tiltelio denyje. Pasi- 
rodžius Mėnuliui, visų jų mintys nukrypo į nakties 
šviesulį, kurį tomis dienomis stebėjo viso pusrutulio 
akys. Net pro geriausius jūrinius žiūronus nebūtų buvę 
galima pastebėti sviedinio, klajojančio kažin kur aplink 
Mėnulį, bet korvetės karininkai nukreipė savo žiūronus 

į spindintį jo diską, į kurį tą pačią valandą buvo įsmigę 
milijonai žvilgsnių. 

— Jau 10 dienų, kaip jie išlėkė, — pagaliau tarė 
Bronsfildas.— Kur jie dabar? 

— Jie pasiekė savo tikslą, leitenante,— sušuko jau- 
nutis mičmanas,—ir dabar daro tą, ką ir kiekvienas 
keleivis, atvykęs į naują kraštą: jie vaikštinėja ir žiū- 
rinėja! | 

— Tikriausiai taip ir yra, jeigu jūs tai tvirtinate, 
jaunasis mano drauge,— šypsodamas atsakė leitenantas 
Bronsfildas. 

— Aš manau, kad jie tikrai nusileido, — pasakė ki- 
tas karininkas.— Sviedinys turėjo pasiekti Mėnulį pil- 
naties metu, tai yra, gruodžio 5-sios vidurnaktį. Šian- 
dien gruodžio 11, taigi, praslinko 6 dienos. O per še- 
šiskart po 24 valandas, ir dar visą laiką Saulei šviečiant, 
galima patogiai įsikurti. Atrodo, lyg matau juos, šau- 
niuosius mūsų tautiečius, stovyklaujančius kur nors 
slėnyje, ant upelio kranto, šalia sviedinio, įsmigusio į 
vulkanines padermes. Nikolis tikriausiai jau vaikšto 
su nivelyru, žymėdamasis reljefą, pirmininkas Barbike- 
nas tvarko kelionės užrašus, o Mišelis Ardanas smilko 
Mėnulio dykumas savo kvepiančiu cigaru... 

— O, taip ir yra, tikriausiai taip! — karštai sušuko 
jaunasis mičmanas, gėrėdamasis idiliška Mėnulio nau- 
jakurių buitimi. 

— Norėčiau, kad taip būtų, — atsakė leitenantas 
Bronsfildas kiek skeptiškai.— Deja, mes niekuomet ne- 
gausime tiesioginių žinių iš Mėnulio. 

— Atsiprašau, leitenante, argi pirmininkas Barbi- 
kenas negali parašyti? — paklausė mičmanas. 

Išgirdę jo klausimą, visi nusikvatojo. 

— Ne laišką, — gyvai šoko aiškintis jaunuolis. — 
Pašto valdyba čia niekuo dėta. 

— Tai gal telegramos tikitės? — ironiškai paklausė 
vienas karininkas. 

— Taip pat ne,— nenusileido mičmanas.— Tačiau 
susisiekti raštu su Žeme labai lengva. 

— O kaip? 

— Ogi per Longspiko teleskopą. Juk žinote, jis pri- 
artina Mėnulį tik per 2 Ije iki Uolėtųjų kalnų, todėl 
galima pro jį matyti Mėnulio paviršiuje 9 pėdų skers- 
mens daiktus. Mūsų išradingiems draugams tereikia pa- 
sidaryti didžiulių raidžių, parašyti jomis kokių 100 tua- 
zų ilgumo žodžius ir Ije ilgumo sakinius. Tokiu būdu 
jie galėtų mums šį tą pranešti apie save. 

Visi garsiai paplojo jaunajam mičmanui, kuriam, 
matyti, nestigo tam tikro sumanumo. Pats leitenantas 
Bronsfildas pripažino, kad tai esą įvykdoma. Jis pridū- 
rė, kad tiesioginį ryšį su Žeme galima dar būtų palai- 
kyti, siunčiant ryškius šviesos spindulius, sutelktus pa- 
raboliniuose veidrodžiuose. Tie spinduliai būtų matomi 
ir Veneroje ar Marse, kaip Neptuną matome nuo Žemės. 
Baigdamas jis pasakė, kad šviečią taškai, pastebėti ar- 
timose planetose, gal ir yra ne kas kita, kaip Žemei 
siunčiami signalai. Tačiau leitenantas pridūrė, kad nors 
tokiu būdu galima gauti žinias iš Mėnulio, bet siųsti iš 
Žemės negalima, nes vargu ar Mėnulio gyventojai turį 
prietaisų tolimesniems stebėjimams. 

—- Žinoma, — atsakė vienas karininkas; — bet mums 
labiausiai rūpi, kas ištiko mūsų keliautojus, ką jie pa- 
darė, ką pamatė. Be to, jeigu bandymas pavyko,— o aš 
tuo neabejoju, — tai jis bus pakartotas. Kolumbiada te- 
bestovi įkasta Floridos žemėje. Belieka tik pasigaminti 
sviedinį ir parako, o tada kiekvieną kartą, kai Mėnulis 
ateis į zenitą, galima bus paleisti į jį lankytojų siuntą. 

— Be abejo, Dž. T. Mastonas netrukus irgi keliaus 
pas savo draugus, — tarė leitenantas Bronsfildas. 

— Jeigu tik jis sutiktų, ir aš mielai su juo lėk- 
čiau! — sušuko mičmanas, 

— O, mėgėjų nestigs, — atsakė Bronstfildas, — duok 
tik jiems valią, tai pusė Žemės gyventojų netrukus 
emigruos į Mėnulį. 

Šitas ,„Suskehanos“ karininkų pašnekesys užtruko 
maždaug iki pirmos valandos nakties. Sunku atpasakoti 
visas fantastines teorijas, visus neįmanomus projektus, 
kuriuos siūlė jaunieji drąsuoliai. Po Barbikeno bandy- 
mo atrodė, kad amerikiečiams nieko nėra negalima. 
Jie jau projektavo siųsti į Mėnulį nebe mokslinę eks- 
pediciją, o kolonistus ir ištisą armiją su pėstininkais, 
artilerija ir kavalerija naujojo pasaulio užkariauti, 

Pirmą valandą nakties zondavimo lynas dar nebuvo 
iškeltas. Vandenyje jo liko 10000 pėdų, ir tam darbui 
reikėjo dar kelių valandų. Kapitono įsakymu krosnys 
jau buvo užkurtos, ir garo slėgimas katiluose kilo. ,„Sus- 
kehana“ galėjo plaukti kad ir tuoj. 

Tuo metu,— buvo 1 valanda 17 minučių,— leitenan- 
tas Bronsfildas, baigęs savo budėjimo laiką, buvo beei- 
nąs į kajutę, tik ūmai išgirdo kažkokį tolimą švilpesį. 

Tiek jo draugai, tiek jis pats iš pradžių pamanė, kad 
kur nors verždamasis švilpia garas, bet, pakėlę galvas, 
suprato, jog garsas ateina iš labai didelio aukščio, 

Tas keistas garsas stiprėjo pasibaisėtinai greit; ka- 
rininkai nespėjo net savo nuomonių apie jį pasakyti, o 
jau prieš apraibusias jų akis pasirodė didžiulis bolidas, 
liepsnodamas nuo trynimosi į atmosferos sluoksnius. 

Toji ugninė masė didėjo bežiūrint ir pagaliau, su di- 
džiausiu trenksmu smogusi į priešakinį bušpritą, su- 
trupino jį iki pat denio ir, kurtinamai ūždama, pasinėrė 
į vandenį. 

Jeigu bolidas būtų nukritęs kelias pėdas arčiau, 
„Suskehana“ būtų nuskendusi su visa savo įgula. 

Kapitonas Blomsberis išbėgo pusnuogis į denio 
priešakį, kur buvo sulėkę visi karininkai. 

— Ponai, jums leidus, noriu paklausti, kas atsitiko? 

— Kapitone, tai „jie“ grįžo! — atsakė jam mičma- 
nas už visus. 

XXI SKYRIUS 
VĖL DŽ. T. MASTONAS 


„Suskehanoje“ kilo didžiausias sujudimas. Karinin- 
kai ir jūreiviai tuoj pamiršo ką tik grėsusį baisų pavo- 
jų. Juk laivas galėjo būti sutriuškintas ir nuskandintas. 
Jie galvojo tik apie katastroią, kuria baigėsi nepapras- 
toji kelionė. Tokiu būdu drąsiausias senųjų ir naujųjų 
laikų sumanymas pareikalavo trijų narsių tyrinėtojų 
gyvybės. 

— Tai „jie“ grįžo! — ištarė jaunasis mičmanas, ir 
visi jį suprato. Niekas neabejojo, kad tas bolidas — tai 
Patrankos klubo sviedinys. Tačiau apie sviedinio gy- 
ventojų likimą kiekvienas galvojo kitaip. 

— Jie žuvo, — sakė vienas. 

— Jie gyvi, — tikino kitas.— Čia labai gilu, vanduo 
susilpnino kritimo smūgį. 

— Jie pristigo oro ir užduso, — kalbėjo trečias. 

— Jie sudegė! — tvirtino ketvirtas.— Lėkdamas at- 
mosfera, sviedinys pavirto degančia mase. 

— Kaip ten bebūtų, ar jie gyvi, ar mirę, bet juos 
reikia iškelti, — nutarė visi vienu balsu. 

Tuo tarpu kapitonas Blomsberis sušaukė karininkus 
ir, jiems leidus, pradėjo pasitarimą. Reikėjo tuojau ko 
nors griebtis. Žinoma, pirmiausia — ištraukti sviedinį. 
Operacija sunki, bet įvykdoma. Tačiau korvetėje ne- 
buvo tam reikalui pritaikytų prietaisų, kurie būtų ir 
galingi, ir preciziški. Todėl buvo nutarta plaukti į arti- 
miausią uostą ir apie sviedinio nukritimą pranešti Pa- 
trankos klubui. 

Tas nutarimas buvo priimtas vienu balsu, beliko tik 
susitarti, į kurį uostą plaukti. Artimiausioje 27“ platu- 
mos pakrantėje tinkamo uosto nebuvo. Aukščiau, virš 
Monterejo pusiasalio, stovėjo to paties vardo nemažas 
miestas, bet iš šito miesto, esančio prie pat dykumos, 
nebuvo telegrafo linijos į šalies gilumą, o šią svarbią 
žinią greitai paskleisti buvo galima tik telegrafu. 


Dar keliais laipsniais aukščiau buvo San Francisko 
įlanka. Iš aukso krašto sostinės buvo lengva susisiekti 
su Jungtinių Valstijų centru. ,,Suskehana“, plaukdama 
visu greičiu, galėjo pasiekti San Francisko uostą kone 
per 2 paras. Todėl reikėjo leistis į kelionę kuo grei- 
čiausiai. 

Mašinos jau veikė, ir buvo galima tučtuojau išplauk- 
ti. Vandenyje buvo likę 2000 brasų lyno. Kapitonas * 
Blomsberis, nenorėdamas gaišti brangaus laiko, nuta- 
rė jį nupiauti. 

— Lyno galą pritvirtinsime prie plūdės,— pasakė 
jis, — tada lengviau bus surasti, kur nukrito sviedinys. 

— Be to, mes tiksliai žinome, kur dabar esame: 27“ 
7 šiaurės platumos ir 41737" vakarų ilgumos, — tarė 
leitenantas Bronstfildas. 

— Gerai! O -dabar, ponas Bronsfildai, jums leidus, 
liepkite nupiauti lyną, — atsakė kapitonas. 

Į vandenį buvo nuleista didelė plūdė, sutvirtinta il- 
gomis kartimis. Lyno galą jūreiviai stipriai pririšo prie 
plūdės, kad bangos nenuneštų jos toli nuo tos vietos, 
kur įkrito sviedinys. | 

Tuo metu mechanikas davė žinią kapitonui, kad ga- 
ras pasiekė reikalingą slėgimą ir galima plaukti. Kapi- 
tonas paprašė jūreivį padėkoti jam už tą gerą žinią ir 
įsakė paimti kursą į šiaurės—šiaurės rytus. Korvetė 
pasisuko ir didžiausiu greičiu leidosi San Francisko 
įlankos link. Buvo trečia valanda ryto. 

Nuplaukti 220 1je tokiam greitam laivui kaip ,„Sus- 
kehana“ buvo vieni niekai. Jis skriste nuskrido tą kelią 
per 36 valandas ir gruodžio 14 dieną, 1 valandą 27 mi- 
nutės po pietų, įplaukė į San Francisko įlanką. 

Pamatę visu greičiu atplaukiančią valstybinio laivy- 
no korvetę su nulaužtu bušpritu ir aplaužytu stiebu, 
miesto gyventojai sujudo. Krantinėje tuojau susirinko 
didžiulė minia ir laukė išlipant žmonių. | 

Nuleidus inkarą, kapitonas Blomsberis ir leitenantas 

Bronsfildas sulipo į aštuonirklę valtį, kuri greit iškėlė 
juos į krantą. 

— Kur telegrafas? — paklausė jie, iššokę iš valties, 
neatsakydami į susirinkusiųjų klausimus. 

Uosto karininkas pats nuvedė juos į telegrafo stotį. 
Minia puolė jiems iš paskos. 

Blomsberis ir Bronstildas įėjo vidun, o žmonės grū- 
dosi prie durų. 

Po kelių minučių telegrama buvo išsiųsta keturiems 
adresatams: pirmoji — laivyno žinybos sekretoriui į Va- 
šingtoną, antroji — Patrankos klubo vicepirmininkui į 
Baltimorę, trečioji — garbingajam Dž. T. Mastonui į 
Longspiką, Uolėtuose kalnuose, ir pagaliau ketvirtoji — 
Kembridžo observatorijos vicedirektoriui Masačusetse. 

Telegrama buvo tokia: 

„2077 šiaurės platumos ir 41737" vakarų ilgumos 
gruodžio 12 dieną, 1 valandą 17 minučių naktį, į Ra- 
mųjį vandenyną nukrito kolumbiados sviedinys. Lau- 
kiame nurodymų. „Suskehanos“ kapitonas Blomsberis.“ 

Po 5 minučių tą naujieną žinojo visas San Francis- 
kas. Prieš 6 valandą vakaro žinia apie katastrolą pa- 
sklido po visas Jungtines Valstijas. Po vidurnakčio po- 
vandeniniu telegrafu buvo pranešta ir Europai apie iš- 
garsėjusio amerikiečių bandymo rezultatus. 

Nesiimame aprašinėti, kokį įspūdį padarė visam pa- 
sauliui toji nelaukta atomazga. 

Gavęs telegramą, laivyno žinybos sekretorius tele- 
grafavo „Suskehanai“ įsakymą laukti San Francisko 
įlankoje, negesinant katilų. Ji turi būti pasiruošusi die- 
ną ir naktį išplaukti atgal. 

Kembridžo observatorija sušaukė nepaprastą posė- 
dį ir su būdingu mokslininkams ramumu, neskubėdama 
ėmė svarstyti mokslinę to įvykio pusę. 

Patrankos klube telegrama padarė tokį spūdį it spro- 
gusi bomba. Mat, tuo metu kaip tik buvo susirinkę visi 
artileristai. Klubo vicepirmininkas, garbingasis Vilka- 
mas, ką tik buvo perskaitęs tą perankstyvą Dž. T. Mas- 

tono ir Belfasto telegramą, kuria jie pranešė, kad svie- 
dinys pastebėtas milžiniškame Longspiko reflektoriuje. 
Be to, telegramoje buvo sakoma, kad Mėnulio traukos 
sulaikytas sviedinys pavirtęs vieno Saulės sistemos pa- 
lydovo palydovu. 

Dabar mums jau žinoma, kas darėsi iš tikrųjų. 

Atėjus Blomsberio telegramai, prieštaraujančiai Dž. 
T. Mastono atsiųstajai, Patrankos klubas suskilo į dvi 
partijas. Viena partija tvirtino, kad sviedinys nukrito 
į vandenyną, vadinasi, keliautojai sugrįžę. Antroji par- 
tija neabejojo Longspiko stebėjimų daviniais ir manė, 
kad „Suskehanos“ kapitonas suklydęs. Pastariesiems 
tas tariamasis sviedinys atrodė esąs ne kas kita kaip 
bolidas, degąs meteoritas, kuris krisdamas apdaužęs 
korvetės pirmgalį. Jų įrodymus paneigti buvo ne taip 
jau lengva, nes krintantis kūnas lėkė taip smarkiai, kad 
jį pažinti tikrai buvo sunku. „Suskehanos“ kapitonas ir 
jo karininkai galėjo lengvai apsirikti. Tiesa, vienas 
argumentas buvo jų naudai: mat, jeigu sviedinys būtų 
nukritęs ant Žemės, tai niekur kitur, kaip 277 šiaurės 
platumos ir,— turint omenyje praslinkusį laiką nuo 
sviedinio išlėkimo bei Žemės sukimąsi, — 41? ar 42“ va- 
karų ilgumos. 

Kaip ten bebūtų, tačiau Patrankos klubas vienbal- 
siai nutarė, kad kapitono Blomsberio brolis ir majoras 
Elfistonas tučtuojau važiuos į San Franciską ir imsis 
visų priemonių sviediniui iš vandenyno gelmių iš- 
traukti. | 

Šie atsidavę žmonės išvyko, negaišdami nė minutės. 
Geležinkeliu, kuris netrukus bus pravestas per visą 
centrinę Ameriką, jie nuvažiavo į Sen Lui, kur jų jau 
laukė greitasis diližanas. 

Beveik tuo pačiu metu, kai laivyno žinybos sekre- 
torius, Patrankos klubo vicepirmininkas ir observatori- 
jos vicedirektorius gavo telegramas iš San Francisko, 
garbingasis Dž. T. Mastonas buvo taip smarkiai sukrės- 
tas, kaip niekada savo gyvenime, net tada, kai jo gar- 

sioji kolumbiada iššovė sviedinį. Šį kartą dėl susijau- 
dinimo jis vos galo negavo. 

Prisimename, kad Patrankos klubo sekretorius išvy- 
ko tuoj po sviedinio išlėkimo ir beveik tokiu pat grei- 
čiu kaip ir sviedinys atvažiavo į Longspiko observato- 
riją Uolėtuose kalnuose. Jį lydėjo Kembridžo observa- 
torijos direktorius, mokytasis Belfastas. Atvykę į 
Longspiką, abu draugai laikinai čia apsigyveno ir nė 
valandėlės nesitraukė nuo didžiulio teleskopo. 

Skaitytojas prisimena, kad to teleskopo reflektoriai 
buvo nustatyti frontiniam stebėjimui, front view, kaip 
sako anglai. Tokiu būdu gaunamas tik vienas stebimojo 
objekto atspindys, bet, kita vertus, jo vaizdas išeina la- 
bai ryškus. Dėl to Dž. T. Mastonas ir Belfastas stebė- 
dami sėdėjo prie viršutinės, o ne prie apatinės teles- 
kopo dalies. Jie užkopdavo aukštyn įvijomis kopėtėlė- 
mis, tikru lengvumo šedevru, ir didžiulis 280 pėdų 
gilumo vamzdis su metaliniu veidrodžiu gale žiojėjo 
jiems po kojų. 

Taigi abu mokslininkai visą laiką išbūdavo siauroje 
aikštelėje ties teleskopu, keikdami arba dienos šviesą, 
trukdančią matyti Mėnulį, arba debesis, kurie atkakliai 
užstodavo jį naktimis, 

Kiek buvo jiems džiaugsmo, kai po kelių laukimo 
dienų, naktį iš gruodžio 5-osios į 6-ją, jie pamatė svie- 
dinį, nešantį jų draugus į kosmosą! Bet paskui jie bai- 
siai nusiminė, kai, pasitikėdami pirmaisiais stebėjimais, 
pirmąja savo telegrama paskleidė po visą pasaulį netei- 
singą pranešimą, kad sviedinys, skriejąs elipsine orbita 
aplink Mėnulį, tapęs jo palydovu. 

Nuo tos akimirkos sviedinys jiems nebesirodė; tai 
lengva buvo paaiškinti jo pasukimu už nematomosios 
Mėnulio dalies. Galima įsivaizduoti, su kokiu nekantru- 
mu laukė karštuolis Dž. T. Mastonas ir jo draugas, ne 
mažesnis karštuolis, vėl pasirodant sviedinio matomojo 
Mėnulio disko fone! Visą naktį jiems atrodė, kad svie- 

dinys jau bepasirodąs, bet iš tikrųjų jo nebuvo matyti! 
Dėl to abiejų astronomų tarpe nuolat kildavo karštų 
ginčų ir susikirtimų. Belfastas tikino, kad sviedinio ne- 
matyti, o Dž. T. Mastonas sakė, kad jis matomas „kaip 
ant delno! 

— Tai sviedinys! — kalbėjo Dž. T. Mastonas. 

— Ne,— atsakinėjo Belfastas.— Tai lavina, slenkan- 
ti nuo Mėnulio kalno! 

— Na, gerai. Pamatysime rytoj. 

— Ne, nebepamatysime! Jis dingo erdvėje. 

— Ne! 

— Taip! 

Per tuos audringus ginčus gerai žinomas Patrankos 
klubo sekretoriaus irzlumas buvo tikrai pavojingas gar- 
bingajam Belfastui. 

Tas gyvenimas dviese greitai būtų tapęs nepaken- 
čiamu abiem mokslininkams, bet nelauktas įvykis stai- 
ga padarė jų nesibaigiantiems vaidams galą. 

Naktį iš gruodžio 14 į 15-ją abu nesutaikomi drau- 
gai stebėjo Mėnulio diską. Dž. T. Mastonas kaip papras- 
tai įžeidinėjo mokytąjį Belfastą, kuris irgi netylėjo. 
Patrankos klubo sekretorius kokį šimtąjį kartą tvirtino 
tik ką pastebėjęs sviedinį ir net lange įžiūrėjęs Mišelio 
Ardano veidą. Savo įrodymams paremti jis mojavo ge- 
ležiniu vąšu, atstojančiu jam ranką, ir jo žestai buvo 
gana pavojingi pašnekovui. 

Tuo laiku — buvo 10 valanda vakaro,— stebėjimo 
aikštelėje pasirodė Belfasto tarnas ir padavė jam tele- 
gramą. Tai buvo „Suskehanos“ kapitono pranešimas. 

Belfastas perplėšė voką, perskaitė telegramą ir šūk- 
terėjo. 

— Kas ten? — paklausė Dž. T. Mastonas. 

— Sviedinys! 

— Kas jam? 

— Nukrito ant Žemės! 

Mastonas jau ne šūkterėjo, o suriko ne savo balsu. 

Belfastas atsigręžė ir pamatė, kad jo nelaimingasis 
draugas, neatsargiai pasilenkęs ties metaliniu vamzdžiu, 
dingo didžiuliame teleskope. Krito iš 280 pėdų aukščio! 
Belfastas lyg paklaikęs šoko prie reflektoriaus angos. 

Pažvelgęs žemyn, jis lengviau atsikvėpė: Mastonas 
buvo užsikabinęs savo geležiniu vąšu už vienos vidinės 
teleskopo atramos ir rėkė iš visos gerklės. 

Belfastas ėmė šaukti; sulėkė pagalbininkai, atgabeno 
keliamąjį kraną ir vargais negalais ištraukė neatsargųjį 
Patrankos klubo sekretorių. Po kelių minučių jis pasi- 
rodė gyvas ir sveikas viršutinėje vamzdžio angoje. 

— O jeigu būčiau sudaužęs veidrodį? — paklausė 
jis. 

— Būtumėte užmokėjęs,— griežtai atsakė Belfastas. 

— Tai tas prakeiktas sviedinys nukrito? — paklau- 
sė Mastonas. 

— Į Ramųjį vandenyną! 

— Važiuojam! 

Po ketvirčio valandos abu mokslininkai nusileido 
nuo Uolėtųjų kalnų, o po 2 dienų kartu su savo drau- 
gais iš Patrankos klubo atvyko į San Franciską, kelyje 
nuvarę penkis arklius. 

Elfistonas ir kapitono Blomsberio brolis Bilsbis puo- 
lė jų sutikti. 

— Ką daryti? — šaukė jie. 

— Ištraukti sviedinį, — atsakė Mastonas, — ir kaip 
galima greičiau! 


XXII SKYRIUS 
GELBĖJIMAS 


Vieta, kur sviedinys pasinėrė į vandenį, buvo tiks- 
liai žinoma. Stigo tik prietaisų jį sugriebti ir iškelti į 
paviršių. Reikėjo juos sugalvoti ir pagaminti. Ameri- 
kiečių inžinieriams tai padaryti buvo vieni niekai. Jie 

buvo įsitikinę iškelsią sviedinį tam tikrais graibštais ir 
garo Mašinomis, ypač kad dėl vandens sūdrumo jis bus 
gerokai palengvėjęs. 

Bet sviedinį ištraukti -— dar ne viskas. Keliautojus 
gelbėti reikėjo kuo greičiausiai. Niekas neabejojo, kad 
jie dar gyvi. 

— Mūsų draugai — sumanūs vyrai, — nuolat kaito- 
jo Dž. T. Mastonas, savo pasitikėjimu užkrėsdamas ir 
kitus.— Jie negalėjo nukristi taip sau, kaip kokie kvai- 
liai. Jie gyvi, tikrai gyvi, bet reikia skubėti, jei norime 
juos gyvus ištraukti. Maistas, vanduo,— ne taip svar- 
bu, to jiems užteks ilgam! Bet oras, oras! Jo jie greit 
pristigs. Todėl greičiau, tik greičiau! 

Iš tikrųjų jie skubėjo. ,„Suskehanoje“ buvo ruošia- 
masi naujiems darbams. Visos jos mašinos buvo pritai- 
kytos teikti energiją keliamiesiems kranams. Aliumini- 
nis sviedinys svėrė tik 19250 svarų, tai yra, mažiau, 
negu transatlantinis kabelis, kurį laip pat panašiai trau- 
kė iš jūros dugno. Vienintelis sunkumas buvo cilindri- 
nė-kūginė sviedinio forma ir lygios jo sienos, kurias 
sunku užkabinti. 

Inžinierius Merčisonas tuojau atvyko į San Francis- 
ką pagaminti didžiulių automatinių geležinių žnyplių, 
kurios, sugriebusios savo galingais nagais sviedinį, jo 
nebepaleistų. Be to, jis padirbdino stiprius, vandens ne- 
praleidžiančius skafandrus, su kuriais narai turėjo iš- 
tirti jūros dugną. Į „Suskehaną“ taip pat buvo pakrau- 
tos labai išradingai sukonstruotos kameros su suspaustu 
oru. Tai buvo tikri kambarėliai, net su iliuminatoriais, 
ir vanduo, užpildęs jų rezervuarus, galėjo jas giliai nu- 
gramzdinti. Tokios kameros jau buvo naudojamos San 
Franciske, povandeninės užtvankos statyboje. Tai visa 
laimė, nes joms pagaminti nebūtų užtekę laiko. 

Kad ir kokie tobuli buvo visi tie prietaisai, kad ir 
kokie sumanūs specialistai turėjo jais naudotis, vis dėl- 
to gelbėjimo darbų sėkmė buvo abejotina. Kiek nenu- 

matytų sunkumų galėjo atsirasti, traukiant sviedinį iš 
20000 pėdų gilumos! Jeigu sviedinys ir būtų iškeltas 
į paviršių, tai kažin, ar jo įnamiai bus ištvėrę kritimo 
smūgį, kurio, gal būt, nesusilpnino nė 20000 pėdų van- 
dens sluoksnis? 

Vis dėlto reikėjo veikti kuo greičiausiai. Dž. T. Mas- 
tonas dieną ir naktį ragino savo darbininkus skubėti. 
Jis pats buvo pasirengęs užsitraukti skafandrą arba lįsti 
į oro kamerą, kad tik greičiau suieškotų savo drąsiuo- 
sius bičiulius. | 

Kad ir kaip greitai buvo gaminami įvairūs prietai- 
sai, kad ir dideles sumas Jungtinių Valstijų vyriausybė 
skyrė Patrankos klubui, praėjo 5 ilgos dienos, — ištisi 
5 amžiai, — kol visi pasiruošimai buvo baigti. Visą tą 
laiką visuomenė be galo jaudinosi ir nerimavo. Po visą 
pasaulį laidais ir elektriniais kabeliais skraidė telegra- 
mos. Barbikeno, Nikolio ir Mišelio Ardano gelbėjimas 
pasidarė tarptautiniu reikalu. Visos šalys, pasirašiusios 
Patrankos klubo paskolą, buvo tiesioginiai suinteresuo- 
tos keliautojų išgelbėjimu. 

Pagaliau keliamosios grandinės, oro kameros ir au- 
tomatinės žnyplės buvo sukrautos į ,„,„Suskehaną“. 
Dž. T. Mastonas, inžinierius Merčisonas ir Patrankos 
klubo delegatai užėmė savo kajutes. Beliko tik pakelti 
inkarą. 

Korvetė išplaukė gruodžio 21 dieną, 8 valandą va- 
karo: jūra buvo rami, pūtė šiaurės rytų vėjas ir gero- 
kai spaudė šaltis. Visi San Francisko gyventojai būria- 
vosi krantinėje; susijaudinę, bet tylėdami, jie lydėjo 
išplaukiančius, pasilaikydami savo ovacijas jų grįži- 
mui. 

Katilinė veikė visu pajėgumu, ir „,Suskehana" grei- 
tai išplaukė į atvirą jūrą. 

Neverta nė pasakoti, apie ką laive kalbėjo karinin- 
kai, jūrininkai ir keleiviai. Visi jautė ir galvojo tą patį: 
ką veikė Barbikenas ir jo draugai tuo metu, kai buvo 

skubama jiems į pagalbą? Kaip jie ten laikosi? Ar jie 
gali imtis kokių nors priemonių, kurios juos išlaisvintų 
iš sviedinio? Niekas negalėjo į tai atsakyti. Tiesa, visi 
jų mėginimai būtų buvę bergždi. Iš nuskendusio beveik 
21je gylyje metalinio kalėjimo nepabėgsi. 

Gruodžio 23 dieną, 8 valandą ryto, ,,Suskehana“ tu- 
rėjo atplaukti į katastrofos vietą. Reikėjo laukti vidur- 
dienio, kad būtų galima tiksliai atsekti laivo buvimo 
vietą. Plūdė su pririštu matavimo lynu dar nebuvo su- 
rasta. 

Vidurdienį kapitonas Blomsberis, padedamas kari- 
ninkų, kurie tikrino stebėjimus, prie visų Patrankos 
klubo delegatų nustatė geografines laivo koordinatas. 
Kaip neramiai visi laukė tą minutę! Pasirodė, kad ,„Sus- 
kehana“ stovėjo už kelių kilometrų į vakarus nuo tos 
vietos, kur nuskendo sviedinys. 

Korvetė tuojau buvo pasukta į tą tašką. 

12 valandą 47 minutės pasirodė plūdė. Ji buvo svei- 
kutėlė ir netoli tenunešta į šoną. 

— Pagaliau! — sušuko Mastonas. 

— Pradėsime? — paklausė kapitonas Blomsberis. 

— Nedelsdami nė minutės,— atsakė Mastonas, 

Buvo imtasi visų priemonių, kad laivas stovėtų be- 
veik nejudėdamas. 

Pirmiausia inžinierius Merčisonas norėjo atsekti, 
kurioje vietoje sviedinys. Povandeninius aparatus pri- 
leido oro. Naudotis tomis mašinomis gana pavojinga, 
nes 20000 pėdų po vandeniu dėl labai didelio slėgimo 
jos gali prakiurti, ir tada narui tikra pražūtis. 

Mastonas, kapitono Blomsberio brolis ir inžinierius 
Merčisonas nepaisė pavojų ir suėjo į kamerą. Kapito- 
nas ant savo tiltelio vadovavo kamerų nuleidimui, pa- 
siruošęs pagal menkiausią narų signalą sustabdyti arba 
traukti kameras atgal. Laivo sraigtas buvo išjungtas, 
o visos mašinos perjungtos į kabestaną, Kuris turėjo 
ištrauktas kameras greit užkelti ant denio. 

Narų nuleidimas prasidėjo 1 valandą 25 minutės die- 
nos; pilnų vandens rezervuarų traukiama, kamera greit 
nugrimzdo gilyn. 

Dabar laivo ekipažas jaudinosi ne tik dėl uždarytų- 
jų sviedinyje, bet ir dėl esančių povandeniniame apa- 
rate. O pastarieji visai negalvojo apie save: prigludę 
prie iliuminatorių, jie atidžiai žiūrėjo į supančią juos 
vandens sieną. 

Kamera grimzdo greitai. 2 valandą 17 minučių Mas- 
tonas su draugais pasiekė Ramiojo vandenyno dugną. 
Bet čia jie matė tik bevaisę dykumą be jokios faunos 
ir floros. Lempos su stipriais reflektoriais apšvietė ga- 
na didelį plotą aplinkui, todėl jie galėjo toli matyti 
pro tamsų vandens sluoksnį, bet sviedinio niekur ne- 
buvo. 

Sunku apsakyti, kaip nekantravo drąsieji narai. Jų 
kamera elektros laidais buvo sujungta su korvete, to- 
dėl, davus sutartą ženklą, „„Suskehana“ perkėlė apara- 
tą, pakibusį ant lyno per kelis metrus nuo dugno, vieną 
mylią toliau. 

Narai išieškojo visą povandeninę lygumą, nuolat 
klaidinami optinių iliuzijų, kurios tik dar labiau skau- 
dino jų širdis. Čia jie palaikydavo sviediniu uolą, ten 
dugno pakilumėlę, paskui greit įsitikindavo klydę ir 
vėl nusimindavo. 

— Bet kurgi jie yra? Kur jie? — klausinėjo Mas- 
tonas. 

Vargšas garsiai šaukė Nikolį, Barbikeną ir Ardaną, 
tartum nelaimingieji draugai galėjo jį išgirsti arba atsi- 
liepti pro neperregimus vandenis. 

Jie ieškojo tol, kol kameroje buvo iškvėpuotas vi- 
sas deguonis. Tada turėjo keltis į paviršių. Kamera bu- 
vo pradėta traukti apie 6 valandą vakaro, o ištraukta 
prieš vidurnaktį. 

— Iki rytojaus, — pasakė Mastonas, vos pastatęs ko- 
ją ant denio, 

— Taip, iki rytojaus, — atsakė kapitonas Bloms- 
beris. 

— Ieškosime kitoje vietoje. 

— Gerai. 

Mastonas neabejojo pasisekimu, bet jo draugai po 
pirmųjų dvasinio pakilimo valandų suprato to sumany- 
mo sunkuiną. Tai, kas San Franciske atrodė lengva, čia, 
viduryje vandenyno, rodėsi beveik neįvykdoma. Pasi- 
sekimo galimybė vis mažėjo, nes sviedinį užtikti gali- 
ma buvo tik atsitiktinai. 

Rytojaus dieną, gruodžio 21, darbas vėl buvo tęsia- 
mas, kad ir koks didelis buvo vakarykštis nuovargis. 
Korvetė paplaukė kelis kilometrus į vakarus, ir kamera 
su grynu oru vėl nugramzdino tuos pačius ieškotojus į 
vandenyno dugną. 

Visa diena praslinko nesėkmingai beieškant. Jūros 
dugnas buvo tuščias. Gruodžio 25-ją taip pat nieko ne- 
rasta. 26-tą irgi nieko. 

Padėtis darėsi beviltiška. Juk nelaimingieji uždaryti 
sviedinyje jau 26 dienas! Gal būt, šią minutę juos ka- 
muoja pirmieji dusimo priepuoliai, jeigu tik jie gyvi 
nukrito! Oras baigėsi, o kartu su juo dingo ir drąsa, ir 
ištvermė. 

— Oro — galimas daiktas, — vienodai atsakinėjo 
Mastonas,— bet ištvermės jiems niekuomet nepritrūks! 

Gruodžio 28 dieną, dar po 2 ieškojimo dienų, nebe- 
liko jokios vilties. Juk sviedinys buvo tik atomas van- 
denyno platybėse! Reikėjo išsižadėti minties jį surasti. 

Bet Mastonas nenorėjo nė girdėti apie grįžimą. Jis 
prisiekinėjo nepajudėsiąs iš vietos tol, kol nebus radęs 
bent. savo draugų kapus. Tačiau kapitonas Blomsberis 
negalėjo ilgiau gaišti ir turėjo duoti įsakymą išplaukti, 
kad ir kaip priešinosi garbingasis sekretorius. 

Gruodžio 29-ją, 9 valandą ryto, ,Suskehana', pasu- 
kusi į šiaurės-šiaurės rytus, vėl nuplaukė San Francis- 
ko įlankos pusėn. 

Buvo 10 valanda ryto. Korvetė tolo pamažu, lyg gai- 
lėdamasi palikti katastrofos vietą. Staiga jūreivis, ku- 
ris stebėjo jūrą nuo bramstengo, šūkterėjo: 

— Traversu; pavėjui, plūdė! 

Karininkai griebė žiūronus. Nurodytoje pusėje jie 
pamatė kažkokį daiktą, iš tikrųjų panašų į tuos plū- 
durus, kuriais nužymimas farvateris uostuose ir upėse. 
Bet keistas dalykas: ant kūginės to plūduro viršūnės, 
iškilusios 5 ar 6 pėdas virš vandens, vėjyje plevėsavo 
vėliava. Plūduras žibėjo saulės spinduliuose, tarsi iš 
sidabro nulietas. 

Kapitonas Blomsberis, Dž. T. Mastonas ir Patrankos 
klubo delegatai taip pat užlipo ant tiltelio ir stebėjo 
bangų siūbuojamą daiktą. 

Visi žiūrėjo, karščiuodamiesi ir jaudindamiesi, bet 
niekas nepratarė nė žodžio: nė vienas nedrįso garsiai 
išreikšti minties, šovusios visiems į galvą. 

Korvetė priartėjo prie plūduro per 2 kabeltovus. 
Visas laivo ekipažas staiga krūptelėjo kaip vienas žmo- 
gus: toji vėliava buvo Amerikos vėliava. 

Tą pačią akimirką pasigirdo kažkoks keistas riau- 
mojimas. Tai Mastonas žnegtelėjo it maišas ant denio. 
Pamiršęs, kad jo dešiniosios rankos vietoje geležinis 
kablys ir kad jo kiaušas pridengtas tik paprasta guta- 
perčine šlike, jis iš visų jėgų vožė sau per pakaušį. 

Visi šoko prie jo, pakėlė, atgaivino. Kokie buvo 
pirmieji jo žodžiai? 

— O triskart avinai! Keturiskart idiotai! Penkiskart 
kvailiai mes! 

— Kas yra? Kodėl? — šaukė jam iš visų pusių. 

— Kodėl, jūs klausiate? 

— Na taip, sakykite, paaiškinkite. .. 

— Ogi, gvėros—rėkė karštuolis sekretorius, — 
sviedinys sveria tik 19250 svarų! 

— Ir kas iš to? 

— Nagi tas, kad jis išspaudžia 28 tonas, tai yra, 
56000 svarų vandens, todėl jie turi „išplaukti“! 

Ak, kaip tas garbingas vyras pabrėžė žodį „išplauk- 
ti“! Jis buvo teisus! Visi, taip, visi šie mokslininkai pa- 
miršo vieną iš pagrindinių fizikos dėsnių: krisdamas 
sviedinys paniro į vandenyno gelmes, bet, sverdamas 
mažiau, negu jo išstumiamas vanduo, jis turėjo išnerti 
į paviršių! Ir dabar jis ramiausiai plūduriavo, bangų 
supamas ir nešamas... 

Tuoj buvo nuleistos į jūrą valtys. Į jas sušoko Mas- 
tonas su draugais. Visi buvo baisiausiai susijaudinę, 
visų širdys virpėjo, valtims artėjant prie sviedinio. Kas 
nutiko keleiviams: gyvi jie ar mirę? Tikriausiai gyvi, 
jeigu mirtis neištiko Barbikeno ir jo draugų jau po to, 
kai jie iškėlė vėliavą! 

Valtyse viešpatavo gili tyla. Visiems apmirė širdys. 
Akys aptemo. Vienas sviedinio iliuminatorius buvo at- 
viras. Kelios stiklo skeveldros, įstrigusios rėmuose, ro- 
dė, kad jis buvo išmuštas. Tas iliuminatorius buvo ko- 
kiomis 5 pėdomis aukščiau vandens lygio. 

Valtis, kurioje sėdėjo Mastonas, priplaukė prie svie- 
dinio. Mastonas puolė prie išmušto lango... 

Tą valandėlę nuaidėjo linksmas ir aiškus balsas, 
pergalingai šaukiančio Mišelio Ardano balsas: 

— Visur balta, Barbikenai, visur tuščia! 

Barbikenas, Mišelis Ardanas ir Nikolis lošė domino. 


XXIII SKYRIUS 
UŽBAIGA 


Skaitytojas prisimena, su kokia meile ir užuojauta 
buvo išlydėti mūsų keliautojai. Jeigu jų kelionės pra- 
džia sukėlė tokį susijaudinimą senajame ir naujajame 
pasaulyje, tai su kokiu entuziazmu turėjo jie būti su- 
tikti grįžus? Argi milijonai smalsuolių, suplaukusių į 

Floridos pusiasalį, dabar nenorės pasitikti drąsiųjų ty- 
rinėtojų? Ar daugybė svetimšalių, suvažiavusių iš viso 
pasaulio į Ameriką, paliks Jungtines Valstijas, dar kar- 
tą nepamatę Barbikeno, Nikolio ir Mišelio Ardano? Ži- 
noma, ne, ir tas aistringas publikos užsidegimas buvo 
lygiai didis atsakymas į tą žygdarbį. Trys žmonių gimi- 
nės atstovai, palikę Žemės rutulį ir grįžę iš savo nepa- 
prastos kelionės po kosmosą, turėjo būti sutikti taip, 
kaip būtų sutiktas pranašas Elijas, vėl nusileidęs į Že- 
mę. Kad tik juos pamačius, kad tik juos išgirdus, — toks 
buvo visų troškimas. 

Tas beveik visų Jungtinių Valstijų gyventojų noras 
turėjo būti patenkintas kuo greičiausiai. 

Barbikenas, Mišelis Ardanas, Nikolis ir Patrankos 
klubo delegatai nedelsdami grįžo į Baltimorę, kur buvo 
sutikti su neaprašomu entuziazmu. Pirmininko Barbike- 
no kelionės užrašai tuojau buvo paruošti spaudai. „,Niu- 
jork herald“ nupirko jo rankraštį už kainą, dar tikrai 
nežinomą, bet tikriausiai pasakišką. Iš tiesų, kol buvo 
spausdinama tame laikraštyje „Kelionė į Mėnulį“, jo 
tiražas išaugo iki 5000000 egzempliorių. Praslinkus 
3 dienoms po keliautojų grįžimo į Žemę, mažiausios 
jų ekspedicijos smulkmenos buvo žinomos visam pa- 
sauliui. Beliko pamatyti pačius to antžmogiško žygio 
herojus. 

Barbikeno ir jo bendrakeleivių atliktų tyrinėjimų 
dėka galima buvo patikrinti įvairias teorijas apie Že- 
mės palydovą. Juk šitie mokslininkai viską stebėjo sa- 
vo akimis, de visu, ir ypatingomis sąlygomis. Dabar pa- 
sidarė aišku, kurios hipotezės apie Mėnulio formavimą- 
si, kilmę, gyvybės sąlygas yra atmestinos ir kurios 
priimtinos. Žemės palydovas atskleidė savo paslaptingą 
praeitį, dabartį ir ateitį. Kaip galima buvo ginčytis su 
sąžiningais tyrinėtojais, kurie stebėjo Ticho kalną, vie- 
ną iš nuostabiausių Mėnulio orografijos reiškinių, 40 
kilometrų nuotoliu? Ką atsakyti mokslininkams, kurie 
savo akimis išmatavo Platono cirko bedugnę? Kaip 

prieštarauti tiems narsuoliams, kurie per atsitiktinumą 
praskriejo nematomąją disko pusę, į kurią iki šiol ne- 
buvo pažvelgusios žmogaus akys? Dabar jie turėjo tei- 
sės diktuoti savo pažiūras mokslui, atkurdami Mėnulio 
pasaulį, kaip Kiuvje atkurdavo priešistorinius gyvu- 
nus. Jie galėjo sakyti: ,Mėnulis buvo toks ir toks, ja- 
me buvo galima gyventi, ir jis buvo gyvenamas anks- 
čiau, negu Žemė. Dabar jis šitoks — pasaulis, netinka- 
mas gyventi, ir jis negyvenamas!" 

Norėdamas atšvęsti geriausio savo nario ir jo drau- 
gų grįžimą, Patrankos klubas nutarė iškelti puotą, bet 
tokią puotą, kuri būtų verta ir su pergale grįžusių ty- 
rinėtojų, ir amerikiečių liaudies,— tokią, kad joje ga- 
lėtų dalyvauti visi amerikiečiai. 

Visos pagrindinės Amerikos geležinkelių linijos bu- 
vo sujungtos bėgiais viena su kita. Visose stotyse buvo 
iškeltos vienodos vėliavos, paruošti vienodi šventiški 
stalai su visiškai vienodais patiekalais; valandomis, nu- 
statytomis pagal elektrinius laikrodžius, vienu metu 
tiksinčius savo sekundininkais, visi gyventojai buvo 
kviečiami sėsti už puotos stalų. Per 4 dienas, nuo sausio 
5 iki 9 dienos, judėjimas geležinkeliais buvo sustabdy- 
tas, kaip Jungtinėse Valstijose daroma sekmadieniais, 
ir visi keliai buvo laisvi. | 

Ir per tas 4 dienas tik vienas greitasis garvežys su 
vienu garbės vagonu kursavo Jungtinių Valstijų gele- 
žinkeliais. | 

Garvežyje, be mašinisto ir kūriko, ypatingos malo- 
nės ženklan buvo leista sėdėti ir garbingajam Patrankos 
klubo sekretoriui Dž. T. Mastonui. 

O garbės vagonas buvo skirtas pirmininkui Barbike- 
nui, kapitonui Nikoliui ir Mišeliui Ardanui. 

Po mašinisto švilpuko traukinys išėjo iš Baltimorės 
stoties, lydimas „valio“, „op“ ir visų kitų susižavėjimą 
reiškiančių amerikiečių jaustukų bei ištiktukų. Trau- 
kinys ėjo 80 lje per valandą. Bet ką reiškė toks grcitis, 
palyginus su trijų herojų iššovimu iš kolumbiados! 

Taip jie važiavo iš miesto į miestą, rasdami už puo- 
tos stalų visus gyventojus, kurie juos sveikino tais pa- 
čiais šūksniais, tais pačiais „bravo“! Taip jie prava- 
žiavo rytinę valstijų dalį per Pensilvaniją, Konektiku- 
tą, Masačusetsą, Vermontą, Meną ir Niubransviką; 
pralėkė šiaurinę ir vakarinę dalį per Niujorką, Ohają, 
Mičiganą ir Viskonsiną; paskui važiavo į pietus per 
Ilinoisą, Misurį, Arkanzasą, Techasą ir Luizianą; pasuko 
į pietryčius per Alabamą ir Floridą, per Džordžiją ir 
abi Karolinas; aplankė Tenesio, Kentukio, Virginijos, 
Indianos centrus ir pagaliau pro Vašingtoną grįžo į Bal- 
timorę. Per tas 4 dienas mūsų draugams atrodė, kad 
visos Jungtinės Valstijos, susėdusios už vieno didžiulio 
puotos stalo, vienu balsu sveikino juos tais pačiais ,„va- 
lio"! 

Apoteozė buvo verta šitų trijų herojų, kuriuos se- 
novės mitologija būtų priskyrusi prie pusdievių. 

Ar ši kelionė, kuriai lygios nebuvo žmonijos istori- 
joje, davė kokių nors praktiškų rezultatų? Ar bus ka- 
da galima užmegzti tiesioginį ryšį su Mėnuliu? Ar bus 
įvestas susisiekimas tarp Saulės sistemos planetų? Ar 
bus skraidoma iš Jupiterio į Merkurijų, o vėliau iš vie- 
nos žvaigždės į kitą, pavyzdžiui, iš Šiaurės žvaigždės į 
Sirijų? Kokiomis susisiekimo priemonėmis žmonės lan- 
kys šviesulius, mirgančius dangaus skliaute? 

Į tuos klausimus atsakyti sunku. Tačiau, turint gal- 
voje anglosaksų drąsą ir išradingumą, niekas nenustebs, 
jeigu ameiikiečiai pasinaudos pirmininko Barbikeno 
bandymu. 

Praslinkus kuriam laikui po mūsų keliautojų sugrį- 
žimo, pasirodė skelbimas, kad steigiama „Valstybinė 
tarpžvaigždinio susisiekimo bendrovė“ su 100000000 
dolerių kapitalu, su 100000 akcijų po 1000 dolerių kiek- 
viena. Bendrovės pirmininku buvo išrinktas Barbikenas, 
vicepirmininku —— kapitonas Nikolis, administracinės 

dalies sekretoriumi — Mastonas, o susisiekimo tarnybos 
direktoriumi — Mišelis Ardanas. 

Amerikiečiai biznyje numato viską, net bankrotą, 
todėl iš anksto buvo sudaryta arbitražo komisija su tei- 
sėju komisaru Hariu Trolopu ir jo padėjėju sindiku 
Frensiu Daitonu priešakyje! 


TURINYS 


Įžanginis skyrius, kaip pirmosios dalies santrauka ir 

skyrius. 
skyrius. 


antrosios dalies įžanga - - - - - 


Nuo 10 valandos 20 minučių iki 10 va- 


landos 47 minučių vakaro - - - 
Pirmasis pusvalandis - - - - - 
Įkurtuvės - > > > > O 
Truputis algebros - - - - - - - 
Tarpplanetinės erdvės speigas - - 
Klausimai ir atsakymai - - - - - 
Apsvaigimo valandėlė - - - - - 


Septyniasdešimt aštuoni tūkstančiai 


šimtas keturiolika I1je nuo Žemės - 
Nukrypimo pasekmės - - - - - 
Mėnulio tyrinėtojai - - - - - - 
Fantazija ir tikrovė - - - - - - 
Mėnulio orografija - - - - - - 
Mėnulio peizažas > - - - - - - 
Trijų šimtų penkiasdešimt ketarių 
puse valandų naktis - - - - - - 
Hiperbolė ar parabolė? - - - - - 
Pietų pusrutulis - - - - - - - 
Hu —————————— 
Svarbūs klausimai - - - - - - 
Kova su negalimybe - - - - - - 
„Suskehanos“ matavimai - - - - 
Vėl Dž. T. Mastonas - - - - - - 
Gelbėjimas - - - - - > - - - 
Užbaiga - > - > > 


ua 


105 
113 
123 
128 
135 
142 
151 
157 
163 
170 


XXIOAb BEPH 
BOKPY! JAYHbI 


Ha AHTOBCKOM A3bIKe 


Redaktorė A. Kašinskaitė 
Viršelis dail. A. Kazakausko 
Techn. redaktorius D. Jakubonis 
Korektorės A. Tarasevičienė ir 
M. Sakalauskaitė 


Pasirašyta spaudai 1965.II.22. Leidinio Nr. 4393, Tiražas 
15000 egz. Popierius 84 x 1081/g9 — 2,75 pop. 1. — 
9,02 sp. 1.; 8,5 leid. 1. Spaudė Valstybinė ,„Raidės“ 
spaustuvė Kaune, Spaustuvininkų g. 11. 
Užsak. Nr. 531 


Kaina 36 kp 


(EH 


Kaina 36 kp 


SER:JA "„DRĄSIŲJŲ. KELIAI“ 1955 


1. V Ardamatskis“ 
„BATURNO“ -BEVEIK NEMATYTI 
21 Ka:ilis 

GLA DTATORTAUS -TAURE 

37A Poleščiukas 

ŽMCGUS 15 ZVAIC?OZIŲ 


DRASIŲJŲ KELIAI“ 


L 


“-N.Trutliiinis 

SKUNA „KOL MBAS“ 

5 Ge"as R.  'chteris 

LAIVAI, ŽMONĖS, TOLIMI KRAŠTAI 


6. A. Konan Doilis 
UŽRAŠAI APIE ŠERLOKĄ HOLMSĄ 


7. F. Kuperis 
RAUDONASIS KORSARAS 


8. Ž. Simenonas 
RUDAS ŠUO 


G. Ž. Vernas 
APL INK MĖNUIĮ 


10. AMERIKOS RAŠYTOJŲ 
MOKSLINIAI-FANTASTINIAI 
APSAKYMAI 


